
Pastorale  arhiereşti 


f  ANTONIE 

Din  mila  lui  Dumnezeu,  Arhiepiscop  aii  Sibiului  şi  Mitropolit 
al  Românilor  Ortodocşi  din  Ardeal,  Crişana  şi  Maramureş 

Cinului  monahal,  P.  C.  protopopi,  preoţi  şi  diaconi  şi  tuturor  dreptcredm- 
cioşilor  Har,  ajutor  şi  bucurie  de  la  Atotputernicul,  iar  de  la  noi  arhierească 
binecuvântare. 


Iubiţi  credincioşi, 


Din  cea  mai  veche  tradiţie  creştină  răsăriteană  ni  s-a  transmis ,  din  gene¬ 
raţie  in  generaţie,  cântarea:  „Hristos  a  înviat  din  morţi  ou  moartea  pe  moarte 
călcind  şi  celor  din  morminte  viaţă  dăruindu-.le“.  Am  cintat-o  toţi  în  această  Zi 
a  învierii ,  cu  bucuria  inimii  şi  a  minţii,  şi  o  vom  cânta  cu  mereu  sporită  bucurie 
pînă  la  înălţare,  şi  ne  vom  saluta  în  toată  această  vreme,  vestindu-ne  unii  altora 
că:  HRISTOS  A  ÎNVIAT!  Prin  aqpste  cuvinte  ne  mărturisim  credinţa  că  Mîntui- 
torul ,  după  ce  a  fost  răstignit ,  a  murit  şi  a  fost  îngropat,  a  treia  zi  a  înviat . 
Sfîntul  Pavel  şi  toţi  evangheliştii  ne  dau  mărturia  clară  că  după  Înviere  Mîntui- 
torul  s-a  arătat  mironosiţelor,  „apoi  lui  Chefa,  apoi  celor  doisprezece;  după  a- 
ceea  s-a  arătat  deodată  la  mai  bine  de  o  sută  de  fraţi44  şi,  ca  să-şi  încredinţeze 
ascultătorii  şi  pe  noi,  că  mărturia  Sa  era  adevărată  şi  verificabilă,  adăuga :  „din¬ 
tre  oare  cei  mai  mulţi  trăiesc  pînă  acum44,  deci  aceşti  fraţi  puteau  fi  întrebaţi, 
puteau  adeveri  oricui  că  L-au  văzut  înviat  (I  Cor.  15,  4 — 6). 

Apoi,  pe  drumul  Damascului,  mergând  Sfîntul  Pavel  sub  numele  său  vechi , 
de  Saul,  sâ-i  prigonească  pe  creştini,  să-i  întemniţeze  şi  să  le  facă  tot  răul ,  căci 
nu  credea  în  înviere,  Iisus  I  s-a  arătat  şi  lui,  a  stat  de  vorbă  cu  el  şi  aşa,  din  cel 
mai  mare  prigonitor,  Saul  a  devenit  Sfîntul  Pavel,  apostolul  neamurilor,  martor 
al  învierii,  ziditor  al  creştinismului  în  lumea  păgână  de  atunci,  lume  pe  care 
creştinismul  a  transformat-o  din  temelii. 

Atît  de  mult  a  transformat -o  încât,  odată  cu  creştinismul,  începe  in  istoria 
omenirii  o  eră  nouă,  era  creştină.  Anii  încep  să  se  numere  de  la  naşterea  lui 
Hristos. 

Credinţa  în  Hristos  ca  Fiu  al  lui  Dumnezeu  s-a  întemeiat  pe  învăţăturile 
Sale,  căci  chiar  duşmanii  Săi  au  recunoscut  că:  „Niciodată  n-a  grăit  un  om  aşa,  ca 
omul  Acesta44  (Ioan  8.  46).  S-a  întemeiat  apoi  pe  minunile  Sale,  căci  El  a  vindecat 
orbi  din  naştere,  ologi ,  slăbănogi,  leproşi  şi,  în  chip  definitiv  şi  desăvârşit,  s-a 
întemeiat  pe  propria  Sa  înviere  din  morţi. 

învierea  Domnului  a  fost  cea  mai  mare  minune  a  Sa  şi  ea  a  fost  menită 
să-i  convingă  pe  toţi  de  dumnezeirea  Sa,  de  puterea  Sa  şi,  în  felul  acesta,  să 
ofere  cel  mai  puternic  argument  pentru  ca  învăţăturile  Sale  să  fie  primite  ca 
învăţături  dumnezeieşti,  ca  porunci  divine,  ca  mijloace  şi  căi  de  mântuire.  „Căci 
tiu  este  alt  nume  sub  cer,  dat  oamenilor,  prin  care  trebuie  să  ne  mmtuim4*  (F. 
Ap.  4,  12),  în  afară  de  numele  şi  învăţăturile  lui  Iisus.  Să  nu  mai  rămînă  nici  o 
îndoială  în  această  privinţă.  Şi  intr-adevăr,  numai  rămîne  nici  o  îndoială. 
Hristos  a  înviat l  Mormântul  a  fost  găsit  gol.  Femeile  care  au  venit  Du¬ 
minică  dimineaţa  cu  mir  la  mormânt  au  găsit  piatra  dată  la  o  parte  şi  înăuntru 
giulgiurile  păzite  de  îngeri.  Apoi  Cel  înviat  s-a  arătat  ucenicilor  şi,  cum  am  mai 

spus,  şi  unor  mulţimi,  a  mîncat  cu  ei,  lui  Toma  i-a  arătat  urmele  rănilor,  ca  să-l 
încredinţeze  că  era  El  cu  adevărat  şi  nu  o  fantomă,  sau  un  duh,  sau  altcineva. 
Le-a  dat  ucenicilor  ultimele  învăţături  şi  apoi,  în  faţa  lor,  S-a  înălţat  la  ceruri. 

Cei  care  L-au  văzut  şi  L-au  ascultat  înainte  şi  după  înviere  ne-au  lăsat  şi 
nouă  mărturie  neîndoielnică  despre  toate  acestea  şi  pe  mărturia  lor  se  înteme¬ 
iază  credinţa  noastră.  Mai  ales  după  Pogorîrea  Duhului  Sfînt,  primind  puteri 

noi ,  precum  fuseseră  încredinţaţi  de  Iisus  (Luca  14,  4,  9),  Sfinţii  Apostoli  au  de¬ 
venit  „martori  în  Ierusalim  şi  în  toată  Iudeea  şi  Samaria  şi  pînă  la  marginea  pă- 

mîntului44  (F.  Ap.  1,  8),  că  Hiâstos  a  înviat,  că  a  fost  Mesia  trimis  de  Tatăl,  Fiul 
lui  Dumnezeu  şi  Dumnezeu,  Unul  din  Treime. 

Cît  de  emoţionant,  simplu  şi  convingător,  răspund  Sfinţii  Petru  şi  Ioan 

căpeteniilor  sinagogii  care  le  porunceau  să  nu  mai  vorbească  de  Iisus  şi  de  în¬ 
vierea  Sa.  Ei  zic:  „Nu  putem  să  nu  grăim  cele  ce  am  văzut  şi  am  auzit“  (F.  Ap. 
IV,  20).  Ei,  fricoşii  din  timpul  Patimilor,  acum  vorbeau  în  limbi  înţelese  de  toate 
naţiile  adunate  în  Ierusalim,  şi  „grăiau  cu  îndrăzneală44  (F.  Ap.  4,  31).  Acum  nu  se 
mai  temeau  de  nimic  şi  de  nimeni.  Spuneau  şi  propovâduiau  adevărul  pe  care 
îl  văzuseră:  pe  Hristos  cel  înviat. 

Iubiţi  fraţi  şi  suirori  în  Domnul, 

De  ce  e  importantă  pentru  noi  învierea  Domnului? 

E  importantă  pentru  că,  dacă  Hristos  a  înviat,  şi  noi  vom  învia.  Dacă  Hris¬ 
tos  a  înviat,  moartea  nu  mai  este  moarte,  adică  nu  este  dispariţie  definitivă,  ci  e 
doar  o  trecere  din  viaţa  aceasta  în  altă  viaţă,  cu  durată  eternă. 

învierea .  Domnului  aduce  omenirii,  doritoare  din  totdeauna  de  a  cunoaşte 
rostul  vieţii  şi  taina  morţii,  dezlegarea  care  le  luminează  pe  amîndouă. 

învierea  Domnului  ne  arată  că  sîntem  nemuritori,  că  viaţa  de  aici  are  rostul 
de  a  fi  trăită  frumos ,  în  iubire  şi  înţelegere,  deoarece  toţi  sîntem  fiii  lui  Dum¬ 
nezeu  şi  fraţi  între  noi.  Sîntem  creaţia  Sa  cea  mai  iubită,  pentru  că  totul,  cerul, 
şi  stelele,  şi  pămîntul  cu  toate  frumuseţile  şi  darurile  lor,  pentru  om  au  fost 
create,  „spre  desfătarea  noastră44,  cum  spun  textele  bisericeşti. 

învierea  Domnului  e  marea  noastră  mîngîiere:  ne  vom  întîlni,  ne  vom  ve¬ 
dea  cu  cei  dragi  ai  noştri  de  care  ne  despărţim  aici  prin  moarte.  Dacă  Hristos  a 
înviat,  spune  Sf.  Pavel,  ultimul  vrăjmaş  al  omului  a  fost  biruit,  acest  vrăjmaş 
fiind  moartea  (I  Cor.  15,  26).  Căci,  cu  adevărat,  cine  nu  socoteşte  moartea  ca  pe 
cel  mai  mare  vrăjmaş,  pentru  că  ameninţă  şi  curmă  pe  cel  mai  mare  dintre  da¬ 
rurile  dăruite  omului,  şi  anume  viaţa?  Viaţa  e  cel  mai  mare  dar,  pentru  că  numai 
Dumnezeu  îl  poate  da.  De  aceea  nimeni  nu  doreşte  sâ-l  piardă.  Şi  iată  că  în¬ 
viind  Iisus,  El  ne  arată  că  chiar  dacă,  aparent,  la  un  moment  dat  ne  pierdem 
viaţa  de  fapt  n-o  pierdem.  Ea  continuă  dincolo,  acolo  de  unde  Iisus  s-a  putut 
întoarce. 

învierea  Domnului  a  schimbat  radical  concepţia  despre  lume  şi  viaţă  a  ome¬ 
nirii.  Viaţa  a  căpătat  sens  înalt  şi,  fiind  veşnică,  impune  răspundere  pentru  felul 
cum  e  trăită  pe  pămînt.  Nu  mai  poţi  trăi  la  întîmplare,  cînd  ştii  că  eşti  nemuri¬ 
tor.  Nimic  nu-ţi  mai  este  indiferent,  cînd  ştii  că  trăieşti  sub  ochiul  lui  Dumne¬ 
zeu.  învierea  Domnului  e  temelia  moralei,  a  faptei  bune.  Şi  viaţa,  şi  moartea  au 
căpătat  înţelesuri  noi,  pline  de  rosturi  care,  fără  învierea  Domnului,  ar  fi  rămas 
ascunse  omenirii  şi  ar  fi  domnit  ca  şi  pînă  atunci.  în  lume,  neştiinţa  şi  întune¬ 
ricul.  Ar  fi  domnit  filosofiile  imaginate  după  mintea  fiecăruia,  religiile  idolatre 
lipsite  de  sens,  sau  cele  care  erau  nedesăvîrşit  descoperite,  formaliste,  învechite, 
lipsite  de  cea  mai  elementară  legătură  dintre  viaţă  şi  moarte.  Aceasta  din  urmă 
era  privită  ca  o  catastrofă  inevitabilă  şi  absurdă,  şi,  din  perspectiva  ei,  tot  aşa 
de  absurdă  apărea  în  cele  din  urmă  şi  viaţa.  Numai  învierea  Domnului  a  dat 
sens  ultim  şi  definitiv,  si  vieţii  si  morţii,  căci  a  convertit  moartea  în  viaţă,  a  dat 
sens  nonsensului,  a  dat  înţeles  neînţelesului. 

Iubiţii  mei  fii  sufleteşti, 

Ziua  învierii  e  ziua  bucuriei  depline.  Această  bucurie  o  cîntâm  şi  ne-o  re¬ 
amintim  în  toate  cîntările:  „Ziua  învierii,  să  ne  bucurăm  popoare44  şi  „unul  pe 
altul  să  ne  îmbrăţişăm44 JSfînta  noastră  Biserică  ne  îndeamnă  cu  acest  prilej  ca. 

dacă  au  existat  între  noi  unele  neînţelegeri  şi  greşeli,  să  ne  reconciliem  unii  cu 
alţii  şi  „să  iertăm  toate  pentru  înviere14.  Adevărul  învierii  e  atît  de  mare,  atât  de 
copleşitor,  încât  nimic  nu  poate  fi  mai  important ,  decât  faptul  că  Hristos  a  în¬ 
viat.  în  lumina  învierii  Lui  să  redevenim  alţi  oameni,  să  ne  înnoim  simţirile,  să 
ne  primenim  gîndirea,  să  uităm  tot  răul  pe  care  ni  l-au  făcut  alţii  nouă,  sau  dacă 
noi  am  alunecat  în  astfel  de  fapte,  să  ne  pară  rău  şi  să  reinstaurâm  între  noi 
iubirea.  Căci  a  înviat  Domnul  iubirii,  Acela  care  ne-a  învăţat  că  din  aceasta  vor 
cunoaşte  oamenii  că  sîntem  ucenicii  Lui,  de  vom  avea  dragoste  intre  noi  (Ioan 
13,  35). 

„Dragostea  —  spune  Sfîntul  Pavel  —  rabdă  mult  şi  se  milostiveşte;  dragos¬ 
tea  nu  pizmuieşte;  dragostea  nu  se  trufeşte,  nu  se  mîndreşte,  nu  se  poairtă  cu 
necuviinţă,  nu  caută  ale  sale  foloase,  nu  se  mînie,  nu  se  gîndeşte  la  rău,  nu  se 
bucură  de  nedreptate,  ei  se  bucură  de  adevăr.  Ea  toate  le  acoperă,  toate  le  crede, 
toate  le  nădăjduieşte,  toate  le  rabdă44.  Trei  sânt  virtuţile  cele  mari  care  se  cer 
fiecărui  creştin:  „Credinţa,  nădejdea  şi  dragostea,  dar  dintre  ele  dragostea  este  cea 
mai  mare44  (I  Cor.  12,  4 — 7,  13). 

Să  iubim  pe  aproapele  nostru  ca  pe  noi  înşine.  Să  dispară  ura,  răutatea,  răul 
sub  toate  formele  lui.  Să  ne  readucem  aminte  că  toţi  sîntem  fraţi.  Şi  legea  de 
auţ  a  creştinismului,  acea  sinteză  a  învăţăturii  Mîntuitorului:  „Ce  vrei  să-ţi  facă 
ţie  oamenii,  aceea  fă-.le  şi  tu  lor44,  să  fie  legea  vieţii  noastre  de  toate  zilele.  Aşa 
va  domni  între  noi  „pacea  lui  Hristos44,  libertatea,  dreptatea,  iertarea,  răbdarea, 
iubirea  şi  buna  înţelegere. 

Odată  cu  toate  aceste  virtuţi  vă  îndemn  să  vă  păstraţi  neştirbită  credinţa 
ortodoxă  a  moşilor  şi  strămoşilor  noştri .  iar  cu  cei  de  alte  credinţe  şi  neamuri,  să 
fiţi  în  bună  înţelegere,  ca  fraţi  vieţuitori  pe  acelaşi  pămînt  românesc,  pe  care 
trebuie  să  domnească  dragostea,  semnul  cel  mare  al  credinţei  noastre  în  Dum¬ 
nezeu. 

Să  cîntâm  lui  Dumnezeu  cântare  nouă,  din  inimi  noi,  renăscute  într-o  cre¬ 
dinţă  şi  mai  puternică.  Să  primim  în  suflete  curate  darul  învierii,  încredinţarea 
nemuririi  noastre  şi  credinţa  că  Mântuitorul  cel  înviat,  pentru  noi  a  înviat,  pen¬ 
tru  fiecare  din  noi,  şi  pentru  mântuirea  noastră,  căci  El  ne  ştie  pe  fiecare  pe  nu¬ 
mele  şi  după  gândurile  şi  faptele  noastre.  Sâ-i  oferim  gânduri  şi  fapte  bune. 

Precum  atunci  s-a  întâlnit ,  în  dimineaţa  învierii,  cu  femeile  purtătoare  de 
mir  şi  cu  ucenicii,  astăzi  când  îi  sărbătorim  învierea  se  întîlneşte  cu  fiecare  din 
noi,  şi  tuturor  ne  adresează  cuvîntul:  „Bucuraţi-vă!44  (Matei  XXVIII,  9).  Ziua  în¬ 
vierii  e  ziua  bucuriei.  Să  ne  deschidem  inimile  ca  să  pătrundă  în  ele  această 
bucurie  şi  să  rămînă  pururea  în  noi. 

împreună  cu  Prea  Sfinţitul  Serafim  Făgărâşanul,  noul  episcop,  ales  de  Sfîn¬ 
tul  Sinod  al  Bisericii  Ortodoxe  Române  la  propunerea  noastră,  ca  vicar  al  Arhi¬ 
episcopiei  Sibiului  şi  hirotonit  la  Sibiu  la  11  Martie  1990,  Vă  adresăm  tuturor 
doriri  de  sănătate,  de  bună  sporire  în  toate,  şi  îmi  închei  scrisoarea  pastorală 
tradiţională  aducându-vă  încă  odată  vestea  pe  care  vă  îndemn  s-o  transmiteţi,  din 
om  în  om,  în  aşa  fel  încât  să  se  umple  lumea  de  ea,  că  HRISTOS  A  ÎNVIAT ! 

Al  vostru  al  tuturor ,  de  tot  binele  voitor 
şi  pururea  rugător  către  Dumnezeu  pentru  toţi, 

t  ANTONIE 

Mitropolitul  Ardealului , 

Crişanei  şi  Maramureşului 

Dată  în  reşedinţa  noastră  mitropolitană  din  Sibiu 
în  Ziua  învierii,  15  aprilie  1990 


t  TEOFIL 


Din  mila  lui  Dumnezeu  Arhiepiscop  al  Eparhiei  Vadului,  Feleacului 

şi  Clujului 


«A  înviat  Domnul  cu  adevărat  şi  S-a 
arătat  lui  Simon». 


(Luca,  24  34) 


BLnecredincioşi  creştinii, 

Ne-a  miluit  Bunul  Dumnezeu  cu  zile,  ca  să  ajungem  să  slăvim  şi  în  acest 
an  Sfînta  înviere  a  lui  Hristos,  Stăpînul  şi  Dascălul  nostru  preaiubit.  Ne-a  bine¬ 
cuvântat  Părintele  cel  veşnic  să  ne  bucurăm  şi  în  acest  an  de  strălucita  biruinţă  a 
Mîntuitorului  sufletelor  noastre.  Ne-a  dăruit  Pronia  cerească  o  nouă  ocazie  de  a 
culege  de  pe  masa  acestui  praznic  îmbelşugat,  hrană  sufletească  şi  merinde  în 
călătoria  noastră  către  Ierusalimul  Cel  de  Sus. 

Dar,  cu  ajutorul  Atotputernicului  Dumnezeu,  sărbătorim  întîiul  praznic  al 
Paştilor  cînd  adierea  vîntului  de  primăvară  aduce  pe  aripile  sale  mireasma  pu¬ 
ternică  a  adevăratei  libertăţi,  pe  care  o  respiră  acum  din  plin  poporul  nostru 
român. 


Iubiţi  credincioşi, 

Cea  dinţii  învăţătură  nutritoare  de  suflet  ce  ni  se  oferă  cu  acest  prilej  fe¬ 
ricit  aceasta  este:  Hristos  s-a  gîndit  la  noi  în  glorioasa  Lui  sculare  din  morţi! 

Noi  sîn tem  ispitiţi  să  credem  că  după  ce  a  rostit  pe  Cruce  cuvintele *  "q^vir- 
şitu-s-*a“  (Ioan  19,  30),  Hristos  Mîntuitorul  şi-a  încheiat  lucrarea  Sa  izbăvitoare 
faţă  de  oameni.  De  acum  El  avea  să  se  gindească  numai  la  mărirea  Sa.  După 
ce  a  murit  pentru  noi,  s-ar  fi  cuvenit  să  învieze  pentru  Sine.  Aşa  credem  noi. 
Dar  voia  dumnezeiască  alta  este. 

Cu  toate  că  prin  moartea  Sa,  Iisus  a  împăcat  pe  deplin  cerul  cu  pămîntul, 
pe  Făcător  cu  făptura  sa,  cu  toate  că  « murind »  a  zdrobit  moartea  şi  lanţurile 
iadului  şi  a  curmat  robia  păcatului,  totuşi  Hristos  a  pus  în  slujba  noastră  şi  slă¬ 
vită  Sa  înviere.  De  unde  ştim  aceasta?  O  aflăm  de  la  luminatul  Apostol  Pavel, 
care  scrie:  « Iisus  Hristos  Domnul  nostru  a  fost  dat  pentru  păcatele  noastre  şi 
S-a  sculat  pentru  îndreptarea  noastră»  (Rom.  4,  25).  Să  reluăm  sfîrşitul  versetului: 
«  . . .  S-a  sculat  pentru  îndreptarea  noastră». 

De  aceea  nu  încape  nici  o  îndoială:  Iisus  Hristos  amînviat  spre  folosul  nos¬ 
tru,  pentru  mîntuirea  noastră,  pentru  îndreptarea  noastră.  Suferinţele  Sale  şi 
moartea  de  pe  Cruce  ne-au  fost  necesare  pentru  răscumpărare.  Preamărită  Sa 
înviere  ne  este  folositoare  pentru  că  în  ea  găsim  o  pildă  şi  un  model,  un  îndemn 
şi  un  sprijin  în  năzuinţa  noastră  de  îndreptare,  de  întoarcere  la  Dumnezeu. 

După  o  tainică  rînduială  a  înţelepciunii  Sale,  Dumnezeu  îţi  porunceşte  astăzi 
ţie.  omule  răscumpărat,  să  te  faci  asemenea  Fiului  Său  înviat.  Prin  gura  marelui 
Pavel,  El  te  lămureşte  că  «după  cum  Hristos  a  înviat  din  morţi . . tot  aşa  şi  noi 
să  umblăm  întru  înnoirea  vieţii »  (Rom.  6.  1). 

Dumnezeu — Omul.  în  starea  Sa  de  biruitor  al  morţii  şi  al  păcatului,  este 
modelul  întoarcerii  tale,  creştine,  este  pilda  învierii  tale  sufleteşti.  Orice  păcătos 
convertit  şi  împăcat  prin  harul  cel  dumnezeiesc  este  şi  trebuie  să  fie  ca  o  copie 
şi  prescurtare  a  învierii  Mîntuitorului. 

întoarcerea  pe  care  o  aşteaptă  de  la  noi  Stăpînul  lumii  va  trebui  să  aibă 
însuşirile  pe  care  le-a  avut  modelul  ei,  adică  însuşirile  învierii  lui  Iisus  Hristos. 

întoarcerea  noastră  va  trebui  să  fie  adevărată  şi  învederată .  Apostolii  şi 
însoţitorii  lor  din  cenaclu  au  mărturisit  celor  întorşi  de  la  Emaus:  «A  înviat  Dom¬ 
nul  cu  adevărat  şi  S-a  arătat  lui  Simon»  (Luca  24,  34). 

Iisus  Hristos  a  înviat  într-adevâr ,  iar  după  pilda  Lui,  Dumnezeu  vrea  ca  şi 
întoarcerea  noastră  să  fie  adevărată,  şi  după  cum  învierea  Sa  n-a  rămas  ascunsă 
şi  neştiută,  la  fel  convertirea  noastră  nu  poate  rămîne  secretă  şi  necunoscută.  Ve¬ 
ritabilă  şi  evidentă,  cu  alte  cuvinte,  adevărată  şi  învederată,  va  trebui  să  fie 
orice  convertire,  orice  schimbare  în  bine  a  vieţii  păcătoşilor. 

In  urma  ieşirii  Sale  din  mormînt,  Iisus  Hristos  n-a  mai  trăit  ca  un  pămîn- 
tean.  Obligaţi  să-L  imităm  pe  Cel  înviat,  noi  cei  întorşi,  noi  cei  convertiţi,  avem 
chemarea  sfîntă  de  a  ne  strădui  cit  mai  mult  să  trăim  nu  numai  ca  oameni  tru¬ 
peşti  şi  lumeşti,  ci  să  ducem  o  viaţă  duhovnicească  intensă,  curată  şi  dreaptă,  o 
viaţă  înnoită  şi  îmbunătăţită :  «După  cum  Hristos  a  înviat  din  morţi ...  tot  aşa 
şi  noi  să  umblăm  întru  înnoirea  vieţii»  (Rom.  6,  4). 

Potrivit  cu  gîndirea  Sfinţilor  Părinţi  şi  cu  doctrina  Bisericii  noastre,  nouă , 
creştinilor,  ne  stă  la  îndemînă  taina  pocăinţei,  pe  care,  primind-o  cum  se  cuvine, 
păcătosul  înviază  din  moartea  păcatului. 

Vai,  cîţi  creştini  an  de  an  au  prăznuit  învierea  lui  Hristos,  dar  au  rămas 
înlănţuiţi  în  păcate  şi  fărădelegi.  în  fiecare  an  au  promis  îndreptare,  dar  se 
găsesc  totuşi  şi  azi  în  vechile  obiceiuri  pierzătoare  de  suflet.  An  de  an  au  promis 
că  nu  vor  mai  folosi  minciuna  în  legăturile  lor  cu  ceilalţi  oameni,  şi  totuşi  bu¬ 
zele  lor,  ca  şi  sufletul  lor,  se  întinează  cu  minciuna,  cu  clevetiri  şi  cu  ponegri¬ 
rea  aproapelui  lor.  De  atâtea  ori  au  promis  că  se  vor  împăca  între  ei  şi  totuşi 
mai  păstrează  în  inima  lor  sentimente  de  mînie  şi  de  supărare  înrudite  cu  ura. 
Au  promis  că  vor  evita  lăcomia  şi  necumpătul  la  mîncare  şi  băutură  şi  totuşi 
curînd  au  dat  uitării  înfrînarea  promisă.  Au  promis  să  întoarcă  paguba  făcută 
prin  înşelăciune  ori  prin  furt  şi  totuşi  n-au  făcut  restituirea  la  care  sînt  îndato¬ 
raţi  cu  stricteţe.  Au  promis  să  curme  legăturile  cu  persoane  desfrînate  şi  totuşi 
le  vine  greu  să  renunţe  la  astfel  de  prietenii.  Au  promis  că  vor  începe  să  facă 
milostenie  după  posibilităţile  lor  şi  totuşi  n-au  tăiat  nici  una  din  funiile  zgîrce - 
niei  care  îi  robeşte. 

An  de  an,  la  fiecare  spovedanie  au  promis -  să  pună  capăt  lenei  şi  comodi¬ 
tăţii  şi  în  clipe  de  reculegere  au  făcut  promisiuni  de  îndreptare,  au  vădit  do¬ 
rinţe  de  întoarcere,  au  simţit  chemarea  şi  necesitatea  de  a-şi  schimba  purtarea 
şi  totuşi,  în  realitate,  s-au  mărginit  la  atît.  Au  produs  numai  frunze,  niciodată 
însă  roadele  adevărate  ale  pocăinţei. 

An  de  an  L-au  minţit  pe  Duhul  Sfînt,  şi-au  amăgit  prietenii  şi  s-au  amăgit 
pe  ei  înşişi.  înaintea  lui  Dumnezeu  fiecare  creştin ,  în  baza  botezului  primit,  este 
(de  drept)  un  îngropat  şi  un  înviat  sufleteşte.  Lămurirea  ce  ne-o  dă  Apostolul 
Pavel  este  clară:  «Noi  deci  am  fost  îngropaţi  împreună  cu  El  prin  botezul  în 
moartea  Lui,  pentru  ca,  după  cum  Hristos  a  înviat  din  morţi . . .  tot  aşa  şi  noi  să 
trăim  o  viaţă  nouă»  (Rom.  6,  4). 

Iubiţi  credincioşi, 

A  trăi  o  viaţă  nouă  înseamnă  a  căuta  cu  tot  dinadinsul  dobîndirea  fericirii 
veşnice,  însemnează  a  rîvni  după  bucuriile  spirituale,  nu  după  cele  trupeşti.  «Dacă 
deci  aţi  înviat  împreună  cu  Hristos  (prin  Botez),  să  umblaţi  după  lucrurile  cele 
de  sus  . . .»  (Colos.  3,  1). 

A  trăi  o  mâţă  nouă  însemnează  a  năzui  să  promovezi  dreptatea  în  societater 
dragostea  şi  prietenia  între  oameni,  însemnează  a  te  osteni  pentru  propăşirea  ob¬ 
ştească  a  semenilor  tăi. 

A  trăi  o  viaţă  nouă  însemnează  a  te  strădui  să  fii  un  mădular  folositor  pa¬ 
triei  tale  şi,  pe  cit  e  cu  putinţă,  neamului  omenesc  întreg. 

Ce  spectacol  jalnic  oferă  îngerilor  un  creştin  care,  de  drept,  în  baza  bote¬ 
zului  său  şi  a  spovedaniei  făcute,  este  un  înviat,  dar  care,  de  fapt,  este  un  mort 
în  păcatele  pe  care  continuă  să  le  facă,  păcate  necombătute  şi  nespălate.  Soarta 
lui  viitoare  a  fost  prevăzută  în  cuvîntul  dumnezeiesc  care  ne  spune:  «Vine  cea- 

sul  cînd  toţi  cei  diin  morminte  vor  auzi  glasul  Lui  şi  vor  ieşi  afară  din  ele.  Cei 
ce  au  făcut  binele  vor  învia  pentru  viaţă;  iar  cei  ce  au  făcut  răul  vor  învia  pen¬ 
tru  osîndă»  (Ioam  5,  28 — 29). 

în  acelaşi  capitol  al  Evangheliei  lui  Ioan  ni  se  descoperă  că  încă  pe  vre¬ 
mea  vieţii  pămînteşti  a  lui  Hristos  sosise  ceasul  învierii  morţilor:  «Adevărat,  ade¬ 
vărat  vă  spun  că  vine  ceasul  şi  acum  a  şi  venit,  cînd  cei  morţi  vor  auzi  glasul 
Fiului  lui  Dumnezeu  şi  cei  ce-L  vor  asculta  vor  învia»  (Ioan  5,  25). 

In  acest  verset  este  vorba  despre  moartea  şi  învierea  spirituală  a  păcătoşilor, 
care  de  atunci  se  petrece  neîntrerupt  pînă  la  sfîrşitul  veacurilor. 

Creştinule  care  m-asculţi,  de  ce  alungi  mereu  de  la  tine  ceasul  care  «a  şi 
venit»,  ca  să  înviezi  duhovniceşte  din  moartea  cea  sufletească?  De  ce  să  nu  ros¬ 
teşti  cu  bărbăţie  acel  izbăvitor:  «scula-Mă-voi»  din  nepăsarea  mea,  din  decăderea 
mea,  din  mizeria  mea  morală?  De  ce  să  nu  dai  îngerului  tău  păzitor  dreptul  să 
răspundă  ispititorilor,  cînd  vor  veni  să  te  cufunde  mai  adine  în  mocirla  fărăde¬ 
legilor:  «Pentru  ce  căutaţi  între  cei  morţi  pe  Cel  ce  este  viu?  Nu  este  aici,  ci  a  în¬ 
viat»  (Lc.  24,  5). 

Cu  ocazia  Sfintelor  Paşti,  apoi  după  încheierea  perioadei  acestui  praznic  şi 
în  tot  cursul  vieţii  noastre  să  alergăm  către  Iisus  rugîndu-L:  Hristoase,  Biruitorul 
morţii ,  al  păcatului  şi  al  iadului,  ajută-mi,  rogu-te,  să  fiu  şi  eu  biruitor.  Sînt  făp¬ 
tura  Ta,  fă-mă  părtaş  biruinţei  Tale.  îndrăznesc  să  Te  rog  aceasta  pentru  că  Tu 
ne-ai  îndemnat:  «îndrăzniţi,  Eu  am  biruit  lumea»  (Ioan  16,  33). 

Iubiţii  mei  fii  sufleteşti, 

Să  ne  bucurăm  de  darul  biruinţei  pe  care  Atotputernicul  l-a  dat  tuturor  po¬ 
poarelor  eliberate  din  lanţurile  doctrinei  ateiste  şi  să  ne  străduim  să  folosim  a- 
ceastă  libertate  nu  numai  luptînd  pentru  refacerea  materială  a  României,  ci  şi 
pentru  a  ne  reconstrui,  a  ne  zidi  pe  noi  înşine,  pentru  a  ne  redresa  moral  şi  a 
oferi  lumii  chipul  adevăratului  creştin,  care  se  străduieşte  să  înlăture  din  viaţa 
lui  tot  ceea  ce  poate  frîna  reînvierea  spirituală  a  oamenilor  eliberaţi  de  spaimele 
trecutului. 

Rugind  pe  Bunul  Dumnezeu  ca  Paştile  acestui  an  să  fie  pentru  fiecare  dintre 
noi  începutul  unei  vieţi  noi  la  vremuri  noi.  mai  aproape  de  Hristos  şi  de  porun¬ 
cile  Lui,  o  viaţă  pătrunsă  de  învăţăturile  Lui,  primenită  şi  îmbogăţită  prin  Sfin¬ 
tele  Lui  Taine ,  vă  împărtăşesc  arhiereşti  binecuvîntări,  rostind  cu  căldură:  «Da¬ 
rul  Domnului  nostru  Iisus  Hristos,  dragostea  lui  Dumnezeu  Tatăl  şi  împărtăşirea 
Sfîntului  Duh  să  fie  cu  voi  toţi!». 

HRISTOS  A  ÎNVIAT! 

Al  vostru  al  tuturor,  rugător  către  Domnul 

t  T  E  O  F  I  L 

ARHIEPISCOP  AL  VADULUI,  FELEACULUI  ŞI  CLUJULUI 


t  V  ASILE 

Din  mila  lui  Dumnezeu 

Episcop  al  de  Dumnezeu  păzitei  Episcopii  ortodoxe  române  a  Oradiei 

Iubitului  cler  şi  credincioşilor  creştini,  har,  milă  şi  pace  de  la  Iisus  Hristos, 
Domnul  nostru,  dar  de  Ia  smerenia  noastră  arhiereşti  binecuvântări! 

HRISTOS  A  ÎNVIAT! 

„Hristos  ne-a  iubit  pe  noi  şi  s-a  dat  pe 
Sine  pentru  noi  prinos  şi  jertfă  lui  Dum¬ 
nezeu,  întru  miros  cu  bună  mireasmă * 
(Efeseni  5,  2). 

Iubiţii  mei  fii  sufleteşti, 

Aceste  cuvinte  ale  Sfîntului  Apostol  Pavel,  ca  şi  multe  altele  din  Sfintele 
Evanghelii  şi  din  celelalte  cărţi  ale  Sfintei  Scripturi,  ne  dezvăluie  taina  cea  mare 
a  Sfintelor  Patimi  şi  a  Sfintei  Învieri ,  pe  care  le  prâznuim  toţi  cu  atîta  credinţă 
şi  evlavie.  Intr-adevăr,  la  temelia  venirii  lui  Iisus  Hristos  în  lume,  la  temelia 
jertfei  Lui  de  pe  cruce  şi  a  învierii  Lui  stă  dragostea  cea  nemărginită  a  lui  Dum¬ 
nezeu  faţă  de  noi  oamenii.  Căci  numai  dragostea  este  izvorul  dăruirii  de  sine,  al 
jertfei  depline  —  pînă  la  jertfa  vieţii  —  pentru  binele  şi  mîntuirea  semenilor,  aşa 
cum  ni  s-a  arătat  în  chip  desăvîrşit  în  viaţa  Mîntuitorului.  Iar  jertfa  din  dra¬ 
goste  zămisleşte  viaţa,  o  viaţă  înnoită  şi  îmbogăţită.  Aşa  că  miezul  credinţei  noas¬ 
tre  creştineşti  ortodoxe  se  cuprinde  tocmai  în  această  dragoste  jertfelnică  şi  dă¬ 
tătoare  de  viaţă.  De  altfel,  dragostea  jertfelnică  stă  în  inima  vieţii  omeneşti.  Să 
ne  plecăm  deci  gradul  cu  smerenie  şi  inima  cu  evlavie  asupra  acestei  iubiri  jert¬ 
felnice,  asupra  jertfei  bazate  pe  iubire ,  manifestată  în  mod  desăvîrşit  în  moartea 
pe  cruce  a  lui  Iisus  Hristos  şi  în  învierea  Lui  din  morţi,  minunea  minunilor. 

Iubiţi  credincioşi, 

în  preajma  Sfintelor  Sale  Patimi,  Mîntuitorul  a  zis  către  Sfinţii  Apostoli: 
„Mai  mare  dragoste  decît  aceasta  nimeni  nu  are,  ca  viaţa  să  şi-o  pună  pentru 
prietenii  săiw  (Ioan  15,  13),  ceea  ce  apoi,  mai  tîrziu,  peste  ani,  Sfîntul  Apostol 
Pavel  le  aducea  aminte  efesenilor  şi  peste  veacuri  tuturor  creştinilor,  deci  şi 
nouă,  că  „Hristos  ne-a  iubit  pe  noi  şi  s-a  dat  pe  Sine  pentru  noi  prinos  şi  jertfă 
lui  Dumnezeu,  întru  miros  cu  bună  mireasmă44  (Efeseni  5,  2).  Adică  Sfîntul  Apos¬ 
tol  Pavel  vrea  să  spună  că  Mîntuitorul  şi-a  jertfit  viaţa  nu  numai  pentru  Sfinţii 
Apostoli,  ci  pentru  toată  lumea,  pentru  toţi  oamenii,  care  au  vieţuit  dintru  înce¬ 
putul  neamului  omenesc,  pentru  cei  ce  vieţuiesc  acum  şi  pentru  cei  ce  vor  vie¬ 
ţui  pe  faţa  pămîntului.  Deci  s-a  jertfit  din  dragoste  neţărmurită  şi  dezintere¬ 
sată  nu  numai  pentru  cei  apropiaţi  Lui,  ci  pentru  toţi,  fără  nici  o  deosebire . 
Aceasta  arată  măreţia  iubirii  Lui,  care  e  cu  adevărat  iubire  dumnezeiască. 

Această  iubire  dumnezeiască  jertfelnică  faţă  de  noi  oamenii  Iisus  Hristos 
şi-a  arătat-o  în  diferite  forme,  de-a  lungul  vieţii  Sale  pâmînteşti.  Insă  în  forma 
ei  cea  mai  deplină,  cea  mai  desăvîrşită,  în  toată  măreţia  şi  strălucirea,  în  toată 
adîncimea  şi  puterea  ei  nebiruită,  Mîntuitorul  Hristos  şi-a  arătat-o  în  întîmplă- 
rile  zguduitoare  din  Vinerea  Mare  şi  în  cele,  cu  adevărat  minunate,  din  luminata 
zi  a  învierii  Lui  din  morţi,  atunci  când  El  a  biruit  şi  a  zdrobit  puterea  răului  şi  a 
morţii. 

Ce  altceva  decât  această  iubire  dumenzeiască,  această  jertfă  din  iubire,  a 
făcut  cu  putinţă  ca  Hristos  Domnul  să  îndure:  trădarea  lui  luda,  lupta  cu  su¬ 
doarea  de  sînge  din  grădina  Ghetsimani,  fuga  Apostolilor .  lepădarea  lui  Petru, 
judecata  nedreaptă  a  Sinedriului  iudaic,  batjocura  din  partea  lui  Irod ,  îndurarea 
bătăilor  şi  scuipărilor,  biciuirilor  şi  a  cununii  de  spini,  a  sentinţei  laşe  şi  ne¬ 
drepte  a  lui  Pilat,  a  drumului  sîngeros  al  Crucii,  apoi  răstignirea  crudă  şi  înfri¬ 
coşată  pe  cruce  între  doi  tîlhari,  durerile  necuprinse  de  cuvînt  ale  răstignirii  pe 
cruce  şi  apoi  moartea,  moartea  senină  şi  împăcată,  moartea  morţii,  moartea  răs¬ 
cumpărării  neamului  omenesc  din  suferinţa  păcatului,  răscumpărare  pentru  a 
cărei  vestire  şi  cinstire,  totodată,  însăşi  natura,  însăşi  firea  înconjurătoare  şi-a 
întins  —  înfiorată  —  zăbranicul  măreţ  şi  zguduitor,  prin  întunecimea  soarelui, 
prin  cutremurul  pămîntului  şi  prin  ruperea  catapetesmei  templului. 

Şi  aceasta  nu  este  încă  totul.  Mai  presus  de  durerile,  ca  de  iad,  ale  sufle¬ 
tului  şi  ale  trupului  său  răstignit,  tot  iubirea  dumnezeiască,  jertfa  din  iubire,  a 
fost  aceea  care  l-a  făcut  pe  Domnul  să  rostească  rugăciunea  iertării  pentru  vrăj¬ 
maşii  Săi  de  moarte:  „Părinte,  .iartă-le  lor,  că  nu  ştiu  ce  fac44  (Luca  23,  24),  să  cer¬ 
ceteze  cu  milă  şi  să  mîntuiascâ  cu  grijă  gingaşă  şi  sfîntă  pe  Preacurata  sa  Maică 
şi  pe  ucenicul  Său  iubit,  zicînd:  „Femeie,  iată  fiul  tău!44  (loan  19,  26)  şi  „Fiule, 
lată  mama  ta!M  ( loan  19,  27);  să  rabde  singur,  părăsit,  spînzurat  între  cer  şi  pă- 
mînt,  toată  povara  strivitoare  a  păcatului  şi  osîndei  lumii  ce  se  ispăşea:  „Dum- 
nereul  Meu,  Dumnezeul  Meu,  pentru  ce  M-ai  părăsit?44  (Matei,  27,  46)  şi  apoi  să 
strige,  înaintea  cerului  şi  a  pămîntului,  strigătul  de  biruinţă  asupra  păcatului, 
strigătul  de  mîntuire  a  lumii  întregi:  „Săvîrşitu-s-a!44  (loan  19,  30). 

Văzînd  unele  ca  acestea,  cu  sufletul  covîrşit  de  admiraţie,  strigăm,  zicînd: 
Mărire  iubirii  şi  jertfei  Tale  îndelung -răbdătoare,  atotiertătoare,  atotbiruitoare  şi 
mîntuitoare!  Mărire  iubirii  şi  jertfei  Tale  neajunse  şi  nepătrunse! 

Iubiţi  credincioşi, 

Noi  ştim  din  cuvintele  Sfintei  Scripturi  că  jertfa  dragostei  lui  Iisus  Hristos, 

răstignirea  şi  moartea  Lui  n-au  rămas  fără  de  roade.  Dumnezeu-T atăl  n-a  lăsat 

pe  Fiul  Său,  Domnul  lisus  Hristos,  să  fie  rob  morţii,  ci  L-a  înviat  din  morţi 

şi  L-a  înălţat  întru  mărirea  cea  veşnică  (cf.  loan  17,  5).  Dar  nu  numai  pe  Hristos 

Domnul  L-a  preamărit,  ci  tuturor  le-a  deschis  calea  eliberării  din  robia  păcatu¬ 
lui  şi  a  morţii,  le-a  deschis  calea  părtăşiei  la  viaţa  cea  veşnică.  Fiecare  credin¬ 
cios  ştie  că,  în  Sfînta  Taină  a  Botezului,  cel  ce  se  botează  se  răstigneşte  şi  moare 
păcatului  si  înviază  ca  să  vieţuiască  lui  Hristos,  adică  să  aibă  parte  de  viaţa  cea 
veşnică.  Cufundarea  în  apa  Botezului  este  moartea  împreună  cu  Hristos,  scoa¬ 
terea  din  apa  Botezului  este  înviere  împreună  cu  Hristos.  E  ceea  ce  scrie  Sfîntul 
Apostol  Pavel:  „Ne-am  îngropat  prin  Botez  împreună  cu  Hristos.  ca  aşa  cum  El 
s-a  sculat  din  morţi . . .  aşa  să  umblăm  şi  noi  întru  înnoirea  vieţii4*,  să  fim  „păr¬ 
taşi  învierii  Lui44  (Romani  6.  4 — 5).  Dar  moartea  şi  învierea  împreună  cu  Hristos 
prin  care  —  in  Botez  —  devenim  o  făptură  nouă,  în  care  sălăşluieşte  şi  viază 
Hristos t[  se  cuvine  să  o  arătăm  şi  în  viaţa  noastră,  în  faptele  noastre,  adică  să 
fim  în  toate  zilele  şi  în  fiecare  clipă  morţi  faţă  de  păcat  şi  vii  faţă  de  virtute, 
adică  să  ne  asemănăm  cu  lisus  Hristos  şi  astfel  să  avem  dragostea,  bunătatea, 
smerenia,  blîndeţea,  milostivirea,  răbdarea,  jertfelnicia  şi  multe  alte  virtuţi  care 
strălucesc  m  lisus  Hristos.  în  primul  rind  şi  mai  presus  de  toate,  să  lăsăm  ca 
dragostea  lui  lisus  să  ne  covîrşească  fiinţa  în  aşa  fel  încît  această  dragoste  jert - 
( elnică ,  smerită  şi  dezinteresată  să  se  reverse  peste  tot,  să  aducă  roade  bogate 
spre  mîntuire. 

La  temelia  Bisericii  noastre,  de  asemenea,  este  dragostea  jertf elnică  de 
Hristos,  dragostea  jertf  elnică  de  credinţa  moşilor  şi  strămoşilor  noştri.  Această 
dragoste  în  Hristos  şi  în  Legea  strămoşească  ortodoxă  este  izvorul  unităţii  noastre 
bisericeşti,  prin  care  credincioşii  români  —  ca  fii  ai  Bisericii  Ortodoxe  Române 
—  sînt  un  singur  suflet,  o  singură  inimă  şi  într-un  singur  glas  preamăresc,  la 
Sfintele  Liturghii  şi  la  celelalte  sfinte  slujbe,  în  limbă  românească,  pe  Tatăl,  pe 
Fiul  şi  pe  Sfîntul  Duh,  pe  Maica  Domnului  şi  pe  Sfinţii  bineplăcuţi  lui  Dumne¬ 
zeu,  între  care  sînt  cinstiţi,  după  cuviinţă,  şi  Sfinţii  români.  Această  dragoste 
jertfelnică,  care  ne  adună  la  un  loc,  ne  face  —  prin  orice  împrejurări  grele  am 

trece  şi,  mai  ales,  atuncea  —  să  ţinem  fără  clintire  la  Legea  noastră  ortodoxă, 
să  fim  jertfelnici  din  dragoste,  pentru  ca  viaţa  Bisericii  să  fie  plină  de  darul  şi 
de  adevărul  lui  Iisus  Hristos.  Această  dragoste  de  Dumnezeu  şi  de  oameni  a  in - 
demnat  pe  fii  poporului  nostru,  şi  în  zilele  noastre,  la  jertfă. 

Iubiţi  credincioşi, 

învierea  Domnului  este  izvor  de  bucurie  şi  de  viaţă  pentru  toţi  credincioşii. 
Adevărul  învierii  Domnului  dă  putere  sufletului  omenesc  să  lupte  necontenit  pen¬ 
tru  biruinţa  vieţii  asupra  morţii,  pentru  biruinţa  binelui  asupra  răului.  Ea  ne  în¬ 
credinţează  că  sîntem  făcuţi  pentru  viaţă,  nu  pentru  moarte,  căci  Fiul  lui  Dum¬ 
nezeu  a  venit  în  lume  şi  S-a  jertfit  şi  a  înviat  pentru  noi  din  dragoste,  ca  să  ne 
dea  şi  nouă  viaţă,  pentru  că  „Intr-Insul  era  viaţa  şi  viaţa  era  lumina  oamenilor" 
(Ioan  1,  4)  şi  a  venit  „ca  tot  cel  ce  crede  m  El  să  nu  moară,  ci  să  aibă  viaţă  veş¬ 
nică"  (Ioan  3,  15).  „învierea  lud  Iisus  Hristos  din  morţi  ne-a  născut  din  nou  spre 
nădejde  vie,  spre  moştenire  nestricăcioasă  şi  neîntinată  şi  neveştejită,  păstrată  în 
ceruri  pentru  noitt  (I  Petru  1,  3 — 4).  . 

Prin  învierea  Sa,  Iisus,  a  devenit  „pîrga"  învierii  noastre,  „căci  dacă  morţii 
nu  înviază,  nici  Hristos  n-a  înviat",  iar  „dacă  Hristos  n-a  înviat,  zadarnică  este 
credinţa  voastră"  (I  Cor.  15,  16 — 17  şi  „zadarnică  este  şi  propovăduirea  noastră" 
(I  Cor.  15,  14).  Că  viaţa  veşnică  ne  este  asigurată  prin  învierea  Domnului  ne-o 
spune  şi  una  din  cîntările  Praznicului  de  azi:  „înviind  Iisus  din  mormînt,  ne-a 
dăruit  nouă  viaţă  veşnică". 

Prin  jertfa  de  pe  cruce  şi  prin  învierea  Sa,  Iisus  Hristos  a  surpat  zidul  des¬ 
părţitor  dintre  om  şi  Dumnezeu,  deschizîndu-ne  cale  să  ne  întoarcem  acasă  la 
Tatăl  nostru  cel  ceresc. 

Sărbătoarea  învierii  Domnului  este  şi  sărbătoarea  păcii.  Cele  dinţii  cuvinte, 
pe  care  le-a  spus  Sfinţilor  Apostoli  Mîntuitorul  Hristos  după  învierea  Sa,  au  fost: 
„Pace  vouă!"  (Ioan  20,  19).  Sărbătoarea  Paştilor  este  vestitoarea  mesajului  de  pace 
în  lume,  pacea  atit  de  mult  dorită  şi  de  necesară  omenirii  dintotdeauna  şi  mai 
ales  astăzi.  Despre  „făcătorii  de  pace",  Mîntuitorul  spune  că  „fiii  lui  Dumnezeu  se 
vor  chema"  (Mat.  5,  9). 

Sfîntul  Apostol  Pavel  ne  îndeamnă  la  pace  cu  următoarele  cuvinte:  „Dacă 
se  poate,  pe  cît  stă  în  puterea  voastră,  trăiţi  în  pace  cu  toţi  oamenii"  (Romani 
12,  18),  precum  şi  cu  cuvintele :  „Căutaţi  pacea  cu  toată  lumea  . . .  fără  de  care  nu 
vom  vedea  pe  Domnul"  (Evrei  12,  24).  De  asemenea ,  se  dă  pe  sine  ca  model  al 
păcii,  spunînd:  „Cele  ce  aţi  învăţat ...  şi  aţi  auzit  şi  aţi  văzut  la  Mine  acestea  să 
le  faceţi  şi  Dumnezeul  păcii  va  fi  cu  voi"  (Filipeni  4,  9). 

După  cuvîntul  Dumnezeu  şi  după  cuvîntul  mamă,  nu  este  un  cuvînt  mai 
plin  de  semnificaţii  şi  mai  însemnat  decît  cuvîntul  pace.  El  exprimă  una  din  do¬ 
rinţele  fundamentale  ale  omenirii,  el  este  leagănul  în  care  se  naşte  şi  se  dezvoltă 
viaţa. 

în  aceste  zile  de  sărbătoare  luminată,  ale  Sfintelor  Paşti,  precum  şi  în  cele¬ 
lalte  zile,  să  nu  încetăm  a  ne  ruga  „pentru  pacea  de  sus"  şi  „pentru  pacea  a  toată 
lumea"  şi  mai  ales  să  muncim  în  aşa  fel  ca  pacea  şi  buna  înţelegere  să  se  sălăş - 
luiască  între  noi  şi  să  contribuim  cu  toţii  la  edificiul  ei  măreţ  în  lume. 

Sîntem  fii  ai  unui  popor  iubitor  de  pace,  care  în  tot  decursul  istoriei  lui  zbu¬ 
ciumate  a  înţeles  că  pacea  este  o  condiţie  esenţială  a  vieţii  şi  progresului. 

Rugăm  pe  bunul  Dumnezeu  să  sălăşluiască  în  inimile  noastre  pacea,  liniştea 
şi  buna  înţelegere,  bazate  pe  porunca  iubirii,  aşa  ca  să  ne  iubim  unii  pe  alţii, 
precum  şi  Mîntuitorul  ne-a  iubit  pe  noi  (cf.  Ioan  15,  12;  15,  17),  căci  „întru  acesta 
vor  cunoaşte  toţi  că  sînteţi  ucenicii  Mei,  dacă  veţi  avea  iubire  unii  către  alţii" 
(Ioan  13,  35). 

De  aceea,  să  aşezăm  la  temelia  vieţii  noi  din  patria  noastră  dragostea,  prin 
care  putem  birui  toate  areutăţile  şi  toate  uneltirile  vrăjmaşului  şi  vom  putea  în¬ 
făptui  pe  cuprinsul  ţării  noastre  o  armonie  şi  o  bună  înţelegere  între  toţi  fiii 
poporului  căci  —  după  cum  Sfîntul  Apostol  Pavel  în  imnul  ce-l  înalţă  dragostei 
—  se  subltnaiză  că:  „Dragostea  îndelung  rabdă,  dragostea  este  binevoitoare,  dra¬ 
gostea  nu  pizmudeste.  nu  se  laudă,  nu  se  trufeşte . . .  Nu  se  bucură  de  nedreptate, 
ci  se  bucură  de  adevăr.  Toate  le  suferă,  .toate  le  crede,  toate  le  nădăjduieşte,  toate 
le  rabdă.  Dragostea  nu  cade  niciodată"  (I  Cor.  13,  4 — 8).  Şi,  ca  să  arate  şi  mai 

mult  cit  de  însemnată  este  dragostea  faţă  de  orice  alte  bunuri  din  lumea  aceasta, 
Sfîntul  Apostol  Pavel  spune:  „Şi  de  aş  avea  darul  proorociei  şi  tainele  toate  le-aş 
cunoaşte  şi  orice  ştiinţă  (aş  avea),  şi  de  aş  avea  atîta  credinţă  incit  să  mut  şi 
munţii,  iar  dragoste  nu  am,  nimic  nu  sint*  (I  Cor.  13,  2). 


Iubiţii  mei  fii  sufleteşti, 

Ne  bucurăm  cu  toţii  şi  mulţumim  Părintelui  ceresc  că  ne-a  ajutat  să  ajun¬ 
gem,  prin  multe  jertfe  ale  poporului  nostru,  să  putem  sărbători  primul  Paşte 
in  deplină  libertate  şi  să  aducem  prinos  de  recunoştinţă  tuturor  celor  ce  au  lup¬ 
tat  şi  s-au  jertfit  pentru  eliberarea  poporului  nostru  de  un  regim  de  îndelungată 
asuprire  şi  oprimare  a  celor  mai  elementare  drepturi  ce  se  cuvin  oamenilor.  Cei 
ce  s-au  jertfit  însă  cu  atîta  dezinteres  şi  dragoste  de  semeni,  redîndu-ne  nouă 
libertatea,  nu  vor  avea  odihnă  şi  linişte  în  viaţa  de  dincolo  de  mormînt,  dacă  noi 
nu  vom  şti  cum  sd  preţuim  şi  cum  să  folosim  această  libertate.  Libertatea  este 
una  din  însuşirile  cele  mai  de  seamă  cu  care  Dumnezeu  a  înzestrat  sufletul  omu¬ 
lui,  drept  care  ne  şi  îndeamnă  Sfîntul  Apostol  Pavel:  „Staţi  tari  în  libertatea  cu 
care  Hristos  ne-a  făcut  liberi*  (Galateni  5,  1)  şi  tot  acelaşi  apostol  ne  asigură  că 
„libertatea  este  (numai)  acolo  unde  este  Duhul  Domnului*  (I  Cor.  3,  17). 

Vă  îndemn  părinteşte  să  ne  iubim,  ca  pe  ochii  din  cap,  credinţa  strămo¬ 
şească,  Biserica  Ortodoxă,  despre  care  marele  nostru  poet  Mihai  Eminescu  spu¬ 
nea  că  este  „mama  sufletească  a  poporului  român*.  Ea  a  călăuzit  în  tot  decursul 
istoriei  pe  moşii  şi  strămoşii  noştri.  Ei  au  păstrat-o  şi  au  apărat-o,  de  multe  ori 
cu  preţul  vieţii  lor.  Nu  s-au  despărţit  de  ea  şi  nu  au  înlocuit-o  cu  alte  învăţă¬ 
turi.  Se  cuvine  ca  şi  noi  să  păstrăm  întreagă  şi  nealterată  credinţa  şi  Biserica 
strămoşească,  căci  numai  aşa  putem  păstra  şi  unitatea  sufletească  a  întregului 
nostru  popor.  Să  nu  ne  lăsăm  a  fi  iarăşi  împărţiţi  şi  despărţiţi,  dacă  vrem  să 
dăinuiască  în  veci ,  şi  Biserica,  şi  Neamul. 

Să  ne  iubim  neamul  şi  toate  comorile  vieţii  lui  sufleteşti.  Să  ne  iubim  limba 
dulce  şi  armonioasă,  în  care  se  îmbracă  şi  prin  care  grăieşte  sufletul  neamului 
nostru  românesc. 

Să  ne  iubim  şcoala  şi  să  facem  din  ea  altarul  de  lumină  şi  cultură  al  satului 
şi  oraşului  nostru. 

Să  ne  iubim  ogoarele,  făcîndu-le  tot  mai  roditoare,  şi  tot  aşa  să  muncim 
cu  tot  mai  multă  rîvnâ  şi  la  celelalte  locuri  de  muncă,  pentru  ca  poporul  să  aibă 
un  trai  mai  bun  şi  mai  fericit,  potrivit  învăţăturii  Sfintei  Scripturi:  „Şi  ne  trudim, 
muncind  cu  mîinile  noastre*  (I  Cor.  4,  12),  cad  altfel  spune  acelaşi  sfînt  apostol 
în  altă  parte:  „Cine  nu  vrea  să  lucreze,  acela  (nici)  să  -nu  mănînce!*  (II  Tesaloni - 
ceni  3,  10).  în  schimb,  pe  bună  dreptate,  spune  tot  acelaşi  sfînt  apostol:  „Cuvi- 
ne-se  ca  plugarul  ce  se  osteneşte  să  mânînce  mai  întîi  din  roade*  (II  Timotei  2,  6). 

Şi  mai  presus  de  toate,  în  duhul  Praznicului  de  azi,  să  ne  iubim  unii  pe  alţii 
şi  într-un  gînd  să  mărturisim  pe  Tatăl,  pe  Fiul  şi  pe  Sfîntul  Duh,  Treimea  cea 
de  o  fiinţă  şi  nedespărţită.  Să  ne  iertăm  unii  altora  orice  am  avea  unii  asupra 
altora ,  aşa  cum  ne-a  iertat  şi  nouă  Domnul,  căd  Paştele  este  doar  praznicul  iu¬ 
birii  şi  al  iertării,  cum  spune .  una  din  dntările  de  azi:  „De  bucuria  învierii,  să 
iertăm  tuturor  toate  şi  să  zicem  fraţilor  şi  celor  ce  ne  urăsc  pe  noi*. 

Iubirea,  lăsată  nouă  ca  cea  mai  mare  poruncă  de  Domnul  cel  înviat,  este  şi 
rămîne  legea  cea  mai  înaltă  şi  mai  sfîntâ  a  împărăţiei  lui  Dumnezeu,  singura 
lege  care  mîntuieşte  şi  fericeşte  cu  adevărat,  atît  în  veacul  acesta,  dt  şi  în  cel 
viitor.  Biruinţa  Mîntuitorului  Hristos  asupra  morţii  ne  dă  nădejdea  şi  puterea  să 
privim  cu  încredere  viitorul. 

Cu  aceste  gînduri  şi  îndemnuri  creştineşti  şi  româneşti  în .  suflet,  vă  trimit 
tuturor,  deodată  cu  iubirea  mea  părintească  pentru  voi,  şi  cele  mai  bune  doriri  de 
sănătate  şi  de  praznic  feridt! 

hristos  a  Înviaţi 


Darul  Domnului  nostru  Iisus  Hristos  şi  dragostea  lui  Dumnezeu-Tatăl  şi  îm¬ 
părtăşirea  Sfîntului  Duh  să  fie  cu  voi  cu  toţi.  Amin! 

Al  vostru  al  tuturor,  de  tot  binele  voitor  şi  pururea  rugător  către  Hristos, 
Biruitorul  morţii  şi  Domnul  vieţii.  I  V  A  S  I  L  E 

Episcopul  Oradiei 


/ 


t  ANDREI 

DIN  MILA  LUI  DUMNEZEU,  ARHIEREU-VICAR,  LOCOTENENT 

DE  EPISCOP  AL  EPARHIEI  ALBA  IULIEI 

Iubitului  cler,  cinului  monahal  şi  dragilor  noştri  credincioşi  Har  şi  bucurie  de 
la  Domnul  cel  inviat  din  morţi,  iar  de  la  noi  arhierească  binecuvîntare. 

„M-am  răstignit  ieri  împreună  cu 
Tine,  însuti  împreună  mă  prea¬ 
măreşte  Mîntuitorule,  întru  împă¬ 
răţia  Ta“. 

(Din  slujba  învierii) 

• 

Timp  de  şapte  sâptâmîni ,  după  rinduila  noastră  străbună ,  prin  post  şi  rugă¬ 
ciune,  prin  participarea  la  sfintele  slujbe ,  prin  citirea  cărţilor  duhovniceşti,  prin 
fapte  de  milostenie,  prin  spovedanie  şi  împărtăşanie ,  ne-am  pregătit  pentru  lumi¬ 
natul  praznic  al  învierii  Domnului. 

Două  realităţi,  pe  cit  de  evidente  pe  atît  de  neînţelese,  dar  legate  una  de 
alta,  de  Cruce  şi  înviere,  de  Suferinţă  şi  Bucurie. 

Să  ne  oprim  întîi  la  Suferinţă,  la  Cruce.  Este  greu  de  înţeles  taina  Crucii , 
taina  Suferinţei.  N-au  perceput-o  la  început  nici  ucenicii.  Multe  lucruri  grele 
le-au  putut  cuprinde  ei,  dar  sensul  suferinţei  l-au  priceput  cu  foarte  mare  greu¬ 
tate. 

Să-i  urmărim  în  cîteva  împrejurări.  Iată-i  de  pildă  împreună  cu  Mîntuitorul 
Hristos  în  părţile  Cezareei  lui  Filip.  La  întrebarea  „ Cine  zic  oamenii  că  sînt  Eu, 
Fiul  Omului?":  îi  răspund:  „Unii,  Ioan  Botezătorul ,  alţii  Ilie ,  alţii  Ieremia  sau 
unul  dintre  prooroci ",  (Matei  16,  14).  Dar  voi  cine  ziceţi  că  sînt?...  Tu  eşti  Hris- 
tosul,  Fiul  lui  Dumnezeu  Celui  viu.  Un  lucru  extraordinar:  au  înţeles  taina  dum- 
nezeirii  lui  Hristos. 

Intr-o  altă  împrejurare  vorbindu-le  mulţimilor  despre  Sfînta  Cuminecătură 
şi  accentuînd  faptul  că  nimeni  nu  poate  moşteni  viaţa  veşnică  fără  a  se  hrăni  cu 
Trupul  lui  Hristos,  cei  mai  mulţi  n-au  înţeles  şi  s-au  dus  înapoi  şi  nu  mai  umblau 
cu  El"  (Ioan  6,  66):  Cei  doisprezece  însă  întrebaţi  fiind  dacă  nu  pleacă ,  ei  i-au 
răspuns:  „Doamne,  la  cine  ne  vom  duce?  Tu  ai  cuvintele  vieţii  celei  veşnice**. 
Au  înţeles,  după  cum  vedem  din  mărturisire,  una  dintre  cele  mai  nepătrunse 
taine:  Taina  Sfintei  •  Cuminecături,  adevărul  că  sfînta  Cuminecătură  este  însuşi 
Trupul  şi  Sîngele  lui  Hristos. 

Taina  suferinţei  însă  n-au  putut  s-o  înţeleagă.  Reiese  acest  adevăr  dintr-o 
altă  întîmplare:  Domnul  Hristos  le  vesteşte  ucenicilor  că  se  va  sui  la  Ierusalim 
şi  că  acolo  va  fi  batjocorit,  va  pătimi,  va  fi  răstignit  dar  că  a  treia  zi  va  învia . 
Ştiţi  ce  i-a  zis  Petru  luîndu-l  de  o  parte?  „Să  nu  ţi  se  întîmple  Ţie  aceasta"  (Ma¬ 
tei  16,  22).  Domnul  i-a  răspuns,  dojenindu-l  cu  asprime:  „Mergi  înapoia  Mea,  sa - 
tanol  Sminteală  îmi  eşti;  că  nu  cugeţi  cele  ale  lui  Dumnezeu,  ci  cele  ale  oame¬ 
nilor". 

Mai  tîrziu  însă,  după  înviere  şi  Pogorîrea  Sfîntului  Duh,  vor  înţelege  cu 
toţii  taina  suferinţei  şi  vor  spune  dimpreună  cu  Sfîntul  Apostol  Pavel  că  necazul 
de  acum  ne  va  aduce  H slavă  veşnică  covîrşitoare"  (II  Cor .  4,  17). 

Dacă  Apostolii  n-au  înţeles  la  început  taina  suferinţei ,  taina  Crucii,  cu  atît 
mai  puţin  noi.  De  aceea  prin  înţelepciunea  lor  hâtrînele  noastre  cărţi  de  slujbă  ne 

ajută  să  găsim  un  sens  suferinţei,  necazurilor,  sfintelor  neuoinţe.  lată  de  pildă  o 

cântare  din  sâptămîna  patimilor  ne  spune:  „Mergînd  Domnul  spre  patima  cea  de 
bună  voie,  a  zis  Apostolilor  pe  cale:  iată  ne  suim  la  Ierusalim,  şi  se  va  da  Fiul 
omului,  precum  scrie  pentru  dînsul.  Veniţi  dară  şi  noi  cu  gînduri  curate  să  mer¬ 
gem  împreună  cu  El,  şi  împreună  să  ne  răstignim  şi  să  murim  despre  desfătările 
lumeşti,  ca  să  şi  înviem  împreună  cu  dînsul*. 

Ce-i  mai  trist  însă  este  că  Apostolii  n-au  înţeles  la  început  nici  bucuria  în¬ 
vierii.  Mesajul  femeilor  mironosiţe  li  s-a  părut  straniu.  De  abia  cînd  Mîntuitorul 

a  apărut  în  mijlocul  lor  „ s-au  bucurat  ucenicii,  văzînd  pe  Domnul*  (Ioan  20,  20). 

Iubiţii  mei  fraţi! 

Cît  de  mult  ne  asemănăm  noi,  ca  şi  stare  sufletească,  cu  ucenicii  M  intuit  o - 
rului.  Suferinţelor  nu  le  găsim  un  sens,  iar  în  ce  priveşte  bucuria  şi  fericirea,  le 
socotim  lucruri  aproape  imposibile.  Este  foarte  greu  cu  toate  suferinţele  şi  decep¬ 
ţiile  prin  care  trecem  să  mai  putem  crede  în  fericire. 

Şi  totuşi  a  fi  creştin  înseamnă  a  crede  în  înviere.  în  fericire.  In  viaţă.  Sîn- 
tem  creştini  nu  numai  pentru  că  noi  credem  în  Cruce,  în  suferinţa  mîntuitoare 
a  lui  Hristos,  ci  mei  ales  pentru  că  noi  credem  în  înviere.  Creştinismul  este  lu¬ 
mină,  bucurie  şi  înviere. 

în  măsura  în  care  Dumnezeu  este  prezent  în  sufletul  nostru  în  aceeaşi  mă¬ 
sură  e  prezentă  şi  bucuria.  Hristos  este  „ învierea  şi  viaţa *  noastră.  De  aceea  în 
noaptea  învierii  exclamăm  dimpreună  cu  proorocul  spunînd:  „ Aceasta  este  ziua, 
pe  care  a  făcut-o  Domnul  să  ne  bucurăm  şi  să  ne  veselim  într-însa*  (Psalm,  117, 
23).  Această  noapte  străluminată  de  soarele  cel  duhovnicesc,  Hristos,  această  zi, 
cea  de  a  opta,  este  icoana  veacului  viitor. 

Numai  în  perspectiva  învierii  poate  fi  înţeleasă  taina  suferinţei.  De  aceea 
noi  spunem  la  Paşti:  „Să  învie  Dumnezeu  şi  să  se  risipească  vrăjmaşii  Lui*.  Vrăj¬ 
maşii  Lui  „ diavolii .  păcatul,  moartea,  iadul.  Ştim  cu  toţii  întîmplarea  cu  lona 
proorocul*:  corabia  era  în  primejdie  să  se  scufunde,  nu  mai  putea  pluti,  pînă  ce 
lona  a  fost  aruncat  în  mare  şi  a  fost  înghiţit  de  chit.  Corabia  este  lumea,  care 
nu  mai  putea  merge  înainte  pe  calea  binelui.  Marea  simbolizează  patimile  si  su¬ 
ferinţele  din  lume.  iar  chitul  însemnează  moartea  şi  iadul.  A  fost  aruncat  Hristos 
în  marea  suferinţei:  a  fost  înghiţit  de  moarte  şi  de  iad  biruindu-le  şi  mîntuind 
lumea  cea  primejduită. 

Iubiţi  credincioşi! 

Suferinţa  este  o  realitate  pentru  toţi  urmaşii  lui  Adxrm.  în  mod  deosebit 
neamul  nostru  românesc  a  fost  îndelung  ţintuit  pe  o  cruce  uriaşă.  Am  crezut  la 
22  decembrie  1989,  cînd  în  mod  evident  Dumnezeu  a  intervenit  în  istoria  noastră, 
mîntuindu-ne  din  robie,  prin  jertfa  miilor  de  eroi  martiri,  că  drumul  Crucii  s-a 
sfîrşit  si  că  am  intrat  în  deplina  bucurie  a  învierii. 

Trebuie  să  constatăm  însă  că  urmele  cuielor  au  lăsat  răni  adinei,  că  după 
multă  oprimare,  urmează  multă  instabilitate  şi  dezorientare,  că  în  unele  zone  ale 
dragii  noastre  Transilvanii  valuri  de  amărăciuni  s-au  revărsat  în  suflete  datorită 
râului  care  încă  lucrează  şi  încearcă  să  lovească  în  unitatea  noastră. 

Sînt  Paştile  iubiţi  fraţi,  Hristos  a  înviat!  Avem  deplină  încredinţare  că  prin 
Crucea  Lui  toate  necazurile  noastre  primesc  un  nou  sens.  Credem  în  învierea 
noastră  din  păcat,  din  moarte .  Credem  în  faptul  că  prin  El  bucuria,  pacea  şi  înţe¬ 
legerea  se  coboară  printre  noi  şi  printre  toţi  oamenii  de  pe  pămînt.  Credem  că 
fericirea  este  posibilă.  Credem  că  vom  învia  odată  cu  toţii  din  mormînt.  că  dacă 
încă  mai  există  lacrimi  şi  întristare  ele  se  vor  preface  în  bucurie  şi  bucuria  noas¬ 
tră  va  fi  veşnică. 

Imbrăţişîndu-vă  cu  dragoste  de  părinte  şi  de  frate  vă  întâmpin  cu  vestirea 
îngerească, 

HRISTOS  A  ÎNVIAT ! 

ANDREI,  ARHIEREU  VICAR 
al  Eparhiei  Alba  Iulia 


Studii  şi  articole 


VASILE  MANGRA,  ISTORIC  ŞI  MILITANT 
PENTRU  DREPTURILE  ROMÂNILOR  TRANSILVĂNENI 


Puţini  mai  ştiu  azi  cine  a  fost  VASILE  MANGRA,  istoricul  şi  patriotul  de 
la  sfîrşitul  veacului  trecut  şi  începutul  celui  de  acum,  asupra  căruia  s-au  îndreptat 
atît  cie  multe  cuvinte  de  nejustiiicată  osîndâ.1  Drept  aceea  încercăm,  în  paginile 
de  faţă,  să  punem  în  lumină  cîteva  aspecte  din  rodnica  sa  activitate  culturală, 
naţională  şi  bisericească. 

Vincenţiu  Mangra  (sau  Vichentie,  din  botez)  era  fiul  unui  preot  de  ţară,  din 
Săldâbagiu  Mic  —  judeţul  Bihor,  născut  la  25  mai  1850.  După  ce  a  făcut  „şcoala 
poporală14  (elementară)  în  satul  natal  şi  cel  învecinat,  Ginta,  s-a  înscris,  ca  atîţia 
alţi  bihoreni,  la  Gimnaziul  românesc  întemeiat  de  Samuil  Vulcan  în  Beiuş,  apoi 
la  cel  maghiar  din  Oradea.  Intre  anii  1869 — 1872  a  studiat  la  Institutul  teologic 
din  Arad,  apoi,  un  an,  la  Academia  de  drept  din  Oradea.2 

A  început  încă  de  atunci  activitatea  publicistică,  fiind  colaborator,  iar  în 
anul  şcolar  1871/72  redactor  .la  „Speranţa44,  foaie  literar- bisericească,  organul  So¬ 
cietăţii  de  lectură  a  teologilor  români  din  Arad,  apreciată  de  George  Bariţiu,  An¬ 
drei  Şaguna  şi  alţi  cărturari  români.  In  februarie  1874  episcopul  Mirom  Romanul 
de  la  Arad  (ales  în  acelaşi  an  mitropolit  la  Sibiu)  1-a  numit  redactor  .al  buleti¬ 
nului  oficial  al  Episcopiei,  „Lumina".  Cu  tot  entuziasmul  tînărului  redactor,  foaia 
şi-a  încetat  apariţia  în  vara  anului  1875,  din  motive  „grave  materiale44.  Dar  la  30 
ianuarie  st.  v.  1877,  apare  un  nou  organ  de  publicitate:  „ Biserica  şi  şcoala 44 ,  foaie 
bisericească,  scolastică,  literară  şi  economică44,  cu  o  existenţă  de  peste  opt  dece¬ 
nii;  a  fost  redactată  tot  de  V.  Mangra  (care  d-a  şi  dat  numele)  pînă  la  sfîrşitul 
anului  1878.  Va  fi  din  nou  redactor  al  acestei  foi  din  7  februarie  1882  pînă  la 
sfîrşitul  anului  1883,  cînd  episcopul  Ioan  Meţianu  l-a  înlocuit  deoarece  n-a  voit 
să  renunţe  la  ortografia  fonetică  folosită  de  Academia  Română.  In  cursul  anului 
1900  va  fi  redactor  al  foii  pentru  a  treia  oară.3 

La  19/31  mai  1875  a  fost  numit  profesor  provizoriu  la  Institutul  teologic  din 
Arad,  definitivat  la  11/23  iulie  1878.  La  6  august  1879  a  fost  călugărit  la  mănăs¬ 
tirea  Hodoş-Bodrog,  cu  .numele  Vasile,  cum  va  semna  de  acum  înainte.  La  10  sep¬ 
tembrie  1879  .a  fost  hirotonit  ierodiacon,  iar  la  1  ianuarie  1880  pieot-ieromonah, 
de  către  episcopul  Ioan  Meţianu.  De  la  1  martie  1882  pînă  în  toamna  anului  1883 
a  fost  încredinţat  cu  conducerea  provizorie  a  Institutului  teologic-pedagogic  din 
Arad.  Disciplina  introdusă  în  Institut,  ca  şi  exigenţa  sporită  la  examene,  au  dus 
la  nemulţumiri,  fapt  pentru  care  a  fost  înlăturat  de  la  conducere.  A  rămas,  în 
continuare,  ca  profesor  de  Limba  şi  literatura  română,  Istorie,  Retorică  şi  Drept 
canonic,  pînă  în  1893,  cînd  a  fost  înlăturat  definitiv  de  •  la  catedră,  la  cererea 
Guvernului  din  Budapesta,  pentru  activitatea  sa  politică-naţională.  Abia  £rt  1899 


1  Redacţia  revistei  Familia  de  la  Oradea  «are  meritul  de-a  fi  făcut  „o  reabi¬ 
litare44  a  lui  Vasile  Mangra  prin  grupajul  de  articole  publicat  în  numărul  10  (226) 
din  octombrie  1987,  semnate  de  Dumitru  Chirilă,  Constantin  Mâlinaş,  Gheorghe 
Liţiu  şi  Mircea  fPăcurariu. 

2  Acte  şcolare  în  Arhiva  Bibliotecii  Mitropoliei  Sibiu  (cităm  ABMS),  fond 
V.  Mangra,  act  463 — 469.  Date  autobiografice  în  acelaşi  fond,  act  193/1  şi  193/2. 

3  Amănunte  la  Roman  Ciarogariu,  Speranţa  (1869),  Lumina  (1872),  Biserica 
şi  Şcoala  (1877),  Tribuna  ( 1884—1912 ),  Cluj,  1934,  p.  6—12. 

episcopul  Iosif  Goldiş  l-a  numit  „referent  ajutor41  în  secţia  bisericească  a  Episco¬ 
piei  Aradului.  La  Crăciunul  anului  1899  a  fost  hirotesit  protosinghel.  In  1900  a 
fost  ales  vicar  al  Consistoriului  ortodox  român  din  Oradea,  fiind  hirotesit  arhi¬ 
mandrit  de  către  episcopul  Ioan  Papp  de  la  Arad,  în  Duminica  Tomii  din  anul 
1906.  A  deţinut  această  funcţie  pînă  în  vara  anului  1916,  cînd  a  fost  ales  mitro¬ 
polit  al  Ardealului.  Ca  mitropolit  a  păstorit  pînă  la  moarte  (1/1*4  octombrie  1918).4 

Ca  profesor,  apoi  ca  „vicar  episcopesc44,  a  fost  membru  în  Adunarea  epar¬ 
hială  de  la  Arad  şi  în  Congresul  Naţional  Bisericesc  al  Mitropoliei  Ardealului. 
In  această  calitate  s-a  dovedit  un  membru  activ  al  celor  două  foruri  bisericeşti, 
prin  sugestiile  şi  propunerile  pe  care  le-a  făcut  în  diferite  şedinţe.  De  pildă,  în 
şedinţa  Congresului  Naţional  Bisericesc  din  12/24  octombrie  1878,  Vichentie  Man- 
gra  (pe  atunci  „deputat  mirean44)  a  propus  să  se  înfiinţeze  o  Academie  teologică 
cu  4  ani  de  studii  pentru  pregătirea  clerului  din  întreaga  Mitropolie.  Congresul 
a  reţinut  propunerea  şi  a  invitat  Consistoriul  mitropolitan  să  prezinte  soluţii  la 
viitorul  Congres,  care  urma  să  se  întrunească  peste  trei  ani.5 

în  sesiunea  Congresului  din  1881,  Consistoriul  mitropolitan  raportează  că  a 

întîmpinat  greutăţi  în  studierea  propunerii.  Cu  toate  acestea,  Congresul  insistă  ca 
propunera  lui  Mangra  să  fie  pusă  în  aplicare.6  La  28  iunie  1885  însuşi  mitropo¬ 
litul  Miron  Romanul  îi  cere  lui  Vasile  Mangra  să  întocmească  un  proiect  pentru 
o  viitoare  Academie.  îndeplinind  această  încredinţare,  Mangra  prezintă  un  pro¬ 
iect  la  30  mai  1886,  prin  care  preconiza  ca  Institutul  din  Sibiu  să  fie  transfor¬ 
mat  în  Academie,  cu  8  profesori,  toţi  cu  doctorat  în  teologie  sau  cu  pregătire  si¬ 
milară,  cu  acelaşi  program  de  studiu  ca  şi  la  facultăţi,  plus  Limbile  română, 
greacă,  latină,  slavonă,  apoi  Filosofie,  Drept  şi  Economie  (agricolă).  In  proiectata 
Academie  urmau  să  fie  primiţi  numai  absolvenţi  de  gimnaziu  cu  maturitate,  care, 
la  terminarea  celor  4  ani  de  studii  să  susţină  o  teză  tipărită,  pe  baza  căreia  să 
obţină  titlul  de  licenţiat.  Pentru  tinerii  fără  maturitate  preconiza  să-şi  facă  stu¬ 
diile  la  Institutele  din  Arad  şi  Caransebeş.  Congresul  Naţional  Bisericesc  întru¬ 
nit  în  1886  a  însărcinat  Consistoriul  mitropolitan  să  comunice  acest  proiect  Si¬ 
noadelor  eparhiale  din  Sibiu,  Arad  şi  Caransebeş,  ca  să  se  pronunţe  asupra  lui 
•pînă  la  proximul  Congres.7  Proiectul  n-a  fost  acceptat  tocmai  de  Sinodul  Arhiepis¬ 
copiei  Sibiului,  motivîndu-se  că  prin  crearea  unei  Academii,  Arhidieceza  ar  fi 
‘pusă  în  situaţia  de  a-şi  trimite  candidaţii  cu  pregătire  mai  puţină  la  Arad.8  In 
felul  aoesta,  propunerea  lui  Mangra  nu  s-a  transpus  în  faptă,  deşi  proiectul  lui 
era  foarte  bine  conceput  pentru  acel  timp,  iar  crearea  unei  Academii  la  Sibiu  ar 
fi  dus  la  o  mai  bună  pregătire  a  clerului  ortodox  transilvănean.9 

In  calitate  de  deputat  în  Sinodul  diecezei  Aradului  (adunarea  eparhială), 
Vasile  Mangra  a  făcut  o  serie  de  alte  propuneri  menite  să  contribuie  la  pro¬ 
gresul  vieţii  culturale  şi  bisericeşti  din  eparhie.  De  pildă,  în  sesiunea  din  1877 
a  propus  să  se  publice  măcar  un  „şematism44  (anuar)  cu  un  scurt  istoric  al  epar¬ 
hiei,  ţinînd  seama  de  „lacuna  cea  mare  în  istoria  diecesei  noastre,  provocată  de 


4  Date  biografice  în  Telegraful  Român  (TR),  an  LXVI,  nr.  104  din  4/17  oc¬ 
tombrie  1918,  p.  414 — 415;  Teodor  Botiş,  Istoria  Şcoalei  normale  ( Preparandiei )  şi 
a  Institutului  teologic  ortodox  din  Arad,  Arad,  1922,  p.  657 — 659;  Teodor  Neş, 
Oameni  din  Bihor,  Oradea,  1937,  p.  469 — 493;  Gheorghe  Liţiu,  Un  academician  ară - 
dean  înainte  de  1918:  Vasile  Mangra ,  în  voi.  Academia  Română  şi  Banatul,  Timi¬ 
şoara.  1982,  p.  154 — 160;  Pe  scurt  viaţa  şi  activitatea  lui  prezentată  şi  de  Mircea 
Pâcurariu,  Istoria  Bisericii  Ortodoxe  Române ,  voi.  III,  Bucureşti,  1981,  p.  200 — 202. 

5  Protocolul  Congresului  naţional  bisericesc  ordinar  al  Mitropoliei  români¬ 
lor  gr  eco- orient  aii  din  Transilvania  convocat  la  Sibiu,  pe  1/13  octombrie  1878,  Si¬ 
biu,  1879,  p.  74  şi  92 — 93. 

6  Ibidem,  pe  1881,  p.  133. 

7  Ibidem,  pe  1886,  p.  144. 

8  Protocolul  Sinodului  Arhidiecezei  Sibiului,..,  1887,  p.  50 — 51. 

9  V.  Mangra  a  reluat  problema  mai  tîrziu,  în  articolul  Academie  teologică 
pentru  Mitropolia  ortodoxă  română  din  Transilvania,  în  Biserica  şi  Şcoala  (cităm 
BŞ),  an  XXIV,  nr.  31  din  12  august  1990,  p.  271. 

lipsa  trebuincioaselor  isvoare  istorice”.10  In  1883  problema  a  fost  reluată  in  Sinod 
şi  chiar  s-a  instituit  o  comisie  (dar  fără  Mangra)  care  să  se  ocupe  cu  st-rînge- 
rea  de  documente  referitoare  la  istoria  eparhiei.* 1 1  Vasile  Mangra  şi-a  exprimat  în 
scris  nemulţumirea  pentru  felul  în  care  s-a  ales  comisia  respectivă,  precizînd  că 
ara  nevoie  să  fie  aleşi  „oameni  deprinşi  cu  cercetările  istorice*4.12  Nu  s-a  realizat 
nimic,  incit  în  1904  tot  Mangra  a  reluat  problema  în  paginile  foii  oficiale  a  epar¬ 
hiei.  In  acelaşi  an,  Mangra  a  publicat  documente  privitoare  la  trecutul  eparhiei, 
între  care  şi  diploma  imperială  de  confirmare  a  cumpărării  unei  moşii  în  Arad, 
de  către  episcopul  Isaia  Diacovici,  în  1706.13 

Dacă  Vasile  Mangra  n-a  izbutit  să  elaboreze  o  istorie  a  eparhiei,  deşi  avea 
strîns  mult  material  documentar  privitor  la  această  temă,  totuşi  el  a  scris  un  nu- 
'măr  însemnat  de  lucrări,  fiind  considerat  ca  unul  din  istoricii  de  prestigiu  ai 
Vremii  lui  şi  primul  mare  istoric  bihorean.  Faptul  că  pe  baza  acestor  lucrări  isto¬ 
rice  a  fost  ales  membru  activ  al  Academiei  Române,  în  1909,  socotim  că  este  o 
dovadă  convingătoare  asupra  prestigiului  de  care  se  bucura  în  faţa  cărturarilor 
de  atunci. 

încă  din  -anul  1881  Vasile  Mangra  s-a  angajat  într-o  dispută  cu  istoricul 
dr.  Rethv  Lajos,  autorul  lucrării  Anonymus  es  az  erdâly  olâhok  (Anonymus  şi 
românii  ardeleni),  publicată  în  gazeta  Alfold  din  Arad,  în  care  istoricul  maghiar 
contesta  originea  noastră  romană  şi  continuitatea  pe  teritoriul  vechii  Dacii,  oon- 
sdderînd  că  românii  s-ar  trage  din  slavi,  bulgari  şi  tătari,  iar  limba  română  din 
slava  veche.  I-a  răspuns  profesorul  Iosif  Goldiş,  viitorul  episcop  al  Aradului,  prin 
cartea  Latinitatea  limbii  române  (publicată  în  limba  maghiară),  dar  Rethy  şi-a 
susţinut  în  continuare  tezele  absurde,  în  paginile  aceluiaşi  ziar.  In  această  situa¬ 
ţie  a  intervenit  şi  tînărul  profesor  Vasile  Mangra,  pr intr-o  dizertaţie  publică, 
susţinută  ,1a  Arad  şi  publicată  apoi  în  serial  în  Familia  lui  Iosif  Vulcan  de  la 
Oradea,  sub  titlul  Despre  continuitatea  neîntreruptă  a  elementului  român  în 
DaciaJ 4 

Pentru  combaterea  argumentelor  neştiinţifice  şi  tendenţioase  ale  lud  Rethy, 
Vasile  Mangra  recurge  la  izvoare  antice  şi  medievale  (Priscus,  Iordanes,  Proco- 
pius,  Anonymus,  Ana  Comneana,  Honiates  ş.a.),  cita  istorici  moderni  (români  şi 
străini),  folosea  argumente  de  logică  demografică,  economică  şi  politică,  deci  o  se¬ 
rie  de  fapte  care  dovedeau  o  cunoaştere  temeinică  a  problemei,  dar  şi  un  simţ 
istoric  deosebit. 

Lucrarea  lui  Mangra  a  fost  apreciată  nu  numai  de  presa  românească  din 
Transilvania,  ci  şi  de  ziarul  de  limbă  germană  Arader  Zeitung  şi  altele.  Din¬ 
colo  de  Carpaţi,  în  şedinţa  secţiei  istorice  a  Academiei  Române  din  19  martie 
1882,  academicianul  bănăţean  Vasile  Maniu  (1824 — 1901),  prezentînd  un  raport  des¬ 
pre  istoriografia  românească  din  anii  1880 — 1881,  consemna  şi  lucrările  lui  Bogdan 
Petriceicu  Hasdeu  (Cuvente  den  bătrîni)  şi  ale  celor  doi  profesori  arădeni  în  pro¬ 
blema  continuităţii  românilor,  cu  aprecieri  deosebit  de  elogioase.15 


10  Protocolul  despre  şedinţele  Sinodului  eparhial  din  dieceza  Aradului,  ţi¬ 
nute  în  anul  1877,  Arad,  1877,  p.  35,  hot.  145. 

11  BŞ,  an  VII,  1883,  nr.  22,  p.  191. 

12  BŞ,  an  VII,  1883,  nr.  28,  p.  210. 

13  BŞ,  an  XXVIII,  1904,  nr.  14,  p.  114. 

14  Familia ,  an  XVII  (1881),  nr.  17  din  5/17  aprilie,  p.  166 — 167;  nr.  29  din 

12/24  aprilie,  p.  174 — 175;  nr.  30  din  19  aprilie/l  mai,  p.  190 — 191;  nr.  31  din  23 
aprilie/5  mai,  p.  198 — 199  şi  nr.  32  din  26  aprilde/8  mai,  p.  207. 

15  Analele  Academiei  Române ,  seria  2,  t.  4,  secţiunea  II.  Discursuri,  me¬ 
morii,  notiţe.  Bucureşti,  1884,  p.  165 — 330;  Vasile  Maniu,  Românii  în  literatura 
străină.  Studii  istorico -critice  şi  etnografice.  Un  memoriu  asupra  mişcării  litera - 
turei  istorice  în  străinătate  şi  la  noi,  urmată  în  decursul  anilor  1880  şi  1881 ,  Bucu¬ 
reşti.  1882,  170  p.  (lucrarea  a  fost  tradusă  în  acelaşi  an  în  limba  germană  de  P. 
Broştean  şi  tipărită  la  Reşiţa).  Amănunte  asupra  problemei  vezi  la  Constantin 
Mălinaş,  Drumul  spre  Academie,  în  Familia,  nr.  10  (266)  din  octombrie  1987,  p.  8. 


2  —  Mitropolia  Ardealului 


18 


MITROPOLIA  ARDEALULUI 


In  ultimul  deceniu  al  secolului  trecut,  Vasile  Mangra  a  făcut  servicii  deo¬ 
sebite  culturii  noastre  prin  strîngerea  şi  studierea  unor  vechi  manuscrise  şi  cărţi 
româneşti  aflate  în  satele  bihorene,  pe  care  le- a  dăruit  apoi  Academiei  Române. 
De  notat  că  a  pornit  această  acţiune,  care  va  dura  vreo  două  decenii,  din  proprie 
iniţiativă,  chiar  înainte  de  a  fi  începută  de  Academia  Română  pentru  întreg  spa¬ 
ţiul  etnic  românesc.  Intre  manuscrisele  aflate  de  el  se  numără  cîteva  de  valoare 
excepţională,  copiate  în  părţile  Bihorului  de  cărturari  ca  Vasile  Sturze  Moldo¬ 
veanul,  Pavel  Muncăcianul  şi  alţii,  sau  cărţi  tipărite,  dintre  care  unele  erau  uni¬ 
cate.  Reţinem  doar  cîteva  titluri  din  valoroasele  sale  donaţii.  în  şedinţa  Acade¬ 
miei  Române  din  10  ianuarie  1892  Ioan  Bi.anu  i-a  prezentat  prima  donaţie,  con- 
stînd  in  cîteva  manuscrise  şi  unicul  exemplar  din  Psaltirea  românească  tipărită 
de  diaconul  Coresi  la  Braşov,  în  1570  (găsită  în  biserica  din  Lazuri  de  Beiuş).16 

In  şedinţa  Academiei  din  14  ianuarie  1894  se  anunţă  o  nouă  donaţie  de  cărţi 
vechi,  documente  despre  răscoala  lui  Horea  şi  nouă  manuscrise  de  la  Vasile  Man¬ 
gra.  Intre  acestea  figurau:  Cazania  lui  Varlaam  (Iaşi,  1643),  un  Ceaslov,  un  Li - 
turghier,  Şapte  Taine,  toate  copiate  de  Vasile  Sturze  Moldoveanul  în  sate  biho¬ 
rene  şi  altele.  La  6  martie  1895  se  înregistrează  o  nouă  donaţie,  de  data  aceasta 
de  obiecte  vechi  (care  s-au  trimis  Muzeului  Naţional  de  Antichităţi),  dar  şi  3  ma¬ 
nuscrise  bihorene  şi  5  cărţi  (între  care  Pravila  de  la  Govora  din  1641  şi  Psaltirea 
slavo-română  a  lui  Dosoftei,  tipărită  la  Iaşi  în  1680).  In  1896  V.  Mangra  donează 
Academiei  mai  multe  documente  privitoare  la  revoluţia  românilor  din  Tranilva- 
nia  din  1848  şi  un  nou  manuscris  de  la  Vasile  Sturze.  La  30  aprilie  1899  se  pri¬ 
mesc  alte  4  manuscrise,  iar  la  7  decembrie  Pravila  de  rugăciuni  a  sfinţilor  sirbi, 
tipărită  în  1761  la  Rîmnic.  La  7  noiembrie  1903  Academia  Română  primeşte  o 
nouă  donaţie  de  o  valoare  excepţională:  unicul  exemplar  din  Răspunsul  împotriva 
Catehismului  calvinesc  al  lui  Varlaam  al  Moldovei,  tipărit,  se  pare,  în  1645  la  Iaşi, 
găsit  in  satul  Budureasa  din  judeţul  Bihor.17  în  1906  oferă  Academiei  alte  manu¬ 
scrise  şi  tipărituri,  cu  ocazia  unei  vizite  a  lui  Nerva  Hodoş  la  Oradea  (a  primit 
atunci  donaţii  asemănătoare  şi  de  la  alţi  cărturari  bihoreni).  Ultima  donaţie  a  .lui 
Mangra  se  înregistrează  în  1907. 18 

Corespondenţa  lui  Vasile  Mangra  cu  Ioan  Bianu,  bibliotecarul  Academiei 
Române,  oferă  informaţii  despre  interesul  lui  statornic  faţă  de  vechile  manuscrise 
şi  tipărituri,  pe  care  le  va  oferi  înaltului  for  cultural  din  Bucureşti.  In  aceeaşi 
corespondenţă  apar  şi  probleme  de  ordin  naţional-politic  care  priveau  pe  românii 
transilvăneni. 19  Unele  din  aceste  manuscrise  şi  tipărituri  le-a  cercetat  Mangra 
însuşi,  în  mici  studii  publicate  în  periodicele  vremii.  De  pildă,  în  1890  a  publicat 
un  articol  în  Tribuna  de  la  Sibiu  (mr.  264)  despre  Psaltirea  lui  Coresi,  iar  în  1892 
un  altul  în  Familia  de  a  Oradea,  despre  diecii-copişti  din  Moldova.  Peste  cîţiva 
ani  au  fost  tipărite  împreună,  sub  titlul:  Cercetări  literar -istorice.  I.  Psaltirea 
diaconului  Coresi  tipărită  în  1570  la  Braşov.  II.  Rolul  diecilor  din  Moldova  în 
cultura  românească  în  secolul  al  XVII-lea  (Bucureşti,  1896,  29  p.).  în  ambele  stu¬ 
dii  ,ca  şi  prin  faptul  că  le-a  tipărit  la  Bucureşti,  voia  să  sublinieze  vechimea  şi 
continuitatea  legăturilor  culturale  dintre  românii  de  pe  ambele  versante  ale  Car- 
paţilor. 

A  scris  un  studiu  asupra  Răspunsului  la  Catehismul  calvinesc ,  publicat  în 
Biserica  şi  Şcoala  de  la  Arad  (an  XXVII,  1903,  nr.  21,  p.  165 — 166  şi  nr.  22, 


16  Psaltirea  va  fi  descrisă  apoi  în  cunoscuta  lucrare  a  lui  Ioan  Bianu  şi 

Nerva  Hodoş,  Bibliografia  românească  veche,  voi.  I,  Bucureşti,  1903,  p.  56.  A 
Servit  şi  la  întocmirea  lucrării  cercetătoarei  Stela  Toma:  Coresi,  Psaltirea  slavo- 
română  (1577)  în  comparaţie  cu  Psaltirile  coresiene  din  1570  şi  din  1589.  Text 
stabilit,  introducere  şi  indice  de _ ,  Bucureşti.  1976,  780  p. 

17  Pe  baza  acestui  exemplar  s-a  făcut  reeditarea  sa:  Varlaam,  Opere.  Răs¬ 
punsul  împotriva  Catehismului  calvinesc.  Ediţie  critică,  studiu  introductiv  şi  stu¬ 
diu  lingvistic  de  Mirela  Teodorescu,  Bucureşti, -1984,  231  p.  +  facs. 

.  18  Amănunte  la  C.  Mălinaş,  art.  cit.,  p.  8 — 9. 

19  A  se  vedea  voi.  Scrisori  către  locm.  Bianu.  Ediţie  şi  note  de  Marieta  Croicu 
şi  Petre  Croicu,  voi.  II,  Bucureşti,  1975,  p.  198 — 213. 

p.  173 — 174).  In  1905  a  publicat,  tot  la  Arad,  broşura:  Slujba  sfinţirii  bisericii,  după 
‘două  manuscripte  din  anii  1674  şi  1757...,  cu  o  prefaţă  (XXII  +  35  p.),  manu¬ 
scrisele  fiind  descoperite  în  bisericile  din  Cârpinet  şi  Copăcel. 

în  primul  deceniu  al  secolului  nostru,  cercetările  lui  au  primit  o  nouă  orien¬ 
tare,  simţindu-se  dator  să  răspundă  la  criticile  vehemente,  cu  nuanţă  confesio¬ 
nală,  ale  istoricului  Augustul  Bunea  de  la  Blaj.  Aşa  a  fost  lucrarea  despre  Mitro¬ 
politul  Sava  11  Brancovici,  1656 — 1680  (Arad,  1906,  XV  -f  181  p.),  prima  monogra¬ 
fie  închinată  acestui  ierarh,  victimă  a  principelui  calvin  Mihail  Apaffi.  Autorul  a 
utilizat  toate  ‘izvoarele  cunoscute  pînă  atunci,  iar  în  anexe  a  reprodus  o  parte  din 
ele.  Este  regretabil  doar  stilul  polemic,  care  scade  din  valoarea  ştiinţifică  a  cărţii. 

O  altă  lucrare,  Ierarhia  şi  Mitropolia  Bisericii  române  din  Transilvania  şi 
Ungaria  (Sibiu,  1908,  127  p.,  retipărite  din  Telegraful  Român),  era  un  răspuns  dat 
lucrării  lui  A.  Bunea,  Ierarhia  românilor  din  Ardeal  şi  Ungaria  (Blaj,  1904), 
în  care  acesta  contesta  existenţa  unei  Mitropolii  ortodoxe  -româneşti  în  Transil¬ 
vania  înainte  de  Mihai  Viteazul.  Vasile  Mangra  făcea  o  scurtă  incursiune  în  isto¬ 
ria  vieţii  creştine  la  români,  apoi  se  ocupa  de  organizarea  bisericească  -a  româ¬ 
nilor  transilvăneni,  dovedind  că  Mitropolia  exista  cu  mult  înainte  de  unirea  de  la 
1600,  alături  de  Episcopiile  de  Vad  şi  Maramureş.  Este  adevărat  că  a  făcut  şi  el 
o  serie  de  greşelii,  susţinînd  teze  infirmate  de  cercetările  ulterioare.  Peste  cîţiva 
ani  a  publicat  un  studiu  istoric-oanonic,  în  volumul  despre  Mitropolitul  Andrei 
Şaguna  (Sibiu,  1909),  intitulat  „ Şaguna  ca  organizator  constituţional M  (p.  435 — 453). 

Spre  sfîrşitul  vieţii  a  publicat  lucrarea  intitulată  Contribuţiuni  la  istoria  Bi¬ 
sericii  române  (Sibiu,  1917,  60  p.),  care  urma  să  fie  folosită  ca  material  documen¬ 
tar  în  procesul  intentat  -atunci  Bisericii  sîrbeşti  pentru  mănăstirile  din  Banat. 
Făcea  o  scurtă  introducere  în  istoria  creştinismului  românesc,  începînd  cu  seco¬ 
lul  IV,  inclusiv  asupra  continuităţii  noastre  în  teritoriile  nord -dunărene  —  (cu 
dovezi  din  istoriografia  maghiară),  precum  şi  un  scurt  istoric  al  vieţii  monahale 
la  noi. 

Toată  această  apreciabilă  activitate  în  domeniul  cercetării  istoriei  noastre 
bisericeşti  şi  a  vechii  culturi  româneşti  au  dus  la  alegerea  lui  Vasile  Mangra  ca 
membru  activ  al  Academiei  Române  ,1a  sesiunea  generală  din  27  mai  1909  (cu 
18  voturi,  din  26).  A  fost  ales  în  secţia  istorică,  pe  baza  unui  an*plu  raport  pre¬ 
zentat  de  cunoscutul  arheolog  Grigore  Tocilescu  (1850 — 1909),  în  care  era'  prezen¬ 
tată  pe  larg  activitatea  lui  Mangra:  ca  profesor,  ca  îndrumător  al  periodicelor 
nradene,  ca  istoric,  ca  donator  de  cărţi  şi  manuscrise,  Academiei.  „Cercetările  sale 
istorice,  sfaturile  bune  pe,  care  le  dă  preoţilor  din  eparhie  şi  mai  presus  de  toate 
curentul  naţionalist  pe  care  îl  întreţine  în  Orişana,  ,1-a  marginea  apuseană  a  cul¬ 
turii  româneşti,  unde  se  resimte  atît  de  mult  golul  lăsat  de  regretatul  nostru  coleg 
Vulcan,  au  fost  motive  îndeajuns  pentru  care  Secţiunea  să  voteze  în  unanimi¬ 
tate  propunerea  subscrisului  pentru  alegerea  Părintelui  Vasile  Mangra  ca  ‘mem¬ 
bru  activ  în  Secţiunea  istorică**,  încheia  Grigore  Tocilescu.20  în  cadrul  aceleiaşi 
sesiuni  au  mai  fost  aleşi  Augustin  Bunea  (tot  ca  membru  activ),  protopopul 
Gheorghe  Popovici  de  la  Lugoj  şi  Constantin  Giurescu,  toţi  în  secţia  istorică 
(corespondenţi),  mitropolitul  primat  Athanasie  Miironescu  (onorar),  Henri  Poincarâ 
(onorar).  In  şedinţa  din  ziua  următoare,  28  mai  1909,  Mangra  s-a  prezentat  la  lu¬ 
crările  Academiei  şi  a  rostit  un  scurt  cuvînt  de  mulţumire.21  In  acelaşi  an  V. 
Mangra  a  fost  ales  membru  onorar  al  Societăţii  istorice  române  din  Bucureşti, 
Condusă  de  Em.  Kretzulescu.22 


20  Analele  Academiei  Române,  s.  II,  t.  XXXI,  1908 — 1909,  Partea  administra¬ 
tivă  şi  Dezbaterile,  Buctireşti,  1909,  p.  203 — 205. 

21  Ibidem,  p.  211. 

In  legătură  cu  alegerea  lui  au  apârit  scurte  informaţii  în  TR,  an  LVII,  nr.  58 
din  30  mai/12  iunie  1909,  p.  243;  BŞ,  an  XXXIII,  nr.  23  din  7/20  iunie  1909,  p.  4. 
în  secţia  literară  au  fost  aleşi  tot  atunci,  ca  membrii  corespondenţi:  I.  Al.  Bră- 
tescu-Voineşti,  I.  Al.  Basarabescu  şi  George  Murnu,  iar  în  secţia  ştiinţifică  George 
Ţiţeica.  Despre  alegeri:  -diferite  acte  în  ABMS,  fond  V.  Mangra,  act  377,  378, 
379,  385. 

22  ABMS,  fond  V.  Mangra,  act  1302 — 1306. 

In  anii  următori  a  participat  la  lucrările  Academiei  şi,  în  acelaşi  timp,  înal¬ 
tul  for  l-a  încredinţat  ou  întocmirea  de  rapoarte  asupra  unor  lucrări  prezentate 
pentru  premiere.  între  altele,  a  făcut  un  raport  asupra  monografiei  lui  Ioan  Lu- 
paş  despre  mitropolitul  Andrei  Şaguna  (apăruta  la  Sibiu,  în  1909).23  In  1913  i  s-au 
înaintat  alte  lucrări,  spre  a  întocmi  cuvenitele  rapoarte  de  premiere.24 

Dar  la  1  mai  1914  Vasile  Mangra,  sosit  la  lucrările  sesiunii  generale  a  Aca¬ 
demiei,  a  fost  victima  umor  atitudini  necolegiale  din  partea  mai  multor  membri 
ai  înaltului  for  (între  care  Dr.  C.  I.  Istrati,  I.  Bianu),  care  au  refuzat  să-i  vor¬ 
bească,  iar  un  grup  de  studenţi  l-au  brutalizat  în  faţa  clădirii  Academiei,  acuzîn- 
du-1  pentru  schimbarea  atitudinii  sale  politice,  de  care  ne  vom  ocupa  mai  jos. 
Ca  urmare,  în  şedinţa  din  2  mai  1914,  s-a  hotărît  ca  el  să  fie  „suspendat  tempo- 
raru  de  la  lucrările  Academiei.  Dintr-un  memoriu- protest  înaintat  de  Mangra, 
desprindem  că  de  această  atitudine  ostilă  a  unor  academicieni  faţă  de  el  nu  erau 
străine  nici  cercurile  clericale  de  la  Blaj,  care  l-au  atacat  în  paginile  ziarului 
Unirea  (îl  cita  pe  Iuliu  Maniu),  nici  profesorul  şi  academicianul  Ioan  Blamu  (tot 
unit),  nemulţumit  de  faptul  că  Mangra  criticase  lucrările  tendenţioase  ale  lui 
Augustin  Bunea.25  Cu  aceasta,  activitatea  lui  Vasile  Mangra  în  marele  for  al 
culturii  româneşti  s-a  încheiat.  Totuşi,  în  sesiunea  generală  extraordinară  a  Aca¬ 
demiei  Române,  întrunită  la  Iaşi  la  8/21  octombrie  1918,  după  o  întrerupere  de 
doi  ani,  moartea  sa  a  fost  anunţată  de  vicepreşedintele  Ioan  Bogdan,  iar  în  ra¬ 
portul  general  pentru  anii  1916 — 1918,  întocmit  de  Ioan  Bianu,  se  preciza  că  în 
acest  răstimp  , Academia  a  suferit  pierderi  multe  şi  grele  în  personalul  mem¬ 
brilor  ei":  I.  Sbiera,  T.  Maiorescu,  A.  Naum,  B.  Delavrancea,  G.  Coşbuc,  N.  Teclu, 
C.  Istrati  şi  V.  Mangra.  înseamnă  că  Academia  Română  îl  socotea  tot  ca  membru 
al  ei  şi  îi  cinstea  memoria.26 

• 

Dacă  Vasile  Mangra  are  merite  incontestabile  în  istoriografia  românească,  în 
schimb,  activitatea  sa  politică  este  un  caz  cu  totul  aparte.  Pînă  la  începutul  seco¬ 
lului  nostru  s-a  numărat  printre  militanţii  de  frunte  ai  luptei  naţional-politice  a 
românilor  transilvăneni,  pentru  ca  spre  sfârşitul  vieţii  să  militeze  pentru  în¬ 
ţelegere  cu  autorităţile  de  stat  ungare.  Consemnăm  doar  cîteva  aspecte  din  ac¬ 
tivitatea  sa. 

încă  din  primii  ani  de  activitate  la  Arad  a  fost  ales  secretar  al  Comitetului 
Partidului  Naţional  Român  pentru  Arad,  funcţie  pe  care  a  deţinut-o  mai  mulţi 
ani;  în  această  calitate  a  desfăşurat  o  prodigioasă  activitate  naţional-politică  ro- 
taânească  în  părţile  de  vest  ale  teritoriului  etnic  românesc.27  In  preajma  Con¬ 
ferinţei  extraordinare  a  Partidului  Naţional  Român  de  la  Sibiu  din  ianuarie 
1892,  care  urma  să  ia  în  discuţie  redactarea  Memorandumului,  a  convocat  la 
Nâdlac  (jud.  Arad)  o  mare  adunare  românească,  în  care  s-a  stabilit  să  fie  trimişi 
la  Sibiu  şi  delegaţi  arădeni.  A  participat  şi  el  la  Conferinţa  respectivă.  După  Con¬ 
ferinţă  a  trimis  preoţilor  şi  învăţătorilor  din  părţile  Aradului  şi  Bihorului  scri¬ 
sori  cu  chenar  tricolor  şi  cu  inscripţia  aurită:  „totul  pentru  naţiune",  îndemnîn- 
du-i  să  se  înscrie  în  delegaţia  care  urma  să  prezinte  Memorandul  împăratului 
Francisc  Iosif  I.  El  însuşi  s-a  îndreptat  spre  Viena,  cu  cîteva  săptămîni  înainte 
de  plecarea  delegaţiei  de  300  de  memorandişti,  pregătind  opinia  publică  vie- 
neză,  izbutind  să  cîştige  pentru  cauza  românească  o  parte  din  oamenii  poli¬ 
tici  de  acolo,  între  care  şi  cunoscutul  filoromân,  primarul  Karl  Lueger.2*  După 
reîntoarcerea  de  la  Viena,  reacţiunea  maghiară  din  Arad  a  organizat  o  serie  de 
manifestaţii  publice  împotriva  lui,  una  fiind  cea  din  30  iunie — 1  iulie  1892." 


23  An.  Acad.  Rom.,  Mem.  Secţ.  Ist.,  s.  II,  t.  XXXII,  1909 — 1910.  Partea  admi¬ 
nistrativă  şi  Dezbateri,  Bucureşti,  1910,  p.  318 — 319.  A  se  vedea  şi  AMBS,  fond 
V.  Mangra,  act  387 — 391. 

24  ABMS,  fond  V.  Mangra,  act.  494. 

25  ABMS,  mond  V.  Mangra,  act  1320  şi  1322. 

26  An  Acad.  Rom.,  s.  II.  t.  XXXIX,  1916—1919,  p.  108,  112,  155. 

27  AMBS,  fond  V.  Mangra,  act  37—49  şi  110—130. 

28  ABMS,  fond  V.  Mangra,  act  169 — 174. 

29  ABMS,  fond  V.  Mangra,  act  192. 

La  1  septembrie  1893  (ordinul  nr.  2914  al  Episcopiei)  a  fost  suspendat  de  la 
catedră,  în  urma  sesizării  Ministerului  Cultelor  şi  Instrucţiunii  din  Budapesta, 
acuzat  că  a  făcut  parte  din  delegaţia  oare  a  dus  Memorandul  la  Viena,  că  ar  cul¬ 
tiva  sentimente  „anti-patriotice44  în  sufletul  elevilor  săi,  fiind  făcut  răspunzător 
Chiar  şi  pentru  manifestaţia  pe  care  o  aminteam  mai  sus.  In  prealabil,  fusese  an¬ 
chetat,  din  dispoziţia  autorităţilor,  de  directorul  Institutului,  ieromonahul  Au- 
gustin  Hamsea,  din  9  mai  pînă  în  15  mai  1893.30 

A  rămas  fără  slujbă  pînă  în  1899,  deşi  Consistoriul  a  fost  nevoit  să-i  plă¬ 
tească,  în  continuare,  salariul  de  profesor. 

Ln  preajma  procesului  intentat  memorandiştilor,  Vasile  Mangra  s-a  dovedit 
a  fi  luptătorul  cel  mai  activ  pentru  apărarea  acestora  şi  pentru  cauza  naţională 
românească  în  acea  perioadă  de  grele  încercări.  A  organizat  acum  adunări  în  care 
s-a  aprobat  rezoluţii  de  solidaritate  cu  membrii  Comitetului  central  şi  s-au  ex¬ 
pediat  telegrame  către  cercuri  academice  şi  culturale  din  străinătate.  El  a  fost 
organizatorul  unei  mari  adunări  populare  la  Arad,  în  piaţa  catedralei,  la  2  mai 
1894,  la  care  au  participat  peste  10.000  de  români  din  „comitatele44  Arad,  Bihor, 
Timiş  şi  Caraş-Severiin.  In  cuvîntul  pe  care  l-a  rostit  atunci,  a  prezentat  un  pro¬ 
iect  de  rezoluţie  prin .  care  cerea  Guvernului  din  Budapesta  să  respecte  drep¬ 
turile  naţiunii  române  şi  ale  celorlalte  naţionalităţi  asuprite  din  imperiul  habs- 
burgic.  Merită  să  fie  menţionat  faptul  că  s-au  primit  atunci  şi  telegrame  de  ade¬ 
ziune  din  partea  unor  cercuri  politice  sîrbeşti  din  Novisad,  Vîrşeţ,  Zombor  şi  Za¬ 
greb.  în  timp  ce  membrii  Comitetului  central  al  Partidului  Naţional  Român  erau 
deţinuţi,  Vasile  Mangra  i-a  vizitat  în  închisorile  de  la  Vaţ  şi  Seghedin.31 

încă  din  7  mai  1894,  o  dată  cu  începerea  procesului  memorandiştilor,  a  fost 
ales  un  Comitet  provizoriu  al  Partidului  Naţional  Român,  care  să  asigure  conti¬ 
nuitatea  conducerii  vieţii  politice  a  românilor  transilvăneni  în  cazul  condamnării 
membrilor  Comitetului  central  implicaţi  în  proces,  avînd  şi  dreptul  de  a  convoca 
o  conferinţă  naţională  a  Partidului.  Din  acest  comitet  făcea  parte  şi  ieromonahul 
Vasile  Mangra. 

Dar  ,1a  scurt  timp  după  .procesul  intentat  memorandiştilor,  judecat  Ia  Cluj 
între  7  şi  25  mai  1894,  Guvernul  ungar  a  desfiinţat  Partidul  Naţional  Român, 
printr-o  decizie  cu  data  de  16  iunie  1894,  semnată  de  ministrul  de  Interne  Hiero- 
nymi  Kâroly,  sub  pretext  că  lucra  „fără  statute44  şi  avea  legături  „cu  străinătatea44 

După  interzicerea  activităţii  Partidului  Naţional  Român,  membrii  Comite¬ 
tului  provizoriu  au  purtat,  totuşi,  discuţii  pentru  a  stabili  modalităţile  de  ac¬ 
ţiune  în  viitor.  Mangra  a  avut  şi  de  data  aceasta  un  rol  deosebit.  O  primă  con¬ 
sfătuire,  cu  caracter  confidenţial,  a  avut  loc  la  Arad  la  29  septembrie  1894,  alegîe- 
du-se  o  comisie  de  14  membri  oare  să  stabilească  strategia  continuării  luptei  na¬ 
ţionale.  Vasile  Mangra  a  făcut  acum  o  călătorie  la  Bucureşti,  unde  a  discutat  cu 
bercurile  politice  de  acolo  posibilităţile  de  acţiune  în  situaţia  nou  creată. 

Intr-o  nouă  consfătuire,  ţinută  la  Arad  în  locuinţa  profesorului  Romul  Gio- 
rogariu  (viitorul  episcop  Ramam),  s-a  hotărît  convocarea  unei  adunări  populare 
la  Sibiu,  pentru  ziua  de  28  noiembrie  1894.  Actul  de  convocare  a  fost  pregătit 
de  Vasile  Mangra  şi  semnat  de  numeroşi  preoţi,  învăţători  şi  ţărani,  mai  ales  din 
părţile  Aradului.32  La  această  mare  adunare  populară  românească  a  fost  ales  pre¬ 
şedinte  protopopul  Mihail  Popovici  din  Orşova.  Cuvîntul  de  deschidere  a  fost 
rostit  de  Vasile  Mangra,  în  care  spunea,  între  altele:  „Prezenţa  D-Voastră  do¬ 
vedeşte  că  nici  greutatea  vremilor  nu  Vă  descurajează,  nici  tăria  credinţei  nu  vă 
lipseşte  în  lupta  naţională  şi  aceasta,  desigur,  pentru  a  neamului  iubire,  căci  scris 
este:  „Dragostea  toate  le  învinge  şi  este  mai  tare  chiar  decit  moartea44.  Cu  gîn- 
dul  morţii  se  împacă  bunul  creştin,  căci  el  trăieşte  in  speranţa  unei  alte  vieţi  mai 
fericite,  dar  nu  se  poate  împăca  patriotul,  care  doreşte  însuşi  să  vadă  fericirea 
neamului  şi  mărirea  patriei  sale . . .  Intr-adevăr,  astăzi  mai  ales,  cînd  mereu  ni 


30  ABMS,  fond  V.  Mangra,  act  193;  T.  Botiş,  op.  cit.,  p.  42 — 43. 

31  Vasile  Popeangă.  Aradul,  centru  politic  al  luptei  naţionale  din  perioada 
dualismului  (1867 — 1918),  Timişoara,  1978,  p.  43 — 44  şi  49. 

32  lbidem,  p.  49—51. 

se  repeţeşte  ca  să  ne  împăcăm  cu  gîndul  de  a  fi  asimilaţi  sau  absorbiţi  ca  naţio¬ 
nalitate,  oare  care  român  s-ar  putea  împăca  cu  gîndul  acesta  şi  să  steie  li¬ 
niştit,  cînd  constatat  este  că  asimilarea  unui  popor  de  către  altul  este  procesul 
descompunerii  sale,  este  moartea  Iui  vecinicăw.33  Adunarea  a  protestat  împotriva 
desfiinţării  Partidului  Naţional  Român,  condamnînd  politica  Guvernului  ungar  de 
ignorare  constantă  a  drepturilor  celorlalte  naţiuni  din  Transilvania.  S-a  pronun¬ 
ţat  şi  pentru  întrunirea  unui  Congres  al  naţionalităţilor  asuprite  din  Austro-Un¬ 
garia.  Adunarea  a  avut  un  larg  ecou,  provocînd  şi  interpelări  în  Parlamentul 
din  Budapesta.34 

Încă  din  toamna  anului  1892  Mangra  a  fost  delegat  de  conducerea  Partidului 
Naţional  Român  să  înceapă  tratative  cu  reprezentanţii  sîrbilor  şi  slovacilor,  în  ve¬ 
derea  realizării  unei  alianţe  politice  a  naţionalităţilor.  In  ianuarie  1893  a  parti¬ 
cipat  la  o  conferinţă  comună,  care  a  avut  loc  la  Viena,  cînd  s-a  şi  hotărît  con¬ 
vocarea  unui  congres  al  naţionalităţilor,  dar  procesul  Memorandului  a  întîrziat 
acest  eveniment.  în  martie  şi  iulie  1893  a  fost  la  Novisad,  unde  a  luat  legătura 
cu  fruntaşii  politici  sîrbi  în  acelaşi  scop. 

In  martie  1895  Vasile  Mangra  şi  Ştefan  Petrovici,  în  numele  conducerii  pro¬ 
vizorii  a  Partidului  Naţional  Român,  s-au  întîlnit  la  Bucureşti  cu  o  delegaţie 
slovacă  (P.  Mudron.  I.  Daxner,  şi  M.  Ştefanovici).  Au  fost  însoţiţi  tot  timpul  de 
conducătorii  mişcării  naţionale  ardelene  refugiaţi  la  Bucureşti  (Eugen  Brote,  Ioan 
Slavici,  Septimiu  Albini,  Aurel  C.  Popovici).  Au  vizitat  mai  multe  instituţii  cul¬ 
turale,  au  avut  convorbiri  cu  aceşti  conducători  ai  emigraţiei  —  se  pare  şi  cu 
D.  A.  Sturdza  —  în  legătură  cu  convocarea  Congresului  naţionalităţilor.35 

Congresul  s-a  întrunit  la  Budapesta  ia  10  august  1895,  adevăratul  organiza¬ 
tor  şi  animator  al  lui  fiind  Vasile  Mangra.  Apelul  tipărit  pentru  convocarea  Con¬ 
gresului  era  semnat  de  Vasile  Mangra.  Dr.  Ştefan  Petrovici  (români),  Paul  Mu¬ 
dron,  Dr.  Sarno  Daxner  (slovaci),  Dr.  Emil  Gavrilla  şi  Nicola  Ioximovici  (sîrbi). 
La  deschiderea  Congresului  au  vorbit:  Vasile  Mangra  din  partea  românilor,  Emil 
Gavrilla  şi  Paul  Mudron  din  partea  celorlalte  naţionalităţi.  Erau  de  faţă  peste 
400  de  delegaţi  ai  românilor,  sîrbilor  şi  slovacilor  din  Austro-Ungaria.  Congresul 
G-a  ţinut  sub  preşedinţia  lui  George  Pop  de  Băseşti,  abia  eliberat  din  închi- 
coare,  a  sîrbului  Mfhailo  Polit-Desancic  şi  a  slovacului  Paul  Mudron.  In  cadrul 
Congresului  s-a  protestat  împotriva  Legi  naţionalităţilor  din  1868  şi  a  Legii  elec¬ 
torale,  s-a  cerut  dreptul  de  folosire  a  limbilor  naţionalităţilor  în  administraţie  şi 
justiţie,  vot  universal,  direct  şi  secret,  libertatea  întrunirilor  şi  asociaţiilor,  un 
tninister  al  naţionalităţilor  ş.a.  Congresul  a  ales  un  comitet  executiv  format  din 
patru  români  (între  care  şi  V.  Mangra),  patru  sîrbi  şi  patru  slovaci,  care  să  lu¬ 
creze  în  aşa  fel  încît  alianţa  dintre  cele  trei  naţiuni  să  devină  o  forţă  vitală  în 
viaţa  politică  a  Ungariei,  să  convoace  periodic-  Congresul,  să  stabilească  noi  con¬ 
tacte,  să  facă  cunoscută  cauza  lor  opiniei  publice  europene.36  Congresul  a  avut 
lin  larg  ecou  în  presa  românească.  S-a  scris  despre  el  în  Tribuna  de  la  Sibiu  în 
Voinţa  Naţională  de  la  Craiova,  în  diferite  periodice  sîrbeşti  şi  slovace.37 


33  Cuvântarea  lui  Mangra  publicată  în  TR,  an  XLII,  nr.  124  din  19  noiem¬ 
brie/l  decembrie  1894,  p.  500. 

34  Cf.  Teodor  V.  Păcâţiam,  Cartea  de  aur,  voi.  VII,  Sibiu,  1913,  p.  718 — 737; 
Telegraful  Român,  an  XLII,  nr.  124  din  17/29  noiembrie  1894,  p.  495 — 496  şi  nr. 
126  din  24  nov./6  dec.  1894,  p.  503. 

35  Lucian  Boia,  Eugen  Brote  1850 — 1912,  Bucureşti,  1974,  p.  114. 

36  Date  despre  Congres  în  ABMS,  fond  V.  Mangra,  act  58,  61 — 79,  102,  1193 
ş.a.;  T.  V.  Păcăţian,  op.  cit.,  voi.  VII,  p.  762 — 769;  Ştefan  Pascu,  Relations  rou- 
mano-slovaques  ă  la  deraiere  decennie  du  XlX-e  siecle,  în  Revue  Roumaine 
d’Histoire,  VII,  3,  1968,  p.  385—396;  Keith  Hitchins,  Cultură  şi  naţionalitate  în 
Transilvania,  Cluj,  1972,  p.  73 — 94;  M.  Timbus  şi  A.  Caciora,  Izvoare  noi  privind 
Congresul  naţionalităţilor  asuprite  din  Austro-Ungaria  (Budapesta,  august  1895), 
în  Ziridava,  Arad,  X,  1979,  p.  383. 

37  De  pildă,  în  TR,  an  XLIII,  nr.  86  din  3/15  august  1895,  p.  343;  Tribuna,  an 
XII.  nr.  156  din  12/24  iulie  1895;  nr.  171  din  30  iulie/11  august  1895;  nr.  172  din 
1/13  august  1895;  Voinţa  Naţională,  din  Craiova,  I,  nr.  73  din  august  1895;  Cf. 
şi  ABMS,  fond  V.  Mangra,  act  1189  şi  1193/1 — 3. 


STUDII  ŞI  ARTICOLE 


23 


In  anii  următori,  V.  Mangra  a  făcut  încercări  pentru  convocarea  unui  nou 
Congres,  dar  fără  rezultat,  De  pildă,  a  participat  la  întrunirile  Comitetului  exe- 
fcutiv  ales  de  Congres,  ţinute  la  Budapesta  la  27  decembrie  1895,  apoi  la  18  apri¬ 
lie  1896.38 

După  interzicerea  activităţii  Partidului  Naţional  Român  s-au  găsit  alte  mij¬ 
loace  pentru  continuarea  acţiunilor  politice  româneşti.  De  pildă,  în  comitatul 
Arad,  din  iniţiativa  aceluiaşi  luptător  intransigent  care  era  pe  atunci  Vasile  Man- 
gra,  s-a  convocat  „conferinţa  alegătorilor  români  din  comitat**,  la  9/21  octombrie 
1895  (la  care  au  participat  şi  preoţi),  cind  s-a  botărît  să  se  depună  toate  efortu¬ 
rile  în  vederea  alegerii  a  cît  mai  mulţi  români  în  „adunările  comitatense**  sau 
judeţene.  In  adevăr,  la  alegferile  care  s-au  făcut  pentru  adunarea  judeţului  Arad, 
la  7  noiembrie  1895,  au  fost  aleşi  mulţi  reprezentanţi  ai  românilor  (protopopul 
Constantin  Gurban,  Aurel  Suciu,  Mihai  Veliciu,  Nicolae  Oncu,  Iuliu  Mera,  Şte¬ 
fan  Cicio  Pop  şi  alţii).  La  3/15  decembrie  1895,  tot  din  iniţiativa  lui  Mangra,  s-a 
convocat  o  conferinţă  a  tuturor  membrilor  români  aleşi  în  adunarea  judeţeană.  Cu 
această  ocazie,  Mangra  a  propus  organizarea  românilor  „într-un  club  central  şi  în 
cluburi  cercuale“,  care  să  continue  lupta  naţional-politică  a  românilor  transil¬ 
văneni.  S-a  constituit  de  îndată  „clubul  central**  cu  30  de  membri,  iar  în  anii 
Următori  „cluburi  cercuale**,  numărul  lor  ajungînd  în  1901  la  35,  pentru  tot  co¬ 
mitatul  Arad.39 

In  27  aprilie/9  mai  1899  Vasile  Mangra,  împreună  cu  Romul  (Roman)  Cioro- 
gariu,  Mihail  Veliciu  şi  Nicolae  Oncu,  grup  care  a  imprimat  -un  caracter  militant 
întregii  vieţi  politice  din  părţile  Aradului,  au  semnat  o  înţelegere  (scrisă  de  Ci-oro- 
gariu),  prin  care  se  angajau  să  sprijine  alegerea  vicarului  Iosif  Goldiş  de  la  Ora¬ 
dea  ca  episcop  la  Arad,  după  Ioan  Meţianu,  ales  mitropolit  la  Sibiu.  Semna¬ 
tarii  au  cerut  candidatului  de  episcop  (deputat  cu  program  „guvernamental*4  în 
Parlamentul  din  Budapesta)  ca  în  cazul  alegerii  şi  recunoaşterii  sale,  să  respecte 
un  adevărat  „program*4  de  acţiune  naţională,  culturală  şi  bisericească,  în  9  puncte. 
Intre  altele,  i  se  cerea  „a  susţine  autonomia  Bisericii  gr.  or.  române  de  înrîu- 
rinţa  externă  a  statului4*,  să  facă  din  Episcopia  Aradului  „un  adevărat  centru 
cultural  prin  angajarea  oamenilor  cinstiţi,  curaţi  la  mîini,  talentaţi  şi  inspiraţi 
de  iubirea  de  neam  şi  Biserică,  atît  în  oficiile  administrative  diecesane,  cît  şi  la 
catedrele  Seminariului  diecesan  şi  a  le  deschide  acestora  teren  de  activitate,  ca 
Biserica  să  dea  naţiuneîT  carte,  preoţi  şi  învăţători  apţi  pentru  apostolia  româ¬ 
nismului**;  „în  cele  politice,  episcopul  să  observe  faţă  de  guvern  o  atitudine  au¬ 
toritară  şi  solidară  cu  naţiunea,  iar  faţă  de  Partidul  Naţional  o  binevoitoare  ati¬ 
tudine,  în  special  persoanelor  şi  organelor  angajate  la  politica  militantă  naţio¬ 
nală  să  le  dea  curs  liber  şi  nimeni  să  nu  fie  persecutat  din  partea  Bisericii  pentru 
atitudinea  sa  politică  naţională*4,  tn  punctul  8  se  cerea  în  chip  expres:  „a  rehabi- 
lita  şi  da  satisfacţie  părintelui  Vasilie  Mangra  pentru  injurioasa  sa  suspendare  de 
la  oatedră**.  Alte  puncte  ale  „programului44  prevedeau  înlăturarea  unor  stări  de 
lucruri  din  eparhie  din  timpul  lui  Ioan  Meţianu.40 

Vasile  Mangra  a  avut  un  rol  însemnat  şi  în  apariţia  foii  Tribuna  Poporului 
din  Arad,  pusă  sub  conducerea  lui  Ioan  Russu  Şirianu,  nepotul  lui  Ioan  Slavici. 
In  acest  scop,  el  colectase  de  la  diferiţi  prieteni  din  Bucureşti  suma  de  10.500  lei, 
apoi  alţi  4 — 5  000  florini  de  la  românii  ardeleni  (cu  o  parte  din  aceşti  bani  s-a 
cumpărat  o  tipografie).  In  1903  şi-a  încetat  activitatea  ziarul  Tribuna  de  la  Sibiu, 
fondat  în  1884.  In  aceste  împrejurări,  Tribuna  Poporului  de  la  Arad  a  luat  nu¬ 
mele  de  Tribuna  şi  a  rămas  singurul  organ  politia  al  românilor  transilvăneni 
de  atunci.  Mangra  a  rămas  un  colaborator  constant  pînă  la  1910.  A  scris  multe 
articole  de  fond,  aşa  cum  făceau  şi  Vasile  Lucaoiu,  Ioan  Russu  Şirianu  şi  alţi 
militanţi  pentru  drepturile  româneşti.41 

Acesta  a  fost  luptătorul  politic  pe  care  Octavian  Goga  îl  caracteriza  oa  „in- 
transingent  şi  îndrăzneţ,  cu  ochi  iluminaţi  de  ideal,  respingînd  orice  nuanţă  a 


38  ABMS,  fond  V.  Mangra,  act  83,  88,  90,  96,  97,  101—109. 

39  ABMS,  fond  V.  Mangra,  act  211.  Vezi  şi  V.  Popeamgă,  op.  cit.,  p.  131 — 134. 

40  ABMS,  fond  V.  Mangra,  act  1461. 

41  R.  Giorogariu,  op.  cit.,  p.  24,  44 — 45. 

oportunităţii,  apârîndu-şi  dîrz  şi  cu  o  nobilă  îndărătnicie  convingerile  în  haina 
atît  de  simpatică  a  călugărului  luptător . . .  chinuit  de  durerile  neamului,  pururi 
treaz  la  orice  nedreptate  a  duşmanului,  aprins,  fuirtunatec,  nervos,  el  îşi  spunea 
Cuvîntul  cînd  în  adunările  noastre  naţionale,  cind  în  întrunirile  de  la  Dacia  din 
Bucureşti4*.42 

Dar  începînd  cu  anul  1899  se  observă  o  schimbare  îin  atitudinea  sa.  La  in¬ 
stalarea  episcopului  Iosif  Goldiş  la  Arad  (20  iulie  1899),  la  care  a  participat  şi 
cunoscutul  om  politic  maghiar  Tisza  Istvân.  a  vorbit  şi  Mangra,  militînd  pentru 
Înţelegere  şi  colaborare  între  români  şi  maghiari.43 

La  22  aprilie/5  mai  1900  Sinodul  eparhiei  Aradului  (adunarea  eparhială)  l-a 
ales  vicar  (preşedinte)  al  Consistoriului  ortodox  român  din  Oradea,  fiind  instalat 
la  12  iunie  st.  n.  1900.44  A  fost  sprijinit  şi  de  episcopul  Iosif  Goldiş,  căruia  îi 
urma  la  conducerea  Consistoriului  respectiv. 

Dar  păstoria  lui  Goldiş  la  Arad  n-a  durat  mult,  căci  a  trecut  la  cele  veş¬ 
nice  la  23  mart.ie/5  aprilie  1902.  In  această  situaţie,  a  fost  convocat  Sinodul  epar¬ 
hial  electoral  de  la  Arad  la  30  mai/ 12  iunie  1902,  sub  preşedinţia  mitropolitului 
Ioan  Meţianu.  La  alegere,  protosinghelul-vicar  Vasile  Mangra  a  obţinut  30  de 
voturi,  iar  arhimandritul  Augustin  Hamsaa,  fost  profesor  şi  director  al  Institutului 
teologic  pedagogic  din  Arad,  acum  egumen  al  mănăstirii  Hodoş-Bodrog,  sprijinit 
de  mitropolit,  numai  26  de  voturi.  A  fost  declarat  ales  V.  Mangra,  care  a  şi  ros¬ 
tit  obişnuitul  cuvînt  în  faţa  alegătorilor.  Dar  împăratul  Francisc  Iosif,  la  propu¬ 
nerea  Guvernului  din  Budapesta,  după  o  aşteptare  de  peste  o  jumătate  de  an, 
prin  rezoluţia  din  15  decembrie  1902,  a  refuzat  să  recunoască  alegerea  lui  Man¬ 
gra.  In  preajma  alegerilor,  ca  şi  în  perioada  care  a  urmat,  pînă  la  publicarea  re¬ 
zoluţiei  imperiale,  vicarul  Mangra  a  fost  ţinta  multor  atacuri  din  partea  adver¬ 
sarilor  săi  politici,  ca  şi  din  partea  susţinătorilor  lui  Augustin  Hamsea  (se  vor¬ 
bea  de  două  „partide**:  „mangrişti44  şi  „hamsişti44).  Se  pare  că  de  nerecunoaşterea 
lui  nu  era  străin  nici  mitropolitul  Ioan  Meţianu,  în  dorniţa  de  a  reuşi  alegerea  lui 
Hamsea.  Convocîndu-se  din  nou  Sinodul  electoral,  la  30  ianuarie/12  februarie 
1903,  sub  conducerea  delegatului  mitropolitului,  protostinghelul  Dr.  Eusebiu  Roşea 
de  la  Sibiu,  a  fost  ales  asesorul  consistorial  protosinghelul  Ioan  Papp,  cu  36  de 
voturi,  faţă  de  numai  20,  cîte  a  obţinut  Hamsea.45 

în  aceste  împrejurări,  Vasile  Mangra  şi-a  continuat  activitatea  la  Oradea, 
pînă  în  primăvara  anului  1916.  Totuşi,  n-a  abandonat  nici  lupta  politică,  deşi 
situaţia  lui  ca  vicar  nu-i  mai  permitea  *să  fie  angajat  în  , .politica  militantă44.  De 
pildă,  în  1906  a  fost  prezent  la  Bucureşti,  cu  ocazia  deschiderii  marii  expoziţii  ro¬ 
mâneşti  aniversare  (1800  de  ani  de  la  ocuparea  Daciei  de  romani  şi  40  de  ani  de 
domnie  ai  lui  Carol  I).  Cu  acest  prilej,  a  avut  convorbiri  şi  cu  marele  om  de  stat 
Ion  I.  C.  Brătianu  şi  cu  alte  personalităţi  ale  vieţii  politice  româneşti.46 

La  5 — 9  august  1907  patru  luptători  pentru  drepturile  românilor  din  Ardeal: 
Ioan  Slavici,  Eugen  Brote,  Vasile  Mangra  şi  Roman  Ciorogariu  s-au  întîlnit  la 
Găiceana  (azi  în  jud.  Bacău),  unde  Brote  era  administratorul  unei  moşii  a  lui  Di- 
mitrie  A.  Sturdza.  Cei  patru  au  stabilit  un  adevărat  „program44  de  acţiune  poli¬ 
tică  (numit  de  Ciorogariu  „Pactul  de  la  Găiceana44),  în  9  puncte.  Ei  se  angajau 
să  sprijine  pe  deputaţii  români  din  Parlamentul  din  Budapesta  „cît  timp  aceştia 
Vor  susţine  programul  naţional4*,  să  stabilească  contacte  chiar  şi  cu  reprezentan¬ 
ţii  Partidului  Social  Democrat  din  Ungaria,  să  colaboreze  cu  croaţii  în  problema 
naţională,  să  nu  intre  în  conflicte  cu  nici  unul  din  Partidele  din  România  de 
atunci,  să  ţină  La  curent  pe  regele  Carol  I,  pe  D.  A.  Sturdza  şi  pe  fraţii  Brătianu 


42  O.  Goga,  însemnările  unui  trecător,  Arad,  1911,  p.  200/ 

43  T.  V.  Păcăţian,  op.  cit ,  voi.  VIII,  p.  55;  T.  Neş,  op.  cit .,  p.  218  şi  482. 

44  Protocol  despre  şedinţele  Sinodului  eparhial  din  dieceza  Aradului,  1900, 
p.  65 — 66;  Date  referitoare  la  alegerea  ca  vicar,  inclusiv  felicitări  şi  proteste,  în 
ABMS,  fond  V.  Mangra,  act  248 — 273. 

45  TR ,  an  L,  nr.  61  din  1/14  iunie  1902,  p.  245;  nr.  138  din  10/23  decembrie 
1902,  p.  559.  Diferite  acte  în  legătură  cu  această  alegere  în  ABMS,  fond  V.  Man¬ 
gra,  act.  295,  329,  338,  339. 

46  V.  Popeatngă,  op.  cit.,  p.  209. 

asupra  tuturor  acţiunilor  lor;  vor  face  abonamente  în  România  pentru  ziarul 
„Tribuna"  de  la  Arad  şi  „deşi  nu  cer",  vor  accepta  eventualele  ajutoare  din  par¬ 
tea  Guvernului  de  la  Bucureşti.  Merită  să  fie  reţinut  şi  punctul  4:  „Ne  vom  feri 
de  orişice  conflict  cu  fraţii  greco-catolici  şi  vom  dezaproba,  cu  toată  hotârîrea, 
orişice  încercare  de  a  produce  ori  de  a  accentua  conflicte  confesionale".  Ultimul 
punct,  al  nouălea,  a  fost  redactat,  desigur,  la  sugestia  lui  V.  Mangra:  „Vom  pro¬ 
fita  de  împrejurări  să  obţinem  un  ajutor  bănesc  pentru  conservarea  naţională  şi 
religioasă  a  românilor  din  dieceza  Orăzii  Mari,  pe  care  îi  socotim  ca  fiind  cei  mai 
fexpuşi".  Era,  deci,  o  adevărată  platformă  politică,  un  program  de  lucru  în  pers¬ 
pectivă  naţională  românească.47 

Dar  In  1910  s-a  produs  ruptura  definitivă  între  Mangra  şi  vechiul  lui  to¬ 
varăş  de  luptă.  Atunci  a  acceptat  să  candideze  pentru  un  loc  de  deputat  în  Par¬ 
lamentul  din  Budapesta  (in  cercul  electoral  Ceioa  —  jud.  Bihor),  dar  „cu  pro¬ 
gram  guvernamental",  din  partea  Partidului  Naţional  al  Muncii,  condus  de  Tisza 
Istvân,  partid  care  milita  pentru  împăcarea  naţionalităţilor  din  Ungaria,  fireşte, 
cu  drepturi  mai  .largi  pentru  naţiunea  ungară.  A  fost  ales  cu  multă  însufleţire, 
căci  bihorenii  îi  erau  «sinceri  ataşaţi,  încă  de  pe  cînd  era  alături  de  luptătorii 
„naţionalişti".48  îndată  după  aceasta,  foştii  săi  tovarăşi  de  luptă  au  îndreptat 
atacuri  vehemente  împotriva  lui,  cît  şi  a  celorlalţi  doi  patrioţi  română  care  mili¬ 
tau  acum  pentru  colaborare  între  români  şi  maghiari:  Ioan  Slavici  şi  Eugen  Brote*. 
Intre  alţii,  tînărul  poet  Octavian  Goga,  printr-o  serie  de  articole  publicate  la  Tri¬ 
buna  din  Arad.  Ziarul  însuşi,  la  înfiinţarea  căruia  Mangra  contribuise  atît  de 
abrupt  orice  legătură  cu  el.49 

In  faţa  acestei  schimbări,  în  chip  firesc  se  naşte  în  mintea  oricui  întrebarea: 
ce  l-a  determinat  pe  Vasile  Mangra  să  facă  acest  pas?  Oricum,  de  o  trădare  nu 
poate  fi  vorba;  de  o  renegare  a  neamului  şi  a  limbii  sale,  ori  a  luptei  de  pînă 
atunci,  ou  atît  mai  puţin.  O  dovedesc  lucrările  sale  istorice  pe  care  le-a  scris 
în  primul  deceniu  al  secolului  nostru,  dar  şi  lupta  neobosită  pe  care  a  desfăşu¬ 
rat-o  de  acum  înainte  în  vederea  salvării  şcolilor  româneşti  ameninţate  de  cu¬ 
noscutele  legi  şcolare  ale  ministrului  Apponyi  Albert  din  1907.  De  satisfacerea 
vreunui  orgoliu  personal  de  a  ajunge  arhiereu,  aşa  cum  au  crezut  unii,  iarăşi  nu 
poate  fi  vorba.  Socotim  că  răspunsul  cel  mai  convingător  la  această  întrebare  ni-1 
dă  prietenul  său  de  o  viaţă,  cel  care  i-a  cunoscut  sufletul  şi  toate  frămîntările 
lui,  marele  patriot,  pedagog  şi  ziarist,  episcopul  Roman  Ciorogariu,  care  scria  că 
Vasile  Mangra  n-a  urmărit  altceva,  prin  compromisul  încheiat  cu  Tisza  Istvân, 
decît  salvarea  şcolilor  româneşti  din  Bihor,  conştieht  că  acestea  aveau  menirea 
de-a  păstra  însăşi  fiinţa  noastră  naţională.  „De  cînd  a  venit  la  1900  ca  vioar  epis- 
copesc  în  Oradea  Mare  —  scria  Ciorogariu  —  vedea  cu  ochii  cum  se  stinge  su¬ 
fletul  românesc  din  Biharia  in  lipsă  de  şcoli  româneşti  şi,  sub  bătaia  prozelitis¬ 
mului  catolic,  nu  află  altă  mîmtuire  decît  reînfiinţarea  vechii  episcopii  ortodoxe 
din  Oradea  Mare.  Ştia  că  aceasta  nu  o  poate  face  fără  învoiala  şi  sprijinul  mate¬ 
rial  al  guvernului.  Aceasta  l-a  determinat  la  hotârîrea  fatală  de  a  intra  în  Par¬ 
tidul  „muncii"  de  sub  şefia  lui  Tisza  şi  a  candida  .la  mandatul  cercului  Ceica  cu 
program  guvernamental  la  alegerile  parlamentare  din  1910,  prezidate  de  guvernul 
Kuhen  Hedervâry,  venit  la  putere  cu  programul  de  împăciuire  a  naţionalităţilor".50 


47  Miron  Constantinescu,  Un  document  inconnu  (5 — 9  aoăt  1907),  concemant 
la  lutte  naţionale  de  libâration  des  Roumains  de  Transylvanie,  în  Revue  Rou - 
mâine  d’Histoire,  nx.  3,  1965,  p.  571 — 576;  Lucian  Boia,  op.  cit.,  p.  169 — 170;  Voi. 
Roman  R.  Ciorogariu  (1852 — 1936).  Studii  şi  documente.  Prefaţă  Episcop  dr.  Va¬ 
sile  Coman.  Studii:  prof.  dr.  Vasile  Popeangă  şi  prot.  dr.  Gheorghe  Liţiu.  Docu¬ 
mente:  Andrei  Caciora,  Vasile  Popeangă  şi  Miroea  Timbus,  Oradea,  1961,  p.  55 — 56 
şi  191—192. 

48-  T.  Neş,  op.  cit.,  p.  416 — 421;  cf.  şi  Roman  Ciorogariu,  Spre  prăpastie.  Arad, 

1911. 

49  T.  Neş,  op.  cit.,  p.  487 — 488.  A  se  vedea  şi  broşura:  Al.  Vaida-Voevod, 
Mangra,  Tisza  şi  Tribuna,  Arad,  1911  şi  Roman  R.  Ciorogariu,  Spre  prăpastie , 
passim. 

50  R.  Ciorogariu,  Zile  trăite,  Oradea,  1926,  p.  64. 

însuşi  Vasile  Mangra  a  dat  o  explicare  schimbării  politicii  sale  într-un  fel  de 
„memoriu  justificativ* * * 4*,  întocmit  in  1914,  în  urma  incidentului  de  la  Academia  Ro¬ 
mână.  El  preciza  că  şi  în  noua  sa  calitate  de  „deputat  guvernamental14  „n-a  în¬ 
cetat  de  a  fi  şi  a  mă  afirma  ca  român,  nici  de  a  lucra  cu  cuvîntul  şi  cu  fapta 
pentru  cultura  românească**.  Schimbarea  „programului  politic**  era  cerută  de  în¬ 
săşi  poziţia  sa  de  preşedinte-vicar  al  Consistoriului  din  Oradea  şi  a  făcut-o  numai 
„în  interesul  poporului  românesc  şi  al  culturii  naţionale**,  subliniind  că  toţi  ierar¬ 
hii  ardeleni  au  fost  nevoiţi  să  adopte  „o  atitudine  conciliantă  şi  de  înţelegere  cu 
toate  guvernele  statului**,  ca  în  felul  acesta  să  poată  apăra  interesele  Bisericii 
Şi  ale  şcolii  româneşti.  în  sfîrşit,  menţiona  faptul  că  l-au  îndemnat  să  facă  acest 
pas  (in  urma  procesului  Memorandului)  chiar  doi  oameni  politici  români:  bănă¬ 
ţeanul  Alexandru  Mocioni  (1841 — 1909),  unul  din  conducătorii  luptei  de  emanci¬ 
pare  a  românilor  din  Banat  şi  Crişana,  preşedinte  al  Partidului  Naţional  al  ro¬ 
mânilor  din  aceste  părţi  (creat  in  1869),  un  timp  preşedinte  al  Astrei  (1901 — 
1904)  şi  Dimitrie  A.  Sturdza  (1833 — 1914),  în  cîteva  rînduri  prim  ministru,  preşe¬ 
dinte  al  Partidului  Naţional  Liberal  (1892 — 1908),  secretar,  apoi  preşedinte  al  Aca¬ 
demiei  Române.  Amîndoi  credeau  că  prin  schimbarea  atitudinii  politice  a  unor 
patrioţi  români  ardeleni  se  va  putea  ajunge  La  o  înţelegere  cu  autorităţile  un¬ 
gare,  iar  poporul  român  va  fi  scutit  în  viitor  de  numeroasele  abuzuri  la  care 
era  expus.  Cu  alte  cuvinte,  acţiunile  .lui  V.  Mangra  erau  sprijinite  de  Partidul 
Naţional  Liberal  din  vechea  Românie.  însuşi  ziarul  „Tribuna  Poporului**  de  la 
Arad  —  scria  Mangra  —  a  fost  întemeiat,  în  1897,  tot  în  scopul  propagării  poli¬ 
tice  de  conciliere  româno-uingare,  preconizată  de  D.  A.  Sturdza.51 

Interesul  cercurilor  conducătoare  din  vechea  Românie  faţă  de  schimbarea 
atitudinii  politice  a  lui  Mangra  reiese  şi  dintr-o  scrisoare  -a  lui  Eugen  Brote,  pe 
care  a  adresat-o  prietenului  său,  la  14/27  mai  1901,  din  Gâiceana:  „...  cercurile 
noastre  cărora  D-ta  ţii  să  le  puni  în  evidenţă  stările  de  pe  acolo,  a  luat  act  de 
progresele  mari  cari  s-au  făcut  prin  conlucrarea  D-tale  în  politica  naţională.  Mai 
'mult:  pînă  la  cel  mai  sus  pus  demersurile  D-voastrâ  pentru  un  modus  vivendi 
află  vii  aprobări**.52 

Trebuie  să  recunoaştem  că  în  pofida  schimbării  atitudine!  sale  politice,  Va- 
sile  Mangra  a  continuat  să  fie  acelaşi  bun  român,  receptiv  la  toate  aspiraţiile 
neamului  său.  Este  grăitoare,  în  acest  sens,  atitudinea  sa  faţă  de  şcolile  .româ¬ 
neşti  de  pe  teritoriul  Vicariatului  din  Oradea  (viitoarea  Episcopie  din  Oradea, 
zreatâ  în  1920),  fapt  ce  confirmă  spusele  lui  Roman  Ciorogariu,  citate  mai  sus. 
In  anul  1909,  printr-un  ordin  al  Ministerului  Cultelor  şi  Instrucţiunii  din  Buda¬ 
pesta  s-a  dispus  ca  pe  viitor  catehizarea  elevilor  din  clasele  superioare  ale  gim- 
naziilor  de  stat  să  se  facă  în  limba  maghiară.  Vicarul  Vasile  Mangra  a  dat  însă 
un  ordin-circular  către  toţi  cateheţii,  interzicîndu-le  să  facă  educaţia  religioasă  a 
acestor  elevi  in  limba  maghiară,  ci  numai  în  limba  română 53 

în  1911  a  înaintat  un  memoriu-protest  către  ministrul  Cultelor  şi  Instruc¬ 
ţiunii,  contele  Zichy  Jânos,  împotriva  abuzurilor  organelor  locale  de  stat  faţă  de 
şcolile  româneşti  din  Bihor,  în  urma  cărora  multe  din  ele  au  fost  închise.54 

De  asemenea,  a  dat  dispoziţii  să  se  facă  cercetări  în  satele  în  oare  Ministerul 
Cultelor  şi  Instrucţiunii  a  schimbat  limba  de  predare  în  anumite  şcoli,  adică  ro¬ 
mâna  cu  maghiara.  în  urma  protestelor  sale,  Ministerul  a  fost  nevoit  să  revină  şi 
să  repună  limba  română  in  drepturile  ei.55  In  orice  caz,  în  urma  strădaniilor  sale, 
nici  o  şcoală  românească  din  Bihor  n-a  fost  pierdută  ci,  dimpotrivă,  a  obţinut  şi 
unele  ajutoare  din  partea  Ministerului  de  resort. 


51  ABMS,  fond  V.  Mangra,  act  1320 — 1322  şi  1324.  Despre  îndemnurile  lui 
D.  A.  Sturza  adresate  lui  Mangra  de  a-şi  revizui  atitudinea  politică  d-aii  vorbit 
semnatarului  acestor  pagini,  cu  ani  în  urmă,  şi  doi  istorici  de  prestigiu,  „contem¬ 

porani**  în  tinereţea  lor  cu  V.  Mangra:  Ioan  Lupaş  şi  Ştefan  Meteş. 

52  ABMS,  fond  V.  Mangra,  act  284. 

4  . 

53  Protocolul  Sinodului  eparhial  al  diecezei  Aradului  pe  anul  1910,  p.  138 — 145. 

54  Ibidem ...  1912,  p.  160. 

55  Ibidem..,  1910,  p.  143;  1911,  p.  140;  1912  şi  1913,  p.  179. 

Mai  mult  decît  atît:  în  calitatea  sa  de  vicar  (care  implica  şi  pe  cea  de  „ins¬ 
pector44  al  tuturor  şcolilor  româneşti  din  Vicariatul  de  Oradea),  Vasile  Mangra  a 
talvat  mai  mulţi  învăţători  români,  acuzaţi  de  autorităţi  că  nu  cunosc  limba  ma¬ 
ghiară  şi  care  au  fost  repuşi  în  slujba  lor.  în  acelaşi  timp,  a  luat  măsuri  severe 
faţă  de  anumiţi  preoţi  care  n-au  acordat  atenţia  cuvenită  şcolilor  din  parohia  lor 
(in  calitatea  .lor  de  „directori44  ai  acestora).  Aşa  s-a  întîmplat  în  1914,  cînd  a  cerut 
sancţionarea  a  nouă  preoţi  care  nu  şi-au  îndeplinit  îndatoririle  de  cateheţi  şi 
„n-au  dezvoltat  activitate  mulţumitoare  în  scopul  apărării  şcoalei  confesionale41.56 

In  1915  a  cerut  „disciplinarea  alor  7  preoţi  care  au  păcătuit  faţă  de  şcoala 
Confesională,  respectiv  faţă  cu  ordinaţiunile  consistoriale  privitoare  la  instrucţia 
elevilor  rămaşi  fără  învăţător41.57 

Mai  trebuie  să  amintim  aici  că  tot  în  calitatea  lui  de  vicar  la  Oradea,  între 
anii  1910 — 1915  a  fost  mereu  preocupat  de  cumpărarea  unei  clădiri  corespunză¬ 
toare  pentru  reşedinţa  Vicariatului.  în  acest  scop  a  adresat  mai  multe  memorii 
Congresului  Naţional  Bisericesc,  Consistoriului  mitropolitan  şi  Sinodului  eparhial 
de  la  Arad.  N-a  fost  ajutat  de  cei  oare  aveau  datoria  să  o  facă:  mitropolitul  Ioan 
Meţianu  şi  episcopul  Ioan  Papp.58  De  asemenea,  în  perioada  vicariatului  său,  au 
fost  construite  biserici  noi  în  parohiile:  Cheresig,  Chişlaz,  Leş,  Lunca,  Miersig, 
Qrtiteag,  Satubarbâ,  Pociovelişte,  Pocola  şi  altele.  S-au  ridicat  noi  clădiri  pentru 
şcolile  româneşti  în  satele:  Abram,  Apa  teu,  Chişirid,  Leş,  Lunca,  Ortiteag,  Pocola, 
Remetea,  Sâldâbagiu  de  Barcău,  Sîntelec,  Sudrigiu,  Tăşad,  Vaşcău,  Darvaş  şi  Pe- 
terd  (ultimele  două  azi  în  Ungaria),  -s-au  refăcut  un  număr  însemnat  din  clădi¬ 
rile  şoolare  existente.58  bis. 

Ultima  etapă  din  viaţa  ilui  Vasile  Mangra  o  reprezintă  anii  1916 — 1918.  La 
21  ianuarie/3  februarie  1916  murise  mitropolitul  Ioan  Meţianu  de  la  Sibiu.  Deşi  . 
Statutul  Organic  prevedea  ca  alegerea  succesorului  să  se  facă  în  cel  mult  trei 
luni,  totuşi,  Guvernul  din  Budapesta  a  permis  să  fie  convocat  Congresul  Naţio¬ 
nal  Bisericesc  electoral  numai  după  şase  luni.  Cu  sprijinul  unor  membrii  ai  Con¬ 
gresului,  unii  aleşi  dintre  funcţionarii  de  stat,  primul  ministru  Tisza  Istvân  a 
izbutit  să  obţină  alegerea  arhimandritului  Vasile  Mangra  ca  mitropolit,  la  24  iu¬ 
lie/6  august  1916.  A  fost  hirotonit  şi  instalat  la  Oradea,  Ia  16/29  octombrie  1916, 
de  episcopii  sufragani  Ioan  Papp  de  la  Arad  şi  Miron  Cristea  de  la  Caransebeş, 
deoarece  autorităţile  bisericeşti  din  Sibiu  erau  transferate,  din  dispoziţia  Guver¬ 
nului,  la  Oradea,  în  urma  intrării  trupelor  -româneşti  în  Transilvania.59 

Cu  ocazia  alegerii,  V.  Mangra  declara  în  faţa  Congresului:  „Ca  apostolul 
păcii  evanghelice,  voi  propovădui  totdeauna  pacea ,  iubirea  şi  concordia  între  fiii 
Bisericii  şi  cetăţenii  patriei,  fără  osebire  de  confesiune  şi  naţionalitate44.60 

Iar  cu  ocazia  hirotoniei  şi  instalării  formula  şi  un  scurt  „program  de  activi¬ 
tate44,  prin  cuvintele:  „Preocuparea  noastră  de  căpetenie  va  fi.  aşadar,  ca  să  re¬ 
stabilim  onoarea  amvonului,  să  dăm  poporului  preoţi  după  porunca  Domnului, 
bare  îi  vor  paşte  cu  ştiinţă  şi  cu  învăţătură  şi,  în  scopul  acesta,  vom  căuta  să 
ridicăm  nivelul  învăţămîntului  teologic  prin  reforma  seminariilor  şi  întemeierea 


56  T.  Neş,  op.  cit.,  p.  492. 

57  Cf.  Vasile  Popeangă,  Mărturii  privind  lupta  românilor  din  părţile  Aradului 
pentru  păstrarea  fiinţei  naţionale  prin  educaţie  şi  cultură  (1784 — 1918),  Documente 
referitoare  la  Episcopia  ortodoxă  a  Aradului,  Arad,  1986,  p.  322  (dintr-un  raport 
prezentat  de  Mangra  asupra  situaţiei  învăţămîntului  ortodox  din  Vicariatul  Ora¬ 
diei  în  1915). 

58  Actele  referitoare  la  această  problemă  în  ABMS,  fond  V.  Mangra,  act 
788—820. 

58  bis  Prot.  dr.  Gheorghe  Liţiu,  Date  noi  despre  viaţa  şi  sfîrşitul  mitropoli¬ 
tului  Vasile  Mangra,  ms. 

59  Amănunte  asupra  alegerii  la  Roman  Ciorogariu,  Zile  trăite,  p.  59 — 75;  Ro- 

mulus  Cândea,  Biserica  ardeleană  în  anii  1916 — 1918,  Cernăuţi,  1926,  p.  9  şi  urm. 
A  se  vedea  şi  TR  an  LXIV  (1916),  nr.  77,  78,  79,  86,  87  şi  88. 

60  TR,  an  LXIV,  nr.  78  din  28  iulie/10  august  1916,  p.  315. 

unei  academii  sau  facultăţi  teologice44.61  Era  vechiul  său  deziderat,  propus  Con¬ 
gresului  National  Bisericesc  încă  din  1878. 

Intr-adevăr,  deşi  în  plin  război  mondial,  la  10/23  mai  1917  mitropolitul  Vasile 
Mangra  cere  Consistoriului  sibian  —  aflat  însă  la  Oradea  —  ridicarea  cursurilor 
teologice  la  patru  ani  de  studii,  încît  cei  ce  urmau  să  se  înscrie  în  toamna  anului 
1917  să  facă  patru  ani.  Cerîndu-se  propuneri  concrete  din  partea  Consiliului 
profesoral,  acesta  a  ales  o  comisie  de  trei  (Nicolae  Bălan,  Pavel  Roşea  şi  Romu- 
lus  Cândea)  care,  la  rîndul  ei,  a  considerat  că  discutarea  unei  asemenea  probleme 
nu  era  oportună.  Cu  toate  acestea,  Sinodul  episcopesc  întrunit  la  23  august/5  sep¬ 
tembrie  1917  a  obligat  pe  profesorii  celor  trei  Institute  (Sibiu,  Arad  şi  Caransebeş) 
ca  pînă  la  31  decembrie  1917  să  prezinte  cîte  un  plan  de  învăţămînt  conceput  pen¬ 
tru  patru  ani  de  studii.  Din  păcate,  evenimentele  dramatice  prin  oare  trecea  atunci 
întreg  neamul  românesc  au  împiedicat  şi  de  data  aceasta  realizarea  planurilor  de 
O  viaţă  ale  lud  Vasile  Mangra.62  Abia  la  1  iulie  1917  s-a  primit  aprobarea  Guver¬ 
nului  pentru  întoarcerea  mitropolitului,  a  Consistoriului  Arhiepiscopei  Sibiului  şi 
’a  Institutului  teologic-pedagogic  de  la  Oradea  la  Sibiu.  Dar,  în  acest  răstimp, 
zeci  de  preoţi  din  Arhiepiscopia  Sibiului  au  fost  închişi,  deportaţi  în  judeţul  Şo¬ 
pron  sau  refugiaţi  dincolo  de  Carpaţi,  iar  învăţătorii  şcolilor  româneşti  trimişi  pe 
timpurile  de  luptă  din  Galiţia  sau  Italia,  pentru  o  cauză  cu  totul  străină  nea¬ 
mului  lor.  în  astfel  de  împrejurări,  Vasile  Mangra  a  intervenit  la  Guvern  pentru 
eliberarea  unora  dintre  ei,  între  care  şi  dr.  Ioan  Lupaş,  deportat  în  judeţul 
Şopron  şi  avocatul  dr.  Ioan  Suciu,  care  i-a  fost  contracandidat  în  alegerile  de  la 
Ceica.63 

In  iulie  1917  ministrul  de  tristă  amintire  Apponyi  Albert  a  decis  ca  în  toate 
Institutele  pedagogice  româneşti  să  fie  numit  cîte  un  „comisar  ministerial44,  cu 
depline  drepturi  de  control  asupra  profesorilor  şi  elevilor.  Vasile  Mangra  cu 
episcopii  de  la  Arad  şi  Caransebeş  au  înaintat  un  document  memoriu-protest,  la 
4  septembrie  1917,  dar  fără  rezultat,  aşa  încît  toate  Institutele  pedagogice  au 
avut  cîte  un  astfel  de  comisar  în  anul  şcolar  1917/18. 

La  2  august  1917  acelaşi  ministru  Apponyi  a  anunţat  că  urmează  să  creeze 
&şa-numita  „zonă  sau  graniţă  culturală44,  adică  toate  şcolile  româneşti  din  jude¬ 
ţele  învecinate  cu  vechea  Românie  urmau  să  fie  transformate  în  şcoli  de  stat,  cu 
limba  de  predare  maghiară.  Mitropolitul  şi  consilierii  săi  au  întocmit  un  lung 
protest  împotriva  acestei  măsuri,  la  24  august/6  septembrie  1917.  Problema  s-a 
discutat  în  tot  cursul  anului  şcolar  1917/1918,  fără  să  se  ajungă  la  vreun  rezul¬ 
tat  concret.  Intre  altele,  a  fost  discutată  şi  în  Sinodul  Arhiepiscopiei  Sibiului  (adu¬ 
narea  eparhială)  din  1918,  în  prezenţa  unui  comisar  al  ministrului  Apponyi  Albert, 
dar  mitropolitul  n-a  avut  curajul  să  se  pronunţe  deschis  împotriva  pretenţiilor  lui 
Apponyi,  aşa  cum  au  făcut  mulţi  membri  ai  Sinodului.64  Merită,  totuşi,  să  ne  re¬ 
ţină  atenţia  un  interviu  acordat  de  Vasile  Mangra  unui  ziarist  maghiar:  „Eu  sînt 
omul  bunei  înţelegeri.  Mă  feresc  de  conflicte.  Sînt  fiu  credincios  al  statului  ungar. 
Dar  nu  aprob  amestecul  în  autonomia  Bisericii  şi  protestez  în  contra  vătămării 
legilor  noastre.  Noi  nu  putem  defini  sau  prescrie  forma  în  care  se  exercitează 
dreptul  maiestatic;  dar  măsura  luată  de  Ex.  Sa,  contele  Apponyi,  n-o  consider  ca 
drept  maiestatic.  Comisarii  trimişi  (la  cele  trei  sinoade  eparhiale,  n.n.)  n-au  fost 
nici  măcar  comisari  ai  Guvernului,  ci  comisari  ministeriali,  cari  au  reprezentat 
numai  persoana  ministrului  de  Culte.  Ei  n-au  fost  membrii  ui  Sinodului  şi,  prin 
urmare,  n-aveau  loc  în  Sinod.  Pentru  cele  ce  se  petrec  în  Sinod  eu  sînt  respon- 


61  TR,  «an  LXIV,  nr.  88,  din  25  oct./7  noiembrie  1916,  p.  355. 

62  Arhiva  Institutului  teologic  Sibiu,  dosar  44  din  1916/17  şi  Arhiva  Arhi¬ 
episcopiei  Sibiului,  dosar  III,  517/1916;  cf.  şi  TR  an  LXV,  nir.  75  din  21  sepetmhrie/ 
4  octombrie  1917,  p.  299. 

63  T.  Neş,  op.  cit.,  p.  492. 

64  Amănunte  la  Lazăr  Triteanu,  Şcoala  noastră,  1850 — 1916.  Zona  culturală, 

Sibiu,  1919,  passim;  R.  Cirogaiiu,  Zile  trăite,  p.  94 — 137;  Mircea  Păcurariu,  Politica 
statului  ungar  faţă  de  Biserica  românească  din  Transilvania  in  perioada  dualis¬ 
mului,  Sibiu,  1987,  p.  164. 

săbii.  Eu  port  răspunderea  ca  acolo  să  nu  se  îmtîmple  lucruri  împotriva  patriei  şi 
statului.  Străinul  n-are  loc  în  Sinod**.65 

încercările  de  creare  a  „zonei  culturale*  s-au  sfîrşit  în  toamna  anului  1918, 
rind  soarta.  „Puterilor  Centrale*  era  pecetluită  pe  toate  fronturile.  Se  apropia 
„ziua  învierii  neamului  românesc*,  de  la  1  Decembrie  1918. 

în  această  perioadă  de  mari  frămîntări,  la  1/14  octombrie,  mitropolitul  Va- 
sile,  bolnav  de  inimă,  şi-a  sfîrşit  viaţa  pe  neaşteptate,  într-un  hotel  din  Buda¬ 
pesta.  Acolo  a  şi  fost  înmormîntat,  în  cimitirul  Kerepesi.66 

Prin  testament  a  rînduit  ca  slujba  înmormîntării  să  fie  oficiată  de  un  sin¬ 
gur  preot,  asesorul  Matei  Voileanu,  „fără  predică,  numai  cu  rugăciunile  şi  cîn- 
târile  prescrise*.  Pentru  viitoarea  Episcopie  a  Oradiei  lăsa  10  000  de  coroane.  Pe 
seama  Consistoriului  din  Oradea  —  existent  atunci  —  lăsa  5  000  de  coroane.  Suma 
de  4  000  de  coroane  (în  obligaţii  de  stat)  o  lăsa  Consistoriului  Arhiepiscopiei  Sibiu¬ 
lui,  urmînd  ca  atunci  cînd  se  va  ajunge  la  20  000,  din  „venitul  acestui  capital, 
diin  timp  în  timp  se  va  da  ca  premiu  pentru  cea  mai  bună  lucrare  apologetică, 
dogmatică  ori  istorică  a  Bisericid  ortodoxe  române  din  Ungaria  şi  Transilvania, 
manual  pentru  tinerimea  şcolară  de  la  şcolile  medii  ori  pentru  seminariile  teolo¬ 
gice*.  Mobila  sa  o  lăsa  tot  Arhiepiscopiei  Sibiului.  în  privinţa  bibliotecii  perso¬ 
nale,  rînduia  ca  o  parte  din  cărţi  să  fie  adăugate  la  biblioteca  mitropolitului 
Şaguna,  iar  dacă  se  vor  găsi  exemplare  pe  oare  biblioteca  respectivă  le  avea, 
acelea  să  fie  oferite  bibliotecii  Societăţii  de  lectură  a  teologilor  de  la  Arad,  „unde 
am  făcut  începutul  studiilor  mele  şi  am  pus  temelie  modestei  mele  culturi  teolo¬ 
gice*.67  în  ultima  parte  a  testamentului  scria:  „ ...  las  şi  iert  pe  toţi  ced  ce  mă 
urăsc  şi  m-au  nedreptăţit,  rugind  pe  milostivul  Dumnezeu  să-mi  ierte  şi  mie  cu 
îndurare  păcatele  mele...*.  Din  nefericire,  devalorizarea  coroanei,  după  1918,  a 
făcut  cu  neputinţă  respectarea  acestor  prevederi  testamentare.  Im  orice  caz,  testa- 
tnentul  pune  şi  mai  mult  în  lumină  personalitatea  lui  Vasile  Mangra.68 

Aceasta  a  fost  viaţa  zbuciumată  a  celui  ce  a  fost  Vasile  M-angra  o  dată  mili¬ 
tant  de  frunte  al  mişcării  naţional-politice  româneşti,  iar  spre  sfîrşitul  vieţii  cu 
o  altă  viziune  politică,  determinată  tot  de  dorinţa  de  a-şi  sluji  neamul.  Im  adevăr, 
l-a  slujit  prin  cercetările  sale  istorice,  dovedind,  între  altele,  originea  şi  conti¬ 
nuitatea  noastră  pe  aceste  meleaguri,  ca  şi  vechimea  organizării  bisericeşti  a  româ¬ 
nilor  transilvăneni  şi  a  pus  în  lumină  vechea  cultură  românească  din  Bihor.  A 
şlujit  şcoala  românească  din  Bihor,  pe  care  a  salvat-o  de  la  deznaţionalizarea 
'urmărită  de  autorităţile  ungare.  A  slujit  pe  românii  transilvăneni  prin  lupta  pe 
oare  .a  purtat-o  mai  bine  de  două  decenii  pentru  emanciparea  lor  politico-naţio- 
nală,  pentru  obţinerea  de  drepturi  depline.  Iar  dacă  în  ultima  parte  a  vieţii  a 
militat  pentru  colaborarea  cu  autorităţile  de  stat,  .aceasta  n-a  făcut-o  din  interese 
personale,  ci  s-a  jertfit  pe  sine  însuşi  ca  să  obţină  măcar  unele  drepturi  pe  seama 
românilor  din  Bihorul  natal.  A  făcut  însă  greşeala  că  s-a  încrezut  prea  mult  în 
cuvintele  amăgitoare  ale  lud  Tisza  Istvân.  Spera  să  fie  urmat  şi  de  alţi  patrioţi 
români,  dar  şi  aioi  s-a  înşelat  (excepţie  făcînd  foştii  săi  prieteni:  Eugen  Brote 
şi  Ioan  Slavici).  Nu  şi-a  dat  seama  că  el  singur  nu  va  putea  obţine  ceea  ce  nu 


65  TR,  am  LXVI.  nr.  56  din  24  mai/6  iunie  1918,  p.  221. 

66  TR,  an  LXVI,  nr.  104  din  4/17  octombrie  1918;  nr.  105  din  6/19  octom¬ 
brie  1918;  nr.  106  din  9/22  octombrie  1918.  Cauzele  morţii  —  boală  de  inimă  —  elu¬ 
cidate  recent  de  Pr.  Dr.  Gheorghe  Liţiu.  O  controversă  finală:  împrejurările  mor¬ 
ţii.  în  Familia,  Oradea,  nr.  23  (123),  nr.  10  (266),  octombrie  1987,  p.  9;  Idem.  Date 
noi ...  cu  reproducerea  unor  informaţii  din  presa  budapestană:  Az  Ujsâg,  Magya- 
rdrszag,  Budapesti  Hirlap,  Peşti  Hirlap,  Az  Est,  Nâpszava.  Recent,  frămîntările 
sale  din  anii  păstoririi  la  Sibiu,  ca  şi  moartea  sa,  prezentate  de  Mihai  Diaco- 
nescu  în  romanul  Sacrificiul ,  Bucureşti,  1988. 

67  în  1917  dăruise  121  volume  pentru  biblioteca  Internatului  ortodox  român 
din  Beiuş.  fapt  pentru  care,  rectorul  acestuia,  Aurelian  Magier  (viitorul  episcop 
Andrei),  îi  adresa  o  scrisoare  de  mulţumire  la  10/23  mai  1917.  ABMS,  fond.  V. 
Mangra,  act.  1449. 

68  Testamentul  publicat  în  TR,  an  LXVI,  nr.  105  din  6/19  oct.  1918. 

izbutise  in  decurs  de  atîţia  ani  întreg  'Partidul  Naţional  Român  din  Transilvania. 
Aceasta  nu  înseamnă  că  şi-a  trădat  ori  şi-a  renegat  neamul  din  care  făcea  parte. 

Dar.  cu  toate  acestea,  îndată  după  moarte  s-a  aşternut  tăcerea  peste  me¬ 
moria  lui,  am  putea  spune  „o  tăcere  impusă44.  Cunoscutul  om  politic  şi  ziarist 
Valeriu  Branişte  (1869 — 1928).  u-n  vechi  adversar  al  lui  Mangra,  în  calitatea  sa  de 
conducător  al  -resortului  Cultelor  şi  Instrucţiuni  din  Consiliul  Dirigent  de  la  Sibiu, 
a  cerut  „Sinodului  episcopesc44  al  ierarhilor  ortodocşi  din  Ardeal,  la  20  aprilie 
st.  n.  1919,  oa  „să  anuleze  alegerile  de  deputaţi  congresuali  din  primăvara  anului 
1916,  să  declare  nelegal  Congresul  Naţional  Bisericesc  întrunit  în  Sibiu,  la  22  iulie 
(5  august)  1916,  să  se  considere  ca  neexistente  toate  hotărîrile  luate  de  acest 
Congres  nelegal,  precum  şi  consecinţele  lor,  să  declare  uzurpat  scaunul  mitropoli¬ 
tan  (subl.  ns.)  ocupat  prin  votul  acestui  corp  născut  din  nelegiuire  şi  să  restituie 
în  toate  starea  de  drept  de  înainte  de  publicarea  acestor  alegeri  de  deputaţi  con¬ 
gresuali,  luînd  de  urgenţă  toate  măsurile  necesare  pentru  deplina  „restitutio  -in 
integrum44  a  Bisericii  greco- orientale  române . . .  precum  şi  pentru  a  complini  în 
înod  legal  scaunul  mitropolitan,  aflător  în  vacanţă  de  la  fericitul  mitropolit  Ioan 
Meţianu  incoaceM  (subl.  ns.)69.  . 

La  această  adresă,  cei  doi  episcopi,  Ioan  Papp  de  la  Arad  (pe  atunci  şi  loc¬ 
ţiitor  de  mitropolit)  şi  Miron  Cristea  de  la  Caransebeş,  au  întocmit  un  raport 
detaliat,  care  a  fost  înaintat  Consistoriului  mitropolitan.  Cei  doi  evidenţiau  abia 
acum  faptul  că  majoritatea  deputaţilor  din  Congresul  electoral  din  1916  au  fost 
«Ieşi  „ilegal44,  încît  declară  alegerile  respective  ca  „nevalide44;  în  consecinţă,  „resti¬ 
tuim  Biserica  Ortodoxă  Română  din  Mitropolie  întru  toate  în  starea  de  r’rept 
existentă  înainte  de  alegerile  congresuale  făcute  in  primăvara  anului  1916“.  Cei 
doi  vlădici  se  refereau  acum  şi  la  can.  30  apostolic  şi  can.  3  de  la  Sinodul  VII 
ecumenic,  care  prevedeau  •  depunerea  episcopului  ales  cu  ajutorul  stăpînirii  po¬ 
litice.70 

Transpus  Consistoriului  mitropolitan  şi  luat  în  discuţie  în  şedinţa  acestuia 
din  1/14  mai  1919,  raportul  „Sinodului  episcopesc44  a  provocat  discuţii  şi  chiar 
nemulţumiri.  Reţinem  cele  spuse  de  trei  viitori  episcopi.  Primul  era  Roman  Cio- 
togariu,  care-i  urmase  lui  Mangra  în  postul  de  vicar  1-a  Oradea  (pentru  -recunoaş¬ 
terea  căruia  a  intervenit  chiar  el):  „hotărîrile  făcute  nu  se  pot  invalida  şi  sentin¬ 
ţele  executate  nu  se  pot  casa44;  Dr.  Ioan  Stroia,  viitorul  episcop  al  Armatei,  declara 
Că  „hirotonile  rămîn  valide44,  iar  Dr.  Iosif  Bădescu,  viitorul  episcop  de  Caransebeş, 
a  fost  mult  mai  categoric:  „Sinodul  episcopesc  trebuia  să  se  fi  pronunţat  la  exa¬ 
minarea  canonică44  (&  157  din  Statutul  Organic),  deci  propunea  „să  nu  se  ia  în 
considerare  raportul  respectiv44.  Consistorul  mitropolitan  a  hotărît,  cu  toate  aces¬ 
tea,  ca  raportul  Sinodului  episcopesc  să  fie  înaintat  Congresului  Naţional  Biseri¬ 
cesc,  din  februarie  1920  (cînd  a  fost  ales  mitropolit  Nicolae  Bălan).  Acesta  „a 
tatificat44  hotărîrile  Sinodului  episoo£>esc,  „prin  care  a  decretat  de  nevalide  toate 
•alegerile,  precum  şi  toate  concl-uzele  Congresului  din  1916,  născut  din  ilegali¬ 
tate44.71 

Judecind  acum,  după  70  de  ani,  potrivit  principiului  „sine  ira  et  studio44, 
constatăm  că  amîmdoi  episcopii  sufragani  au  avut  o  atitudine  duplicitară  faţă  de 
fostul  lor  mitropolit  Vasile  Mangra.  Ei  înşişi  au  fost  membrii  ai  Congresului  Na¬ 
ţional  Bisericesc  electoral  din  1916,  dar  atunci  n-au  avut  curajul  să  se  împotri¬ 
vească  amestecului  făţiş  al  organelor  de  stat  în  alegerea  unor  deputaţi  congresuali. 
însăşi  verificarea  alegerilor  de  deputaţi  s-a  făcut  în  şedinţa  Consistoriului  mitro¬ 
politan  din  9/22,  10/23  şi  11/24  iunie  1916,  ţinută  -sub  preşedinţia  lui  Ioan  Papp, 
fiind  de  faţă  şi  Miron  Cristea.  Amîndoi  episcopii  au  hirotonit  pe  Mangra  întru 
arhiereu  -la  Oradea  şi  i-a-u  dat  cuvenita  „gramată44,  prin  care  îl  întăreau  ca  arhie¬ 
piscop  şi  mitropolit  şi  „îl  recomandau44  „tuturor  celor  din  cinul  preoţilor  şi  câlu- 


69  Dr.  Eusebiu  R.  Roşea,  Monografia  Mitropoliei  ortodoxe  române  a  Ardea¬ 
lului  începînd  de  la  repausarea  arhiepiscopului-mitropolit  Andrei  baron  de  Şaguna 
pînâ  astăzi ,  Sibiu,  1937,  p.  48. 

70  Raportul  lor  în  lbidem,  p.  49 — 51. 

71  lbidem,  p.  52 — 53. 

gărilor  şi  întregului  popor  din  Arhidieceza  Transilvaniei,  precum  şi  din  întreaga 
Mitropolie".  Deci,  nu  este  vorba  de  o  „uzurpare  a  scaunului  mitropolitan44,  cum 
pretindea  Valeriu  Branişte  în  adresa  sa.  Iar  Congresul  Naţional  Bisericesc  din 
1920,  care  a  „ratificat"  hotărîrea  Sinodului  episcopesc  cerută  de  Valeriu  Branişte, 
:*ra  format  în  cea  mai  mare  parte  din  aceiaşi  deputaţi  oare  au  făcut  parte  şi  din 
Congresul  electoral  din  1916.  Ou  alte  cuvinte,  cei  care  l-au  ales  în  împrejurările 
vitrege  din  1916  şi  care-1  considerau  pe  Mangra  oa  singurul  în  stare  să  salveze 
Biserica  şi  şcoala  românească  şi  să  ducă  tratative  cu  Guvernul  ungar  de  atunci, 
cereau  acum,  în  condiţiile  politice  schimbate,  să  fie  anulate  toate  alegerile  din 
1916,  deci  şi  propria  lor  alegere  ca  deputaţi  în  Congresul  electoral. 

Notăm  că  în  trecutul  Bisericii  româneşti  s-ou  mai  făcut  alegeri  de  ierarhi 
sub  influenţa  şi  chiar  din  dispoziţia  domnilor  ţării  şi  de  multe  ori  ierarhul  res¬ 
pectiv  a  fost  nevoit  să  se  retragă  din  scaun  după  ce  ajungea  la  cîrma  ţării  un 
alt  domn,  dar  nicidecum  nu  s-a  întîmplat  ca  alegerea  să  fie  „anulată44.  EPrămînea 
Ca  „proin-mitropolit44  sau  „proinepiscop44  (fost  episcop),  bucurîndu-se  de  toată 
Cinstirea  cuvenită  unui  ierarh  (cităm  cazul  lui  Varlaam  al  Rîmnicului,  mutat 
„cu  sila44  în  scaunul  mitropolitan,  la  24  decembrie  1672,  sub  Grigorie  Ghica,  nevoit 
6ă  se  retragă  la  25  aprilie  1679  sub  Şerban  Cantacuzino,  +1702).  Chiar  şi  unii 
ierarhi  ardeleni  din  perioada  „dualistă44  (Miron  Romanul  la  Sibiu,  Ioan  Papp  la 
Arad  şi  însuşi  Miron  Cristea  la  Caransebeş)  au  fost  aleşi  numai  după  ce  Guver¬ 
nul  ungar  a  refuzat  recunoaşterea  primilor  aleşi. 

Dacă  este  vorba  de  nerespectarea  TÎnduielllor  canonice,  atunci  ar  putea  fi 
acuzaţi  de  aceasta  înşişi  episcopii  Ioan  Papp  şi  Miron  Cristea  care,  urmînd  să  facă 
„examinarea  canonică44  a  lui  Vasile  Mangra  după  alegerea  ca  mitropolit  au  decla¬ 
rat  că  nu  era  necesară,  din  moment  ce  s-a  făcut  o  asemenea  „examinare44  în  1902, 
cînd  Mangra  fusese  ales  episcop  la  Arad,  deci  în  urmă  cu  14  ani.  Dar  aceea  fusese 
făcută  de  mitropolitul  Ioan  Meţianu  cu  episcopul  Nicolae  Popea  de  la  Caran¬ 
sebeş,  oare  acum  nu  mai  erau  în  viaţă.  Tot  aşa  de  reprobabilă  a  fost  şi  atitudinea 
celor  doi  episcopi  la  moartea  lui  Vasile  Mangra,  căci  deşi  se  găseau  amîndoi  în 
Budapesta,  Ioan  Papp  s-a  reîntors  în  aceaşi  zi  la  Arad,  iar  Miron  Cristea  a  pre¬ 
textat  că  este  bolnav,  deci  n-au  participat  la  înmormîntare.72 

In  felul  acesta  s-a  aşternut  uitarea  peste  Vasile  Mangra  şi  de  multe  ori 
s-au  scris  şi  cuvinte  de  osîndă  la  adresa  lui,  din  partea  unor  oameni  care  nu 
i-au  cunoscut  îndeajuns  vipţa  şi,  mai  ales,  lupta  dezinteresată,  pusă  în  slujba  nea¬ 
mului  său.  Acceptînd  că  Mangra  a  făcut  greşeli  politice,  nu  trebuie  să  uităm  că 
doi  din  prietenii  şi  tovarăşii  lui  de  luptă,  memorandistul  Eugen  Brote  şi  scriito¬ 
rul  Ioan  Slavici,  au  av*’t  ulterior  aceeaşi  atitudine  în  raporturile  cu  autorităţile 
de  stat  de  atunci  şi  totuşi  n-au  fost  uitaţi  (despre  Eugen  Brote  a  scris  o  temei¬ 
nică  monografie  Lucian  Boia,  în  1974).  Acelaşi  Ioan  Slavici,  ca  şi  Gala  Galact:on 
şi  Tudor  Arghezi,  au  făcut  greşeli  asemănătoare  în  perioada  ocupaţiei  germane  a 
Capitalei.  Iar  Octavian  Goga,  unul  din  cei  mai  aspri  judecători  ai  lui  Vasile  Man¬ 
gra,  a  făcut  cunoscutele  greşeli  politice  din  perioada  interbelică.  Şi  totuşi,  n-au 
fost  uitaţi  ca  oameni  şi,  cu  atît  mai  puţin  opera  lor,  intrată  demult  în  patrimoniul 
culturii  româneşti.73  „Nu  se  poate  scrie  trecutul  luptelor  noastre  naţionale  fără 
amintirea  călugărului  Vasile  Mangra,  precum  nu  se  poate  scrie  istoria  literaturii 
româneşti  fără  Ioan  Slavici44,  scria,  pe  bună  dreptate,  spre  apusul  vieţii,  episcopul 
Roman  Ciorogariu.74 

„A  sosit  vremea  să  i  se  facă  dreptate  şi  lui  Vasile  Mangra44,  spunea  acum 
aproape  trei  deceni  regretatul  profesor  Ioan  Lupaş.  Să  i-o  facem  măcar  acum,  la 
70  de  ani  de  la  moartea  lui,  cînd  şcolile  româneşti  de  pe  întreg  cuprinsul  Tran¬ 
silvaniei  româneşti,  pentru  apărarea  cărora  şi-a  spus  şi  el  cuvîntul,  au  cunoscut 
o  dezvoltare  fără  precedent  în  istoria  ţării,  cînd  cercetările  istorice  şi  acţiunea 
de  valorificare  a  patriminiului  cultural  bihorean  începută  de  el  au  atins  apogeul, 
cînd  ţara  noastră  a  cunoscut  eliberarea  după  o  lungă  opresiune,  iar  cetăţenii 


72  Ibidem ,  p.  37 — 53. 

73  Cf.  Dumitru  Chirilă,  O  personalitate  controversată  din  trecutul  Bihorului 
— Vasile  Mangra,  în  Familia,  an  23  (123)  oct.  1987,  p.  8. 

74  R.  Ciorogariu,  Speranţa,  Lumina ...  p.  42. 

României  pe  veci  unite  vor  să  trăiască  în  cele  mai  bune  raporturi  cu  toate 
naţionalităţile  conlocuitoare  de  la  noi. 

Se  cuvine  să-.l  cinstim  pe  Vasile  Mangra,  această  personalitate  complexă  a 
vieţii  româneşti  din  ultimele  două  decenii  ale  secolului  trecut  şi  primele  două  de 
la  începutul  celui  de  acum,  ca  istoric,  ca  îndrumător  al  şcolilor  romaneşti,  ca  lup¬ 
tător  pentru  drepturile  poporului  român  în  perioada  dualismului  austro-ungar  şi 
ca  slujitor  al  Bisericii  strămoşeşti!  Considerăm  că  a  sosit  timpul  ca  osemintele 
lui  să  fie  aduse  de  la  Budapesta  şi  aşezate  în  pâmîntul  Sâldâbagiului  natal,  iar 
numele  lui  să  fie  reaşezat  în  pomelnicul  ierarhilor  care  au  păstorit  cu  cinste  în 
scaunul  mitropolitan  al  Ardealului. 

Pr.  Prof.  Mir  cea  Pâcurariu 


t 


PREOTUL  ŞI  PASTORAŢIA  CREDINCIOŞILOR  DIN  ORAŞE  (I) 


î.  Preliminarii. 

După  cel  de-al  doilea  război  mondial,  omenirea  a  intrat  într-o  nouă  etapă 
a  istoriei,  fiind  confruntată  cu  o  serie  de  mutaţii  care  nu  odată,  în  mod  surprin¬ 
zător,  s-au  impus  ca  noi  realităţi.  In  cadrul  acestora,  omul  trebuia  să-şi  caute 
locul  său  statornic,  pentru  a  trăi  în  pace,  a  munci  şi  a-şi  realiza  liniştea  şi  feri¬ 
cirea. 

Ca  roiul  de  albine,  într-o  primăvară  înflorită,  aşa  au  pornit  roiuri,  roiuri 
de  oameni,  de  vîrste  diferite,  spre  tărîmul  oraşelor,  pentru  a  culege  dulceaţa 
muncii  lor,  de  acum  cu  totul  în  alte  livezi  şi  ştiubee,  şi  cu  totul  alt  mediu  decît 
cel  pastoral  al  satului  tradiţional  şi  liniştit  de- acasă. 

în  anumite  perioade  de  timp,  ca  o  avalanşă  tulburătoare  şi  mereu  repetată 
ani  în  şir,  exodul  ţărănimii  noastre  spre  oraş  a  ridicat  noi  şi  noi  probleme  pe 
frontul  vieţii  cotidiene.  Oamenii  au  fost  întîmpinaţi  pe  loc  de  alte  configuraţii,  cu 
alt  stil  de  viaţă  mal  accelerată,  o  viaţă  fortuită,  mereu  însoţită  de  noi  repere,  de 
neprevăzut  şi  incertitudini. 

Noi  culoare  de  viaţă!  O  nouă  aritmetică  a  intrat  în  acţiune;  omul  începînd 
să  gîndească  şi  să  procedeze  cu  mai  multă  răspundere;  să  fie  dinamic,  să  se  an¬ 
treneze  în  alte  solicitări  şi  la  alţi  parametri,  cu  alte  valenţe  şi  cu  alt  ritm  sus¬ 
ţinut  în  rîndurile  sau  „schimburile4'  de  muncă  în  care  s-a  încadrat. 

Doina  seculară  se  metamorfozează  şi  ea  aici  şi  adoptă  ritmul  accelerat  al 
motoarelor,  mişcarea  arhaică  şi  lentă  de  altădată  deacum  e  oa  o  explozie,  devine 
iureş,  iar  cuvîntul  legănat  şi  meditativ  primeşte  spontaneitate  şi  omul,  cu  întreaga 
lui  structură  psihofizică,  se  înscrie  în  alte  diagrame  de  viaţă. 

In  străfundurile  fiinţei  umane,  ca-ntr-un  subteran  zguduit,  se  declanşează 
convulsiuni  şi  precipitaţii,  răsturnări  de  valori  şi  mari  fierberi  care  toate  trebuiesc 
convertite  la  integrarea  omului  pe  noile  coordonate  ale  muncii  şi,  peste  tot,  ale 
vieţii  sale. 

De  la  unealta  manuală,  omul  ajunge  la  unealta  maşină  cu  toate  tainele  ei. 
Şi  astfel,  „odată  cu  saltul  tehnic,  omul  a  căpătat  deprinderi  noi,  a  părăsit  o  anu¬ 
mită  mentalitate  care-1  făcea  uşor  accesibil  religiei  şi  a  devenit  dintr-o  dată 
foarte  exigent.  Ceea  ce  pare  foarte  ciudat,  dar  nu  e  mai  puţin  adevărat,  e  că 
această  nouă  faţă  a  omului  s-a  revelat  aproape  subit.  Şi  aceasta  este  cel  dintîi 
lucru  cu  care  are  a  se  confrunta  Biserica,  spre  a  regăsi  termenii  unui  dialog  posi¬ 
bil  cu  lumea  de  azi44.1 

Preotul,  ca  exponent  al  Bisericii,  în  mijlocul  locuitorilor  din  oraşe,  fireşte 
s-a  văzut  îndatorat  să-şi  înnoiască  metodele  de  pastoraţie  şi  să-şi  amplifice  acti¬ 
vitatea  sa  misionar-pastorală,  avînd  de-acum  înainte  a  lucra  cu  «alţi  oameni,  cu 
alte  stări  de  .lucruri,  cu  altă  optică  şi  cu  alte  predispoziţii  sau  chiar  -indispoziţii 
sufleteşti.  Preotul  nu  mai  poate  păstori  simplu  ca  pînă  acum,  familia  şi  Credin¬ 
cioşii  care  erau  ancoraţi  în  rînduiala  tradiţională  a  Bisericii  strămoşeşti  şi  tradiţia 
definită  a  satului,  ci  trebuie  ca  în  pastoraţia  sa  să  devină  şi  misionar,  dar  şi 
mai  circumspect.  In  frâmîntarea  şi  nesiguranţa  omului  nou  venita  pot  interveni, 
oa  nişte  branconişti  şi  alţi  musafiri  care  să-l  ademenească  pe  cel  care,  prin  aşeza- 


1  Antonie  Plămădeală:  Biserica  slujitoare,  Sibiu  1986,  p.  168. 

rea  sa  în  oraş,  s-a  dislocat  din  atmosfera  de  stîncă  a  fostei  sale  parohii  şi  bise¬ 
rică.  Prozelitismul  sectar  profită  de  starea  de  incertitudine  şi  neaşezarea  integrală 
a  omului  nou  venit  în  alte  rosturi  şi  de  aceea,  preotul  misionar,  prin  cuminţenia 
6a,  va  contrabalansa  astfel  de  intervenţii  şi  mai  mult  decît  atît,  avînd  în  vedere 
Că  viaţa  de  oraş  e  un  mediu  mai  prielnic  pentru  cufundarea  celui  neîntărit  şi 
nerostuit  îndeajuns,  în  patimi  ca:  beţie,  destrămarea  familiei,  vagabondaj  etc., 
Va  cerceta  cu  sîrg  aria  geografică  a  parohiei  sale,  plecînd  la  datorie,  la  ora  dimi¬ 
neţii,  in  drum  spre  un  bolnav,  sau  la  orice  oră  din  zi,  văzut,  întîlnit,  nu  va  rămîne 
o  simplă  osteneală! 

Faptul  că  e  preocupat  de  noul  mod  de  aşezare  şi  de  viaţă  a  păstoriţilor  săi, 
bineînţeles  pe  care  le  oferă,  sau  un  cuvînt  bun,  adresat  de  la  caz  la  caz;  un  dia¬ 
log  plăcut  cu  copiii  care  zburdă  şi  se  joacă  printre  blocuri  în  noul  cartier,  sfatul 
potrivit  pentru  virsta  lor  şi  îndemnul  la  cuminţenie,  toate  sînt  observate  şi  înre¬ 
gistrate  de  unul  sau  altul  din  credincioşii  parohiei;  comentate,  difuzate  între 
vecini  şi  considerate  ca  un  îndemn  pozitiv  pentru  unii  sau  alţii  de-a  se  cunoaşte 
reciproc  cu  păstorul  lor,  de-a-1  solicita  la  nevoie  şi  mai  ales  de-a  şti  că  au  un 
părinte  de  mare  încredere,  ia  care  se  pot  adresa  şi  în  necazurile  şi  în  bucuriile  lor. 

Probleme  de  ordin  edilitar  de  înfrumuseţare  a  curţii  bisericii,  a  străzii,  a 
parcului  din  apropiere,  nu-1  pot  lăsa  indiferent  nici  pe  cetăţeanul-preot.  Şi  după 
douăzeci  de  ani,  o  persoană  dintr-o  parohie,  spunea  preotului:  „Părinte,  parcă 
acum  Vă  văd,  împreună  cu  credincioşii,  săpînd  şi  Dvs.,,cu  hîrleţul  şi  tîrnăcopul, 
la  fundaţia  Complexului  nostru*.  Pe  toate  laturile  vieţii,  vechiul  dicton  latin: 
„verba  movent,  exempla  trahunt “  (vorbele  mişcă,  exemplele  cuceresc),  rămîne 
valabil  sub  toate  aspectele  şi  nu  mai  puţin  in  pastoraţie:  personal,  familial,  reli¬ 
gios,  social  şi  umanitar.  Bunul  exemplu  mişcă  nu  numai  pâmîntul  la  o  linie  de 
progres,  ci  mişcă  şi  inima  omului,  dispunîndu-o  să  fie  deschisă  la  tot  ce  înalţă 
şi  înfrumuseţează. 

Viaţa  ne  aparţine  în  ansamblul  ei  şi  de  aceea  nu  se  poate  ignora  nici  un 
aspect  al  ei.  în  toate  şi  în  tot  locul,  nu  numai  omul  din  noi,  ci  omul  preot  trebuie 
să  participe  întreg,  cu  o  viaţă  primenită.  înduhovnicită,  fiindcă  aşa  va  fi  privit  şi 
urmărit  şi  urmat.  La  constituirea  Consiliului  Ecumenic  al  Bisericilor,  la  Amster¬ 
dam  1948,  s-a  elaborat  un  Mesaj  în  oare  se  spune  între  altele:  „Cea  mai  mare 
contribuţie  pe  care  Biserica  o  poate  aduce  la  înnoirea  societăţii,  este  însăşi  înnoi¬ 
rea  propriei  ei  vieţi,  în  credinţă  şi  ascultare,  faţă  de  Domnul  ei*2 

în  condiţiile  vieţii  urbane,  unde  fiecare  Individ  e  prins  ca  o  rotiţă  în  angre¬ 
najul  muncii  programate,  preotului  nu-i  este  permis  să  fie  o  jumătate  de  măsură. 
El  nu  poate  rămîne  la  periferia  vieţii,  într-o  stare  de  lîncezează  sau  de  como¬ 
ditate.  Dimpotrivă!  Freamătul  vieţii  cotidiene,  tumultul  muncii,  varietatea  anga¬ 
jărilor  umane  şi  ritmul  trepidant  al  mişcării  peste  tot,  devin  suscitante  şi  tot 
atîtea  deschideri  pentru  oonştiinţa  unui  preot  adevărat.  Un  asemenea  preot,  prin 
prezenţa  sa,  prin  slujirea  sa  prioritară,  prin  contribuţia  sa  directă,  ÎL  aduce  pe 
Hristos  în  contemporaneitate.  Ca  atare,  preotul  să-L  şi  reprezinte  pe  Histos,  în 
toate  ipostazele,  ca:  preot  slujitor  al  lui  Dumnezeu  şi  al  oamenilor;  ca  învăţător 
al  comunităţii  parohiale  şi  ca  unul  ce  se  jertfeşte,  respectiv  îşi  converteşte  viaţa 
personală.  Abătîndu-o  din  drepturile  obişnuite  oricui,  în  favorul  şi  la  dispoziţia 
enoriaşilor  săi,  el  îşi  consacră  întreaga  sa  energie  de  viaţă  pînă  cînd  să  poată 
simţi  împreună  cu  apostolul:  „nu  eu  mai  trăiesc,  ci  Hristos  trăieşte  întru  mine* 
(Gal.  2,  20). 

2.  Preot  slujitor  al  lui  Dumnezeu  şi  al  oamenilor. 

Nu  urmărim  numaidecît  o  succesiune  a  lor  şi  nici  o  demarcaţie  absolută 
între  aceste  trei  demnităţi,  după  cum  nici  preotul  nu  poate  activa  pe  categorii 
aparte  şi  nici  nu  poate  fi  descărcat  în  preoţia  integrală,  de  nici  una  din  aceste 
atribute.  Intr-un  moment  sau  altul,  al  prezenţei  sale  în  mijlocul  oamenilor,  ele 
3Înt  întrepătrunse  şi  conjugate,  în  sacra  misiune  de  conducere  a  credincioşilor  pe 
calea  mîntuirii. 


2  Antonie  Plămădeală:  op.  cit.,  p.  175. 

A.  Locaşul  de  cult. 

Ca  preot  slujitor,  „să  ştii  cum  să  petreci  în  casa  lui  Dumnezeu,  care  este 

biserica  Dumnezeului  celui  viu,  stîlp  şi  temelie  adevărului44  (I.  Tim.  3,  15).  Bise¬ 
rica  este  casa  de  oaspeţi  a  lui  Dumnezeu,  locul  unde  preotul  nu  poate  face  orice 

şi  oricum.  Sacralitatea  ei  îl  obligă  să  ia  aminte  şi  cînd  intră  şi  cîind  petrece  acolo 

la  rugăciune  şi  cînd  pleacă  din  ea.  In  biserică  nu  pot  fi  promovate  deprinderi 
străine  de  ambianţa  ei  liturgică  şi  în  special  sfîntul  altar,  ca  loc  de  meditaţie  şi 
Rugăciune,  nu  poate  fi  depozitarul  unor  lucruri  străine  cultului,  ca  haine  parti¬ 
culare  sau  alte  obiecte,  încurajîndu-se  astfel  unele  superstiţii  sau  practici  din 
popor,  netriate  şi  fără  temei  teologic. 

Biserica  este  centrul,  focarul  activităţii  pastorale.  Centrul  de  educaţie  per¬ 
sonală  a  preotului  în  primul  rind.  De  aici  îşi  ia  fiecare  preot  merindea  sufletească 
pentru  el  şi  pentru  credincioşii  parohiei.  Serviciul  religios,  zilnic,  dimineaţa  şi 
ceara,  în  tot  cursul  anului,  e  o  paralelă  de  program  cu  enoriaşii  săi.  Preotul 
aici,  explorează  tezaurul  liturgic  pentru  sine,  pentru  cei  care  participă  şi  nu  mai 
puţin  „pentru  cei  care  din  binecuvântate  pricini  nu  au  putut  fi  aici*. 

A  face  zilnic  popas  lîngă  vatra  sfîntului  altar,  înseamnă  a  nu  lăsa  să  se 
stingă  focul!  înseamnă  a  lua  căldură  duhovnicească  pentru  a  se  încălzi  inima  şi 
a  preotului  şi  a  credincioşilor  lui. 

Cînd  o  obşte  întreagă  ştie  că  păstorul  lor  e  în  program  de  rugăciune,  la  orele 
respective,  se  creează  o  ambianţă  liturgică  a  întregii  parohii  şi  e  cu  neputinţă 
să  nu  se  realizeze  o  fuziune  sufletească,  o  apreciere  deosebită,  un  respect  şi  o  dis¬ 
poziţie  generală  de  apropiere,  de  convertire,  de  unitate. 

Dacă  din  motive  diferite  nu  se  poate  sluji  zilnic  Sfînta  Liturghie,  de  acelaşi 
preot,  acolo  unde  sînt  doi  sau  trei,  pot  sluji  pe  rînd.  Şi  apoi,  tezaurul  liturgic, 
în  componenţa  .lui  ciclică  şi  tipiconală,  e  atît  de  bogat  incit  oricînd  se  poate  să- 
vîrşi  o  utrenie,  un  acatist,  un  paraclis,  o  vecernie  etc.  Desigur,  deschiderea  zil¬ 
nică  a  bisericii  te  învaţă  „cum  trebuie  să  petreci  în  oasa  lui  Dumnezeu44  şi  îţi 
dă  posibilitatea  să  te  orientezi  în  corecta  rînduială  liturgică.  Avînd  astfel  timpul 
necesar  de  instruire  personală,  şi  recitind  îndrumările  tipiconale  contribuim,  prin 
aceasta,  de  ,ia  unul  la  altul,  la  uniformizarea  cultului  şi  evitarea  totodată  a  unor 
abateri  şi  chiar  deosebiri  de  slujire  şi  exprimare.  Mai  mult,  ferim  credincioşii  de 
hedumerixi  şi  comentarii  nefavorabile  şi  Bisericii  ca  instituţie  şi  preoţilor  oa 
slujitori. 

E  de  admirat  o  formaţie  corală,  sau  chiar  una  sportivă,  cînd  de  la  primul 
la  ultimul,  se  încadrează  în  disciplina  şi  armonia  cauzei  respective. 

Dacă  limnografii  veacurilor  primare  au  alcătuit  cu  atîta  sîrg  şi  minuţiozitate, 
farmec  şi  adîncă  trăire  această  comoară  cultică,  au  făcut-o  pentru  a  apăra  învă¬ 
ţătura  dogmatică  a  Bisericii  şi  a  ţine  mereu  trează  conştiinţa  participării  litur¬ 
gice  a  tuturor  credincioşilor.  Preotului  nu-i  este  îngăduit  să  se  plafoneze  pînă  la 
o  slujire  mecanică,  rutinată  şi  fără  nici  sau  prea  puţină  participare  lăuntrică. 
Intuirea  şi  trăirea  momentului  liturgic  printr-o  sluj-ire  atentă  ajută  mai  sigur  la 
dezvoltarea  interesului  general  al  credincioşilor,  pentru  participarea  lor  activă, 
la  serviciul  cultic. 

Analizînd,  cunoscîmd  temeinic  şi  trăind  această  rînduială  cultică,  în  care  sîn- 
tem  direct  implicaţi,  preoţii  din  oraşe  pot  fi  promotori  şi  susţinători  direcţi  ai 
uniformităţii  liturgice.  Amintim  pe  lîngă  cunoştinţele  generale  şi  cîteva  sugestii 
de  practică.3 


3  Ne  sînt  cunoscute  cele  trei  Liturghii:  a)  Liturghia  Sf.  Ioan  Gură  de  Aur, 
care  se  poate  sluji  în  majoritatea  zilelor  din  an,  inclusiv  la  Buna-Vestire  (25  martie), 
chiar  dacă  e  în  Postul  Paştilor,  b)  Liturghia  Sf.  Vasile  cel  Mare,  care  se  slujeşte 
numai  de  10  ori  pe  an:  în  primele  cinci  duminici  din  Postul  Mare,  în  ziua  de 
1  ianuarie  (Sfîntul  Vasile),  în  Joia  şi  Sîmbăta  Paştilor  (împreunată  cu  vecernia),  în 
24  decembrie  (Ajunul  Crăciunului)  şi  în  Ajunul  Bobotezii  (6  ian.),  respectiv  în  însăşi 
ziua  Naşterii  Domnului  şi  Bobotezii,  cînd  ajunul  acelora  cade  sîmbăta  sau  duminică 
şi  c)  Liturghia  Darurilor  mai  înainte  sfinţite,  zisă  şi  a  Sf.  Grigore  Dialogul.  Aceasta 
din  urmă,  se  poate  oficia,  conform  rînduielilor  tipiconale,  numai  în  zilele  de  rînd 


3* 

Viaţa  unui  preot  adevărat  e  o  liturghie  după  liturghie,  respectiv  o  perma¬ 
nentă  şi  neîntreruptă  slujire.  Oriunde  s-ar  afla,  un  preot  conştient  slujeşte  omu¬ 
lui,  ajutîndu-,1  să  sdmtă  bucuria  vieţii,  bucuria  întîlnirii  cu  o  persoană  aparte, 
bucuria  comunităţii  în  oare  munceşte  şi  trăieşte.  Respectiv,  preotul  este  înda¬ 
torat,  mai  presus  de  timpul  ce  ar  vrea  să  şi-l  rezerve  pentru  sine,  să  nu  refuze 
omul  care-1  solicită,  să  nu  lase  impresia  nepăsării,  a  indiferenţei  sau  a  grăbirii. 
Să  nu  se  posteze  la  marginea  oauzei  careul  frămîntă  pe  credinciosul  său.  Să  intre 
în  miezul  problemei  ce  i  se  aduce,  oa  în  durerea  sau  propria  sa  bucurie.  Să  simtă 
omul  că  i-ai  luat  povara  pe  umerii  tăi  de  părinte  şi  că  ai  ieşit  dintru  ale  tale 
şi  ai  pătruns  în  tot  ceea  ce  îl  tulbură  şi  mai  ales  să  simtă  că  a  ajuns  la  un 
liman. 

E  adevărat  că  toţi  sîntem  prinşi  în  iureşul  acestei  vieţi  şi  toţi  ne  avem  ale 
noastre  cauze  personale  şi  de  familie,  dar  cînd  un  preot  suportă,  din  dragoste 
pentru  om  şi  pentru  această  misiune,  o  dublă  încărcătură,  e  cu  neputinţă  ca  satis¬ 
facţia  datoriei  împlinite  să  nu  fie  covîrşitoare.  De  aceea,  şi  îndeamnă  apostolul 
Pavel:  „Datori  sîntem  noi  cei  tari  să  purtăm  slăbiciunile  celor  fără  putere  şi  să 
nu  căutăm  plăcerea  noastră.  Fiecare  dintre  noi  să  fie  aproapelui  pe  plac,  la  ce  e 
bine  pentru  zidirea  lui“  (Rom.  15,  1 — 2).  E  un  adevărat  imperativ  al  pastoraţiei, 
in  toate  împrejurările  şi  în  tot  locul! 

In  cadrul  bisericii  se  poate  face  o  bună  pastoraţie  şi  prin  atenţia  ce  se  acordă 
prinoaselor  care  se  aduc  de  credincioşi  pentru  Sf.  Liturghie.  Şi  anume:  preotul 
să  fie  grijuliu  în  a  restitui  credinciosului,  pentru  acasă,  o  parte  din  prescura  ce 
s-a  adus  şi  s-a  sfinţit  în  timpul  Sfintei  Liturghii.  E  foarte  important  ca  cel  în 
cauză,  să  poată  oferi  din  acest  prinos  de  jertfă  şi  celor  ai  săi  care  n-au  putut 
participa  la  momentul  .liturgic.  Astfel,  atenţia  şi  grija  preotului  se  extinde  indirect 
şi  asupra  celor  ce  n-au  fost  de  faţă  la  Sf.  Liturghie.  Aşa  se  realizează  o  inter- 
comuniiune  de  familie  duhovnicească,  prin  oare  se  legitimează  apelativul  de 
părinte. 

Apoi,  e  cu  totul  de  neconceput  ca  la  sfîrşitul  fiecărei  Sfinte  Liturghii,  să 
nu  se  împartă  anaforâ  şi  credincioşilor  prezenţi,  chiar  dacă  va  trebui  să  se  fringă 
ultima  bucăţică  de  prescură.  Numai  procedînd  astfel,  se  poate  aprecia  „bunăta- 


ale  săptămînilor  din  Postul  Mare,  începînd  cu  miercurea  din  prima  săptămînă  a 
Păresrmilor  şi  pînă  miercurea  din  Săptămînă  Patimilor,  vreme  în  care  nu-i  corect 
a  se  săvîrşi  Liturghia  Sf.  Ioan  Gură  de  Aur  (cu  prescură),  cum  mai  scapă  pe  alocu- 
rea,  ci  numai  în  zilele  de  sîmbăta. 

Se  recomandă  ca  Liturghia  Darurilor  mai  înainte  sfinţite  să  se  oficieze  nu 
numai  miercurea  şi  vinerea  din  Postul  Mare,  ci  pe  cît  este  posibil  să  fie  ofi¬ 
ciată  în  toate  primele  cinci  zile  ale  săptămînilor  din  Postul  Mare,  cu  excepţia 
zilelor  de  luni  şi  marţi  din  prima  săptămînă  a  Postului,  care  sînt  zile  aliturgice. 
(Zile  aliturgice  mai  sînt  miercurea  şi  vinerea  din  Săptămînă  brînzei  şi  Vinerea 
Mare).  Folosul  practic  al  acestei  recomandări  este  posibilitatea  ce  se  oferă  credin¬ 
cioşilor  de-a  se  împărtăşi,  nu  pe  fugă,  ci  în  cadrul  solemn  al  acestei  Liturghii,  mai 
scurtă  ca  durată  de  timp. 

Pentru  cine  poate  să  facă  un  mic  efort  duhovnicesc,  e  de  mare  folos  pastoral 
să  oficieze  această  Liturghie  a  Darurilor  mai  înainte  sfinţite,  seara,  măcar  în  cîteva 
vineri  din  Postul  Mare,  pentru  a  fi  cunoscută  şi  de  credincioşii  care  nu  pot  par¬ 
ticipa  dimineaţa,  oferind  un  deosebit  prilej,  pentru  cei  mai  rîvnitori,'  de-a  se 
împărtăşi  seara  cu  Sf.  Taine.  O  asemenea  osteneală  e  răsplătită  nu  numai  cu 
mulţumirea  sufletească,  ci  şi  cu  întărirea  credinţei,  păstrînd  astfel  integritatea  şi 
unitatea  ei  în  faţa  pericolului  sectar. 

Slujirea  acestei  Liturghii  în  zilele  tipiconale  ale  Postului  Mare,  ajută  şi  la 
pregătirea  unei  rezerve  importante  de  Sfîntă  Cuminecătură,  necesară  la  împărtă¬ 
şirea  credincioşilor,  în  Săptămînă  Mare,  cînd  nu  se  mai  poate  satisface  împărtă¬ 
şirea  lor  numai  cu  NI-KA  agneţului  din  ziua  respectivă,  fiind  pe  terminate  şi  cel 
pregătit  în  Joia  Paştilor. 

Fructificarea,  cu  zel,  a  acestor  ocazii  unice  din  ciclul  calendaristic  pascal, 
ajută  preotului  slujitor  să-şi  păstreze  parohia  curată,  iar  credincioşii  la  adăpost  de 
influenţele  neoprotestante. 

tea,  facerea  de  bine,  oredincioşia*4 5.  (Gal.  5,  22)  şi,  peste  tot,  lepădarea  de  sine  şi 
nu  mai  puţin  implicarea  credincioşilor,  după  puterea  lor  de  înţelegere,  în  taina 
liturgică.  De  altfel,  serviciul  Sfintei  Liturghii  nici  nu  se  poate  concepe  ţâră 
participarea  credincioşilor  de  la  cel  puţin  unul  sau  doi  în  sus ...**.  Cu  pace  Dom¬ 
nului  să  ne  rugăm...44.  De  aceea,  cînd  slujim  lui  Dumnezeu,  implicit  slujim  şi 
Oamenilor,  începînd  din  faţa  Sf.  Altar  şi  pînă  la  ultima  clipă  a  activităţii  pasto¬ 
rale.  In  toate  împrejurările,  „slujirea  lui  Dumnezeu  şi  a  oamenilor  (sînt)  unite 
într-o  singură  responsabilitate  umană**.4 

B.  Sfintele  Taine. 

Pe  lîngă  ajutorul  ce-1  avem  în  pastoraţie,  pentru  mîntudrea  credincioşilor, 
prin  slujirea  Sfintei  Liturghii,  cu  evlavie  şi  corectitudine  potrivit  rînduielilor  noas¬ 
tre  tradiţionale,  respectînd  cu  grijă  îndrumările  tipiconale  şi  identificîndu-ne  în 
trăire,  cu  momentele  respective,  Biserica  Ortodoxă,  ca  păstrătoare  a  tezaurului 
liturgic  nealterat,  ne  îndrumă  a  sluji  şi  a  administra,  cu  aleasă  grijă  şi  Sfintele 
Taine,  ca  mijloace  de  lucrare  duhovnicească  şi  de  mîntuire  în  păstorirea  credin¬ 
cioşilor. 

Sfintele  taine  se  pot  săvîrşi  de  preot,  în  sfînta,  biserică,  sau  în .  cazuri  spe¬ 
ciale  şi  în  casa  credincioşilor  noştri.  Unele  din  ele  ca:  1 — 2.  Taina  Sf.  Botez 3  şi 
Taina  Sf.  Mir,  sînt  ireversibile  ca  şi  naşterea.  Ele  nu  se  mai  pot  repeta.  Şi  după 
cum  spune  o  înţeleaptă  vorbă  românească:  „dacă  faci  un  luoru,  apoi  fă-1  să  fie 
făcut!**,  adică  cu  grijă  şi  responsabilitate. 

Ocazile  de  încreştinare  prin  Sf.  Botez  şi  Sf.  taină  a  Mirului  care  se  admi¬ 
nistrează  de-odată,  nou  născutului  sau  unui  convertit  la  orice  vîrstă,  în  practica 
Biserici  Ortodoxe,  obligă  pe  preotul  slujitor  să  fie  cu  maximă  prudenţă  şi  con¬ 
ştiinciozitate.  Credincioşii  noştri  nu  mai  sînt  „închişi44  într-o  anumită  parohie,  cu 
un  orizont  limitat.  Viaţa  contemporană  le  oferă  posibilitatea  de-a  se  mişca  şi 
de  a  trece  dintr-o  localitate  intr-ai  ta,  dintr-un  judeţ  în  altul  şi  chiar  dintr-o  re¬ 
giune  în  alta;  de-a  vedea  ţara,  pentru  că  s-au  mutat  propriii  lor  copii  cu  locurile 
de  muncă.  Şi  altfel,  au  prilejul  să  vadă,  să  constate,  să  critice,  sau  chiar  să-şi 
spună  nemulţumirea  lor  —  prin  comparaţie  —  de  modul  cum  au  văzut  că  se  să- 
vîrşeşte  această  sf.  taină,  zicînd:  „Aşa  da!  Aici  sau  în  cutare  biserică,  Botezul  se 
face  oa  o  Cununie!  sau  oa  la  carte!  dar  în  cutare  loc . . .  a  fost  gata  în  zece  mi¬ 
nute44.  Sau:  „Părintele  cutare . . .  nici  nu  s-a  apucat  bine  şi  unu-doi  a  fost  gatal** 
Desigur  ecouri  nevaforabile,  dar  pe  undeva  totuşi  dureros  de  reale*4.6 


4  Pr.  Prof.  D.  Stâniloae:  Slujitori  ai  lui  Dumnezeu,  slujitori  ai  oamenilor,  în 
Rev.  Biserica  Ort.  Rom.  Bucureşti,  an.  LXXXVIII  (1970)  nr.  3 — 4,  p.  411. 

5  Pentru  a  oferi  un  răspuns  spontan  şi  cu  temei,  la  eventualele  întrebări  ce 
s-ar  putea  pune,  cu  rea  credinţă,  în  cadrul  pastoraţiei,  alăturăm  cîteva  repere 
biblice,  pentru  orientare: 

a)  Este  nepesar  Botezul?  =  Botezul  este  uşa  mîntuirii.  „Este  un  Domn,  o  cre¬ 
dinţă,  un  botez*4  (Ef.  4,  5)  şi  apoi  „de  nu  se  va  naşte  cineva  din  apă  şi  din  Duh,  nu 
va  putea  să  intre  în  împărăţia  lui  Dumnezeu**  (In.  3,  5),  vezi  şi  Mat.  28,  19. 

b)  Este  necesar  Botezul  şi  pentru  copii?  =  Botezul  este  necesar  şi  pentru  ei, 
pentru  că  toţi  ne  naştem  cu  păcatul  strămoşesc  (Rom.  5,  12  şi  19),  iar  Botezul  curăţă 
şi  acel  păcat  (I  Petru  3,  20 — 21),  îmbrâcînd  pe  cel  ce  s-a  botezat,  în  Hristos 
(Gal.  3,  27). 

c)  Botezul  nu  trebuie  refuzat  nici  unei  vîrste  (F.  Ap.  2,  38 — 39),  pentru  că  o 
bucurie  sau  o  durere,  o  trăieşte  întreaga  familie  (Mt.  19,  14  F.  Ap.  16,  15  şi  31 — 34 
şi  21,  5  şi  I  Cor.  1,  16). 

d)  Iisus  n-a  avut  păcatul  strămoşesc  şi  deci  omul  nu  se  poate  compara  cu 
Omul-Dumnezeu.  Dar  pentru  împlinirea  Legii,  Iisus  s-a  botezat  ca  prunc,  cu  botezul 
Legii  vechi,  la  opt  zile  după  naştere  (Lc.  2,  21),  tăierea  împrejur  prefigurînd  Botezul 
Legii  noi  (Col.  2,  11 — 13)  şi  care  condiţionează  mîntuirea  pentru  tot  omul,  indiferent 
de  vîrstă. 

Evitînd  relaxarea  cu  aspect  de  glumă,  care  pe  undeva  mai  poate  scăpa  cîte- 
odată,  preotul  este  îndatorat  să  săvîrşească  aceste  ta-ine  cu  toată  sobrietatea,  în¬ 
lesnind  o  atmosferă  de  evlavie  creştină  şi  de  bucurie  sfîntă. 

Dacă  în  grădină  n-ai  plantat  pomul  cum  se  cuvine,  cu  grijă  şi  după  rin- 
duială,  nu  va  ajunge  să  facă  rod  niciodată.  Se  înţelege,  cu  atît  mai  vîrtos,  că 
noul  încreştinat,  pentru  a  aduce  roadă  sufletească,  la  timpul  său  şi  el  şi  asis¬ 
tenţii  lui,  naşii  şi  cei  de  faţă,  trebuie  ca  încorporarea  lui  în  viaţa  Bisericii  şi  res¬ 
pectiv  a  parohiei,  să  fie  făcută  cu  maximă  dăruire  sufletească  şi  instruire  tot¬ 
odată,  astfel  ca  fiecare  parte  a  Sf.  Taine  să  fie  înţeleasă  şi  respectată  cu  sfinţenie, 
pentru  marea  semnificaţie  a  momentului. 

Cu  ocazia  aceasta,  de  sărbătoare  familială,  care  se  înfiripă,  e  important  să 
se  acorde  atenţia  cuvenită  şi  naşilor,  care  participînd  la  acest  prilej  de  bucurie, 
să  simtă  că  n-au  numai  un  rol  figurativ,  ci  dimpotrivă,  că  sînt  colaboratori  ai 
preotului  în  săvîrşirea  Sf.  Taine,  prin  faptul  că  poartă  în  braţele  lor  pe  noul  can¬ 
didat  la  în  creştin  are,  rostind  în  numele  pruncului,  Simbolul  Credinţei  şi  „Amin44, 
aşa  este,  după  fiecare  ungere  cu  Sf.  Mir,  respectiv  confirmînd  ceea  ce  îndepli¬ 
neşte  preotul  botezător. 

Atenţia  aceasta  cu  care  se  urmăreşte  toată  sfînta  slujbă  a  Botezului,  nu  tre¬ 
buie  rezervată  numai  pe  seama  naşei,  cum  se  obişnuieşte  în  general.  E  bine  să 
fie  îndrumaţi  ca  să  participe  ambii  soţi  şi  nu  numai  la  „masa44  bucuriei,  ci  şi  la 
*f.  biserică.  Şi  pe  cît  e  posibil,  fireşte  fără  a  forţa  lucrurile,  cînd  pruncul  care  va 
fi  botezat,  e  băiat,  să-l  poarte  naşul  în  braţe,  aşa  cum  prevăd  rînduielile  biseri¬ 
ceşti.  naşa  urmînd  să-l  îmbrace  cu  priceperea  ei  de  mamă.  Angajînd  prin  aceasta, 
oe  ambii  naşi.  la  o  nouă  comuniune,  la  o  integrală  rudenie  spirituală  cu  părinţii 
noului  încreştinat.  se  naşte  o  legătură  sfîntă  de  cumetrie  între  două  feluri  de  pă¬ 
rinţi  ai  noului  creştin:  părinţii  care  l-au  născut  după  trup  şi  părinţii  care  l-au 
.născut44  în  credinţa  creştină.  E  de  o  extraordinară  importanţă  şi  valoare  morală. 
De  aceea,  unii  duhovnici  încercaţi  oa  bo.  Prea  Cuviosul  Arhimandrit  Ilie  Cleopa 
recomandă  ca:  finul,  cînd  va  fi  ia  vîrsta  rugăciunii,  să  pomenească  întîi  pe  naşii 
de  la  botez  şi  apoi  pe  părinţii  săi  după  trup.  Şi  e  de  folos  să  se  ştie  şi  aceasta 
Dentru  ca  interesul  cooperării  celor  două  rînduri  de  „părinţi44  ai  noului  creştin, 
în  educaţia  lui  pentru  cei  „sânte  ani  de-acasă44.  să  fie  cît  mai  atentă  şi  cît  mai 
rodnică  şi  de  folos  pentru  sufletul  şi  priceperea  copilului. 

E  de  netăgăduit  interes  duhovnicesc,  oa  osteneala  preotului  să  nu  fie  nor¬ 
mată  apoi  de  cifrele  unui  beneficiu  material  şi  aceasta  să  fie  conduită  pentru 
toate  serviciile  religioase,  aducîndu-ne  mereu  aminte  de  cuvîntul  Mîntuitorului 
Hristos:  „Căutaţi  mai  întîi  împărăţia  lui  Dumnezeu  şi  dreptatea  Lui  şi  tonte  aces¬ 
tea  se  vor  adăuga  vouă44  (Mt.  6,  33).  Şi  aceasta,  pentru  a  nu  scăpa  niciodată  din 
vedere  că.  relaţia  între  preotul  slujitor  si  credincios,  e  o  relaţie  de  mare  familie, 
ca  între  părinţi  si  fii.  în  sensul  că  părintele  se  sacrifică  pentru  fiii  săi,  în  toată 
viaţa  iar  recunoştinţa  fiilor  adevăraţi  nu  va  întîrzia  niciodată. 

Pentru  prestigiul  Bisericii,  al  preoţiei,  pentru  beneficiul  duhovnicesc,  o  ase¬ 
menea  atitudine  trebuie  să  fie  mereu  prioritară  şi  permanentă.  Numai  astfel  păs¬ 
toriţi.  credincioşii  vor  fi  şi  vor  rămîne  adevăraţi  fii  ai  Bisericii,  un  monolit  care 
va  contribui  la  integritatea  morală  şi  unitatea  poporului  nostru. 


e)  Botezul  copiilor  se  poate  face  prin  credinţa  altora,  a  naşilor,  după  cum  şi 
Iisus  a  săvîrşit  minuni,  pentru  unii,  prin  credinţa  altora  (Mt.  8,  13;  9,  2;  15,  22 — 28 
şi  17,  15—18). 

Şi  de  aici  se  desprinde  adevărata  smerenie,  împotriva  trufiei  sectare  că  „El 
ne-a  mîntuit  nu  din  faptele  cele  întru  îndreptare,  săvîrşite  de  noi,  ci  după  a  Lui 
îndurare,  prin  baia  naşterii  celei  de  a  doua . .  .“(Tit  3,  5 — 6).  „Iar  Cel  ce  ne  întă¬ 
reşte  pe  noi  împreună  cu  voi,  în  Hristos  şi  ne-a  uns  pe  noi  este  Dumnezeu,  care 
ne-a  pecetluit  pe  noi  şi  a  dat  arvuna  Duhului,  în  inimile  noastre44  (II  Cor.  1, 
21—22). 

6  Vezi:  Pr.  Nichifor  Todor,  Cateheză  la  săvîrşirea  Tainei  Sf.  Botez  şi  a  Sf. 
Mir,  în  Rev.  Mitropolia  Ardealului,  Sibiu  an.  XXIX  (1984)  nr.  9 — 10,  p.  683 — 691. 

3.  Taina  Spovedaniei. 

Raportîndu-ne  la  cele  două  componente  ale  făpturii  umane,  trup  şi  suflet, 
pe  care  «nu  le  poate  contesta  nici  un  om,  e  natural  oa  într-o  viaţă  echilibrată,  un 
bun  credincios  să  poarte  grijă  de  ambele,  de-opotrivâ. 

Dacă  te  simţi  înviorat  după  o  baie  şi  corpul  întreg  parcă  altfel  respiră  şi 
renaşte,  e  cu  totul  logic  să  aplicăm  un  tratament,  o  grijă  corespunzătoare  şi  sufle¬ 
tului,  fereastra  existenţei  noastre  spre  Dumnezeu.  Şi  sufletul  acumulează  impuri¬ 
tăţile  lui,  acea  funingine  a  păcatelor,  care  prin  depozitarea  treptată  şi  neglijată, 
'compromite  transparenţa  şi-l  face  opac,  împingînd  întregul  sistem  al  vieţii  spre 
o  învîrtoşare  nedorită  şi  nerodnică  rămînînd. 

De  aceea,  bunul  păstor  se  îngrijeşte  şi  de  această  necesitate  stringentă,  a 
spălării  sufletelor  prin  baiia  spovedaniei,  mai  ales  în  mediul  urban  unde  poluarea 
sufletească,  în  furnicarul  de  lume  cu  tainiţele  şi  viesparul  ei,  este  ameninţătoare 
chiar  şi  pentru  cel  mai  osîrduitor  credincios. 

Lipsa  de  educaţie  religioasă,  neglijenţa  în  mediul  familial,  ignoranţa  în  cauză 
şi  atîtea  alte  multe  motive,  determină  o  mare  parte  din  parohienii  de  la  oraşe  să 
rămînă  în  afara  acestei  taine  a  spovedaniei,  lăsată  de  Mîntuitorul  lisus  Hristos 
(Mt.  18,  18  şi  In.  20,  21 — 23),  sfinţilor  apostoli  şi  succesorilor  lor,  episcopi  şi  preoţi. 

De  aceea,  păstorul  de  suflete  va  folosi  toate  ocaziile  posibile,  în  întîlnirile 
şi  convorbirile  cu  credincioşii  săi,  spre  a  trezi  interesul  lor  pentru  această  sfîntă 
taină,  arâtîndu-le  valoarea  şi  importanţa  ei,  pentru  viaţa  personală  a  fiecăruia. 
Aşa  b.o.  cu  ocazia  botezului  copiilor,  se  poate  aminti  naşilor  şi  celor  prezenţi  că 
pînă  la  şapte  ani  copiii  sînt  nevinovaţi,  ca  îngeraşii  şi  ca  atare,  după  vîrsta  de 
şapte  ani,  e  bine,  cel  puţin  o  dată  în  an  să  vină  părinţii  cu  ei,  pentru  a  se  spovedi 
cu  toţii. 

—  4 

De  «asemenea,  cu  ocazia  săvîrşirii  tainei  Sf.  Maslu  pentru  bolnavi  sau  sănă¬ 
toşi,  e  bine  să  se  amintească  folosul  ce-1  poate  avea  cel  în  cauză,  dacă  se  şi  spo¬ 
vedeşte.  Este  binecunoscut  cazul  paraliticului  din  Capemaum,  cînd  „lisus  a  zis 
slăbănogului:  îndrăzneşte  fiule!  Iertate  sînt  păcatele  tale!*4  (Mt.  9,  2 — 8),  acor- 
dînd  prin  aceasta,  prioritate  vindecării  şi  curăţirii  sufletului. 

Acelaşi  îndemn  şi  mai  stăruitor,  se  cuvine  să  fie  dat  şi  tinerilor  care  se 
pregătesc  pentru  taina  Sf.  Cununii.  Aşa  cum  călătorul  se  pregăteşte  să  nu  ia  cu 
el  povară  în  călătoria  lui,  cu  atît  mai  mult,  în  călătoria  vieţii  de  familie,  călătorie 
de-o  viaţă  întreagă,  împreună;  să  nu  se  ia  povara  păcatelor  din  tinereţe,  multe 
cau  puţine,  ci  să  intre  curaţi  în  drumul  căsniciei  lor,  pentru  a-şi  realiza,  mai  de¬ 
plin,  fericirea  şi  mîntuirea  sufletelor.  Prilejul  este  cu  atît  mai  deosebit  şi  favora¬ 
bil  a  te  apropia  de  viitoarea  tînără  familie,  cu  sfaturi  şi  îndemnuri,  întreţinînd 
o  convorbire  ca  între  părinte  şi  fii,  maturizîndu-le  credinţa  şi  hotărîrea  de-a 
respecta  cu  sfinţenie  această  îndatorire,  nu  numai  acum,  ci  an  de  an,  toată 
viaţa  lor. 

Asemenea  îndemnuri  care  să  trezească  interesul  credincioşilor  pentru  taina 
sfintei  Spovedanii  se  pot  face  şi  cu  ocazia  prohodirii  credincioşilor  buni  oare, 
fiind  pregătiţi  prin  spovedanie  şi  împărtăşire*-  -n-au  fost  surprinşi,  ci  au  lăsat  în 
Urma  lor  o  mîngîiere  pentru  ai  casei.  De  asemenea,  nu  vor  fi  neglijate  nici  cazu¬ 
rile  cînd  unul  sau  altul  dintre  credinoioşi  s-ar  întîmpla  să  plece  dintre  cei  vii,  cu 
totul  nepregătit  sufleteşte.  Se  va  scoate  în  evidenţă  nesiguranţa  vieţii  şi  îndato¬ 
rirea  noastră,  a  tuturor,  de-a  fi  gata  în  toată  vremea,  cel  puţin  printr-o  spoveda¬ 
nie  anuală,  „că  nu  ştim  ziua  nici  ceasul  cînd  vine  Fiul  Omului44  (Mt.  25,  13;  Mc. 
13,  33).  Respectiv  nu  ştim  nici  intrarea  noastră  în  viaţă  şi  nici  ieşirea  din  ea. 

In  toate  ocaziile  amintite,  se  va  specifica  faptul  că  programarea  acestor 
convorbiri  sufleteşti,  în  spovedanie,  şi-o  face  omul  cînd  doreşte  şi  nu  neapărat 
legat  de  anumite  zile.  Să-şi  găsească  fiecare  un  ceas-două,  intr-unui  din  cele 
patru  mari  posturi  sau  în  alt  timp  al  anului.7  Zilele  pe  oare  şi  le  rezervă  credin¬ 
ciosul  pentru  sine,  pentru  a  intra  el  în  casa  propriului  său  suflet  şi  a  scoate  afară, 


7  Singura  zi  de  excepţie  în  care  nu  se  fac  spovedanii  este  Vinerea  Pati¬ 
milor,  cînd,  după  tradiţia  poporului,  numai  Iuda  s-a  spovedit!!!  Este  Vinerea 
Mare ...  de  meditaţii. 

ajutat  de  duhovnic,  tot  sedimentul  păcatului,  purificîndu-şi  conştiinţa,  ca  să  poată 
primi,  dacă  are  dezlegare,  taina  sfintei  Cuminecături,  rămin  în  calendarul  perso¬ 
nal,  zile  de  renaştere,  de  sărbătoare. 

Tactul  pastoral  cu  care  se  procedează,  de  la  om  la  om,  în  funcţie  de  vîrstă, 
de  sănătate,  de  stare,  de  pregătire  şi  de  credinţă,  e  decisiv  în  a  recolta  rodul  oste¬ 
nelilor  depuse. 

Intîlnirea  cu  omul,  cu  credinciosul,  în  scaunul  spovedaniei  e  cunoscută  din 
multele  tratate  şi  studii  care  s-au  elaborat  pe  această  temă 8,  inclusiv  îndrumă¬ 
rile  din  Molitfelnic.  E  audienţa  pe  care  şi-o  programează  penitentul  la  duhovnic, 
în  scaunul  spovedaniei.  Nici  grabă,  nici  neatenţie,  sau  cu  atît  mai  puţin  superfi¬ 
cialitate.  Omul  trebuie  primit  şi  luat  ca  persoană  aparte,  individual,  ca  şi  cînd 
n-ai  mai  avea  pe  nici  unul  în  aşteptare. 

La  sudura  a  două  piese,  pentru  a  se  realiza  un  întreg  şi  frumos  şi  durabil, 
sudorul  lucrează  cu  maximă  eficacitate  şi  grijă  la  cele  două  piese.  Dialogul  între 
penitent  şi  duhovnic,  dacă  nu  se  înscrie  pe  linia  sudurii  sufleteşti,  între  cei  doi, 
va  fi  mai  degrabă  un  act  de  compromis  care  în  loc  să  zidească,  încătuşează  des¬ 
chiderea  sufletească  a  penitentului,  iar  microbii  păcatului,  mai  mulţi  sau  mai 
puţini,  vor  mocni  ca  într-o  rană  închisă,  pînă  cînd  va  exploda  dezastruos.  De 
aceea.  încă  o  dată  e  bine  să  nu  se  uite,  aşa  cum  se  menţionează  în  Molitfelnic, 
cuvîntul  cu  care  duhovnicul  îşi  întîmpină  penitentul:  „Ia  seama  dar . . .**.  Aş  zice: 
ia.  tu,  seama!  duhovnice,  deoarece  a  venit  la  doctor  să  nu  se  întoarcă  nevinde¬ 
cat.9  Ia  seama  că  a  doua  operaţie  sufletească  comportă  riscul  de-a  nu  mai  ajunge 
la  ea,  atrăgînd  după  sine  multe  complicaţii.  Păstrează  secretul  mărturisirii! 

Dacă  în  Sf.  Liturghie  preotul  slujitor  este  în  audienţă  la  Dumnezeu,  în  taina 
spovedaniei,  omul  credincios  vrea  să  stea  de  vorbă  cu  Dumnezeu  prin  uşa  pe  care 
noi,  ca  duhovnici,  i-o  deschidem  sau  o  ferecăm  pentru  totdeauna,  trîntindu-i-o 
in  faţă. 

O  mamă  neexperimentată  şi  neatentă  cînd  îşi  îmbâiază  pruncul,  îl  poate  opări 
sau  chiar  înneca.  Tot  aşa,  neatenţia  şi  superficialitatea  unui  duhovnic  poate  cul- 
nina  în  tulburarea  lăuntrică  sau  chiar  „moartea**  sufletească  a  penitentului. 

Un  bun  duhovnic  trebuie  să  cîntărească  fiecare  clipă  a  dialogului,  turnînd 
în  ea  toată  nobleţea  preoţiei  sale.  El  trebuie  să  fie  deschis  sufleteşte  pentru  a  cu¬ 
prinde  în  fiinţa  ,sa  deschiderea  intimă  a  penitentului.  Să  fie  atent,  iar  nu  curios; 
întrebînd  dar  nu  scormonind;  blînd  dar  nu  intimidat;  drept  dar  nu  imperativ; 
sfătuitor  dar  nu  judecind;  îndrumînd  dar  nu  acuzînd;  constatînd  dar  nu  mirîn- 
du-se;  solemn  şi  mai  ales  cu  răbdare  ca  un  adevărat  părinte. 

Am  cunoscut  şi  cazuri  de  sminteală,  fie  prin  atitudinea  necorespunzătoare 
a  duhovnicului,  urmărind  scopuri  minore,  mercantile,  fie  din  lipsă  de  tact,  uitînd 
:ă  e  în  scaunul  duhovniciei;  fie  din  bagatelizarea  momentului,  coborînd  la  un 
dialog  monden;  fie  pentru  duritatea  cu  oare  aplică  epitimia  sau  canonul  în  cauză, 
fără  a-1  racorda  la  posibilităţile  directe  -ale  celui  în  cauză,  de-a-1  putea  îndeplini. 

E  foarte  important  ca  un  duhovnic  să  ştie  conduce  dialogul  şi  aprecierea 
păcatului  mărturisit,  încît  penitentul  însuşi  să  ceară  ca  uşurare,  un  canon;  iar  du¬ 
hovnicul  avînd  grija  sâ-i  aplice  un  canon  care  să  aibă  corespondenţă  cu  păcatul 
mărturisit,  cu  posibilităţile  de  împlinire,  cu  vîrsta,  starea,  pregătirea  şi  credinţa 
penitentului.  Dar  să  nu  trădeze  intenţia,  de  nici  cel  mai  mic  beneficiu  al  duhov¬ 
nicului  este  o  incizie  de  chirurg  în  aria  sufletului  celui  prezent  sub  patrafir,  pen¬ 
tru  a  depista  şi  elimina  tot  ceea  ce  ar  putea  infecta  şi  cangrena  întreaga  lui  viaţă 
morală.  Dacă  mînuirea  bisturiului  duhovnicesc  este  incertă  sau  eronată,  am  pierdut 
omul  pentru  totdeauna!  De  aceea,  mulţi  preoţi  conştienţi  mărturisesc  şi  consideră 
taina  Sf.  Spovedanii  ca  cel  mai  greu  capitol  din  viaţa  pastorală. 


8  Vezi  între  altele:  Nicodim  Aghioritul:  Cartea  foarte  folositoare  de  suflet  — 
manual  de  spovedanie  ex.  X,  Bucureşti  1928  şi  Pr.  P.  Vintilescu:  Spovedania  şi 
duhovnicia,  Bucureşti  1939. 

9  Cf.  Aghiazmatar,  Bucureşti,  1950,  p.  54 — 55. 

Unde  se  face  spovedania?  Taina  spovedaniei,  în  majoritatea  cazurilor,  se  să¬ 
vârşeşte  în  sfînfca  biserică,  iar  la  dorinţa  penitentului,  în  caz  de  neputinţă,  se 
poate  face  şi  Ia  patul  de  suferinţă  al  bolnavului,  care  poate  fi  acasă  la  domiciliul 
său,  sau  în  cazuri  de  mare  urgenţă,  în  spital,  la  ora  cînd  nu  afectează  programul 
oficial.  Atît  în  biserică  unde  pot  fi  mai  mulţi  care  doresc,  cît  şi  în  celelalte  locuri, 
duhovnicul  şi  penitentul  vor  fi  mai  de  o  parte  de  ceilalţi,  pentru  ca  intimitatea 
şi  taina  cuvântului  să  nu  fie  vulnerate.  In  toate  cazurile  amintite,  duhovnicul  este 
îndatorat,  pe  conştiinţa  proprie,  să  nu  uite,  ci  să  răspundă  cu  promptitudine  şi 
la  ora  exactă  care  s-a  stabilit  în  prealabil,  pentru  ca  cel  în  cauză  să  nu  fie  supus 
unor  frămîntări  de  nelinişte  şi  chiar  de  îndoială.  Cînd  sănătatea  celui  în  cauză 
e  şubredă  de  tot,  nu  este  îngăduită  nici  un  fel  de  amînare,  chiar  dacă  ora  este 
tîrzie.  S-au  întîmplat  şi  cazuri  cînd  n-a  mai  fost  posibil  nici  un  fel  de  dialog, 
de  comunicare.10 

Dacă  bolnavul  se  chinuie  cumplit  cu  moartea,  pentru  uşurarea  lud  şi  pentru 
liniştea  familiei  sale  se  poate  citi  „ Slujba  la  ieşirea  sufletului "  din  Molitfelnic 
sau  din  Aghiazmatar n,  precum  şi  „ Rugăciune  pentru  sufletul  cel  osîndit u  şi  „Altă 
rugăciune  pentru  acela  ce  greu  se  luptă  cu  moartea "  l2,  acestea  din  urmă  fiind 
potrivit  a  se  citi  şi  muribundului  care  n-a  fost  vrednic  să  fie  împărtăşit,  sau  a 
refuzat  Sf.  Taine. 

Asistenţa  bolnavilor,  în  toate  cazurile  se  face  cu  o  deosebită  precauţie.  Nu 
se  intră  direct  în  săvîrşirea  tainei,  ci  pornind  de  la  starea  sănătăţii,  i  se  propune 
o  scurtă  rugăciune  pentru  întărire  şi  astfel,  treptat  se  ajunge  la  taina  Spovedaniei. 
Cînd  cel  bolnav  are  rezerve  în  a  se  spovedi,  considerînd  aceasta  —  fireşte  în  mod 
eronat  —  ca  un  preaviz  al  morţii  sale,  duhovnicul  va  căuta  să-l  convingă  că  Sf. 
Cuminecătură,  după  această  spovedanie,  se  dă  „spre  sănătate,  spre  bucurie  şi  vese¬ 
lie44,  ca  un  medicament  al  sufletului,  de  mare  folos  pentru  cel  ce  crede  cu  ade¬ 
vărat. 

Intîlnirea  între  bolnav  şi  duhovnic,  nu  se  va  limita  numai  la  atît.  Păstorul 
adevărat  îl  va  mai  cerceta,  îl  va  lua  în  evidenţa  sa  la  rugăciunile  personale  de 
fiecare  zi,  precum  şi  la  cele  publice.  Ecoul  acestei  atenţii  şi  preocupări  părin¬ 
teşti  se  difuzează  indirect  şi  între  membrii  familiei  respective  şi  nu  mai  puţin 
între  credincioşi,  realizîndu-se  astfel  o  strînsă  legătură  sufletească  a  lor  cu  duhov¬ 
nicul  care  nu  s-a  mărginit  a  fi  doar  un  simplu  oficiant,  ci  un  adevărat  părinte  al 
marii  familii  parohiale. 

Mai  mult,  preotul-duhovnic  va  antrena,  după  caz,  şi  pe  alţi  credincioşi  de 
excepţie,  sau  membri  ai  Comitetului  parohial,  vecini,  prieteni  etc.,  oare  să  se 
solidarizeze  pentru  cel  în  suferinţă,  păstrîndu-i  interesul  şi  atenţia  cuvenită,  cu 
ajutoare  materiale  unde  e  nevoie,  cu  un  cuvînt  bun,  o  îmbărbătare  şi,  peste  tot,  o 
dragoste  creştinească,  pentru  ca  să  nu  se  simtă  omul  singur  şi  părăsit. 

Prin  astfel  de  proceduri  pastorale,  conlucrând  preotul  şi  cu  alţi  credincioşi, 
se  consolidează  unitatea  creştină  şi  trăinicia  parohiei,  făcînd  să  îngheţe  orice  fel 
de  prozelitism  sectar. 


10  „Dacă  un  bolnav  cere  să  se  spovedească,  dar  la  sosirea  preotului  a  pierdut 
cuvîntul  şi  cunoştinţa,  acei  care  l-au  auzit  exprimîndu-şi  dorinţa,  să  dea  mărturie 
despre  aceasta,  iar  preotul  să-i  primească  pocăinţa.  Dacă  se  crede  că  are  să  moară, 
va  fi  dezlegat  prin  punerea  mîinilor  şi  i  se  va  da  împărtăşire . .  .4<  (can.  76  al  aşa 
zisului  Sinod  IV  Cartagina  (vezi  şi  Pr.  P.  Vintilescu  op.  cit.  p.  414). 

De  asemenea,  Ilie  al  Critului  zice:  „Dacă  cineva  încă  suflă  puţin  şi  nu  a 
murit  cu  totul,  dar  este  nesimţitor  şi  nu  poate  să  mănînce  nimic,  sau  în  alt  chip 
scuipă  ceea  ce  îi  pune  în  gură;  trebuie  preotul  cu  luare  aminte  să  însemneze  sem¬ 
nul  crucii  numai  pe  buzele  şi  pe  limba  lui,  cu  atingerea  Preacuratelor  Taine44 
(Nicodim  Aghioritul:  op.  cit.,  p.  64. 

Dacă  cel  bolnav  este  în  pericol  de  moarte,  se  poate  împărtăşi  cu  Sf.  Taine, 
chiar  dacă  a  mîncat  ceva,  cf.  can.  13  al  Sf.  Nichifor. 

11  Aghiazmatar  cit.  p.  166. 

12  Aghiazmatar  cit.  p.  173 — 174. 

4.  Taina  Sfintei  împărtăşanii 

După  o  «asemenea  pregătire  sufletească,  prin  taina  Sfintei  Spovedanii,  ne 
putem  apropia  şi  de  a  patra  taină,  cea  a  Sfintei  Euharistii  sau  a  Sfintei  împăr¬ 
tăşanii  sau  Cuminecături,  taina  aceasta  fiind  legată  în  majoritatea  cazurilor  de 
taina  Sfintei  Spovedanii  care-i  premerge.  Fireşte  că  nu  în  mod  automat,  ci  după 
caz,  se  dezleagă  penitentul  pentru  a  primi  Sfînta  Cuminecătură  şi  aceasta  cu  cea 
mai  deosebită  prudenţă. 

Preoţii  de  oraş,  în  anumite  cicluri  calendaristice  şi  în  special,  în  Postul 
Mare,  in  preajma  Sf.  învieri,  în  Săptămâna  Mare,  pot  fi  asaltaţi  la  spovedanie 
de  un  număr  neprevăzut  de  credincioşi,  care,  unii  din  conştiinţă  şi  datină,  alţii 
din  auzite  şi  pripiţi,  luaţi  ca  de  un  val,  de  cei  oare  se  îndreaptă  spre  scaunul 
mărturisirii.  Unii  din  ei  fiind  grăbiţi  şi  fără  răbdare  sau  necîntărind  cum  se  cu¬ 
vine  acest  moment,  îl  pun  pe  duhovnic  —  chiar  dacă  sînt  mai  mulţi  duhovnici  în 
biserică  —  în  situaţia  de-a  grăbi  spovedania,  de-a  minimaliza  această  unică  întîl- 
nire  şi  în  mod  automat  e  tentat  să  scurteze,  să  procedeze  formal  şi  să  dezlege  ori¬ 
cum,  unii  motivînd  chiar:  „să  ne  bucurăm  că  a  venit!"  Perfect!  Dar  să  nu  se  uite 
îndemnul  care  trebuie  făcut  penitentului,  înainte  de  spovedanie:  „ia  seama  dar, 
deoarece  ai  venit  la  doctor,  să  nu  te  întorci  nevindecat".13  E  inadmisibil!  Oricît  ar 
fi  cineva  de  grăbit,  o  primă  întrebare  a  duhovnicului,  dacă  penitentul  nu  spune 
de  la  sine,  este:  Cînd  te-ai  spovedit  ultima  dată?  Apoi,  după  caz:  Eşti  familist? 
Eşti  cununat  la  Sf.  Biserică?  Dacă  nu-i,  atunci,  sub  nici  un  motiv,  concubinarii 
sau  cei  care  spun:  „am  un  prieten",  sau  „am  o  prietenă  şi  trăim  împreună,  dar 
ne  vom  cununa . .  .u,  nu  se  pot  dezlega,  pentru  a  primi  Sf.  împărtăşanie! 

S-au  întîlnit  şi  cazuri  şi  e  regretabil  că  S-a  procedat  cu  superficialitate; 
persoane  care  au  declarat  cînd  au  fost  opriţi  în  situaţiile  amintite:  „m-am  spove¬ 
dit  şi  anul  trecut  la  . . .  şi  m-a  cuminecat!"  Dar  n-ai  spus  că  trăieşti  în  fărădelege, 
necununat?  „nu  m-a  întrebat  preotul".  Să  nu  uităm  că  prima  minune  a  Mîntui- 
torului  Hristos,  a  fost  binecuvîntînd  familia,  la  nunta  din  Cana  Galileii 
(Ioan  2,  1 — 11). 

Am  cunoscut  şi  cîteva  cazuri,  in  extremis,  cînd  unul  din  concubinari,  a 
ajuns  pe  patul  de  boală  şi  medicii  nu-i  mai  garantau  viaţa!  Mare  frământare 
între  ei . . .  îndemnaţi  de  vecini,  au  trimis  după  preot,  să  se  spovedească!  Preotul 
constatînd  neglijenţa  lor  şi  că  n-au  Sf.  taină  a  Cununiei  şi  că  trăiesc  împreună 
de  20 — 30  de  ani,  i  s-a  spus  că  nu  poate  fi  împărtăşit  decît  dacă  se  cunună.  Ac- 
ceptind,  au  fost  spovediţi  amîndoi  şi  apoi  cununaţi,  unul  ajutat  să-şi  ridice  capul 
de  pe  pernă,  iar  celălalt  partener  stînd  alături,  în  picioare!  După  aceea,  dîndu-i-se 
dezlegare,  bolnavul  a  fost  împărtăşit  ou  Sf.  Taine  şi  în  ciuda  bolii  care-1  captu¬ 
rase,  a  fost  ultima  lor  mare  bucurie,  iar  după  cîteva  ore  a  închis  ochii,  cu  con¬ 
ştiinţa  curată,  lăsînd  în  urmă  un  exemplu  zguduitor  de  viu,  care  a  dat  de  gîndit  şi 
altor  „lăsători",  că  amînarea  nu  e  bună  niciodată. 

Deşi  avem  pregătită  Sfînta  împărtăşanie,  pentru  cei  bolnavi,  consider  că  e 
mai  de  efect,  ca  atunci  cînd  împărtăşim  bolnavii,  în  afară  de  sf.  biserică,  să 
avem  cu  noi  o  trusă  şi  nu  oricum,  în  care  pe  lîngă  Sf.  împărtăşanie,  să  fie  şi  o 
sticluţă  cu  vin  curat,  pentru  vehicularea,  la  înghiţire,  a  Sfintei  Cuminecături  şi 

apoi  o  fărîmitură  de  anaforă.  Din  toate  trebuie  să  reiasă  atenţia  şi  bunăvoinţa 
duhovnicului  pentru  credinciosul  său. 

Ospăţul  acesta  duhovnicesc  e  bine  să  se  facă  simţit,  în  toată  plenitudinea 
lui  , pentru  că  simţul  gustului  contribuie  la  aprecierea,  la  contopire  şi  integrarea 
organică  a  Sf.  Taine.  Nu  e  lipsit  de  importanţă  a  pătrunde  la  sufletul  omului, 

prin  barierele  corpului  uman!  După  cum  toate  Sf.  Taine  au  şi  materie  şi  har,  să 
armonizăm  cele  două  componente  ale  firii  omeneşti  —  trup  şi  suflet  —  ori  de 

cîte  ori  comunicăm  cu  omul  credincios,  în  acordarea  uneia  sau  alteia  din  Sf.  Taine. 

Şi  la  o  masă  obişnuită,  înainte  de  orice  gustare,  aranjamentul  şi  solemnitatea, 
acurateţea  care  te  întîmpină,  de  la  cele  mai  mărunte  şi  neînsemnate  elemente 


13  Aghiazmatar  cit.  p.  54 — 55. 

care  concurează,  rămîn  neuitate  şi  «au  un  rol  determinant.  In  cazul  nostru,  trusa 
cu  componentele  ei:  cutiuţa  cu  Sfintele  Taine,  linguriţa,  şerveţelul,  desfăcute  şi 
pe  un  procoveţ,  lingă  o  luminare  aprinsă,  contribuie  la  realizarea  unei  atmosfere 
liturgice  şi  implicit  şi  la  convertirea  «integrală  a  atenţiei  celui  ce  aşteaptă  pe 
duhovnicul  său.  Şi  fără  îndoială  că  toate  acestea  nu  slnt  lucruri  bagatele,  ci  vor 
contribui  la  şi  mai  puternica  lui  încredere,  întărirea  moralului  şi  a  bucuriei  lui 
sufleteşti.  Omul  întreg  este  dispus,  fără  rezerve,  să  conlucreze  cu  harul  Sf.  Taine, 
prin  mijlocirea  înţeleaptă,  dublată  de  bunul  simţ  şi  delicateţea  păstorului  sufle¬ 
tesc.  Şi  faptul  acesta,  nu  e  un  lucru  de  subestimat,  sau  de  neglijat! 

Să  mulţumim  lui  Dumnezeu  ori  de  cîte  ori  reuşim  să  salvăm  un  suflet 
de  la  pieire  veşnică  şi  niciodată  să  nu  fie  considerată  solicitarea  ca  o  deranjare. 
E  strigătul  de  salvare  a  celui  oare  arde  în  foc;  laşi  totul  la  o  parte,  sari  în  aju¬ 
torul  lui  şi  chiar  cu  riscul  propriului  sacrificiu,  cu  atît  mai  mult  că  prin  aceasta  * 
sporim  unitatea  Bisericii,  „că  o  pîine,  un  trup  s  în  tem  cei  mulţi;  căci  toţi  ne  îm¬ 
părtăşim  dintr-o  pline . . .  nimeni  să  nu  căute  ale  sale  ci  fiecare  pe  ale  aproape¬ 
lui"  (I  Cor.  10,  17  şi  24).  Şi  toate  acestea  fac  parte  din  repertoriul  de  nobleţe  al 
umanismului. 


5.  Taina  Sfîntului  Maslu 

A  cincea  taină  oare  este  de  un  real  folos  în  pastoraţia  credincioşilor  noştri 
este  taina  Sf.  Maslu,14  instituită  de  Mîntuitorul  Iisus  Hristos.  Se  poate  săvîrşi  în 
sf.  biserică,  sau  la  casa  credincioşilor,  ori  de  cîte  ori  ne  solicită,  fie  pentru  cazuri 
de  boală,  bucurie,  necazuri,  calamităţi  şi  întărire  în  credinţă  etc..  fie  în  funcţie 
de  ciclul  calendaristic,  aşa  numitul  „Maslu  de  obşte",  cu  participarea  mai  nu¬ 
meroasă  a  credincioşilor,  într-o  atmosferă  de  sărbătoare. 

Niciodată  nu  se  săvîrşeşte  taina  Sf.  Maslu,  numai  de  un  singur  preot,  ci  cel 
puţin  doi.  pînă  la  şapte  preoţi,  aşa  cum  prevede  învăţătura  Bisericii  Ortodoxe  şi 
practica  tradiţională  de  veacuri,  evitîndu-se  unele  practici  cu  tendinţă  supersti¬ 
ţioasă  ca:  deschiderea  şi  interpretarea  forţată  a  Sf.  Evanghelii,  sau  legată  de  un 
text  care  se  mai  dă  şi  în  scris,  sau  se  tălmăceşte  ad-hoc,  în  mod  eronat  şi  Inad¬ 
misibil,  Sf.  Evanghelie  nefiind  de  două  feluri,  bună  sau  rea,  ci  este  „ vestea  cea 
bunău,  aşa  cum  Hristos  este  acelaşi  ieri  şi  azi  şi  în  veci"  (Evr.  13,  8). 

Unitatea  soborului  preoţesc,  în  cîntare  şi  rugăciune,  antrenează  sufletul  spre 
mai  multă  evlavie  şi  corectitudine,  contribuind  prin  aceasta  şi  la  formarea  omului 
creştin  pentru  mai  deplina  lui  încredere  în  disciplina  colectivă  a  vieţii  de  toate 
zilele.  Momentele  petrecute  la  săvârşirea  acestei  taine,  sînt  asemănătoare  celor 
petrecute  la  Sf.  Liturghie.  Ca  preot,  nu  te  poţi  desprinde,  nici  o  clipă,  din  curen¬ 
tul  cald  al  cîntării  şi  rugăciunii  ce  se  desfăşoară,  făcînd  imprudenţa  de-a  te  ocupa 
în  timpul  respectiv,  de  alte  persoane,  sau  alte  servicii  religioase,  sau,  aflîndu-te 
în  casa  omului,  schiţînd  admiraţie  pentru  o  carte,  un  tablou  din  casă  sau  o  floare, 
ori  alt  obiect  aparte,  ce  pot  fi  în  anturaj!  Taina  obligă  concomitent  pe  fiecare 
preot,  la  atenţie,  la  identificare,  la  trăirea  şi  simţirea  bucuriei  celui  ce  a  cerut 
taina  şi  care,  fără  îndoială,  urmăreşte  fiecare  gest,  fiecare  privire  şi  fiecare  ati¬ 
tudine  de  moment  a  slujitorilor.  Sau  rostind  formula  de  închinare  =  „Mărire 
Tatălui  şi  Fiului ..."  ca  ceva  de  toate  zilele,  fără  a  te  însemna  cu  sf.  cruce!  Nu 
trebuie  să  uităm  nici  cum  că  susceptibilitatea,  în  astfel  de  cazuri  este  la  ea 
acasă! 

Cu  ocazia  săvîrşirii  tainei  Sf.  Maslu,  fie  în  biserică,  fie  la  domiciliul  credin¬ 
cioşilor,  pentru  cazuri  particulare  sau  de  obşte,  ţinînd  seama  că  în  asemenea 
situaţii  oamenii  sînt  mai  receptivi  şi  dispuşi  să  primească  un  cuvînt  bun,  se  poate 
şi  e  bine  să  se  valorifice  ocazia,  făcîndu-se  o  succintă  cateheză,  celor  prezenţi,  cu 
îndemnuri  adecvate  şi  care  să  aibă  corespondenţă  directă  cu  rostul  şi  efectul  salu¬ 
tar  al  acestei  Sf.  Taine. 


14  Vezi:  Pr.  Nichifor  Todor:  Taina  Sf.  Maslu,  în  rev.  Mitropolia  Ardealului  an. 
XXXIII  (1988)  nr.  4,  p.  16—20. 

In  cazul  cmd  săvîrşind  Sf.  Maslu  la  casa  credincioşilor,  sînt  invitaţi  slujitorii, 
la  o  gustare,  nu  se  v*a  uita  atmosfera  de  rugăciune,  păstrîndu-se  moderaţia  în 
toate  şi  fără  prea  multă  zăbavă,  motivîndu-şi  retragerea,  e  de  preferat  ca  preotul 
să  se  lase  dorit  şi  altă  dată  In  casa  şi  familia  respectivă.  Prin  felul  comportării 
înţelepte  şi  atenţiei  speciale  pe  oare  a  ştiut  să  o  acorde  în  momentele  respective: 
copiilor  din  familie,  şcolarilor,  bolnavilor  sau  altor  frămîntări  acute  care-i  stăpî- 
nesc,  cuminţenia  pastorală  nu  va  avea  decît  de  cîştigat  pentru  cauza  dreptei  cre¬ 
dinţe  şi  a  respectului  desăvîrşit  ce  i  se  va  purta  în  continuare. 

(continuare  în  numărul  viitor) 


Preot  Nichifor  Todor 


Din  Sfinţii  Părinţi 


SFÎNTUL  SIMEON,  NOUL  TEOLOG,  CATEHEZA  A  XIII-A* 


Despre  Învierea  lui  Hristos.  Şi  ce  fel  este  sau  cum  se  petrece  întru  noi 
învierea  lui  Hristos  şi  întru  ea  învierea  sufletului.  Şi  care  e  taina  acestei  învieri. 
Rostită  luni  în  a  doua  săptămînâ  după  Paşti. 

Fraţilor  şi  părinţilor,  Paştile  —  ziua  do  bucurie,  ziua  marii  veselii  şi  fericiri, 
ziua  învierii  lui  Hristos  adusă  pururea  de  scurgerea  periodică  (ciclică)  a  timpului 
sau,  mai  degrabă,  care  are  loc  zilnic  şi  veşnic  în  cei  ce  cunosc  taina  ei,  care  a 
umplut  de  negrăită  bucurie  şi  veselie  inimile  noastre,  dezlegînd  în  acelaşi  timp 
osteneala  preacinstitului  Post,  sau,  mai  bine  zis,  care  a  desăvîrşit  şi  mîngâiat  în 
acelaşi  timp  sufletele  noastre,  chemînd  de  aceea  la  odihnă  şi  mulţumire  pe  toţi 
credincioşii  dimpreună  —  Paştile,  precum  vedeţi,  au  trecut  acum.  Să  mulţumim, 
deci,  Domnului  Celui  ce  ne-a  trecut  marea  postului  şi  ne-a  adus  cu  veselie  la 
limanul  învierii  Lui.  Sâ-i  mulţumim  şi  cei  ce  am  parcurs  calea  postului  frumos 
şi  cu  TÎvnă,  cu  botărîre  arzătoare  şi  lupte  ale  virtuţii,  şi  cei  ce  ne-am  arătat  nepu¬ 
tincioşi  în  acestea  pentru  puţinătatea  şi  slăbiciunea  sufletului,  pentru  că  El  este 
şi  Cel  ce  dă  cu  prisos  celor  osîrduitori  cununile  şi  răsplăţile  meritate  pentru  fap¬ 
tele  acestea  şi  iarăşi  Cel  ce  arată  şi  dă,  oa  un  Milostiv  şi  Iubitor  de  oameni,  îngă¬ 
duinţă  celor  slabi.  Căci  El  se  uită  la  dispoziţiile  interioare  şi  intenţiile  sufletelor 
noastre  mai  mult  decît  la  ostenelile  trupului  prin  care  ne  exersăm  pe  noi  înşine 
spre  virtute,  fie  atunci  cînd  din  rîvna  sufletului  întindem  mai  mult  asceza,  fie 
atunci  cind  din  pricina  slăbiciunii  trupului  o  facem  mai  puţin  decît  cei  osîrdui- 
lui,  fie  dind  faimă  şi  slavă  unuia  din  cei  osîrduitori  fie  lăsîndu-1  smerit  şi  avînd 
nevoie  de  o  curăţire  mai  trudnică. 

Dar  să  vedem,  dacă  vreţi,  şi  să  înfăţişăm  frumos  ce  este  taina  învierii  lui 
Hristos  Dumnezeul  nostru  care  se  petrece  pururea  în  chip  tainic,  în  cei  ce  vrem, 
şi  cum  se  îngroapă  Hristos  în  noi  oa  într-un  mormînt  şi  cum  învie  unit  fiind  cu 
sufletele  noastre  şi  înviindu-ne  şi  pe  noi  împreună  cu  El.  Acesta  este  scopul  aces¬ 
tui  cuvin  t. 

Hristos  Dumnezeul  nostru,  după  ce  a  fost  spînzurat  pe  Cruce  şi  a  pironit  pe 
ea  păcatul  lumii  şi  a  gustat  moartea,  a  pogorît  în  cele  mai  de  jos  ale  iadului. 
Deci,  aşa  precum  urcîndu-se  iarăşi  din  iad  a  intrat  în  neprihănitul  Lui  trup,  de 
care  nu  s-a  despărţit  nicidecum  pogorînd  acolo,  şi  îndată  a  înviat  din  morţi  şi 
după  acestea  s-a  înălţat  la  ceruri  cu  slavă  şi  putere  multă,  aşa  şi  acum,  atunci 
cînd  ieşim  din  lume  şi  intrăm  prin  asemănarea  cu  Patimile  Domnului  în  mor- 
tnîntul  pocăinţei  şi  al  smereniei,  El  însuşi  pogorîndu-se  din  ceruri  intră  ca  într-un 
mormînt  în  trupul  nostru,  şi,  unindu-Se  cu  sufletele  noastre,  le  învie  în  chip 
mărturisit  pe  ele,  care  erau  moarte,  şi-i  dă  celui  ce  a  înviat  astfel  împreună  cu 
Hristos  putinţa  de  a  vedea  de  acum  slava  învierii  Lui  tainice  (mistice). 

Deci,  învierea  lui  Hristos  este  învierea  noastră  a  celor  ce  zăcem  jos  ,1a  pă- 
lnînt.  Căci  Acela  necăzînd  vreodată  în  păcat,  precum  este  scris,  şi  nefiind  înstrăi¬ 
nat  nici  măcar  întrucîtva  de  slava  Lui  proprie,  cum  va  învia  sau  va  fi  preamărit 
cîndva  El,  Cel  ce  pururea  este  mai  mult  decît  preamărit  (supraslăvit)  şi  râmîne, 


*)  Traducere  după  ediţia  critică:  Symeon  le  Nouveau  Thăologien,  Catâcheses 
II  € — 22),  introduction,  texte  critique  et  notes  par  Mgr.  Basile  Krivochdine. 
(Sources  cheretiennes  nr.  1^4).  Paris,  Cerf,  1964,  p.  190 — 202. 

ca  atare,  mai  presus  decît  orice  putere  şi  stăpînire?  învierea  şi  slava  lui  Hristos 
este,  dar,  precum  s-a  spus,  slava  noastră,  care  are  loc,  se  face  arătată  şi  văzută 
nouă  prin  învierea  Lui  întru  noi;  căci  însuşind-u-Şi  o  dată  cele  ale  noastre,  cele 
te  Ie  face  întru  noi  acestea  Şi  le  atribuie  Lui  însuşi.  învierea  sufletului,  dar,  este 
unirea  cu  viaţa;  căci  aşa  cum  trupul  mort,  dacă  nu  primeşte  întru  sine  sufletul 
Viu  şi  nu  se  amestecă  neamestecat  cu  acesta,  nu  se  spune  şi  nu  poate  să  fie 
viu,  aşa  şi  sufletul,  singur  şi  prin  sine  însuşi,  nu  poate  fi  viu  dacă  nu  se  uneşte 
în  chip  negrăit  şi  neamestecat  cu  Dumnezeu  Care  e  cu  adevărat  viaţa  veşnică. 
Căci  înainte  de  unire  (cu  El)  în  conştiinţă,  vedere  şi  simţire  (en  gjidsei  kai  crrâsei 
hai  peirâ)  el  este  mort,  chiar  dacă  este  spiritual  ('inteligibil)  şi  nemuritor  prin  fire. 
Căci  nu  este  cunoştinţă  fără  vedere,  nici  vedere  fără  simţire.  Iar  cele  spuse  sînt 
aşa:  vederea  şi  in  vedere  cunoştinţa  şi  simţirea  —  aceste  sînt  aşa  în  cele  duhov¬ 
niceşti,  căci  în  cele  trupeşti  simţirea  se  face  şi  fără  vedere.  Ce  vreau  să  spun, 
dar?  Orbul  cînd  îşi  loveşte  piciorul  de  piatră,  simte;  mortul,  nu.  Dar  în  cele  du¬ 
hovniceşti,  dacă  mintea  n-ajunge  la  vederea  (contemplaţia)  celor  mai  presus  de 
minte,  nu  simte  lucrarea  duhovnicească.  Deci,  cel  ce  zice  că  simte  cele  duhovni¬ 
ceşti  înainte  de  vederea  celor  mai  presus  de  minte,  de  cuvînt  şi  de  gînd,  se  asea¬ 
mănă  celui  lipsit  de  organele  văzului,  care  simte  lucrurile  bune  sau  rele  pe  care 
le  păţeşte  dar  nu  ştie  cele  ce  le  are  în  mîinile  sau  la  picioarele  lui  şi  oare-i  aduc 
viaţă  sau  moarte,  căci  nu  simt  nicidecum  lucrurile  rele  sau  bune,  oare  vin  asu¬ 
pra  lui  fiind  lipsit  de  puterea  şi  simţul  văzător;  de  aceea,  de  multe  ori  ridică 
bastonul  ca  pentru  a  se  apăra  de  un  vrăjmaş  şi  în  loc  de  acela  loveşte  pe  prie¬ 
tenul  lui,  în  timp  ce  duşmanul  stă  înaintea  ochilor  lui  şi-şi  rîde  de  el. 

Cei  mai  mulţi  oameni  cred  în  învierea  lui  Hristos  dar  foarte  puţini  sînt  cei 
ce  au  şi  văd  în  mod  limpede;  cei  ce  nu  au  văzut-o,  însă,  nici  nu  se  pot  închina 
lui  Iisus  Hristos  ca  unui  Sfînt  şi  Domn,  căci  „nimeni,  zice,  nu  poate  să  spună  că 
Iisus  este  Domn  decît  numai  în  Duhul  Sfîntw  (I  Cor.  12,  3),  şi  altundeva:  „Duh 
este  Dumnezeu  şi  cert  ce  se  închină  Lui  trebuie  să  i  se  închine  în  Duh  şi  AdevărM 
(In.  4,  24).  Căci  nici  preasfînta  cîntare  pe  care  o  avem  acum  în  fiecare  zi  în  gură, 
nu  spune:  „învierea  lui  Hristos  crezînd",  ci:  „învierea  lud  Hristos  văzînd ,  să  ne 
închinăm  Sfîntului  Domnului  Iisus,  Unuia  Celui  fără  de  păcat44.  Cum,  deci,  Duhul 
Sfînt  ne  îndeamnă  să  zicem  acum:  „învierea  lui  Hristos  văzînd44,  ca  unii  ce  am 
văzut-o  deşi  nu  am  văzut-o,  de  vreme  ce  Hristos  a  înviat  odată  acum  o  mie 
de  ani,  şi  nici  atunci  nu  L-a  văzut  înviind  cineva?  Oare  dumnezeiasca  Scriptură 
Vrea  ca  noi  să  minţim?  Să  nu  fie!  Dimpotrivă,  ea  ne  îndeamnă  mai  degrabă  să 
spunem  adevărul:  că  în  fiecare  din  noi  cei  credincioşi  are  loc  învierea  lui  Hristos, 
şi  aceasta  nu  o  dată,  ci  în  fiecare  ceas,  atunci  cînd,  precum  spuneam,  însuşi  Stă- 
pînul  Hristos  învie  întru  noi,  strălucind  şi  scînteind  cu  scînteierile  nestricăciunii 
$i  Dumnezeirii.  Căci  venirea  şi  (prezenţa)  purtătoare  de  lumină  a  Duhului  ne  arată, 
că  într-o  dimineaţă,  Învierea  Domnului,  sau  mai  degrabă  ne  dă  harul  de  a-L 
vedea  pe  El  însuşi  înviind.  De  aceea  şi  zicem:  „Dumnezeu  este  Domnul  şi  S-a 
arătat  nouă44  (Ps.  117,  27)  şi,  însemnînd  a  doua  Lui  venire,  adăugind,  zicem  aşa: 
„Binecuvîntat  Cel  ce  vine  întru  numele  Domnului*  (Ps.  117,  26).  Deci  cîtor  li  Se 
arată  Hristos  înviind.  1-i  se  arată  cu  totul  în  chip  duhovnicesc,  fiind  văzut  cu  ochii 
duhovniceşti.  Căci  atunci  cînd  vine  în  noi  prin  Duhul,  ne  învie  din  morţi,  ne  face 
vii  şi  ne  dă  să-L  vedem  întreg  şi  viu  întru  noi,  El  Cel  nemuritor  şi  nepieritor; 
dar  nu  numai  aceasta,  ci  ne  dăruieşte  harul  de  a-L  cunoaşte  limpede  ca  Unul  ce 
împreună  —  învie  şi  este  împreună  —  preamărit  cu  noi  (Ef.  2,  6;  Rom.  8,  17) 
precum  mărturiseşte  toată  Scriptura. 

Acestea  sînt,  aşadar,  tainele  (misterele)  cele  dumnezeieşti  ale  creştinilor,  aceas¬ 
ta,  e  puterea  cea  ascunsă  a  credinţei  noastre,  pe  care  credincioşii  sau  rău-credin- 
cioşii,  sau  mai  bine  zic,  semi-credincioşii  nu  le  văd  şi  nici  nu  le  pot  vedea  vreo¬ 
dată.  Iar  necredincioşii,  răi-credincioşi  şi  semi-credincioşi  sînt  cei  ce  nu-şi  arată 
credinţa  lor  prin  fapte  (Iac.  2  18).  Căci  fără  fapte  şi  demonii  cred  (Iac.  2,  19)  şi 
mărturisesc  că  Hristos  e  Dumnezeu  şi  Stăpîn,  căci  zic:  „Te  cunoaştem  pe  tine 
cine  eşti:  Fiul  lui  Dumnezeu44  (Mc.  1,  24;  Lc.  4,  34;  Mt.  8,  29)  şi  altundeva: 
„Aceşti  oameni  sînt  robi  ai  Dumnezeului  Celui  Prea  înalt44  (F.A.  16,  17).  Dar, 
totuşi  o  astfel  de  credinţă  nu  este  de  folos  nici  demonilor  nici  oamenilor.  Căci 
nu  este  nici  un  folos  al  acestei  credinţe,  pentru  că  este  moartă  cum  zice  dum¬ 
nezeiescul  Apostol:  „credinţa  fără  fapte  moartă  este44  (Iac.  2,  26).  De  altfel  şi 


DIN  SFINŢII  PĂRINŢI 


47 


faptele  fără  credinţă.  Dar  cum  este  moartă?  Pentru  că  nu  are  în  ea  pe  Dum¬ 
nezeu  Oare  face  viu  (I  Tim.  6,  13),  pentru  că  nu  L-a  cîştigat  în  ea  pe  Cel  ce  a 
spus:  „Cel  ce  Mă  iubeşte  pe  Mine  va  păzi  poruncile  Mele,  şi  Eu  şi  Tatăl  vom 
face  Ia  el  sălaş"  (In.  14,  21 — 23),  oa  prin  venirea  (prezenţa)  Lui  să  învie  din  morţi 
pe  cel  ce  a  cîştigat-o,  să-L  facă  viu  şi  să^i  dăruiască  harul  de  A-l  vedea  pe  Cel 
ce  învie  întru  el  şi  L-a  înviat  pe  el.  Deci,  din  această  pricină  o  astfel  de  cre¬ 
dinţă  este  moartă,  sau  mai  degrabă  morţi  sînt  cei  ce  o  au  fără  fapte.  Căci  cre¬ 
dinţa,  cea  în  Dumnezeu,  pururea  face  viu,  şi,  vie,  fiind,  face  vii  pe  cei  ce  se 
apropie  de  ea  cu  bună  intenţie  şi  o  primesc  pe  ea,  care  şi  înainte  de  lucrarea 
poruncilor  i-a  dus  pe  mulţi  de  la  moarte  la  viaţă  şi  le-a  arătat  pe  Hristos- 
Dumnezeu.  Şi,  dacă  ar  fi  stăruit  în  poruncile  Lui  şi  le-ar  fi  păzit  pînă  la  moarte, 
ar  fi  fost  păziţi  şi  ei  de  către  ele  aşa  cum  s-au  făcut  numai  de  credinţa  singură; 
dar,  după  ce  s-au  întors  oa  un  arc  sucit  (Ps.  77,  57)  şi  s-au  străpuns  cu  propriile 
lor  fapte  dinainte,  pe  bună  dreptate  îndată  s-au  găsit  naufragiind  şi  din  cre¬ 
dinţă  (I  Tim.  1,  19)  şi  s-au  lipsit  pe  ed  înşişi,  din  păcate,  de  bogăţia  cea  ade¬ 
vărată  oare  e  Hristos  Dumnezeu.  Ca  să  nu  păţim  şi  noi  aceasta,  să  păzim, 
rogu-vă,  poruncile  lui  Dumnezeu  pe  cît  e  cu  putinţă,  ca  să  ne  desfătăm  de  bunu¬ 
rile  prezente  şi  viitoare,  zic,  adică,  de  însăşi  vederea  lui  Hristos,  pe  care  fie 
6ă  o  dobîndim  noi  toţi  cu  harul  Domnului  nostru  Iisus  Hristos,  Căruia  fie  slava 
în  veci.  Amin. 

Traducere  de  Diac.  Asist.  Ioan  I.  Ied 

„Iată  roaba  Domnului.  Fie  mie  după 
cuvîntul  tăuu  (Luca  1,  38) 

Istoria  mîntuirii  este  punctată,  din  vreme  în  vreme,  cu  momente  mari,  unice. 
Un  astfel  de  moment  este  şi  Bunavestire.  Ea  cuprinde  atît  iniţiativa  lui  Dumnezeu 
pentru  mîntuirea  omului  cît  şi  răspunsul  făpturii  omeneşti  la  apelul  dumnezeiesc. 
De  aceea,  ca  să  ne  dăm  mai  bine  seama  de  semnificaţia  adîncă  a  Buneivestiri  o 
încadrăm  în  referatul  biblic  privitor  la  neascultarea  lui  Adam.  Intr-o  astfel  de 
încadrare  vom  zăbovi,  îndeosebi,  asupra  răspunsului,  întru  smerită  ascultare,  pe 
care  Sf.  Fecioară  l-a  dat  căpeteniei  îngerilor,  arhanghelului  Gavriil:  „Fie  mie 
după  cuvîntul  tău!“. 

1.  Există  o  legătură  istorică  între  Dumnezeu  şi  om,  între  ascultarea  şi 
neascultarea  omului  de  cuvîntul  dumnezeiesc,  între  creaţie  şi  mîntuire.  „Precum 
prin  căderea  şi  neascultarea  unui  singur  om,  Adam,  a  venit  moartea  pentru 
toţi  oamenii"  (Rom.  5,  12),  tot  aşa,  prin  harul  Unuia  singur,  a  venit  răscumpărarea 
care  dă  viaţă  tuturor  oamenilor  (Rom.  5,  17 — 19). 

Adam  este  părintele  familiei  neamului  omenesc.  In  el  se  află  toţi  oamenii. 
Orice  ascultare  sau  neascultare  a  lui  este  solidară  cu  toţi  urmaşii.  Prin  neascul¬ 
tarea  lor,  protopărinţii  introduc  în  existenţă  vrăjmăşia  naturii,  iar  în  firea  ome¬ 
nească  moartea  sufletească  urmată  de  moartea  trupească  şi  osînda  veşnică. 

Urmările  neascultării,  ale  ieşirii  omului  din  armonie  cu  Dumnezeu,  nu  sînt 
însă  menite  să  dureze  veşnic.  Osînda  nu  trebuie  considerată  ca  o  pedeapsă  pentru 
totdeauna.  Căci  însuşi  Dumnezeu  a  zis:  „Vrăjmăşie  voi  pune  între  tine  şi  femeie, 
între  sămînţa  ta  şi  sămînţa  ei.  Aceasta  îţi  va  zdrobi  capul,  iar  tu  îi  vei  înţepa 
câlcîiul"  (Fac.  3,  15).  Reţinînd  această  primă  veste  bună,  Protoevanghelul,  Adam  a 
rămas  în  nădejdea  că  Dumnezeu  va  preschimba  tot  răul  în  mijloc  de  mîntuire.  De 
aceea,  păstrînd  perspectiva  mîntuirii,  el  dă  celei  prin  care  a  venit  păcatul  în 
lume  nu  numele  de  „moairte",  ci  Eva,  adică  viaţă,  „maică  a  tuturor  celor  vii“ 
(Fac.  3,  20). 

2.  In  aceeaşi  speranţă  a  mîntuirii,  patriarhii,  drepţii  şi  profeţii  Vechiului 
Testament  suportă  toate  greutăţile,  durerea  şi  moartea  trupului  ca  pe  un  leac 
firesc  îngăduit  de  Dumnezeu  celor  bolnavi.  Căci,  potrivit  Sf.  Scripturi,  moartea  a 
venit  „ca  să  nu  fie  nemuritor  păcatul".  Cugetînd  ei,  patriarhii,  asupra  rostului 
morţii  au  valorificat,  pilduitor,  posibiltatea  de-a  rămîne  în  dialog  ascultător  cu 
Dumnezeu. 

Ascultînd  de  cuvîntul  lui  Dumnezeu,  patriarhul  Noe  construieşte  o  corabie  în 
care  se  salvează  pe  sine  şi  pe  ai  săi  de  la  moarte  prin  înec.  Pentru  ascultare  şi 
smerenie  patriarhul  Avraam,  care  se  socotea  pe  sine  „pămînt  şi  cenuşă"  este  bine- 
cuvîntat  întru  urmaşii  săi  (Fac.  22,  18).  Isac,  fiul  lui  Avraam,  acceptă  să  fie  jertfit 
şi  devine  astfel  simbol  al  Mîntuitorului  nostru  Iisus  Hristos  care  s-a  adus  pe 
Sine  jertfă  pe  altarul  crucii.  Suportînd,  cu  blîndeţe,  mari  dureri  sufleteşti,  Iacov, 
fiul  lui  Isac,  se  învredniceşte  să  vadă  în  vis  o  scară  sprijinită  pe  pămînt,  iar  cu 
vîrful  atingînd  cerul  şi  care  preînchipuie  pe  Sf.  Fecioară.  Prin  ea  s-a  făcut  legă¬ 
tura  între  cer  şi  pămînt,  între  Dumnezeu  şi  om  (Fac.  28,  17). 

Ascultarea  l-a  înălţat  pe  Iosif,  fiul  lui  Iacov,  şi  l-a  făcut  mare  în  ţara  Egip- 
.  tului.  Pe  profetul  Moise  l-a  ridicat  la  cinstea  de  conducător  şi  legiuitor  al  poporului 
Israel  (Ieşire  4,  10),  iar  pe  psalmistul  David  l-a  arătat  „după  inima  lui  Dum¬ 
nezeu".  Ioachim  şi  Ana,  din  neamul  regesc  al  lui  David,  dobîndesc  pe  cea  mai 
aleasă  podoabă  a  Cerului  şi  a  pâmîntului:  Sf.  Fecioară  Maria.  Ea  este  chipul  unei 
noi  umanităţi.  în  această  apreciere  Sf.  Părinţi  o  compară  cu  Eva.  „După  cum 
Eva,  .prin  neascultare,  a  luat  parte  la  căderea  şi  moartea  lui  Adam,  tot  aşa  Maria, 
prin  ascultare,  a  participat  la  mîntuirea  lui  Adam  şi  a  urmaşilor  lui“  (Sf.  Maxim 
Mărturisitorul). 

3.  întreaga  viaţă  a  Maicii  Domnului  e  drum  de  ascultare,  de  neprihănire 
desăvîrşitâ  în  smerenie.  Datorită  acestor  virtuţi  ea  a  primit  ceea  ce  n-a  îndrăznit 
nici  măcar  să  gîndească.  După  un  dialog  delicat,  dar  deschis,  cu  Arhanghelul,  ea 
îşi  dă  consimţămîntul  spre  actualizarea  planului  divin  pentru  mîntuirea  omului: 
„Iată  roaba  Domnului,  fie  mie  după  cuvîntul  tăul“  Sf.  Ioan  Damaschin  zice  că 
„îndată  ce  Sf.  Fecioară  şi-a  dat  consimţămîntul,  Duhul  Sfînt  a  venit  asupra  ei. 
Ea  a  devenit  astfel  sanctuarul  Duhului  Sfînt  pentru  a  primi  divinitatea  Cuvîn- 
tului  spre  a  se  întrupa  din  trupul  ei".  Al  doilea  Adam,  Fiul  Cel  născut  din  veci 
din  Tatăl,  Răscumpărătorul  Iisus  Hristos  anunţat  de  profeţi  sub  nume  impună¬ 
toare,  are,  aşadar,  Mamă  pe  o  fiică  a  primului  Adam.  Ea  întoarce  neascultarea 
dintîi  aducătoare  de  moarte,  într-o  ascultare  spre  viaţă  şi  marea  cinste  de  a  ne 
înrudi,  fiecare,  cu  Dumnezeu. 

Sf.  Grigorie  de  Nazianz  comentînd  răspunsul  Preacuratei,  „Fie  mie!",  observă 
ca  şi  zidirea  lumii  a  început  tot  prin  cuvîntul  „Fie!"  . . .  „în  vreme  ce  însă  prin  cel 
de  la  începutul  creaţiei  s-a  zidit  lumea  văzută  şi  nevăzută,  prin  cel  rostit  de  Maica 
Domnului  a  început  mîntuirea  care  va  dura  şi  după  ce  va  dispare  lumea  materială. 
Astfel  că  Bunavestire  nu  se  învecheşte  niciodată.  Ea  antrenează  veşnicia  în  timpul 
acestei  vieţi  şi  ridică  destinul  omului  într-o  dăinuire  fericită  menită  să  continuie  şi 
în  Cer.  Mîntuirea  este,  deci,  un  etern  bun  spiritual  pe  care  îl  primim  atît  prin 
fapta  iubirii  nemărginite  a  lui  Dumnezeu,  cît  şi  prin  răspunsul  omului  la  iubirea 
Lui.  Contribuţia  întregii  umanităţi  la  dobîndirea  acestui  bun  este  cuprinsă  tocmai 
în  răspunsul  ascultător,  izvorît  din  smerenia  Maicii  Preacurate".  „Prin  minunea 
smereniei,  ea  i-a  arătat  pe  oameni  vrednici  de  unirea  cu  Dumnezeu  şi  pămîntul 
potrivit  de  petrecerea  lui  Dumnezeu  pe  el"  (N.  Cabasila). 

4.  In  Biserică  sîntem  chemaţi,  ajutaţi  şi  întăriţi  să  repetăm  şi  noi  starea  de 
smerenie  şi  ascultare  a  Maicii  Preacurate.  Căci,  pentru  mîntuire,  nu  e  de  ajuns  să 
credem  în  Iisus  şi  jertfa  Lui  de  pe  cruce.  In  lumina  Buneivestiri  mai  este  nevoie 
şi  de  primirea  harului  Duhului  Sfînt  în  Sfintele  Taine,  de  colaborarea  noastră 
cu  Dumnezeu  prin  nădejde,  dragoste,  răbdare,  dreptate,  curăţie  şi  alte  virtuţi, 
fără  de  care  nu  există  adevărată  viaţă  creştinească.  Iar  Maica  Domnului,  prin 
pilda  şi  rugăciunea  ei  neobosită  către  „Fiul  Ascultării",  susţine  în  lume  practicarea 
minunatelor  virtuţi.  Ştiindu-ne  cuprinşi  în  Cel  zămislit  în  pîntecele  Fecioarei  de  la 
Duhul  Sfînt  şi  puterea  Celui  Preaînalt  (Luca  1,  35),  ne  este  uşor  sâ-i  iubim  şi  pe 
semeni,  fraţi  în  Hristos.  Numele  Maicii  Domnului  ne  conduce,  astfel,  direct  la 
dragostea  de  Dumnezeu,  la  ascultarea  de  El  şi  la  iubirea  pentru  aproapele  nostru. 
Ea  rămîne,  pentru  creştinii  de  pretutindeni  şi  din  toate  veacurile,  ideal  spre  întru¬ 
parea  simţirii  şi  iubirii  lui  Hristos  în  sufletele  noastre. 

5.  Bucurîndu-ne,  deci,  de  vestea  cea  bună  a  mîntuirii,  reţinem  şi  ne  însuşim 
pilda  ascultării  de  Dumnezeu  a  Maicii  Domnului.  Să  urmăm  pilda  ei  ascultînd  de 
Sfînta  noastră  Biserică  şi  de  slujitorii  ei.  Să  nu  uităm  că  Biserica  este  locul  unde 
prinde  viaţă  învăţătura  Mîntuitorului.  Ea  reprezintă  mediul  în  care  ne  pregătim, 
prin  sfintele  ei  rinduieli,  pentru  desăvîrşirea  vieţii  şi  dobîndirea  mîntuirii.  In 
faţa  altarului  străbun,  ori  de  cîte  ori  pomenim  numele  Preacuratei,  să  ne  aducem 
aminte  că  ascultarea  de  Dumnezeu  întru  adîncă  smerenie  stă  la  baza  vieţii  creşti¬ 
neşti. 

Te  rugăm,  Maică  Preasfîntă,  să  ne  ajuţi  prin  mijlocirile  tale  să  împlinim  voia 
Fiului  tău,  Iisus  Hristos-Domnul  nostru.  Să  fie  şi  nouă  după  voia  Lui  care  mîn- 
tuire  este.  Doamne  Iisuse  Hristoase,  Dumnezeul  nostru,  pentru  rugăciunile  Maicii 
Tale  şi  ale  tuturor  sfinţilor  Tăi,  mîntuieşte-ne  pe  noi.  Amin. 

Pr.  Gh.  Râţulea 

CUVÎNT  LA  DUMINICA  A  3-A  DIN  POSTUL  MARE 

—  DESPRE  SUFERINŢA  — 


„ Oricine  voieşte  să  vină  după  Mine  să 
se  lepede  de  sine,  să-şi  ia  crucea  şi  să-Mi 
urmeze  Mie "  (Mc.  8,  34). 

Sfinţii  Părinţi  ne  spun  că  de  la  Facerea  lumii  pînă  la  venirea  Mîntuitorului 
s-au  scurs  5.508  ani.  Atunci  „la  plinirea  vremii",  în  urma  făgăduinţelor  făcute  de 
Dumnezeu  după  căderea  în  păcat  a  primilor  oameni,  precum  şi  a  promisiunilor  reîn¬ 
noite  de-a  lungul  veacurilor  prin  proorocii  Săi  aleşi,  „Cuvîntul  S-a  făcut  trup  şi 
S-a  sălăşluit  între  noi"  (Ioan  1,  14). 

In  afara  vestirii  şi  naşterii  dumnezeieşti  a  Mîntuitorului,  viaţa  Sa  pînă  la 
împlinirea  vîrstei  de  30  de  ani  a  rămas  aproape  necunoscută,  întrucît  pînă  la  aceea 
dată  conform  legilor  iudaice  nici  un  bărbat  nu  avea  dreptul  să  se  afirme  la  vîrsta 
maturităţii,  Mîntuitorul  Iisus  Hristos  se  arată  în  public,  primind  să  meargă  să  fie 
botezat  de  către  Ioan  Botezătorul  şi  care  era  considerat  şi  respectat  de  către  toţi  ca 
un  mare  prooroc  şi  sfînt.  Văzîndu-L  pe  Iisus,  Ioan  II  recunoaşte,  se  înspăimîntează 
şi  zice:  „Iată  Mielul  lui  Dumnezeu,  Cel  ce  ridică  păcatul  lumii"  (Ioan  1,  29). 

Pe  lîngă  confirmarea  lui  Ioan,  iată  că,  însuşi  Dumnezeu  Tatăl  întăreşte  acest 
adevăr  atît  la  botez,  „Şi  iată  glas  din  ceruri  zicînd:  Acesta  este  Fiul  Meu  cel  iubit 
întru  care  am  binevoit"  (Matei  3,  17),  cît  şi  la  schimbarea  Sa  la  faţă,  cînd  aflîndu-se 
pe  munte  împreună  cu  Petru,  Ioan  şi  Iacov,  glas  din  nor  s-a  auzit:  „Acesta  este 
Fiul  Meu  cel  ales,  de  El  să  ascultaţi!"  (Luca  9,  35). 

După  prezentarea  de  către  Ioan  Botezătorul,  Mîntuitorul  începe  activitatea 
Sa  pe  pămînt,  activitate  care  va  dura  peste  trei  ani  şi  poate  fi  caracterizată  prin 
îndeplinirea  a  trei  misiuni  de  importanţă  covîrşitoare  în  mîntuirea  neamului  ome¬ 
nesc,  şi  anume: 

Activitatea  şi  misiunea  de  profet,  de  arhiereu  şi  de  împărat. 

Astfel  ca  profet  —  învăţător.  Iisus  Hristos  a  fost  şi  rămîne  cel  mai  de  seamă 
profet  şi  învăţător,  El  fiind  Atotştiutor  al  tainelor  Dumnezeirii.  „Acesta  era  întru 
început  la  Dumnezeu",  iar  ca  învăţător,  ştiinţa  şi  înţelepciunea  Lui  erau  însăşi  izvo¬ 
rul  cunoaşterii  şi  luminii  divine:  „Cuvîntul  era  Lumina  cea  adevărată  care  lumi¬ 
nează  pe  tot  omul,  care  vine  în  lume"  (Ioan  1,  2,  9). 

Chemarea  de  preot-arhiereu,  Iisus  Hristos  şi-a  dovedit-o  nu  numai  ca  săvîr- 
şitor  al  preamăririi  lui  Dumnezeu,  ci  mult  mai  mult;  S-a  adus  pe  Sine  jertfă  pe 
altarul  crucii,  ca  prin  aceasta  să  izbăvească  lumea  din  pedeapsă  şi  moarte  veşnică. 
„Un  astfel  de  Arhiereu  se  cuvenea  să  avem:  sfînt,  fără  de  răutate,  fără  de  pată, 
osebit  de  cei  păcătoşi,  şi  fiind  mai  presus  decît  cerurile.  El  nu  are  nevoie  să  aducă 
zilnic  jertfe,  ca  arhiereii . . .  căci  El  a  făcut  aceasta  odată  pentru  totdeauna,  adu- 
cîndu-se  jertfă  pe  Sine  însuşi"  (Evrei  7,  26 — 27). 

Ca  împărat  şi-a  arătat  puterea  poruncind  stihiilor  naturii,  înmulţind  pîinea, 
săturind  mulţimile,  vindecînd  neputinţele  trupeşti  şi  sufleteşti,  alungind  şi  înfri- 
coşînd  puterile  întunericului,  a  coborît  asupra  Lui  slava  şi  strălucirea  dumnezeiască. 
„Şi  S-a  schimbat  la  faţă  înaintea  lor,  şi  a  strălucit  faţa  Lui  ca  soarele,  iar  veş¬ 
mintele  Lui  s-au  făcut  albe  ca  lumina"  (Matei  17,  2).  Puterea  împărătească  şi-a 
manifestat-o  prin  supremaţia  asupra  vieţii  şi  morţii,  fiind  stăpînitorul  lor.  „Toate 
prin  El  s-au  făcut;  şi  fără  El  nimic  nu  s-a  făcut  din  ce  s-a  făcut"  (Ioan  1,  3). 

Misiunea  de  profet-învăţător,  Mîntuitorul  a  desfăşurat-o  în  timpul  celor  peste 
trei  ani  de  activitate  în  rîndul  mulţimilor  şi  al  Apostolilor  Săi.  Menirea  şi  rolul  de 
arhiereu  jertfitor  le-a  pecetluit  în  săptâmîna  patimilor  Sale,  în  care  a  instituit 
taina  sfintei  împărtăşanii,  ca  mijloc  de  împăcare  dintre  Dumnezeu  şi  om,  iar  apoi 
aducîndu-se  pe  Sine  jertfă  de  bună  voie,  primind  a  suferi  ocară,  chinuiri  şi  moarte 
pe  cruce. 

Stăpînirea  împărătească  la  cea  mai  înaltă  treaptă  o  arată  în  mod  deosebit  de 
la  învierea  Sa  pînă  la  înălţarea  la  cer,  zdrobind  puterea  morţii  şi  a  iadului. 

Asupra  misiunii  Sale  ca  împărat  voiesc  să  ne  oprim  în  această  duminică, 
pentru  a  cunoaşte  cum  II  mărturisesc  cei  ce-i  sînt  credincioşi  Lui  precum  şi  cei 
care  se  arată  vrăjmaşi  ai  lui  Iisus  Hristos.  Iar  în  al  treilea  rînd  să  vedem  ce 
trebuie  să  îndeplinească  cel  ce  voieşte  să  facă  parte  din  împărăţia  Lui. 

I.  Să  vedem,  deci,  cum  II  mărturisesc  pe  Mîntuitorul  cei  ce-L  urmează  şi  cred 

în  El.  La  vestirea  naşterii  Mîntuitdrului,  îngerul  îi  zice  Fecioarei  Maria:  „Vei  naşte 
fiu  şi  vei  chema  numele  lui  Iisus.  Acesta  va  fi  mare  şi  Fiul  Celui  Preaînalt  se 
va  chema  şi  Domnul  Dumnezeu  Ii  va  da  tronul  lui  David,  părintele  Său,  şi  va  îm- 
părăţi  peste  casa  lui  Iacov  în  veci  şi  împărăţia  Lui  nu  va  avea  sfîrşit“  (Luca 
1,  31 — 33).  Magii  Răsăritului  aflînd  din  semnele  cereşti  că  s-a  născut  un  împărat 
mare,  pornesc  în  căutarea  lui  cu  daruri,  întrebînd:  „Unde  este  regele  iudeilor, 
Cel  Care  S-a  născut?  Căci  am  văzut  la  Răsărit  steaua  Lui  şi  am  venit  să  ne 
închinăm  Lui44  (Matei  2,  2).  Iar  Natanael  care  se  îndoia  că  poate  să  fie  ceva  bun  din 

Nazaret,  după  întîlnirea  sa  cu  Iisus  şi  după  ce  îi  spune  lui  Natanael  că  l-a  văzut 

mai  înainte  sub  smochin,  acestuia  i  se  deschid  ochii  conştiinţei  şi  ai  credinţei, 
mărturisind  cu  toată  ardoarea  inimii  sale  curate:  „Rabi,  Tu  eşti  Fiul  lui  Dum¬ 
nezeu,  Tu  eşti  regele  lui  Israel44  (Ioan  1,  49). 

La  intrarea  Mîntuitorului  în  Ierusalim  este  întîmpinat  de  mulţime  de  popor 
şi  copii,  ca  un  împărat,  cu  ramuri  de  finic  şi  cîntări  de  biruinţă  şi  preamărire: 

„Osana!  Binecuvîntat  este  Cel  ce  vine  întru  numele  Domnului,  împănatul  lui 

Israel44  (Ioan  12,  13). 

Din  cele  arătate  mai  sus  am  putea  vedea  cum  L-au  numit  împărat  pe  Iisus 
Hristos  cei  care  au  crezut  în  El. 

II.  împărat  L-au  numit  şi  vrăjmaşii  Lui. 

Această  adresare  i  se  aduce  lui  Iisus  mai  ales  în  timpul  judecăţii  şi  patimilor 
Sale.  Guvernatorul  Pilat  aflîndu-se  pe  scaunul  de  judecată  şi  cercetînd  dosarul  acu¬ 
zaţiilor  ce  se  aduc  Mîntuitorului,  II  întreabă:  „Tu  eşti  regele  iudeilor?  Răspuns-a 
Iisus:  De  la  tine  însuţi  zici  acestea,  sau  alţii  ţi-au  spus-o  despre  Mine?44  (Ioan  18, 
33—34). 

După  ce  a  fost  osîndit  la  moarte,  ostaşii  îi  împletesc  cunună  de  spini  şi  o 
pun  pe  capul  Lui,  şi  în  batjocură  „Au  început  să  se  plece  în  faţa  Lui,  zicînd: 
„Bucură-Te,  regele  iudeilor44  (Marcu  15  18).  Cununa  de  spini  însemna  în  derîdere 
coroana  împărătească;  haina  purpurie,  trestia  ce  l-au  silit  s-o  ţină  în  mînă 
reprezentau  insenm#  ale  puterii  împărăteşti.  Iar  după  ce  L-au  răstignit,  de-asupra 
capului  s-a  pus  o  ţ&bliţâ  pe  care  era  scrisă  vina  Lui,  de  către  Pilat.  „Şi  era  scris: 
Iisus  Nazarineamil,  Împăratul  iudeilor!44  (Ioan  19,  19).  Văzînd  aceasta  învinuitorii 
Lui  sînt  nemulţumiţi  şi  se  adresează  lui  Pilat  zicîndu-i  să  şteargă  cele  scrise,  adu- 
cîndu-i-se  vina  că  Acela  a  zis:  Eu  sînt  împăratul  iudeilor.  Dar  Pilat  n-a  schimbat 
nimic  ci  le-a  răspuns:  „Ce  am  scris,  am  scris44  (Ioan  19,  22),  şi  scris  a  rămas 
pînă  în  ziua  de  azi,  pînă  la  sfîrşitul  veacurilor:  Iisus  Nazarineanul,  împăratul  iudei¬ 
lor.  Acesta  este  titlul  de  glorie  înscris  pe  crucea  lui  Iisus,  transformat  din  cuvînt 
de  ocară  în  imn  de  slavă  şi  laudă. 

III.  Ce  trebuie  să  ştie  şi  să  facă  cei  ce  voiesc  să  fie  părtaşi  ai  împărăţiei  lui 
Iisus  Hristos. 

Trebuie  să  cunoaştem  mai  întîi  că  dacă  voim  să  ne  facem  moştenitori  ai 
împărăţiei  lui  Dumnezeu,  de  vrem  să  facem  parte  din  turma  împărăţiei  lui  Hristos, 
nu  este  o  altă  cale  spre  cer,  decît  calea  Crucii:  „Dacă  vrea  cineva  să  vină  după 
Mine,  să  se  lepede  de  sine,  să-şi  ia  crucea  şi  să-Mi  urmeze  Mie“  (Matei  16,  24). 

Mîntuitorul  purtînd  Crucea  ne  îndeamnă  să-l  urmăm,  ne  cheamă  după  Sine. 
Acesta  este  secretul  creştinismului,  este  motivul  pentru  care  Iisus  Hristos  are 
atîţia  următori;  pentru  că  El  se  află  în  frunte  şi  cuvintele  Lui  nu  sună  a  poruncă 
sau  ameninţare,  ci  a  dorinţă  şi  condiţie  pentru  a  ne  împărtăşi  din  împărăţia  Sa  cea 
cerească. 

In  această  privinţă  să  ne  fie  îngăduit  a  lua  un  exemplu  din  istoria  neamului 
nostru.  Mulţi  şi-au  pus  întrebarea  cum  a  fost  posibil  ca  domnitori  ca  Ştefan  cel 
Mare,  Mihai  Viteazul  şi  alţii,  cu  o  armată  puţin  numeroasă,  au  putut  birui  mulţi¬ 
mea  năvălitorilor  străini.  Iar  istoricul  Ioan  Lupaş  într-o  carte  privind  istoria 
poporului  român,  dă  răspunsul,  că  aceasta  se  datoreşte  faptului  că  voievozii  noştri 
aflaţi  înaintea  oştirii  li  se  adresa  cu  cuvintele  „După  mine!44,  pe  cînd  conducătorii 

invadatori  strigau  „înainte!44  fără  a  se  afla  în  fruntea  soldaţilor. 

Dacă  pentru  a-L  urma  pe  Hristos,  creştinul  este  dator  să-şi  ducă  cu  dragoste 
şi  credinţă  crucea  vieţii,  să  aruncăm  o  privire  spre  aleşii  Domnului  care  au  trecut 
fără  murmur  prin  focul  încercărilor  şi  al  suferinţelor,  din  dragoste  pentru  credinţa 
în  Hristos  şi  dorinţa  de  a  se  face  vrednici  de  chemarea  de  a  fi  numiţi  ostaşi  ai 
Crucii  lui  Hristos. 

Sfîntul  Ioan  Gură  de  Aur  în  scrierile  sale  atît  de  frumoase  la  adresa  creşti¬ 
nilor  nevoitori,  istoriseşte  propriile  suferinţe  pricinuite  de  duşmanii  săi.  Datorită 
unor  uneltiri  şi  invidii  din  partea  adversarilor,  sfîntul  este  aruncat  în  închisoare. 
In  acelaşi  timp  se  afla  închis  pe  nedrept  şi  un  alt  episcop  mai  tînăr  cu  numele 
Chiriac,  şi  acesta  era  tare  necăjit.  Sfîntul  Ioan  îi  trimite  o  scrisoare  de  îmbăr¬ 
bătare,  în  care,  printre  altele  îi  zice  aşa:  „De  va  voi  împăratul  să  mă  fierestuiască, 
am  pildă  pe  proorocul  Isaia.  De  va  voi  să  mă  arunce  în  mare,  am  pildă  pe 
proorocul  Iona.  De  va  voi  să  mă  arunce  în  foc,  îmi  stau  în  faţă  cei  trei  tineri  din 
Babilon  aruncaţi  în  cuptorul  cel  de  foc.  De  îi  este  voia  să  mă  azvîrle  în  groapa  cu 
lei,  îmi  este  'pildă  proorocul  Daniel.  De  va  voi  să-mi  taie  capul,  am  pildă  pe  Ioan 
Botezătorul.  De  va  vrea  să  mă  ucidă  cu  pietre,  îmi  este  pildă  sfîntul  arhidiacon 
Ştefan.  De  voieşte  să-mi  ia  averea,  nu  o  am,  căci  gol  am  ieşit  din  pîntecele  mamei 
mele  şi  gol  mă  voi  duce  din  viaţă.  Dacă  aş  fi  pe  placul  oamenilor  nu  aş  fi  slugă 
credincioasă  lui  Dumnezeu. 

Nouă  creştinilor,  nu  numai  proorocii  ne  sînt  pildă  vrednică  de  urmat,  ci  şi 
nenumăratele  cete  de  mucenici  şi  mărturisitori  ai  Crucii  lui  Hristos.  Sinaxarul 
creştin  este  plin  de  chinurile,  suferinţele  şi  moartea  mucenicească  pe  care  le-au 
îndurat  creştinii  cei  ce  pe  toate  ale  lumii  le-au  socotit  deşărtâciuni,  spunînd  cu 
apostolul  Pavel:  „M-am  răstignit  împreună  cu  Hristos;  şi  nu  eu  mai  trăiesc,  ci 
Hristos  trăieşte  în  mine“  (Gal.  2,  20). 

Cu  ce  cuvinte  îi  vom  putea  cinsti  pe  cuvioşii  părinţi  ai  pustiei,  cine  ar  putea 
spune  toate  răbdările,  lipsurile  şi  ostenelele  lor  pentru  a  putea  primi  cununa  vred¬ 
niciilor  de  la  împăratul  Hristos.  Ei  au  suferit  foamea,  setea,  golâtatea,  singurătatea, 
lipsuri,  şi-au  chinuit  trupul  prin  privegheri  şi  lacrimi,  fâcîndu-se  adevăraţi  mucenici 
ai  răbdării  şi  statorniciei  în  bine,  luptîndu-se  fără  contenire  cu  vrăjmaşul  mîn- 
tuirii,  diavolul.  Sfîntul  Serafim  de  Sarov  zice  despre  pustnici  că  aceştia  sînt  mun¬ 
ciţi  de  diavolul  ca  de  un  leu,  iar  lupta  cu  diavolul  —  îi  spune  unui  ucenic  al  său  — 
este  la  fel  de  dureroasă  precum  ai  ţine  mîna  în  flacăra  unei  luminări. 

în  Filocalie  ni  se  arată  despre  luptele  sfinţilor  cu  diavolul.  Cînd  aceştia  se 
rugau,  diavolul  lua  diferite  forme  de  fiară  sălbatică  câutînd  să-i  înspăiminte,  se 
repezeau  asupra  lor,  îi  îngrozeau,  muşcîndu-i,  zgîrîindu-i;  chip  de  şarpe  lua  diavolul 
şi  se  încolăcea  în  jurul  lor  spre  a  înceta  rugăciunea,  dar  sfinţii  primeau  mai 
degrabă  să  sufere  decît  să  facă  voia  diavolului  ori  să  se  lase  amăgiţi  de  deşertă¬ 
ciunile  lumii  sau  plăcerile  trupului. 

Că  cei  drepţi  şi  temători  de  Dumnezeu  nu  sînt  scutiţi  de  încercări  şi  ispite,  ci 
prin  ele  se  lămureşte  tăria  şi  credinţa  lor,  ne-o  arată  şi  sfîntul  apostol  Pavel,  cînd 
scrie:  „Fiul  meu,  nu  dispreţui  certarea  Domnului,  nici  nu  te  descuraja,  cînd 
eşti  mustrat  de  El.  Căci  pe  cine  îl  iubeşte  Domnul  îl  ceartă,  şi  biciuieşte  pe  tot 
fiul  pe  care  îl  primeşte.  Răbdaţi  spre  înţelepţire.  Dumnezeu  se  poartă  cu  voi  ca 
faţă  de  fii.  Căci  care  este  fiul  pe  care  tatăl  său  nu-1  pedepseşte?44  (Evrei  12,  5 — 7). 
Dar  apostolul  Pavel  nu  numai  că  îi  îndeamnă  şi  sfătuieşte  pe  credincioşi  în  pri¬ 
vinţa  răbdării  suferinţelor,  ci  el  însuşi  a  suferit  mult  pentru  credinţa  în  Iisus 
Hristos,  după  cum  scrie  în  epistola  doua  pe  care  le-o  trimite  creştinilor  din  Corint 
(II  Cor.  11,  23—28). 

Iar  dacă  cei  drepţi  şi  sfinţi  ai  lui  Dumnezeu  au  avut  multe  de  pătimit,  pur- 
tînd  crucea  suferinţelor  cu  răbdare,  umilinţă  şi  fără  cîrtire,  atunci  ce  vom  zice 
noi  păcătoşii,  care  după  cuvintele  tâlharului  de  pe  cruce  „primim  cele  cuvenite 
după  faptele  noastre44  (Luca  23,  41)',  şi  toate  încercările  şi  greutăţile  ce  vin  asupra 
noastră  nu  sînt  decît  semne  ale  milostivirii  dumnezeieşti,  care  să  ne  deştepte 
conştiinţa  din  somnul  amorţirii,  spre  a  ne  întoarce  la  Dumnezeu  din  calea  păcatu¬ 
lui  şi  a  pierzaniei.  De  vom  primi  cu  dragoste  aceste  mustrări,  de  ne  vom  purta 
crucea  vieţii  privind  cu  nădejde  spre  Crucea  atotbiruitoare  a  lui  Iisus  Hristos, 
Dumnezeu  ne  va  întări  în  răbdare  şi  credinţă,  uşurîndu-ne  greutăţile,  îndepârtînd 

de  la  noi  ispitele  şi  necazurile  cele  mai  presus  de  puterea  noastră.  Se  va  repeta  şi 
cu  noi  întâmplarea  dreptului  Iov,  care  adine  a  fost  încercat  de  Dumnezeu  în 
răbdarea  îndoit,  chiar  aici  pe  pămînt,  ne  spune  Sfînta  Scriptură,  şi  însutit  şi  înmiit 
copleşise,  l-a  biruit  şi  pe  diavolul  nedîndu-i  ascultare,  iar  Dumnezeu  i-a  răsplătit 
răbdarea  îndoit,  chiar  aici  pe  pămînt,  ne  spune  sfînta  Scriptură,  şi  însutit  şi  înmiit 
în  cer.  însă  să  avem  şi  noi  tăria  să  spunem  împreună  cu  el:  „Domnul  a  dat,  Domnul 
a  luat;  fie  numele  Domnului  binecuvîntat“  (Iov.  1,  21).  „Dacă  am  primit  de  la 
Dumnezeu  cele  bune,  nu  vom  primi  oare  şi  pe  cele  rele?“  (Iov.  2,  10). 

In  rugăciunea  domnească  „Tatăl  nostru"  noi  rostim:  „Facă-se  voia  Ta",  deşi 
am  fi  tentaţi  să  zicem  „facă-se  voia  mea",  dar  atunci  nu  ne  mai  putem  numi  urmă¬ 
tori  ai  Crucii  lui  Hristos.  Să  ne  rugăm  lui  Dumnezeu  nu  numai  să  scăpăm  de  neca¬ 
zuri  şi  încercări,  ci  să  ne  dea  putere  să  de  suportăm  şi  gînd  curat  că  toate  sînt  spre 
folosul  şi  mîntuirea  noastră.  De  ne  vom  purta  cu  bucurie  crucea  vieţii,  ea  ne  va  fi 
mai  uşoară,  căci  Dumnezeu  ne  va  ridica  din  greutatea  ei,  ea  nu  ne  va  strivi  ci  va  fi 
un  mijloc  de  a  ne  apropia  de  Dumnezeu,  de  a  ne  cunoaşte  greşelile  şi  rătăcirea, 
spre  a  ne  căi  şi  face  fapte  vrednice  de  purificare  şi  îndreptare  spre  căile  mîntuirii, 
avînd  nădejdea  în  răsplătirea  promisă  de  Mîntuitorul  Iisus  Hristos:  „Prin  răb¬ 
darea  voastră  veţi  dobîndi  sufletele  voastre"  (Luca  21,  19). 

Arhim.  Serafim  Man 


GÎNDURI  PENTRU  JOIA  MARE 

„Iar  Pilat  a  zis  către  ei:  Iată 
Omul"  (Ioan  19,  5) 


Profesorul  universitar,  preotul  şi  marele  pedagog  săliştean,  care  a  fost  Oni- 
sifor  Ghibu,  încrestează  în  lucrarea  sa:  „Pe  baricadele  vieţii"  (Gluj-Napoca,  1981) 
şi  aceste  gînduri:  „Ţine-ţi  coraj ia ...  Şi  Dumnezeu  va  avea  grijă  de  tine.  Numai 
să  fii  tare  în  credinţă . . .  Ţine-ţi  corajia  că  Dumnezeu  nu-i  părăseşte  pe  cei 
drepţi  ai  Lui . . .  Cuvintele  înţelepte  ale  mamei  mele  —  subliniază  O.  Ghibu,  cu¬ 
vinte  ca  cele  de  mai  sus  desigur  —  m-au  făcut,  mai  mult  decît  toată  Teologia 
şi  filozofia  învăţate  pe  la  atîtea  şcoli  înalte,  să  ancorez  puternic  în  voia  lui  Dum¬ 
nezeu,  care  este  mai  presus  decît  toate  combinaţiile  oamenilor". 

Aceste  cuvinte  ale  lui  O.  Ghibu,  care  l-au  ajutat  într-adevăr  să  stea  demn, 
cu  faţa  sus,  să  stea  drept  trupeşte  şi  sufleteşte,  aşa  cum  ham  cunoscut  pînă  în 
ultimii  ani  ai  vieţii  sale  pămînteşti  cu  toate  grelele  neajunsuri  prin  care  trecea, 
ne  sugerează  ceva  din  marea  taină  cuprinsă  în  faptele  pe  care  le  retrăim  cu 
toţii  în  Săptămîna  Mare  şi  cu  deosebire  la  slujba  de  Joi  seară. 

Biserica  noastră  învaţă  că,  prin  întruparea  Fiului  lui  Dumnezeu  în  persoana 
Mîntuitorulud  Iisus  Hristos,  Dumnezeu  adevărat  şi  om  adevărat,  firea  umană 
s-a  reînnoit,  făptura  umană  a  fost  rezidită,  a  fost  restaurată,  a  fost  refăcută, 
i  fost  vindecată  de  rănile  cauzate  de  căderea  protopărinţilor  noştri.  Acest  pro¬ 
ces  de  rezidire,  de  reînnoire,  este  desigur  adînc  şi  complex,  greu  de  pătruns  cu 
mintea,  dar  simţit  şi  înţeles  cu  inima,  care,  după  spusa  cuiva,  are  şi  ea  raţiunile 
ei,  aşa  cum  l-a  simţit  mama  lui  O.  Ghibu,  cum  l-au  simţit  mamele  noastre, 
cînd,  cu  frică  de  Dumnezeu,  ne-au  crescut  în  duhul  credinţei  străbune,  câlâuzin- 
du-ne  mereu  paşii  spre  cele  bune;  cum  a  simţit  poporul  nostru,  care,  de  aproape 
2000  de  ani,  şi-a  clădit  viaţa  sa  sufletească  pe  învăţătura  Bisericii,  care,  ca  mamă 
bună  ce  i-a  fost  şi  îi  este,  l-a  purtat  „negreşelnic  de  mînă  prin  meandrele  istoriei 
sale  de  atîtea  ori  învolburate. 

Cu  antenele  inimii  deci  să  ne  străduim  să  înţelegem  şi  noi  şi  mai  ales  să  ne 
pătrundem  de  ceea  ce  retrăim  la  denia  din  Joia  Mare,  cînd  ascultăm  cele  12  pe- 
ricope  evanghelice,  ca  şi  cîntările  de  la  strană. 

Dacă  sîmbăta  trecută  am  fost  martorii  învierii  lui  Lazăr,  mort  de  patru  zile, 
pus  şi  el  pe  lista  neagră  să  fie  ucis,  din  care  motiv  această  minune  apare  consem- 

nată  numai  în  Evanghelia  după  Ioan,  scrisă  către  anul  100  al  erei  noastre  creş¬ 
tine,  cînd  Lazâr  murise  a  doua  oară  şi  deci  nu  mai  era  în  primejdia  de-a  fi 
ucis  de  Sinedriul  ierusalitean;  dacă  Duminică  ne-am  bucurat  de  intrarea  sărbă¬ 
torească  a  lui  Iisus  în  Ierusalim;  dacă  luni  am  fost  martorii  curăţirii  pentru  a 
doua  oară  a  templului  din  Ierusalim  de  tarabele  care  profanau  sfinţenia  acestui 
eşezâmînt,  schimbîndu-i  parcă  destinaţia  lui  sacră;  dacă  marţi  am  văzut  smochi¬ 
nul  uscat  pentru  că  nu  avea  rod,  cum  ne  vom  usca  şi  noi  pentru  veşnicie,  cei  ce 
nu  ne  fructificăm  în  chip  pozitiv  viaţa;  dacă  miercuri  ne-am  reamintit  de  ne¬ 
cruţătorul  rechizitoriu  făcut  făţărniciei  fariseilor  şi  cărturarilor,  care  strecurau 
ţin  ţarul  şi  înghiţeau  cămila,  oa  şi  de  prevestirea  dărîmării  Ierusalimului,  ceea  ce  se 
Va  întîmpla  la  anul  70,  iată  că  astăzi,  joi,  în  cadrul  Cinei  de  Taină,  Iisus-Domnul 
nostru  instituie  Sf.  Taină  a  Euharistiei,  în  jurul  căreia  se  va  închega  apoi  Sf. 
Liturghie,  această  slujbă  a  slujbelor  noastre  bisericeşti. 

Tot  astăzi,  spre  seară,  Mîntuitorul  Hristos  ne  dă  o  cutremurătoare  lecţie 
de  smerenie,  de  omorîre  a  duhului  de  slavă  deşartă,  de  mîndrie  oarbă,  care  ge¬ 
nerează  atîtea  neajunsuri  şi  dureri  în  lume,  o  lecţie  de  slujire  fără  egal,  atunci 
cînd  El,  învăţătorul;  EJ,  Ziditorul  a  toate,  spală  picioarele  ucenicilor  Săi.  Spune 
Cîntarea  de  la  strană:  „Astăzi,  Cel  neapropiat  după  fiinţă  lucru  de  rob  face;  cu 
ştergarul  s-a  încins,  Cel  ce  îmbracă  cerul  cu  nori,  apă  a  turnat  în  spălător,  Cel 
ce  a  despărţit  Marea  Roşie  şi  plecîndu-se  în  genunchi  a  început  a  spăla  picioa¬ 
rele  ucenicilor4*.  înţelesul  acestui  act  ni-1  exprimă  şi  o  rugăciune  care  se  rosteşte 
tot  la  slujba  din  Joia  Mare:  „Doamne,  Dumnezeul  nostru,  Cel  care  ne-ai  arătat 
'nouă  măsura  smereniei,  prin  plecarea  Ta  cea  prea  înaltă . . .  ne-ai  învăţat  pe  noi 
Gă  slujim  unul  altuia**. 

Joi  seara,  astă  seară,  aşadar,  Iisus-Domnul  nostru  întîmpină  în  grădina  Ghet- 
simani  pe  Iuda,  cel  cuprins  de  lăcomia  banilor,  cu  cuvîntul  de  „prietene*4,  ceea  ce 
l-a  dezarmat  pe  Iuda,  făcîndu-1  să-şi  aducă  aminte  de  marele  păcat  pe  care  l-a 
săvîrşit,  vînzînd,  de  dragul  banilor,  un  om  nevinovat,  păcat  subliniat  în  atîtea 
cîntâri  de  la  strană. 

Cele  douăsprezece  pericope  evanghelice  pe  care  le  ascultăm  «astă  seară  ne 
reamintesc  totodată  cîteva  învăţături  de  câpătîi  ale  Mîntuitorului  Hristos,  care 
definesc  calitatea  Sa  de  Mîntuitor,  de  salvator  al  nostru  din  prăpastia  în  oare  ne 
aruncase  păcatul  strămoşesc,  cum  sînt:  „Pentru  aceasta  am  venit  în  lume  ca  să 
mărturisesc  adevărul*4  (Ioan  18,  37);  „Eu  sîint  tulpina  viţei  iar  voi  mlădiţele;  cine 
râmîne  întru  mine  şi  eu  întru  el  acela  aduce  roadă  multă*4  (Ioan  15,  5);  „In  lume 
necazuri  veţi  avea,  dar  îndrăzniţi,  Eu  am  biruit  lumea*4  (Ioan  16,  33),  adică  pă¬ 
catul,  răul,  moartea. 

Marea  lecţie  însă  din  Joia  Mare,  a  nopţii  care  urmează  şi  a  Vinerii  Mari 
este  pentru  noi,  fiii  Bisericii,  dragostea,  dragostea  nemărginită  a  lui  Dumnezeu 
pentru  noi  oamenii. 

Ştim  despre  Dumnezeu  că  este  spirit  absolut,  că  este  atotputernic,  atotpre- 
zent,  atotvăzător,  atotştiutor,  dar  mai  ştim  că  Dumnezeu  este  şi  dragoste,  iar 
această  dragoste  s-a  făcut  vădită  la  Creaţie,  dar  o  simţim  mai  ales  în  aceste 
zile  ale  Sâptâmînii  Mari.  Dacă  Joi  către  seară  îl  vedem  pe  Iisus-Domnul  nostru 
Spâlînd  picioarele  ucenicilor,  pline  de  praful  şi  sudoarea  căldurilor  mediteraneene, 
începînd  de  Joi  seara,  pînâ  Vineri,  către  ora  3  după  amiază  îl  vedem  pe  El,  Fiul  lui 
Dumnezeu  cel  fără  de  păcat,  pe  cel  nevinovat  ca  un  miel,  cu  care  a  şi  fost  ase¬ 
mănat,  îl  vedem  hulit,  pălmuit,  scuipat,  bătut  peste  gură,  legat,  încoronat  cu  co¬ 
roană  de  spini,  purtat  de  colo-colo,  toate  suferindu-le  cu  o  seninătate  cu  ade¬ 
vărat  divină,  fără  să  blesteme,  fără  să-i  privească  cu  ură  pe  batjocoritorii  şi  chi- 
huitorii  Săi.  Dimpotrivă,  compătimindu-i  pe^ntru  îngustimea  lor,  pentru  întuneci¬ 
mea  lor  de  minte,  pentru  ura  lor,  se  roagă  pentru  ei:  Doamne,  iartă-le  lor  că  nu 
ştiu  ce  fac.  Pe  drept  deci  spune  cîntarea  de  la  strană:  „Cel  ce  se  îmbracă  cu  lu¬ 
mina  ca  şi  cu  o  haină  a  stat  gol  la  judecată  şi  a  primit  palme  peste  obraz  din 
miinile  pe  care  le-a  zidit . . .  Atunci  s-a  rupt  catapeteasma  templului,  Soarele  s-a 
întunecat,  nesuferind  să  vadă  batjocorit  pe  Dumnezeu,  de  care  se  cutremură 
toate*4. 

Toate  acestea  pentru  noi  şi  toate  din  dragoste,  care  „toate  le  rabdă14,  toate 
pentru  rezidirea  noastră,  pentru  înnoirea  noastră,  pentru  domesticirea  plămadei 
hostre  lăuntrice,  pentru  deschiderea  ochilor  noştri  sufleteşti  şi  întoarcerea  noas¬ 
tră  „de  la  întuneric  la  lumină44  —  cum  va  fi  definită  mai  tîrziu  munca  aposto¬ 
lică,  lucrarea  de  evanghelizare  a  Sf.  Pavel  (F.  Ap.  26,  16 — 18),  „Bătut  fiind,  Fâcăto- 
rule  al  meu,  pentru  mine  te-ai  dat  a  fi  răstignit,  ca  mîntuirea  mea  în  mijlocul 
pămîntului  lucrînd-o,  să  izvorăşti  lumii  viaţa  şi  să  faci  nemuritori,  prin  sîngele 
Tău  cel  cinstit,  pe  cei  ce  îţi  urmează  Ţie44  —  spune  tot  o  cîntare  din  Joia  Mare. 

Nevinovăţia  lui  Iisus-Domnul  nostru  a  fost  intuită  şi  de  soţia  lui  Pilat:  „Ni¬ 
mic  să  nu  faci  dreptului  acestuia44,  iar  de  această  nevinovăţie  a  fost  convins  chiar 
Pilat.  „A  ieşit  iarăşi  afară  Pilat  şi  a  zis  către  ei:  Iată  vi-1  aduc  afară  ca  să  ştiţi 
că  nu  găsesc  în  el  nici  o  vină.  Deci  a  ieşit  Iisus  afară  purtînd  cununa  cea  de 
spini  şi  mantia  cea  roşie.  Iar  Pilat  a  zds  către  ei:  Iată  OmulI44  (Ioan  19,  4 — 5),  Ecce 
homo,  scenă  care  a  inspirat  pe  mulţi  şi  mari  artişti  ai  lumii. 

* 

Se  spune  despre  Diogene  din  Sinope,  filozof  cinic  grec,  contemporan  cu 
Alexandru  cel  Mare-Macedon,  că  ziua  în  amiaza  mare  umbla  prin  pieţele  Atenei, 
cu  un  felinar  aprins.  La  întrebarea  ce  caută?  El  răspundea:  Caut  un  om. 

Diogene  întîlnea  desigur  destui  oameni  în  calea  sa,  dar  el  căuta  un  om  a- 
nume,  un  om  în  adevăratul  înţeles  al  cuvîntului,  un  om  ideal,  fără  cusururi,  un 
om  nepătat,  drept  în  cel  mai  înalt  înţeles  al  cuvîntului,  un  om  în  care  chipul  lui 
Dumnezeu  să  se  oglindească  în  el  în  mod  deplin. 

După  peste  300  de  ani,  omul  pe  care  îl  căuta  Diogene,  fără  să  vrea  şi  fără 
să  ştie  a  fost  arătat  lumii  întregi,  nouă  celor  de  astăzi,  celor  dinaintea  noastră 
şi  tuturor  celor  ce  vor  veni  după  noi,  de  către  Ponţiu  Pilat,  în  persoana  lui  Iisus 
Hristos-Domnul  nostru,  moment  care  a  marcat  începutul  unei  ere  noi  în  istoria 
omenirii,  începutul  unui  alt  mod  de  viaţă  omenească,  cu  adevărat  nou,  începutul 
unui  om  altoit  în  persoana  divin-umană  a  Mîntuitorului  Hristos,  prin  El  înnoin- 
du-şi  în  chip  real  viaţa  toţi  fiii  buni  din  totdeauna  ai  Bisericii. 

Să  privim  deci  la  pilda  nedezminţită  de  vieţuire  umană  pe  care  ne-a  lăsat-o 
Iisus-Domnul  nostru  şi  să  deschidem  larg  ferestrele  sufletelor  noastre,  pentru  ca 
luminile  şi  puterile  pe  care  ni  le-a  lăsat,  trecînd  prin  atîtea  umiliri  şi  sacrificii,  să 
pătrundă  şi  în  fiinţa  noastră  a  fiecăruia  şi  s-o  înnoiască,  spre  bucuria  vieţii  de 
aici  şi  fericirea  veşnică. 

Arhid.  Gh.  Papuc 


BUCURIA  ÎNVIERII 


Acest  salut  freamătă  văzduhul  şi  înconjoară  pămîntul  de  la  un  capăt  la  al¬ 
tul.  La  vestea  lui,  trezită  din  letargie,  întreaga  natură  îmbracă  haina  de  sărbă¬ 
toare,  iar  inima  credincioşilor,  după  şapte  sâptâmîni  de  post  şi  rugăciune,  de  în¬ 
tristare  şi  căinţă  —  saltă  de  bucurie  pentru  că  sînt  chemaţi  la  o  viaţă  nouă,  la 
Hristos  cel  ce  a  înviat  din  mormînt. 

Adevărul  învierii  Domnului,  mare  cît  veacurile,  stă  la  temelia  mîntuirii  noas¬ 
tre.  El  ne  întăreşte  credinţa  că  Domnul  este  cel  ce  a  murit  pentru  păcatele  noastre, 
şi  'ne-a  lăsat  viaţa  Sa  ca  pildă  de  urmat,  este  Dumnezeu  adevărat  care  a  rupt 
zapisul  păcatelor  noastre,  a  sfărîmat  puterea  morţii  şi  nouă  ne-a  dăruit  viaţa  veş¬ 
nică. 

Iubiţi  credincioşi,  dacă  Hristos  Domnul  n-ar  fi  înviat,  nu  ne-ar  fi  mîntuit, 
deoarece  ar  fi  arătat  că  este  numai  Om.  El  ar  fi  rămas  un  mare  binefăcător  al 
omenirii,  la  fel  cu  alţi  filozofi,  savanţi  şi  eroi  de-a  lungul  veacurilor  care  s-au 
jertfit  şi  au  promovat  progresul  său  spiritual,  moral  şi  social,  dar  n-au  mîntuit-o 
pentru  că  n-au  scos-o  din  păcate.  Ei  au  fost  oameni  ca  şi  nod  şi  au  murit  pen¬ 
tru  păcatele  lor. 

Murind  ca  Om  desăvîrşit,  Domnul  a  Înviat  ca  Dumnezeu,  pentru  că  El  este 
Fiul  Său  in  una  şi  aceeaşi  persoană:  lumină  din  lumină,  Dumnezeu  adevărat  din 
Dumnezeu  adevărat,  născut  din  Tatăl  mai  înainte  de  voci,  întrupat  din  Sf.  Fe¬ 
cioară  Maria,  ca  să  ne  mîntuiască  de  păcat,  să  sufere  pentru  noi  şi  să  ne  facă 
iarăşi  fiii  lui  Dumnezeu  cum  am  fost  la  început.  In  acest  scop  Domnul  a  luat  asu¬ 
pra  Sa  păcatul  lui  Adam  şi  păcatele  tuturor  oamenilor  şi  a  murit  pentru  ele,  îm- 
păcîndu-ne  cu  Dumnezeu.  De  aceea  Domnul  Hristos  este  în  veci  adevăratul  nostru 
Mîntuitor. 

Iubiţi  credincioşi,  pentru  ca  să  înţelegem  mai  bine  pentru  ce  Domnul  este 
Mîntuitorul,  nostru,  al  fiecăruia  în  parte  şi  al  tuturor  la  un  loc,  închipuiţi-vă  că 
printr-o  întîmplare  nenorocită  aţi  ajuns  în  temniţă  şi  sînteţi  .condamnaţi  la 
Inoarte,  aşteptînd  cu  înfrigurare  să  fiţi  executaţi.  Deodată  uşa  se  deschide  şi  te 
cuprinde  fiori  reci,  sîngele  îţi  îngheaţă  în  vine  şi  totul  ţi  se  întunecă  în  faţa  ochi¬ 
lor,  graiul  ţi-a  amuţit,  voinţa  a  dispărut,  groaza  te  stăpîneşte  şi  te  vezi  tîrît  de 
un  câlâu  să  fii  împuşcat  sau  spînzurat.  Dar  ce  să  vezi?  în  locul  călăului  intră  la  . 
tine  un  Om  îmbrăcat  în  haine  strălucitoare.  El  se  apropie  de  tine,  te  ia  în  braţe, 
te  sărută  şi  plin  de  dragoste  îţi  zice:  „Fratele  meu,  am  venit  cu  voia  celor  de 
sus  să  te  scap,  vreau  să  mor  eu  în  locul  tău.  Dă-mi  hainele  tale  zdrenţuroase  şi 
tnurdare  şi  te  îmbracă  cu  hainele  mele  şi  ieşi;  de-acum  nu  mai  eşti  vinovat  cu  ni¬ 
mic;  ai  scăpat  de  osînda  greşalelor  şi  păcatelor  tale,  eşti  un  om  liber,  bucurîn- 
du-te  de  viaţă,  eu  rămîn  în  locul  tău!**. 

Binefăcătorul  acesta  este  Iisus  Hristos,  fratele  nostru,  Fiul  lui  Dumnezeu  şi 
Fiul  Omului,  care  a  fost  dat  din  dragoste  spre  moarte  de  către  Tatăl  ceresc  (In. 

3,  14).  De  aceea  El  este  Mîntuitorul  meu,  al  tău,  al  nostru  al  tuturor  şi  prin  rana 
şi  suferinţele  pătimite  şi  moartea  Lui  noi  toţi  ne -am  vindecat  (Is.  53). 

Dar  iată  că  acum  se  revelează  minunea.  Omul  acesta  umilit,  batjocorit,  hu¬ 
lit  şi  chinuit,  răstignit,  omorît  şi  îngropat,  n-a  rămas  în  mormînt  decît  trei  zile 
şi  a  înviat  pentru  că  n-a  fost  un  simplu  om  ca  alţi  oameni,  n-a  fost  numai  Om, 
ci  şi  Dumnezeu  şi  ca  Dumnezeu  El  a  înviat  din  morţi.  De  această  biruinţă  ne 
bucurăm  şi  ne  veselim  în  veac  noi  toţi,  deoarece  învierea  Lui  este  certitudinea 
învierii  noiastre  şi  este  cîştigată  în  numele  nostru  al  tuturor.  De  aceea,  săltînd  de 
bucurie,  că  ne-a  trecut  „din  moarte  la  viaţă  şi  de  pe  pămînt  la  cerw,  iar  puterea 
celui  rău  s-a  distrus,  zicem  cu  mărtiul  Apostol  Pavel:  „Unde  îţi  este  moarte  bol¬ 
dul?  Unde  îţi  este,  iadule,  biruinţa4*  (I  Cor.  15,  55 — 56). 

Aceasta  văzîndu-le  cu  duhul,  psalmistul  a  grăit:  „Aceasta  este  ziua  pe  care 
a  făcut-o  Domnul  să  ne  bucurăm  şi  să  ne  veselim  într-însa!**  Iar  noi  cîntăm  cu 
bucurie:  „Astăzi  toate  de  lumină  s-au  umplut  şi  cerul  şi  pămîntul . . pentru  că 
Dumnezeu  s-a  împăcat  cu  noi  prin  jertfa  Fiului  Său;  Dumnezeu  a  devenit  Părin¬ 
tele  nostru,  iar  noi  am  ajuns  fiii  Săi  prin  har.  In  lumina  bucuriei  pascale,  cre¬ 
dincioşii  sînt  îndemnaţi  să  se  ierte  şi  să  se  împace  între  ei,  „să  zicem  fraţilor  şi 
celor  ce  ne  urăsc  pe  no»iu. 

Dar,  iubiţi  credincioşi,  marea  bucurie  a  învierii  o  simte  sufletul  credincios 
numai  dacă  priveşte  prin  contrast  dialectic  faptele  dureroase  din  Vinerea  Sf.  Pa¬ 
timi.  In  această  zi  am  văzut  stînd  faţă  în  faţă  Dumnezeu  cu  omul  demonizat,  lu- 
tnina  cu  întunericul,  Adevărul  şi  Binele  absolut  cu  minciuna  neruşinată  şi  rău¬ 
tatea  sălbatică,  binefacerea  cu  nerecunoştinţa,  prietenia  sinceră  cu  laşitatea  şi 
trădarea  mîrşavă,  autoritatea  şi  dreptatea  desăvîrşită  cu  lipsa  de  răspundere  şi 
Nedreptatea  cea  mai  ordinară,  iubirea  altruistă  şi  jertfelnică  cu  ura  egoistă,  opor¬ 
tunistă,  iertarea  cu  răzbunarea,  virtutea  cu  păcatul  şi  viciul.  Viaţa  adevărată  cu 
moartea,  etc.  Atunci  de  frică  ni  s-a  cutremurat  toată  fiinţa  pentru  că  am  văzut 
triumful  forţelor  întunericului  asupra  forţelor  luminii,  am  văzut  pe  omul  îndrăcit 
lovind,  omorînd  şi  aşezînd  în  groapă  pe  Cel  mai  bun  dintre  toţi  oamenii  care  au 
călcat  pe  acest  pămînt  plin  de  fărădelege,  pe  binefăcătorul  tuturor,  pe  Domnul  şi 
Mîntuitorul  nostru  Iisus  Hristos.  De  aceea  am  plecat  de  la  Mormîntul  Domnului 
cu  inima  plină  de  durere  şi  cu  sufletul  tulburat  şi  desnâdăjduiţi  zicîndu-ne  în 
tăcere:  dacă  acesta  este  sfîrşitul  Celui  mai  bun  dintre  toţi  fraţii  noştri,  viaţa 
este  o  tragedie  şi  nu  trebuie  să  mai  trăieşti,  să  lupţi,  să  te  frâmînţi,  să  faci  binele, 

să  fii  virtuos,  căci  sfîrşitul  tuturor  strădaniilor  este  înfrîngerea,  capitularea,  căde¬ 
rea  şi  moartea.  Deşertăciunea  deşertăciunilor ...  să  mîncâm  şi  să  bem,  viaţa  n-are 
rost;  omul  este  singur  în  lume:  răul  şi  moartea  înghite  pe  toţi.  Mîntuirea  noas¬ 
tră  este  zadarnică.  Dumnezeu  nu  există;  totul  este  haos  şi  întîmplare.  O  concep¬ 
ţie  pesimistă  despre  lume  şi  sensul  existenţei,  pune  astfel  stăpînire  pe  viaţa 
hoastră. 

Dar  iată  a  venit  ziua  învierii  cînd  toate  se  umplu  de  lumină.  Ea  ne  cheamă 
la  viaţa  nouă  plină  de  veselie,  pentru  că  Hristos  a  înviat  ca  un  Dumnezeu  şi  s-au 
sfărîmat  porţile  iadului,  a  zdrobit  puterea  celui  rău  şi  ne-a  adus  mîntuirea.  Prin 
El  sîntem  fericiţi  în  veci.  Veniţi  azi  toţi  credincioşii  să  ne  îmbrăţişăm  cu  bucu¬ 
rie  unul  pe  altul,  pentru  că  Mirele  Hristos  a  răsărit  nouă  din  mormînt  purtînd 
în  mină  Crucea,  semnul  eternei  noastre  biruinţe.  Prin  aceasta  se  arată  că  Dum¬ 
nezeu  este  mai  tare  decît  omul  demonizat,  forţele  luminii  sînt  mai  puternice  decît 
forţele  întunericului  care  se  sting  numai  după  trei  zile;  Adevărul  şi  Binele  abso¬ 
lut  biruiesc  minciuna  şi  răutatea  feroce,  dreptatea  iese  la  suprafaţă,  iubirea  şi  ier¬ 
tarea  sînt  mai  tari  decît  ura  şi  răzbunarea,  virtutea  triumfă  peste  păcat  şi  fără¬ 
delege,  viaţa  învinge  moartea. 

Iubiţi  credincioşi,  ziua  învierii  ne  spune  că  viaţa  este  lucrul  cel  mai  de  preţ 
şi  trebuie  închinată  lui  Dumnezeu,  căci  El  ne-a  dat-o  şi  îngrijeşte  de  ea,  că  meri¬ 
tă  să  trăieşti,  să  lupţi  şi  să  te  jertfeşti  pentru  promovarea  şi  triumful  valorilor 

absolute:  pentru  Adevăr,  Bine,  Frumos,  Sfinţenie,  Dreptate,  etc _ _  după  pilda 

vieţii  Domnului,  căci  urmînd  şi  murind  cu  El,  pentru  împlinirea  volei  şi  porun¬ 
cilor  Lui,  vom  învia  împreună  cu  El. 

Ziua  învierii  pentru  creştini  este  cea  mai  înaltă  lecţie  de  optimism  sănătos, 
moderat  şi  robust.  Ea  ne  arată  că  la  cîrma  universului  este  un  Dumnezeu  Pă¬ 
rinte  oare  cîrmuieşte  şi  îngrijeşte  de  noi,  prin  Fiul  şi  Sfîntul  Duh,  să  ne  mîn- 
tuim  şi  să  ne  sfinţim.  Ziua  învierii  ne  spune  că  viaţa  noastră  nu  este  o  zi  de 
sărbătoare,  dar  nici  o  zi  de  temniţă,  ci  este  o  zi  de  lucru,  de  încredere  serioasă, 
de  luptă  insistentă  cu  înfrîngeri  şi  căderi,  chiar  cu  înmormîntarea  ta,  fratele 
tneu,  cu  nesocotinţa  binelui  făcut,  cu  batjocorirea  valorii  şi  a  muncii  tale,  slujit, 
cu  sfinţenie  decenii  de-a  rîndul.  Nu  te  teme,  frate,  toţi  vom  trece  prin  aceste 
clipe.  E  Vinerea  Patimilor  în  viaţa  ta,  e  încercarea  cea  mare  pentru  tine,  ca 

pentru  dreptul  Iov.  Nu  deznădăjdui,  nu  te  revolta,  nici  nu  blestema  ziua  în  care 
te-ai  născut  (Iov  3,  1 — 20;  20 — 24),  nici  ^lipa  sfîntă  cînd  te-ai  hotârît  să  slujeşti 
lui  Dumnezeu.  Nădăjduieşte  în  El,  rabdă  şi  luptă  şi  vei  vedea  învierea  ta  din 

morţi,  dacă  eşti  cinstit  şi  corect.  Pentru  tine,  frate,  şi  pentru  toţi  cei  credincioşi 
a  grăit  Domnul:  „îndrăzniţi,  eu  am  biruit  lumea"  (In.  16,  33).  Numai  peste  Golgota 
se  ajunge  la  înviere  şi  numai  acest  drum  al  Crucii  dă  semnul  suprem  al  vieţii 
şi  bucuria  de  a  trăi.  „Fia  credincios  pînă  la  moarte  şi  îţi  voi  da  cununa  vieţii" 
(Ap.  2,  10).  Munceşie,  luptă,  jertfeşte,  renunţă  şi  sufere  răul  căci  vine  fericirea 
mare  a  învierii  taie,  a  biruinţei  pe  care  ţi-o  va  da  ţie  Domnul  şi  celor  ce  ascultă 
de  El.  Supune- te  lui  Dumnezeu,  ascultă  şi  urmează  voia  Lui  fără  murmur  şi 
tnergi  liniştit  înainte,  căci  vei  vedea  ruşinaţi  toţi  duşmanii  tăi.  In  ziua  aceea  te 
vei  bucura  de  pătimirea  ta  şi  vei  binecuvînta  pe  Dumnezeu  care  te-a  întărit  în 
greul  vieţii.  Ziua  învierii  tale,  ziua  cea  mare  a  bucuriei  pe  care  nimeni  nu  şi-o 
mai  poate  lua,  e  ziua  mîntuirii  şi  a  fericirii  tale. 

Iubite  frate,  citesc  în  ochii  tăi  că  nu  te  bucuri  din  adîncul  fiinţei  tale  de 

învierea  Domnului.  Cauza?  Tu  ai  ceva  pe  suflet,  ai  rămas  în  păcatele  tale  de 

ieri.  Tu  nu  te-ai  împăcat  cu  Dumnezeu,  cu  aproapele  şi  cu  tine  însuţi;  de  aceea 
nu  te  scoli  azi  cu  Hristos  din  groapa  păcatelor  tale,  nu  ai  înviat  la  o  viaţă  nouă. 
Deşi  tu  te-ai  spovedit  şi  ai  făgăduit  cu  căinţă  să-ţi  schimbi  viaţa,  să  devii  mai 
bun,  mai  drept  şi  cinstit,  nepătimaş,  iubitor  şi  jertfelnic,  iertător  şi  binefăcător, 
hu  te  ţii  de  cuvînt.  Tu  nu  ai  murit  cu  omul  cel  vechi  de  ieri  cum  ai  promis  în 
faţa  lui  Dumnezeu,  de  aceea  nu  poţi  învia;  eşti  mort  cu  duhul.  Tu  porţi  ură,  eşti 
lacom,  zgîrcit  şi  nedrept,  clevetitor,  beţiv  şi  desfrînat;  faci  vrajbă,  aduci  ceartă 
şi  supărare  în  jurul  tău,  n-ai  credinţă  şi  nici  evlavie  în  Dumnezeu,  te  ruşinezi 
de  numele  lui  Hristos  şi  te  lapezi  de  Evanghelia  Lui.  Ridică-te,  leapădă-te  de 

aceste  păcate!  împlineşte  făgăduinţa  făcută  lui  Dumnezeu  la  Spovedanie  şi  schim- 
bă-te!  Te-ai  cuminecat,  ai  în  tine  pe  Hristos  Dumnezeu.  Roagâ-L  să-ţi  dea  harul 
învierii  Sale  oare  să  te  ajute  să  rupi  cu  păcatul,  în  gînd,  în  vorbă  şi  faptă. 

Strigâ-L:  „Vino,  Doamne,  ajută-mă!  Inviază-mă  la  o  viaţă  nouăl  Voiesc  ca 
Tu  să  trăieşti  de  acum  înainte  în  viaţa  mea!  Să  fii  Tu  modelul  meu  de  purtare! 
Sporeşte-mi  credinţa,  nădejdea  şi  dragostea  de  Tine  şi  de  aproapele.  Voiesc  să 
merg  după  Tine;  luminează-mi  cărarea  cu  lumina  Ta!  Tu  eşti  Calea,  Adevărul  şi 
Viaţa  (In.  14,  6).  Tu  eşti  Calea  care  nu  rătăceşte,  Adevărul  oare  nu  se  înşeală  şi 
Viaţa  care  nu  se  stinge,  ci  ne  luminează  cu  har  în  vecii  vecilor4*.  Amin. 


Prot.  stavr.  Prof.  Dr.  Simion  Radu 


Viaţa  bisericească  în  libertate 


P.  S.  DR.  SERAFIM  JOANTA  FAGARAŞANUL,  NOUL  EPISCOP- VICAR 

AL  ARHIEPISCOPIEI  SIBIULUI 


Potrivit  cerinţelor  actuale  şi  duhului  înnoitor  pătruns  şi  în  lucrarea  Bisericii 
noastre  după  Revoluţia  română  din  decembrie  1989,  în  şedinţa  Sf.  Sinod  din  12  fe¬ 
bruarie  ae.  între  episcopii  şi  arhiereii-vicari  aleşi  pentru  posturile  de  mult  va¬ 
cante  dar  necompletate  se  numără  şi  P.  C.  pr.  Dr.  Romul  Joantă,  duhovnic- asis¬ 
tent  la  Institutul  Teologic  Universitar  din  Sibiu,  ales,  la  propunerea  I.  P.  S.  Mitro¬ 
polit  Antonie  al  Ardealului,  ca  episcop-vioar  la  Arhiepiscopia  Sibiului. 

în  cadrul  vecerniei  de  sîmbătâ,  17  februarie  a.c.,  P.  Cuv.  Sa  a  fost  tuns  în  mo¬ 
nahism,  de  către  I.  P.  S.  Mitropolit  Antonie  al  Ardealului,  primind  numele  de 
Serafim,  fiind  prezentat  de  P.  Cuv.  arhim.  V.  Tohăneanu,  stareţul  Mănăstirii  Brîn- 
coveanu  de  la  Sîmbăta  de  Sus. 

Duminică,  18  februarie  a.c.,  după  Sf.  Liturghie,  P.  Cuv.  derom.  Serafim  Joantă 
a  fost  hirotesit  arhimandrit. 

Sîmbătă,  10  martie  a.c.,  după  slujba  vecerniei  din  catedrala  mitropolitană 
din  Sibiu  a  avut  loc  ceremonia  chemării  ipopsihiului  Serafim  Joantă  la  treapta 
arhieriei,  cu  titlul  de  Fâgărăşanul,  fiind  prezentat  de  P.  C.  pr.  prof.  D.  Abrudan  şi 
şi  P.  C.  pr.  prof.  I.  Moldovam,  ceremonial  constînd,  după  cum  se  ştie,  din  citirea 
actului  sinodal  de  chemare  la  arhierie,  din  cercetarea  canonică  şi  mărturisirea  de 
credinţă  etc.,  ceea  ce  s-a  săvîrşit  de  către  P.  S.  Episcop-vicar  Justinian  Maramure- 
şanul  al  Arhiepiscopiei  Vadului,  Feleacului  şi  Clujului,  P.  S.  Arhiereu-vicar  Andrei 
Mureşanul  al  Episcopiei  de  Alba  Iulia  şi  P.  S.  Arhiereu-vicar  Ioan  Crişanul  al 
Episcopiei  Oradiei.  „Răspund  cu  multă  smerenie  şi  frică  de  Dumnezeu  acestei 
airhiereşti  şi  părinteşti  chemări  şi  primesc  cu  supunere  şi  bucurie  sfînta  şi  greaua 
sarcină  a  arhieriei 44  —  am  reţinut  dintre  multele  mărturisiri  făcute  de  ipopsihiu; 
Şau:  „Harul  Sfîntulud  Duh  să  fie  cu  tine,  luminîndu-te,  întărimdu-te  şi  înţelepţin- 
du-te  în  toate  zilele  tale44,  după  cum  sună  una  din  binecuvîntările  arhiereilor 

adresate  candidatului  la  hirotonia  întru  arhiereu,  ipopsihiul  Serafim  Joantă. 

După  ceremonie,  P.  C.  pr.  prof.  D.  Abrudan  a  rostit  un  cuvînt  de  învăţătură, 
în  care  a  explicat,  între  altele,  semnificaţia  slujbei  care  s-a  săvîrşit,  cuvînt  de 
zidire  sufletească  rostind  şi  P.  Cuv.  ipopsihiu  Serafim. 

Duminică,  11  martie  1990,  a  avut  loc  hirotonirea  întru  arhiereu  a  P.  Cuv. 
Serafim  Joantă,  eveniment  la  care  a  participat  un  mare  număr  de  credincioşi 
din  Sibiu  şi  din  alte  parohii  transilvănene. 

Au  fost  de  faţă  de  asemenea:  Dl.  prof.  Dr.  Nicolae  Stoicescu,  ministrul  cul¬ 
telor,  conducerea  judeţului  şi  minicipiului  Sibiu,  conducerea  armatei  şi  poliţiei 
sibiene,  reprezentanţi  ai  cultelor  din  Sibiu,  reprezentanţi  ai  presei  locale,  alţi 

•invitaţi. 

Erau  prezenţi  totodată  familia  părintelui  Joantă,  cunoscuţi,  părinţii  proto¬ 
popi  şi  alţi  preoţi  din  Arhiepiscopie. 

A  participat  dl.  Olivier  Clement,  profesor  la  Institutul  Teologic  Sf.  Ser- 
ghie  din  Paris. 

Evenimentul  s-a  petrecut  în  catedrala  mitropolitană  din  Sibiu,  Sf.  Litur¬ 
ghie  în  cadrul  căreia  a  avut  loc  hirotonirea  s-a  săvîrşit  de  I.  P.  S.  Mitropolit 

Antonie  al  Ardealului,  P.  S.  Episcop-vicar  Justinian  Maramureşanul,  P.  S.  Arhi¬ 
ereu-vicar  Andrei  Mureşanul  şi  P.  S.  Arhiereu-vicar  Ioan  Crişanul,  înconjuraţi  de 
un  mare  sobor  de  preoţi  şi  diaconi.  „Vădeşte  neprihănită  arhieria  lui,  înfrumuse- 
ţîndu-1  cu  toată  cucernicia  şi  sfînt  îl  arată  pe  dînsul  ca  să  fie  el  vrednic  a  cere 
de  la  Tine  cele  pentru  mîntuirea  poporului . . fă-1  să  fie  următor  Ţie,  adevă¬ 
ratului  Păstor,  punîndu-şi  sufletul  pentru  oile  Tale,  să  fie  povâţuitor  orbilor, 

lumină  celor  dintru  întuneric,  certător  celor  neînţelepţi,  învăţător  pruncilor,  lu¬ 
minător  in  lume,  desăvîrşind  sufletele  cele  ce  i  s-au  încredinţat  lui  în  viaţa 
aceasta44,  am  reţinut  din  bogatele  şi  mişcătoarele  rugăciuni  pe  care  arhiereii  hiro- 
tonisitori  le-au  rostit  peste  capul  noului  candidat  la  arhierie.  Răspunsul  unanim 
şi  însufleţit  al  obştei  că  cel  hirotonit  este  vrednic  vădeşte  bunul  nume  de  care 
candidatul  se  bucură  în  mijlocul  celor  ce  l-au  cunoscut. 

Potrivit  rînduielii,  în  continuare  Sf.  Liturghie  a  fost  condusă  de  P.  S.  Epis- 
cop-vicar  Serafim  Făgârăşanul,  răspunsurile  fiind  date  de  corul  mixt  al  catedralei 
mitropolitane  din  Sibiu,  condus  de  P.  C.  arhid.  prof.  I.  Popescu,  unele  răspunsuri 
liturgice  de  întreaga  obşte  prezentă  în  catedrală. 

La  sfîrşitul  Sf.  Liturghii  au  vorbit: 

I.  P.  S.  Mitropolit  Antonie  al  Ardealului  care,  între  altele,  subliniază  con¬ 
textul  de  multipla  înnoire  venit  ca  o  primăvară  spirituală  pe  meleagurile  noas¬ 
tre  după  sîngele  martirilor  căzuţi  în  Revoluţia  română,  în  memoria  cărora  pro¬ 
pune  un  moment  de  reculegere,  după  care  adaugă:  „Dumnezeu  să-i  odihnească,  iar 
mulţumirea  noastră  să  fie  veşnică  faţă  de  ei44. 

In  continuare  a  prezentat  obştii  pe  noul  Episcop- vi  car,  subliniind  fericita 
coincidenţă  din  titulatura  de  Făgârăşanul  şi  obîrşia  sa  din  „Ţara  Făgăraşului44, 
„vatră  a  făuririi  neamului  nostru44,  ceea  ce  nu  trebuie  să  uite  niciodată,  reliefînd 
totdeauna  şi  inalta  pregătire  teologică  pe  care  o  are. 

Adresîndu-se  în  chip  special  P.  S.  Episcop-vicar  Serafim  Făgârăşanul,  I.  P.  S. 
Mitropolit  Antonie  aduce  în  atenţie  textul  din  Evanghelia  după  Ioan:  „Eu  sînt 
păstorul  cel  bun.  Păstorul  cel  bun  sufletul  său  şi-l  pune  pentru  oi44  (Ioan  10,  11), 
pe  care  îl  tălmăceşte,  subliniind  ce  înseamnă  a-ţi  pune  sufletul  pentru  altul,  a 
trăi  pentru  alţii,  îndemnîndu-1  să  fie  păstor  bun,  după  pilda  Mîntuitorului,  care 
Vrea  ca  toţi  oamenii  să  fie  buni,  să  fie  fraţi  şi  să  se  comporte  ca  fraţii  întreolaltă, 
„drept  învăţînd  cuvîntul  adevărului44,  credincioşii  noştri  aşteptînd  să-i  luminăm 
cu  lumina  cunoaşterii  lui  Dumnezeu,  să-i  punem  „în  priză  cu  Dumnezeu44  prin  ru¬ 
găciune,  în  toate  arătîndu-ne  pilde  de  fapte  bune,  pilda  pozitivă  constituind  „cea 
mai  bună  predică44. 

Indrumîndu-1  să  fie  „omul  lui  Dumnezeu44  după  cuvîntul  Sf.  Apostol  Pavel 
şi,  deci,  mereu  „cu  Dumnezeu  în  minte44,  păstrînd  cu  sfinţenie  dreapta  credinţă, 
„aceea  prin  care  au  trecut  prin  veacuri  moşii  şi  strămoşii  noştri44,  I.  P.  S.  Sa  a  • 
arătat  că  este  permanent  necesar  să  învăţăm  pe  credincioşii  noştri  şi  pe  noi  în¬ 
şine  să  fim  tot  mai  buni,  să  ne  iubim  unii  pe  alţii,  să  ne  iertăm  unii  pe  alţii,  să 
fim  cu  toţii  factori  de  bună  înţelegere  între  noi  şi  între  toţi  fiii  ţării,  indiferent 
de  neam  sau  religie. 

în  partea  finală  a  cuvîntării,  î.  P.S.  Sa  a  mulţumit  tuturor  oaspeţilor  pentru 
participare. 

Dl.  prof.  Dr.  Nicolae  Stoicescu ,  Ministrul  Cultelor,  care,  după  ce  a  dat  citire 
decretului  de  recunoaştere  a  Episcopului-vicar  Serafim  Făgârăşanul,  a  reliefat, 
între  altele,  eforturile  uriaşe  care  se  fac  în  aceste  zile  pentru  redresarea  econo¬ 
mică  a  ţării  şi  pentru  ca  poporul  nostru  să-şi  găsească  liniştea  de  care  are  atîta 
hevoie. 

Arătînd  că  în  timpul  dictaturii  Biserica  a  fost  principalul  adversar  al  ateis¬ 
mului,  ea  avînd  meritul  că  ne-am  păstrat  creştini  şi  n-am  devenit  atei,  vorbito¬ 
rul  şi-a  exprimat  apoi  bucuria  că  credincioşii  îşi  clădesc  acum  lăcaşuri  de  cult 
pentru  trebuinţele  lor  sufleteşti,  menţionînd  în  acelaşi  timp  rolul  extrem  de  im¬ 
portant  pe  care  Biserica  îl  are  şi  în  momentul  de  faţă,  toţi  slujitorii  bisericeşti 
fiind  chemaţi  să  fie  lumină  pentru  toţi  cei  în  mijlocul  cărora  trăiesc,  implicîn- 
du-se  la  o  lucrare  şi  viaţă  cît  se  poate  de  superioară,  sub  toate  aspectele. 

Dl.  prof.  Olivier  Clement,  oare,  după  ce  exprimă  mulţumirea  şi  bucuria  de 
a  fi  prezent  la  acest  eveniment  în  calitate  de  profesor  conducător  al  tezei  de 
doctorat  a  P.S.  Episcop-vicar  Serafim  Făgârăşanul,  teză  care  exprimă  sufletul 
poporului  român,  îl  descrie  pe  fostul  său  ucenic  în  ale  studiului  ca  foarte  zelos 
spre  cele  ale  lui  Dumnezeu,  arzînd  „de  focul  Evangheliei44,  meritîndu-şi  astfel 
întru  totul  numele  de  Serafim  —  îngerul  de  foc. 

Reliefînd  totodată  interesul  deosebit  pe  care  francezii  l-au  arătat  Revoluţiei 
române  „o  revoluţie  cu  elemente  profund  creştine44,  vorbitorul  a  arătat  că  poli¬ 
tica  înseamnă  respectul  persoanei,  tot  ce  poate  servi  persoana,  care  este  chipul 

lui  Dumnezeu  şi  că  Franţa  contează  pe  România  creştină  pentru  a  fi  un  loc  de 
unire  între  Orientul  şi  Occidentul  creştin.  Domnia  sa  a  exprimat  de  asemenea 
P.  S.  Serafim  dragostea  tuturor  francezilor  care  l-au  cunoscut  şi  oare  îi  poartă 
o  frumoasă  amintire. 

P.  C.  arhid.  C.  Voicu,  rectorul  Institutului  Teologic  Universitar  din  Sibiu, 
care,  după  ce  a  specificat  cîteva  realizări  din  Arhiepiscopia  Sibiului  înfăptuite 
de  1.  P.  S.  Mitropolit  Antonie,  a  reliefat  între  altele  rolul  Institutului  menţionat 
în  formarea  de  oadre  corespunzătoare  lucrării  actuale  a  Bisericii,  cu  deosebire  pe 
plan  misionar-pastoral  în  care  se  implică  acum  şi  P.  S.  Episcop-vicar  Serafim 
Făgărăşanul,  subliniind  totodată  că  P.  S.  Sa  este  al  20-lea  ierarh  al  Bisericii  noas¬ 
tre  promovat  dintre  absolvenţii  şi  profesorii  Institutului  sibian,  exprimîndu-i,  în 
numele  acestui  Institut,  al  Adunării  eparhiale,  al  Consiliului  eparhial,  al  preo¬ 
ţilor  şi  credincioşilor  din  Arhiepiscopia  Sibiului,  binecuvîntare  de  la  Dumnezeu 
şi  spor  bun  în  lucrarea  grea  în  care  a  păşit. 

A  vorbit  apoi  P.  S.  Episcop-vicar  Serafim  Făgărăşanul,  care  plecînd  de  la 
cuvintele  Sf.  Apostol  Pavel:  „Ci  precum  într-un  singur  trup  avem  multe  mădu¬ 
lare  şi  mădularele  nu  au  toate  aceeaşi  lucrare,  aşa  şi  noi  cei  mulţi  un  trup  sîntera 
in  Hristos  şi  fiecare  sîntem  mădulare  unii  altora4*  (Rom.  12,  4 — 5),  a  zăbovit  cu 
deosebire  asupra  a  ceea  ce  P.  S.  Sa  a  numit  „această  mare  minune  care  se  petrece 
cu  noi  de  fiecare  dată  cînd  ne  adunăm  ca  să  „frîngem  plinea44  (F.  Ap.  2,  46)  şi 
să  ne  împărtăşim  ou  Trupul  şi  Sîngele  Domnului.  Fac  aceasta  —  a  subliniat  P.  S. 
Sa  —  din  convingerea  că  o  adevărată  renaştere  spirituală  în  Biserica  noastră  — 
despre  care  se  vorbeşte  atît  de  mult  acum  şi  pe  care  o  doresc  toţi  oamenii  de 
bine  —  trebuie  să  înceapă  pentru  toţi ...  de  la  o  reconsiderare  a  atitudinii  fiecă¬ 
ruia  faţă  de  Biserică  şi  în  primul  rînd  faţă  de  Biserica  comunitate  euharistică, 
deei  faţă  de  dumnezeiasca  Liturghie.  Nimeni  nu  poate  fi  credincios  în  abstract.  Un 
creştinism  fără  Hristos  oare  ni  se  împărtăşeşte  în  chipul  cel  mai  real  în  Sf.  Euha¬ 
ristie  este  mai  mult  decît  o  erezie . . .  Liturghia,  care  este  Cina  Domnului,  nu 
poate  să  producă  în  sufletele  noastre  toate  roadele  dacă  nu-1  primim  pe  Hristos 
euharistie  în  noi;  El  care  este  „pîinea  vieţii44,  din  care  „tot  cel  ce  mănîncă  va  fi 
viu  în  veci44  (Ioan  6,  35 — 51). 

„Desigur  că  împărtăşirea  cu  Sf.  Taine  oa  şi  viaţa  creştină  în  general  —  a 
arătat  de  asemenea  vorbitorul  —  cere  eforturi  şusţinute  din  partea  noastră.  Ni¬ 
meni  nu  devine  mai  bun  numai  pentru  că  se  împărtăşeşte,  dacă  nu  adaugă  la 
darul  lui  Dumnezeu  şi  osteneala  sa  spre  îmbunătăţire44,  în  care  sens  P.  S.  Sa  a 
adus  o  seamă  de  mărturii  biblice  şi  patristice,  după  care  a  fost  arătat  rolul  co- 
'munitar  al  Sf.  Liturghii,  „Aceasta  este  misiunea  Bisericii  —  a  continuat  P.  S.  Epis¬ 
cop-vicar  Serafim  Făgărăşanul  —  că  deşi  mulţi,  şi  fiecare  cu  personalitatea  şi  cu 
specificul  lui,  cu  calităţile  lui  deosebite  de  ale  altora,  formăm  totuşi  un  singur 
trup,  un  singur  organism  viu.  „bine  alcătuit  şi  bine  închegat44  (Ef.  4,  16).  Şi  nu 
brice  trup,  ci  trupul  lui  Hristos44. 

Subliniind  că  toate  aceste  realităţi  spirituale  nu  pot  fi  înţelese  decît  de 
omul  duhovnicesc  „în  lumina  înţelepciunii  care-i  vine  de  Sus44,  care  „mu-i  o  sim¬ 
plă  cunoştinţă  intelectuală,  ci  una  vie,  existenţială,  care  angajează  întreg  omul 
Şi-i  transformă44,  P.  S.  Sa  a  arătat  totodată  că  „tainele  lui  Dumnezeu  le  intuim, 
le  simţim  şi  le  trăim  cu  inima  mai  mult  decît  cu  mintea44,  aducînd  în  atenţie  şi 
alte  mecanisme  tainice  ale  vieţii  noastre  în  Hristos,  în  felul  acesta  simţind  pe  toţi 
oamenii  „ca  pe  fraţii  noştri  cei  mai  apropiaţi,  ca  pe  propriile  noastre  mădulare44. 

„Numai  Hristos  euharistie  —  a  conchis  P.  S.  Sa  —  poate  dezvolta  î*n  noi  do¬ 
rinţa  de  comuniune  cu  semenii  noştri.  Numai  El  poate  aprinde  şi  întreţine  în  noi 
dragostea  pentru  toţi  oamenii  şi  pentru  întreaga  creaţie,  îndumnezeindu-ne  înce¬ 
tul  cu  încetul44. 

Pe  această  linie  de  adîncă  înţelegere  şi  trăire  a  negrăitelor  valori  pe  care 
le  are  Biserica  noastră  se  va  strădui  să-şi  desfăşoare  activitatea  de  ierarh,  „ca 
împreună  cu  I.  P.  S.  Mitropolit  Antonie  şi  sub  directa  sa  îndrumare  să  răspund  în 
ceasul  de  faţă  chemării  pe  oare  ne-o  adresează  Dumnezeu  în  aceste  vremuri  deose¬ 
bite44  —  a  spus  P.  S.  Episcop-vicar  Serafim  Făgărăşanul  în  partea  finală  a  cu- 
vîntârii,  mulţumind  totodată  cu  căldură  şi  respect  tuturor  celor  ce  l-*au  cinstit  cu 
prezenţa  ia  acest  important  eveniment  din  viaţa  P.  S.  Sale. 

Consiliul  arhiepiscopesc  Sibiu  a  oferit  apoi  o  masă  frăţească  oare  s-a  servit  în 
aula  Institutului  Teologic  Universitar  din  Sibiu,  în  cadrul  căreia  au  toastat: 

Dl.  Cornel  Bucur,  vicepreşedintele  C.P.U.N.  al  jud.  Sibiu,  oare,  între  altele, 
a  mulţumit  I.  P.  S.  Mitropolit  Antonie  pentru  sprijinul  material  acordat  în  adu¬ 
cerea  şi  instalarea  în  incinta  muzeului  tehnicii  populare  din  Dumbrava  Sibiului 
a  unei  biserici  de  lemn,  în  care  solicită  să  se  şi  slujească  din  cînd  în  cînd. 

P.  S.  Episcop-vioar  Justinian  Maramureş  anul,  care  transmite  participanţilor 
salutul  şi  dorirea  de  bine  a  î.  P.  S.  Arhiepiscop  Teofil  al  Vadului,  Feleacului  şi 
Clujului,  arătînd  totodată,  între  altele,  că,  prin  P.  S.  Episcop-vicar  Serafim,  Si¬ 
biul  are  un  nou  stilp  de  foc,  că  ne  aflăm  într-un  context  în  care  putem  fi  cu 
toţii  Hristofori. 

P.  C.  arhid.  Gh.  Papuc,  care  a  zăbovit  asupra  a  ceea  ce  înseamnă  „nume 
bun44,  după  cuvîntul  Sf.  Scripturi,  nume  bun  de  care  se  bucură  şi  noul  episcop- 
vicar  al  Arhiepiscopiei  Sibiului,  „numele  bun44  fiind  comoara  noastră  cea  mai 
de  preţ,  cu  care  mergem  şi  în  veşnicie. 

P.  C.  pr.  Vart.  Constantinescu,  oare  a  rostit  versuri  originale  închinate  eveni¬ 
mentului. 

DL  Christoph  Klein,  vicarul  Episcopiei  Evanghelice  C.  A.  din  Sibiu,  care  a 
transmis  binecuvîntarea  Bisericii  pe  care  o  reprezintă,  reliefînd  între  altele  că 
„buna  înţelegere  între  credincioşii  celor  două  Biserici:  români  şi  germani  —  a 
definit  specificul  devenirii  noastre  istorice  şi  a  unităţii  noastre  frăţeşti44,  exprimînd 
convingerea  că  această  „conlucrare  va  dăinui  şi  în  viitor44. 

P.  S.  Arhiereu-vicar  Ioan  Crişanul,  care  a  transmis  gîndurile  de  bine  ale 
P.  S.  Episcop  Vasile  al  Oradiei  la  acest  eveniment,  evocînd  apoi  momente  din 
viaţa  Institutului  Teologic  sibian,  ’  unde  a  activat  şi  P.  S.  Sa,  pledînd  totodată 
pentru  o  Teologie  pătrunsă  de  evlavie. 

Dl.  Ioan  Bogdan,  preşedintele  C.P.U.N.  al  municipiului  Sibiu,  care,  între 
altele,  a  exprimat  convingerea  că  evenimentul  la  care  a  participat  constituie  o 
cărămidă  la  prestigiul  Sibiului,  iar  cuvîntarea  I.  P.  S.  Mitropolit  Antonie  a  fost 
cea  mai  frumoasă  lecţie  de  morală  la  care  a  asistat  vreodată. 

P.  C.  pr.  Otto  Nutz,  care  a  transmis  salutul  comunităţii  romano-catolice  din 
Sibiu,  menţionînd  totodată  faptul  că  cele  două  Biserici:  Ortodoxă  şi  Romano-ca- 
tolică  —  au  păstrat  învăţătura  despre  Sf.  Taine,  zăbovind  apoi  asupra  Tainei 
Preoţiei,  cu  responsabilităţile  pe  care  le  implică  şi  în  chip  special  episcopatul. 

P.  S.  Arhiereu-vicar  Andrei  Mureşanul,  care  a  adus  salutul  Eparhiei  de  Alba 
Iulia,  insistînd  cu  deosebire  asupra  puterii  rugăciunii  ceea  ce  se  poate  învăţa  şi 
de  la  P.  S.  Episcop-vioar  Serafim,  om  „foarte  apropiat  de  Dumnezeu44. 

P.  C.  pr.  prof.  D.  Radu,  prorectorul  Institutului  Teologic  Universitar  din 
Bucureşti,  care,  între  altele,  zăboveşte  asupra  locului  pe  care-1  deţine  episcopul  în 
viaţa  Bisericii  şi  a  obştei  poporului  nostru  dreptcredincios,  subliniind  totodată 
importanţa  unităţii  de  credinţă  a  românilor  de  pe  ambele  versante  ale  Carpaţilor, 
unitate  pe  care  o  va  promova  desigur  şi  P.  S.  Episcop-vicar  Serafim. 

P.  C.  prot.  onor.  IV.  Todor  de  la  biserica  Sf.  Arhangheli  Mihail  şi  Gavril 
din  Sibiu,  care  evocă  chipuri  de  fii  vrednici  ai  Bisericii:  Gh.  Lazăr,  N.  Popovici, 
D.  Stăniloae  ş.a.f  care  s-au  dăruit  pentru  binele  obştei,  subliniind  totodată  ade¬ 
vărul  că  Biserica  şi  şcoala  au  fost,  sînt  şi  vor  fi  cei  doi  stîlpi  de  seamă  de  sus¬ 
ţinere  a  poporului  nostru. 

Dl.  7.  Moraru,  membru  în  Consiliul  eparhial  Sibiu,  care,  între  altele,  a  ex¬ 
primat  încredinţarea  credincioşilor  din  Arhiepiscopia  Sibiului  că  harul  primit 
astăzi  de  P.  S.  Episcop-vicar  Serafim  va  fi  fructificat,  asemenea  Apostolilor  după 
Pogorîrea  Duhului  Sfînt,  spre  zidirea  preoţilor  şi  credincioşilor  din  Eparhia 
noastră. 

Dl.  Mircea  Tomuş,  preşedintele  C.P.U.N.  al  jud.  Sibiu,  care  a  arătat,  între 
altele,  că  am  trăit  momentul  istoric  al  refacerii  unui  lanţ  rupt  acum  o  jumătate  de 
secol;  împletirea  sacrului  cu  profanul,  dictatura  rupînd  acest  echilibru,  vorbito¬ 
rul  îndemnînd  la  păstrarea  acestui  echilibru  refăcut  acum,  pledînd  totodată  pentru 
întărirea  unităţii  vieţii  publice  româneşti. 

Dl.  prof.  N.  Stoicescu,  care  a  arătat,  între  altele,  că  procesul  de  redresare 
morală  este  cel  mai  important  în  momentul  de  faţă,  că  trăim  o  epocă  de  mari 

răspunderi,  că  trebuie  să  onorăm  cu  toţii  locurile  de  muncă  pe  care  le  deţinem 
pentru  ca  corabia  vieţii  poporului  nostru  să  plutească  spre  mai  binele  tuturor,  că 
unitatea  de  credinţă  a  stat  la  baza  unităţii  noastre  de  neam,  că  în  faţa  Bisericii 
se  deschide  o  muncă  uriaşă,  ceea  ce  reclamă  o  maximă  purificare  interioară  şi  o 
disciplină  totală  în  rîndurile  clerului.  * 

P.  S.  Episcop-vicar  Serafim  Făgârăşanul,  care  a  mulţumit  tuturor  vorbitorilor 
pentru  gîndurile  calde  care  i  s-au  exprimat  şi  urările  de  bine  care  i  s-au  făcut, 
făgăduind  din  nou  că,  cu  ajutorul  lui  Dumnezeu  care  nu  ne-a  părăsit  niciodată, 
se  va  sili  să-şi  împlinească  misiunea  ierarhică  ce  i  s-a  încredinţat,  pe  care  n-a 
dorit-o  şi  la  care  nu  s-a  gîndit  niciodată. 

Şirul  cuvîntărilor  a  fost  încheiat  de  I.  P.  S.  Mitropolit  Antonie ,  oare  a  mul¬ 
ţumit  din  nou  tuturor  oaspeţilor  prezenţi  la  această  festivitate,  în  chip  special 
d-lui  prof.  O.  Clement,  „venit  aici  cu  grele  eforturi  pentru  a  ne  da  mărturie 
despre  ucenicul  săuu,  exprimînd  apoi  încrederea  în  forţele  spirituale  ale  P.  S. 
Episcop-vioar  Serafim  Făgârăşanul,  ca  şi  în  obştea  credincioşilor  noştri,  „gata 
să  ne  stea  în  ajutor  în  tot  lucrul  cel  bunM,  subliniind  totodată  necesitatea  unei 
largi  şi  susţinute  lucrări  pastoral-misionare,  care  trebuie  promovată  cu  toate  pu¬ 
terile,  pentru  ca  societatea  românească  să  devină  mai  bună  şi  nu  poate  fi  mai 
bună  dacă  nu  infuzăm  învăţătura  Bisericii. 

Fie  deci  ca  ceea  ce  am  făcut  astăzi  —  a  spus  I.  P.  S.  Sa  în  partea  finală  a 
cuvântului  său  —  să  însemne  un  început  bun,  iar  cu  slujirea  „să  mergem  pînă  la 
dăruirea  totală". 

Intru  mulţi  şi  rodnici  ani  Prea  Sfinţite  Episcop-vicar  Serafim  Făgârăşanul! 

Arhid.  Gh.  Papuc 


DATE  BIOGRAFICE 

P.  S.  Episcop-vicar  Serafim  Făgărâşanul  s-a  născut  în  4  septembrie  1948  în 
satul  Boholţ  din  ţara  Făgăraşului,  jud.  Braşov,  din  părinţi  ţărani,  iubitori  de  glie 
şi  de  Legea  noastră  străbună. 

După  absolvirea  liceului  din  Făgăraş,  s-a  înscris  la  Institutul  Teologic  Univer¬ 
sitar  din  Sibiu,  pe  care  l-a  absolvit  în  anul  1974,  cu  teza  de  Licenţă:  „Teologia  faptei 
bune  în  lumina  Noului  Testament ",  teză  lucrată  la  vrednicul  de  pomenire  pr.  prof. 
Grigorie  Marcu. 

In  acelaşi  an  a  fost  hirotonit  preot  celibatar  de  mitropolitul  Nicolae  Mladin, 
pentru  parohia  Pojorta,  prot.  Făgăraş,  de  unde  după  o  păstorire  de  un  an  de 
zile,  a  fost  transferat  la  Catedrala  Reîntregirii  din  Alba  Iulia  în  postul  de  muzeo¬ 
graf.  Pe  lîngă  această  sarcină,  a  desfăşurat  şi  o  intensă  activitate  pastoral-misio- 
nară,  nu  numai  în  Alba  Iulia,  ci  şi  în  alte  multe  parohii  din  Episcopia  Alba  Iulia. 
Demn  de  reţinut  este  şi  faptiil  că  la  catedrala  menţionată  s-a  ocupat  îndeaproape 
de  catehizarea  copiilor,  cu  rezultate  deosebit  de  ziditoare. 

In  anul  1982  a  fost  trimis  de  către  Patriarhia  Română  pentru  completarea 
studiilor  teologice  la  Institutul  Sf.  Serghie  din  Paris,  la  care,  în  anul  1985,  a 
obţinut  titlul  de  doctor  în  Teologie,  cu  lucrarea  intitulată:  „ Tradiţia  isihastâ  şi 
renaşterea  monahismului  în  Ţările  Române ",  teză  lucrată  sub  îndrumarea  prof. 
Olivier  Clement  şi  publicată,  cu  unele  adausuri,  sub  titlul:  „ Roumanie ;  tradition  et 
culture  hâsychastes"  (318  p.),  apărută  în  cunoscuta  colecţie:  „Spiritualitd  orientale*4. 

Cu  acordul  Patriarhiei  Române,  între  1986 — 1989  a  funcţionat  ca  lector  la 
Institutul  Sf.  Serghie  din  Paris,  predînd  Istoria  sinoadelor  ecumenice,  iar  în  anii 
1987  şi  1988  prezentînd  şi  un  curs  de  Istorie  a  Bisericilor  locale,  între  care  s-a 
înscris  şi  Istoria  Bisericii  Ortodoxe  Române. 

De  reţinut  şi  aceea  că  în  cei  şapte  ani  petrecuţi  la  Paris  a  depus  nu  numai 
o  muncă  sîrguincioasă,  ci  a  avut  şi  o  conduită  demnă  de  adevărat  preot  ortodox, 
cucerind  prin  toate  ale  sale  pe  mulţi  francezi,  în  tot  acest  timp  avînd  şi^  inima 
deschisă  pentru  românii  care,  trecînd  prin  Paris,  au  bătut  şi  pe  la  uşa  dînsului. 

In  toamna  anului  1989  s-a  întors  în  ţară,  fiind  numit  în  postul  de  duhovnic 
la  Institutul  Teologic  Universitar  din  Sibiu,  în  cadrul  căruia  i  s-a  încredinţat  şi 
lectoratul  de  limbă  franceză. 


64 

In  şedinţa  Sf.  Sinod  al  Bisericii  noastre  din  12  februarie  1990  a  fost  ales 
episcop-vicar  al  Arhiepiscopiei  Sibiului. 

In  17  februarie  1990  a  fost  tuns  în  monahism,  primind  numele  de  Serafim, 
în  18  februarie  a.c.  a  fost  hirotesit  arhimandrit,  iar  în  11  martie  1990  a  fost  hirotonit 
şi  instalat  episcop-vicar  la  Arhiepiscopia  Sibiului,  cu  titulatura  de  „FăgârăşanuT*. 


ADUNAREA  EPARHIALA  A  ARHIEPISCOPIEI  SIBIULUI 

—  Şedinţă  de  constituire  şi  de  lucru  — 


Expirînd  mandatul  vechilor  adunări  eparhiale,  pe  întreaga  Patriarhie  Română 
în  5  aprilie  1990  au  avut  loc  alegeri  pentru  noile  adunări  eparhiale.  Sîmbătă,  28 
aprilie  1990,  la  Sibiu  s-a  ţinut  şedinţa  de  constituire  a  Adunării  eparhiale  a 
Arhiepiscopiei  Sibiului.  In  dimineaţa  zilei,  prezenţi  fiind:  I.  P.  S.  Mitropolit  Antonie, 
deputaţii  eparhiali,  studenţi  teologi  şi  alţi  invitaţi,  în  capela  mitropolitană  s-a  săvîr- 
şit  un  Te-Deum  de  către  P.  S.  Episcop-vicar  Serafim  Făgârâşanul  şi  un  sobor 
de  preoţi  şi  diaconi. 

Lucrările  s-au  desfăşurat  în  aula  Institutului  Teologic  Universitar  din  Sibiu, 
fiind  conduse  de  I.  P.  S.  Mitropolit  Antonie  al  Ardealului,  asistat  la  masa  prezi¬ 
diului  de  P.  S.  Episcop-vicar  Serafim  Făgărăşanul  şi  P.  C.  pr.  prof.  M.  Păcurariu, 
vicar  ad-tiv  interimar. 

înainte  de  deschiderea  lucrărilor,  un  cor  restrîns  al  studenţilor  teologi  a  inter¬ 
pretat  cîteva  compoziţii  religioase,  după  care  I.  P.  S.  Mitropolit  Antonie  a  rostit 
o  cuvîntare,  în  care,  după  ce  a  exprimat  bun  venit  membrilor  Adunării  eparhiale 
aleşi  potrivit  legiuirilor  noastre  bisericeşti,  a  reliefat  faptul  că  această  Adunare  * 
eparhială  se  desfăşoară  sub  razele  adevărului  şi  libertăţii,  după  ce  o  jumătate  de 
secol  poporul  român  şi  Biserica  noastră  mai  ales  au  suferit  rigorile  unei  dictaturi 
care  a  mutilat  sufletul  românilor  şi  a  oprimat  Biserica,  căreia  nu  i  s-a  dat  posi¬ 
bilitatea  să  se  manifeste  aşa  cum  cereau  îndatoririle  ei,  dictatură  care  a  mutilat 
nu  numai  sufletele  oamenilor,  ci  şi  cuvintele,  oameni  de  cea  mai  bună  credinţă 
trebuind  să  rostească  sloganuri  la  care  nu  aveau  nici  o  aderenţă. 

In  acest  context,  Biserica  noastră,  prin  clerul  şi  credincioşii  săi,  s-a  străduit 
să  menţină  aprinse  adevărurile  dumnezeieşti  fundamentale  fără  să  le  mutileze, 
lucru  înfăptuit  cu  preţul  a  mari  jertfe,  mulţi  preoţi  şi  credincioşi  trebuind  să 
treacă  prin  închisori,  să  fie  marginalizaţi,  să  se  ascundă  ani  îndelungaţi  etc. 

Iată  că  a  venit  ziua  Eliberării,  a  spus  de  asemenea  I.  P.  S.  Sa,  cînd  Biserica 
poate  să-şi  reia  în  întregime  lucrarea  sa,  cînd  în  sfîrşit  toţi  cei  ce  doresc  pot  veni 
la  biserică  fără  nici  o  teamă.  în  acest  context  însă,  preoţii  au  de  dat  şi  ei  un 
mare  examen,  acela  de  a  împlini  în  modul  cel  mai  ziditor  posibil  nevoile  sufle¬ 
teşti  ale  credincioşilor. 

I.  P.  S.  Sa  propune  apoi  un  moment  de  reculegere  pentru  eroii  şi  martirii  căzuţi 
pentru  libertatea  şi  demnitatea  poporului  român  in  Revoluţia  din  decembrie  1989, 
după  care  a  menţionat  unele  din  ajutoarele  date  în  Arhiepiscopie  de  către  clerul 
şi  credincioşii  noştri  în  zilele  Revoluţiei  şi  imediat  după  aceea,  în  bani,  donări 
de  sînge,  haine,  icoane  şi  alimente  pentru  soldaţi  etc. 

în  continuare,  I.  P.  S.  Mitropolit  Antonie  a  scos  în  lumină  legătura  dintre 
congresul  bisericesc  care  a  funcţionat  în  Transilvania,  potrivit  Statutului  organic 
al  mitropolitului  Şaguna,  şi  adunările  eparhiale  de  astăzi,  adunări  care,  la  Sibiu, 
au  fost  ilustrate  în  calitate  de  deputaţi  de  Avram  Iancu,  Zaharia  Boiu,  Oct.  Goga, 
Sextil  Puşcariu,  Silviu  Dragomir,  V-asile  Goldiş,  Sebastian  Stanca,  Ioan  Lupaş  şi 
alte  „nume  ilustre  de  care  este  bine  să  ne  amintim  într-un  astfel  de  context“. 

I.  P.  S.  Sa  a  făcut  apoi  prezentarea  P.  S.  Episcop-vicar  Serafim  Făgărăşanul, 
cunoscut  „ca  om  de  evlavie  şi  cultură41,  după  care  a  exprimat  mulţumiri  foştilor 
deputaţi  eparhiali,  specificînd  unele  din  strădaniile  depuse  în  Arhiepiscopie  în 
ultima  perioadă,  cu  precizarea  unor  măsuri  luate  după  Revoluţie  pentru  intensifi¬ 
carea  lucrării  religios-morale  din  Arhiepiscopie.  In  acest  sens  s-au  arătat  demersu- 

rile  făcute  pentru  înfiinţarea  de  parohii  şi  biserici  noi,  tipărirea  de  cărţi  de 
rugăciuni,  icoane,  catehisme  etc.,  pe  care  credincioşii  noştri  le  găsesc  acum  în  fiecare 
biserică  din  Arhiepiscopie. 

In  continuare  s-a  citit  art.  91  din  Statutul  de  organizare  al  Bisericii  Ortodoxe 
Române,  care  prevede  atribuţiile  Adunării  eparhiale,  aducîndu-se  în  atenţie  proble¬ 
mele  mai  deosebite  care  stau  în  faţa  Bisericii  noastre  în  general  şi  cele  specifice 
Arhiepiscopiei  Sibiului,  în  rezolvarea  cărora  este  profund  implicată  şi  Adunarea 
eparhială. 

Datoria  ceasului  de  faţă  —  a  spus  I.  P.  S.  Sa  în  partea  finală  a  cuvîntării  — 
este  să  trecem  imediat  la  folosirea  libertăţii  de  care  ne  bucurăm  întru  zidirea 
religios-morală  a  credincioşilor  şi  ridicarea  poporului  nostru. 

In  continuare  s-au  ales  doi  secretari  provizorii  în  persoana  P.  C.  prot. 
Z.  Moşoiu  şi  dl.  av.  I.  Moraru. 

S-a  făcut  apoi  apelul  membrilor  Adunării  eparhiale,  compusă  după  cum  ur¬ 
mează: 

1.  Circumscripţia  electorală  nr.  1  —  SIBIU 

1.  Pr.  prof.  MIRCEA  PÂCURARIU,  Sibiu,  Calea  Dumbrăvii,  21. 

2.  GHEORGHE  VAJA,  judecător,  Sibiu,  b-dul  M.  Viteazu,  bl.  15,  sc.  C,  et.  7, 
ap.  107. 

3.  GHEORGHE  ILIESCU,  jurist,  Sibiu  Aleea  Fraţii  Buzeşti  nr.  13,  sc.  B,  et.  2, 
ap.  15. 

2.  Circumscripţia  electorală  nr.  2  —  AVRIG 

1.  Prot.  DANILA  LUCA,  Sibiu,  str.  I.  Creangă,  20. 

2.  IOAN  MORARU,  avocat,  Sibiu,  str.  Rahovei  nr.  51,  bl.  88,  ap.  18. 

3.  Dr.  VASILE  IACOB,  medic,  Sibiu,  str.  Someşului  bl.  3  sc.  D,  et.  3,  ap.  33. 

3.  Circumscripţia  electorală  nr.  3  —  MEDIAŞ 

1.  Pr.  IOAN  VLADOVICI,  corn.  Şeica  Mare  nr.  349. 

2.  Dr.  NICOLAE  SUCIU,  medic,  Mediaş,  str.  Gh.  Doja,  28. 

3.  OVIDIU  ALDEA,  Dumbrăveni,  jud.  Sibiu,  str.  Cuza  Vodă  nr.  40.  * 

4.  Circumscripţia  electorală  nr.  4  —  AGNITA 

1.  Pr.  SIMION  SASAUJAN,  Agnita. 

2.  Dr.  GHEORGHE  TATU,  medic  veterinar,  Chirpăr,  jud.  Sibiu. 

3.  Dr.  DUMITRU  NICOARA,  medic,  Agnita. 

5.  Circumscripţia  electorală  nr.  5  —  FAGARAŞ 

1.  Pr.  CODREA  CORNELIU  CONSTANTIN,  Or.  Victoria. 

2.  VIOREL  ENUICA,  ing.  Făgăraş. 

3.  MOISE  POP,  Făgăraş. 

6.  Circumscripţia  electorală  nr.  6  —  Or.  VICTORIA 

1.  Pr.  CIŞMAŞ  GHEORGHE,  parohia  Olteţ,  jud.  Braşov. 

2.  IOAN  TIMOFTE,  Or.  Victoria,  str.  Lenin  nr.  13/8. 

3.  IOAN  BICA,  epitrop,  Ludişor,  nr.  79,  prot.  Făgăraş,  jud.  Braşov. 

7.  Circumscripţia  electorală  nr.  7  —  BRAŞOV 

1.  Arhid.  prof.  IOAN  FLOCA,  Sibiu,  str.  Coşbuc  nr.  26. 

2.  Dr.  IOAN  GARBIŞ,  medic.  Braşov,  str.  Castelului,  57. 

3.  FLORIN  PETRU  TULAI,  Braşov,  str.  K.  Marx,  nr.  61,  bl.  1K,  sc.  E,  et.  3, 
ap.  8. 

8.  Circumscripţia  electorală  nr.  8  —  CODLEA 

1.  Prot.  ZENOVIE  MOŞOIU,  Braşov,  str.  C.  Brîncoveanu  nr.  10. 

2.  GH.  COJOCARU,  învăţător  pensionar,  corn.  Moeciu,  sat.  Măgura,  jud.  Braşov. 

3.  IOAN  CIOLANEL,  electrician,  com.  Dumbrăviţa,  nr.  276,  jud.  Braşov. 

9.  Circumscripţia  electorală  nr.  9  —  RUPEA 

1.  Pr.  ALEXANDRU  COMŞA,  Cuciulata,  str.  Rupea,  jud.  Braşov. 

2.  Prof.  IOAN  SOREA,  Rupea  (prof.  la  lic.  Industrial). 

3.  IOAN  VISCREAN,  cînt.  bis.  Buneşti,  jud.  Braşov. 

10.  Circumscripţia  electorală  nr.  10  —  SF.  GHEORGHE 

1.  Pr.  GH.  RAŢULEA,  parohia  Băcel,  jud.  Covasna. 

2.  Prof.  CIPRIAN  POPICA,  întors.  Buzăului,  jud.  Covasna. 

3.  Prof.  STELIAN  RADUCANU,  întors.  Buzăului,  jud.  Covasna. 

In  continuare  s-au  depus  mandatele,  fiecare  deputat  prezentînd  cîteva  date 
legate  de  viaţa  şi  activitatea  sa,  după  care  s-au  instituit  două  comisii,  conduse 
de  P.  C.  arhid.  prof.  I.  Floca  şi  P.  C.  pr.  I.  Vladovici,  care  au  verificat  mandatele, 
raportorii  celor  două  comisii  propunînd  validarea  mandatelor,  după  care  î.  P.  S. 
Mitropolit  a  declarat  Adunarea  eparhială  a  Arhiepiscopiei  Sibiului  legal  consti¬ 
tuită.  S-a  specificat  că  P.  C.  arhid.  C.  Voicu,  rectorul  Institutului  Teologic  Univer¬ 
sitar  din  Sibiu,  este  membru  de  onoare  al  Adunării  eparhiale. 

în  continuare  s-a  trecut  la  formarea  biroului  definitiv  al  Adunării  eparhiale 
format  din  trei  secretari:  un  cleric  —  prot.  Z.  Moşoiu  şi  doi  mireni  —  I.  Moraru 
şi  St.  Răducanu,  a  urmat  apoi  alegerea  celor  patru  comisii  permanente  ale  Adu¬ 
nării  eparhiale,  potrivit  art.  104  din  Regulamentul  pentru  funcţionarea  organelor 
deliberative,  şi  anume: 

Comisia  bisericească ,  formată  din:  Pr.  S.  Săsăujan,  Pr.  C.  Codrea,  Dr.  Gh.  Tatu, 
O.  Aldea,  Gh.  Cojanu  şi  M.  Pop;  preşedinte:  Pr.  C.  Codrea,  raportor:  Dr.  Gh.  Tatu. 

Comisia  culturală,  formată  din:  Pr.  prof.  M.  Păcurariu,  pr.  I.  Vladovici,  Dr. 

D.  Nicoară,  prof.  I.  Sorea,  ing.  E.  Enuică  şi  Dr.  V.  Iacob;  preşedinte:  pr.  I.  Vlado¬ 
vici,  raportor:  Dr.  V.  Iacob. 

Comisia  economică,  formată  din:  Prot.  D.  Luca,  pr.  Alex.  Comşa,  jud.  Gh. 
Vâja,  prof.  I.  Timofte,  I.  Viscrean  şi  P.  Tulai;  preşedinte:  prot.  D.  Luca,  raportor: 
judecător  Gh.  Vâja. 

Comisia  de  organizare  şi  validare,  formată  din:  Arhid.  prof.  I.  Floca,  pr.  Gh. 
Cişmaş,  prof.  Gh.  Iliescu,  Dr.  I.  Garbiş,  I.  Bica  şi  I.  Ciolănel;  preşedinte:  arhid. 
I.  Floca,  raportor:  prof.  Gh.  Iliescu. 

Ca  reprezentanţi  în  Adunarea  Naţională  Bisericească  de  la  Bucureşti  au  fost 
aleşi:  Arhid.  prof.  I.  Floca,  av.  I.  Moraru  şi  Dr.  N.  Suciu,  iar  în  Consistoriul  disci¬ 
plinar  eparhial:  Prot.  onor.  Nichifor  Todor  (Sibiu)  —  preşedinte;  pr.  Gh.  Răţulea 
(Băcel,  prot.  Sf.  Gheorghe)  şi  pr.  T.  Burcuş  (Sibiu)  —  membri  titulari;  pr.  I.  Gîr- 
lonţa  (Mediaş)  şi  pr.  L.  Moisiu  (Sibiu)  —  membri  supleanţi;  grefier:  arhid. 

E.  Oancea. 

în  Consiliul  eparhial  au  fost  aleşi:  Pr.  prof.  M.  Păcurariu,  prot.  Z.  Moşoiu, 
pr.  I.  Vladovici  —  clerici;  jud.  Gh.  Vâja,  Dr.  V.  Iacob,  av.  I.  Moraru,  prof.  I.  Sorea, 
prof.  C.  Popica  şi  epitropul  I.  Bica  —  mireni,  iar  membru  onorar  arhid.  rector 
C.  Voicu. 

S-a  trecut  apoi  la  şedinţa  de  lucru  propriu-zisă,  în  cadrul  căreia  P.  C.  pr.  prof. 
M.  Păcurariu,  vicar  ad-tiv  interimar,  a  prezentat  un  referat,  în  care  a  propus 
Adunării  eparhiale  unele  modificări  în  structura  protopopiatelor  din  Arhiepiscopia 
Sibiului,  precum  şi  reînfiinţarea  protopopiatelor  Sălişte  şi  Avrig,  avîndu-se  în 
vedere  că  actualul  protopopiat  Sibiu  cuprinde  un  număr  foarte  mare  de  parohii. 

Un  alt  referat  a  fost  prezentat  de  P.  C.  pr.  prof.  Vasile  Mihoc,  consilier  bise¬ 
ricesc  interimar,  prin  care  s-a  cerut  avizul  Adunării  eparhiale  pentru  înfiinţarea  a 
peste  15  parohii  în  Sibiu,  în  Braşov  şi  în  alte  oraşe  din  Arhiepiscopie,  în  majori¬ 
tatea  din  aceste  parohii  acum  înfiinţate  urmînd  a  se  construi  şi  biserici  noi,  în  care 
scop  s-au  făcut  demersurile  cuvenite,  ţinîndu-se  seama  că  în  unele  din  aceste  parohii 
serviciile  religioase  se  săvîrşesc  sub  cerul  liber. 

Au  fost  prezentate  şi  alte  referate  cuprinzînd  probleme  care  intră  în  compe¬ 
tenţa  Adunării  eparhiale. 

Pe  marginea  acestor  materiale  au  luat  cuvîntul  următorii  deputaţi  eparhiali: 
Pr.  Gh.  Răţulea  (Băcel  —  prot.  Sf.  Gheorghe),  prof.  I.  Timofte  (Or,  Victoria), 
pr.  C.  Codrea  (Or.  Victoria),  arhid.  C.  Voicu,  prot.  Z.  Moşoiu  (Braşov),  pr.  Gh. 
Cismaş  (Olteţ  —  prot.  Făgăraş),  pr.  Alex.  Comşa  (Cuciulata  —  prot.  Rupea),  Gh. 
Tatu  (Chirpăr  —  prot.  Agnita),  I.  Ciolănel  (Dumbrăviţa  —  prot.  Braşov),  care 
s-au  declarat  de  acord  cu  cele  propuse,  prezentînd  totodată  o  seamă  de  aspecte 
privitoare  la  situaţia  religios-morală  din  zonele  pe  care  le  reprezintă,  exprimind 
hotârîrea  de  a  fi  fiecare  factori  activi  în  lucrarea  Bisericii  şi  pilde  pozitive  pentru 
cei  care  i-au  ales. 

A  luat  de  asemenea  cuvîntul  P.  C.  prot.  A.  Suciu  (Sf.  Gheorghe),  care  a  pre¬ 
zentat  situaţia  critică  din  unele  parohii  din  prot.  Sf.  Gheorghe,  ca  de  ex.  Baraolt  şi 
Tg.  Secuiesc,  unde  preoţii  noştri  au  trebuit  să-şi  părăsească  parohiile  din  cauza 

ameninţărilor  unor  elemente  şovine  maghiare,  arătînd  totodată  că,  din  aceeaşi 
pricină,  aprox.  160  cadre  didactice  române  au  părăsit  jud.  Covasna. 

A  vorbit  apoi  P.  S.  Episcop-vicar  Serafim  Făgărăşanul,  care,  între  altele,  a 
propus  adaptarea  unui  apel  la  convieţuire  paşnică  şi  la  încetarea  presiunilor  care  se 
fac  asupra  populaţiei  româneşti  din  jud.  Covasna. 

In  încheierea  lucrărilor  a  vorbit  1.  P.  S.  Mitropolit  Antonie,  care  a  mulţumit 
deputaţilor  eparhiali  pentru  participare,  rugîndu-i  ca  în  circumscripţiile  în  care  au 
fost  aleşi  să  fie  mesagerii  dorinţei  noastre  a  tuturor  de  mai  bine,  a  grijii  pentru 
binele  Bisericii,  îndemnîndu-i  totodată  ca  în  această  lucrare  spre  mai  bine  să  se 
implice  cît  mai  deplin  şi  dînşii,  ca  în  parohiile  noastre  să  fie  linişte,  armonie, 
dragoste,  cît  mai  sănătoasă  şi  profundă  vieţuire  creştinească. 

Gh.  P. 


SFINŢIRI  DE  BISERICI 
Sfinţirea  bisericii  din  Rîul  Sadului,  prot.  Sibiu 


Localitatea  Rîul  Sadului  este  aşezată  în  centrul  lanţului  carpatin  al  munţilor 
Cindrel  nu  departe  de  vîrful  Cindrel,  situat  la  cota  de  2.245  m,  de  unde  izvorăşte 
rîul  Sadu,  a  cărui  apă  a  făcut  să  apară  aici  una  dintre  primele  hidrocentrale  din 
ţara  noastră. 

Biserica  cu  hramul  Sf.  Arhangheli  fiinţează  din  anul  1948.  I  s-au  făcut 
reparaţii  capitale  şi  a  fost  îmbrăcată  într-o  frumoasă  haină  picturală  în  tehnica 
fresco,  executată  de  pictorul  Munteanu  Teodor  din  Tirgovişte,  lucrări  conduse  de 
actualul  preot  Moga  Poplăceanu  Ioan. 

Gătită  în  această  haină  de  sărbătoare,  această  biserică  a  fost  sfinţită,  din 
încredinţarea  I.  P.  S.  Mitropolit  Antonie  al  Ardealului,  de  către  P.  S.  Episcop-vicar 
Serafim  Făgărăşanul,  Duminică  16  aprilie  1990,  răspunsurile  în  cadrul  sfintei  slujbe 
fiind  date  de  obştea  credincioşilor  într-o  înălţătoare  cîntare  în  comun. 

La  priceasnă,  a  vorbit  P.  C.  prot.  Luca  Dânilă,  iar  după  Sf.  Liturghie  C.  pr. 
paroh  Moga  Poplăcean  Ioan  a  făcut  o  prezentare  a  parohiei  cît  şi  a  lucrărilor  care 
s-au  executat  la  biserică,  mulţumind  credincioşilor  pentru  munca  şi  jertfelnicia  lor. 

Cuvînt  de  învăţătură  a  rostit  apoi  P.  S.  Episcop  Serafim  Făgărăşanul,  care  a 
explicat  pericopa  evanghelică,  îndemnând  credincioşii  prezenţi  în  număr  mare,  la 
ataşament  faţă  de  Biserica  străbună,  la  dragoste  şi  vieţuire  creştinească. 

C.  pr.  Moga  Poplăcean  Ioan  a  fost  distins  şi  hirotesit  întru  „iconom"  pentru 
activitatea  depusă  pe  târîm  pastoral,  cultural  şi  gospodăresc,  acte  de  apreciere 
înmînîndu-li-se  şi  epitropului  Vidrighin  Nicolae,  cântăreţului  Minea  Vasile,  Con¬ 
siliului  parohial  ca  şi  Comitetului  parohial. 

Diac.  A.  Băcilă 


Resfintirea  bisericii  din  Jina ,  protopopiatul  Sibiu 

Aşezată  în  creierul  munţilor  Cindrelului  la  o  atitudine  de  peste  1.400  m, 
parohia  Jina,  a  cunoscut  de-a  lungul  milenarei  sale  existenţe  o  bogată  viaţă  cul¬ 
turală  şi  materială,  concretizată  în  valori  de  excepţie  cunoscute  în  întreaga  Măr- 
ginime  a  Sibiului  şi  chiar  în  întreaga  ţară. 

Oieri  asemenea  tuturor  mărginenilor,  jinarii  au  fost  oameni  pricepuţi  în  arta 
păs  toritului,  dar  în  acelaşi  timp  au  fost  şi  păstrători  cu  sfinţenie  de  datini  şi 
tradiţii  străbune,  veghind  mereu  la  puritatea  credinţei  primite  „dintru  începuturi4* 
de  la  Sf.  Apostoli  şi  ucenicii  lor. 

Biserica  cu  hramul  „Buna  Vestire**  zidită  la  sfîrşitul  secolului  XVIII-lea  (1796) 
pe  locul  unei  biserici  din  lemn,  a  îmbrăcat  haina  cea  nouă  a  picturii  primenite  prin 
strădania  preotului  paroh  Oltean  Pavel  şi  a  bunilor  credincioşi  ai  parohiei. 

împodobită  ca  o  „mireasă  a  lui  Hristos**,  Biserica  şi-a  întâmpinat  în  data  de 
17  aprilie  a.c.,  a  treia  zi  de  Sf.  Paşti,  pe  mirele  ei,  venit  de  la  Sibiu  să  o  sfin¬ 
ţească  prin  rugăciune  şi  invocare  a  Sf.  Duh. 


5* 

Slujba  resfinţirii  a  fost  săvîrşită  din  încredinţarea  I.  P.  S.  Mitropolit  Dr. 
Antonie  Plămădeală,  Mitropolitul  Ardealului  de  către  P.  S.  Sa  Serafim  Fâgărâşanul 
—  Episcop-vicar  —  însoţit  de  la  Centrul  eparhial  de  P.  C.  Pr.  prof.  Dr.  Liviu  Streza, 
consilier  economic,  P.  Cuv.  Arhid.  Visarion  Bălţat  —  secretar  eparhial  —  P.  C.  prot. 
Dânilă  Luca,  P.  C.  Arhid.  Horia  Rădulescu  şi  Valentin  Sicoe. 

Răspunsurile  au  fost  date  de  către  corul  parohiei  precum  şi  de  către  întreaga 
obşte  a  credincioşilor,  îmbrăcaţi  în  frumoase  costume  naţionale. 

La  priceasnă  a  predicat  P.  C.  pr.  prof.  Dr.  Liviu  Streza  care  pornind  de  la 
înţelesul  slujbei  tîmosirii  bisericii  a  făcut  o  amplă  explicare  a  simbolismului 
Sf.  lăcaş  şi  a  slujbei  de  consacrare  a  lui. 

A  luat  apoi  cuvîntul  P.  C.  preot  Oltean  Pavel  care  a  dat  glas  bucuriei 
parohienilor  de  a-1  avea  în  mijlocul  lor  pe  P.  S.  Episcop-vicar  Serafim,  după 
care  a  făcut  o  scurtă  trecere  în  revistă  a  istoricului  parohiei,  şi  a  lucrărilor  gospo¬ 
dăreşti,  pastorale  şi  misionare  desfăşurate  de  Prea  Cucernicia  Sa  în  ultimii  ani. 

In  cuvîntul  său  de  învăţătură  P.  S.  Episcop  Serafim  a  scos  în  evidenţă  înţelesul 
duhovnicesc  al  Bisericii,  ca  şi  comuniune  între  credincioşi  cu  Hristos  cel  pururea 
viu  şi  pururea  prezent  în  taina  Sf.  Euharistii  „să  ne  unim  cu  Hristos  cît  mai  des, 
căci  numai  aşa  vom  avea  viaţă  în  noi  înşine  a  arătat  P.  S.  Sa. 

P.  S.  Sa  a  arătat  în  continuare  importanţa  învierii  Domnului  în  actul  iconomiei 
divine. 

La  sfîrşitul  Sf.  Liturghii  P.  S.  Sa  a  hirotesit  întru  iconomi  pe  preoţii  păstori 
ai  parohiei  P.  C.  Pr.  Oltean  Pavel  şi  P.  C.  Pr.  Poplăcean  Crăciun,  acordînd  acte  de 
apreciere  epitropului  şi  consiliului,  parohial. 

Sfinţirea  de  la  Jina  va  rămîne  pentru  credincioşi  ca  un  moment  deosebit  în 
viaţa  parohiei  şi  un  imbold  pentru  dragostea  faţă  de  Biserica  noastră  străbună  şi 
Patria  noastră,  liberă  cu  adevărat. 

Arhid.  drd.  Visarion  Bălţat 


Resfinţirea  bisericii  din  Glîmboaca ,  prot.  Sibiu 

Aşezată  pe  malul  drept  al  Oltului,  nu  departe  de  Avrig,  parohia  Glîmboaca, 
mică  în  privinţa  numărului  de  credincioşi,  are  două  biserici,  îndurerat  semn  şi 
acesta  al  dezbinării  noastre  de  altă  dată. 

Bisericii  Sf.  Paraschiva  din  această  parohie,  ridicaţă  la  începutul  sec.  18,  i 
s-au  făcut  reparaţii  capitale,  fiind  îmbrăcată  totodată  într-o  plăcută  haină  picturală 
în  tehnica  fresco,  executată  de  pictorul  Iosif  Stieger,  lucrări  începute  de  C.  pr. 
Resiga  din  Avrig  şi  terminate  de  actualul  paroh,  Ilie  Oprişiu. 

Astfel  împodobită,  această  biserică  a  fost  resfinţită,  din  încredinţarea  I.  P.  S. 
Mitropolit  Antonie  al  Ardealului,  de  către  P.  S.  Episcop-vicar  Serafim  Fâgărâşanul 
şi  anume  Duminică,  22  aprilie  1990,  răspunsurile  fiind  date  de  obştea  credin¬ 

cioşilor  într-o  înălţătoare  cîntare  în  comun. 

La  priceasnă,  a  predicat  P.  C.  cons.  Gh.  Papuc,  care  a  zăbovit  asupra  învierii 
Domnului,  adevăr  confirmat  şi  de  Sf.  Apostol  Toma,  despre  a  cărui  întîlnire  cu 
Iisus  Hristos-Domnul  nostru  şi  activitate  pînă  în  îndepărtata  Indie  a  insistat  în 
continuare  vorbitorul. 

După  Sf.  Liturghie,  C.  pr.  I.  Oprişiu  a  făcut  o  scurtă  prezentare  a  parohiei 
şi  lucrărilor  care  s-au  executat  la  biserică,  mulţumind  credincioşilor  pentru 

munca  şi  jertfa  lor. 

Cuvînt  de  învăţătură  a  rostit  apoi  P.  S.  Episcop-vicar  Serafim  Făgărăşanul, 
care,  plecînd  de  la  rugăciunea  mare  de  la  sfinţirea  bisericii  şi  rugăciunea  lui 
Solomon  rostită  la  sfinţirea  templului  din  Ierusalim,  cînd  prezenţa  lui  Dumnezeu 
s-a  făcut  vădită,  a  subliniat  că  această  prezenţă  a  Lui  este  cu  atît  mai  reală  în 
bisericile  noastre  creştine.  „Biserica,  a  spus  între  altele  P.  S.  Sa,  este  locul  cel 
mai  sfînt  pentru  noi,  pe  care  s-o  cercetăm  Duminică  de  Duminică  şi  sărbătoare  de 
sărbătoare**.  P.  S.  Sa  a  zăbovit  şi  asupra  semnificaţiei  Duminicii  Sf.  Ap.  Toma.. 

C.  pr.  I.  Oprişiu  a  fost  distins  şi  hirotesit  întru  „sachelar**,  act  de  apreciere 

înminîndu-se  totodată  d-lui  epitrop  Boromiza  Alexe  precum  şi  credincioşlor 

Ciocan  Vasile,  cintăreţ  I,  şi  Crăciun  Emilian,  cintăreţ  II. 


Gh.  P. 

întrebării  insinuante:  unde  a  fost  Biserica,  Biserica  Ortodoxă  din  ţara  noas¬ 
tră,  acum  la  cumpănă  de  veac,  îi  răspunde  P.  S.  Episcop  vicar  Iustinian  Chira  Ma- 
ramureşanul,  în  articolul  „Aid  am  fost",  publicat  în  „Renaşterea4*,  nr.  2/1990, 

p.  1—2. 

Biserica  noastră  strămoşească  a  fost  dintotdeauna  aici,  alături  de  poporul 
român,  în  toate  momentele  importante  şi  grele.  „Aici  a  fost  Biserica  Ortodoxă, 
mereu  activă,  mereu  în  rezistenţă,  împotriva  tuturor  valurilor  întunecate  ce  lo¬ 
veau  în  ţara  noastră,  în  poporul  nostru. 

Aici  a  fost  Biserica  noastră  Ortodoxă  şi  pe  timpul  năvălirilor  barbare,  aju- 
tînd  la  închegarea  şi  la  formarea  poporului  român,  la  formarea  unei  limbi  uni¬ 
tare  şi  a  unei  culturi  unitare  a  poporului  român. 

Preoţii  ortodocşi,  modeşti  şi  anonimi,  au  fost  liantul  care  a  lucrat  la  for¬ 
marea  unei  spiritualităţi  unice  şi  luminoase  româneşti4*.  Ei  au  fost  mereu  în  mij¬ 
locul  poporului  luminîndu-1,  cultivîndu-1,  încurajîndu-1,  întărindu-1  în  momentele 
cele  mai  grele  cînd  peste  plaiurile  ţării  noastre  româneşti  treceau  valuri  după 
valuri  de  popoare  străine,  popoare  barbare,  popoare  fără  cultură  şi  fără  lege. 

Aici  a  fost  Biserica  noastră  Ortodoxă  şi  pe  timpul  năvălirilor  barbare,  aju- 
ceasul  realizării  marelui  vis  al  poporului  român:  unirea  tuturor  românilor  într-o 
singură  ţară,  liberă  şi  frumoasă. 

Prin  ierarhi,  preoţi,  credincioşi  şi  voievozi,  Biserica  Ortodoxă  a  umplut  ţara 
de  vetre  de  cultură,  punînd  baza  culturii  şi  civilizaţiei  în  ţara  noastră  greu  strîm- 
torată  de  marile  puteri  ce  o  înconjurau,  care  în  mod  perfid,  pe  toate  căile  căutau 
să  înăbuşe  în  primul  rînd  spiritualitatea  poporului  român. 

Aici,  în  mijlocul  poporului  a  fost  Biserica  Ortodoxă  şi  în  ultimii  40  de  ani, 
ea  fiind  unicul  far  spiritual  ce  lumina,  zidea,  întărea  ceea  ce  sinistrul  regim  de 
dictatură  distrugea,  zidind  biserici  noi,  în  timp  ce  regimul  dărîma  biserici,  fiind 
mereu  trează,  activă,  în  mijlocul  credincioşilor  împărtăşind  poporului  lumină  din 
lumina  lui  Hristos,  în  timp  ce  regimul  de  dictatură  împingea  poporul  spre  o  incul¬ 
tură  religioasă  sinistră. 

Biserica  Ortodoxă  a  fost  prezentă  şi  în  aceşti  40  de  ani  prin  credincioşii  şi 
clerul  ei,  în  istorie.  Sîntem  încredinţaţi  că  istoria  va  consemna  şi  va  aduce  cele 
mai  sfinte  elogii  Bisericii  Ortodoxe  pentru  activitatea  ei  spirituală,  naţională,  re¬ 
ligioasă,  culturală,  care  a  desfăşurat-o  neîntrerupt  şi  în  cei  40  de  ani  de  regim  co¬ 
munist. 

Biserica  Ortodoxă  nu  şi- a  arătat  lumii  prezenţa  prin  acte  de  bravură  ca  sft 
atragă  atenţia  asupra  meritelor  ei.  Aceasta  o  fac  cei  ce  doresc  să-şi  impună  su¬ 
premaţii,  cei  ce  aleargă  după  elogii.  Biserioa  Ortodoxă  a  fost  prezentă  în  viaţa 
poporului  român,  în  cei  40  de  ani,  prin  fapte,  prin  activitatea  ei  ziditoare  de  valori 
morale,  spirituale  şi  materiale,  prin  activitatea  ei  duhovnicească,  harică-dumne- 
zeiască,  care  sînt  dătătoare  de  forţă,  de  o  tărie  pe  care  nici  porţile  iadului  nu  o 
pot  birui. 

Aici  a  fost  Biserica  Ortodoxă  şi  a  luminat  ca  un  soare  pe  care  toţi  cei  ce  au 
avut  ochi  de  văzut  au  văzut  şi  au  simţit  lumina  şi  căldura  cu  care  Biserica  Orto¬ 
doxă  .a  luminat  şi  a  încălzit  sufleteşte  acest  popor,  poporul  român,  această  ţară, 
Ţara  Românească,  în  timpul  celei  mai  lungi  ierni  spirituale,  ce  s-au  abătut  vreo¬ 
dată  peste  viaţa  noastră,  peste  ţara  noastră,  iarna  dictaturii  absolute.** 

„Sub  acest  regim  draconic.  Biserica  noastră  a  trebuit  să  lucreze,  să  activeze, 
să  realizeze  valori  de  care  a  beneficiat  toată  suflarea  românească  şi  toate  acestea 
sub  ameninţări,  care,  de  multe  ori  mergeau  pînă  la  luarea  unor  măşuri  parali¬ 
zante,  ucigătoare,  după  cum  le  este  bine  cunoscut  tuturor  creştinilor  din  ţara 
noastră. 

Biserica  a  fost  tot  timpul  aici  trează,  vie,  demnă,  lucrătoare  prin  slujitorii 
ei,  prin  credincioşii  ei.  Preoţii  ortodocşi  au  fost  mereu  în  rezistenţă,  într-o  rezis¬ 
tenţă  activă,  de  aceea  ei  au  fost  mereu  umiliţi,  ameninţaţi,  asupriţi  şi  batjocoriţi. 

Copiii  de  preoţi  mulţi  ani  n-au  avut  voie  să  facă  mai  mult  de  7  clase  ele¬ 
mentare.  Iar  mai  tîrziu,  fiii  de  preoţi  nu  aveau  voie  să  se  înscrie  la  orice  Făcui- 

tate.  Aceasta  este  o  măsură  adînc  neumană  pe  care  au  trebuit  să  o  suporte  preo¬ 
ţii  Bisericii  noastre. 

Locurile  la  Seminariile  şi  Institutele  Teologice  erau  reduse  pînă  la  absurd 
iar  absolvenţii  de  Seminar  nu  puteau  intra  la  Institut,  pentru  că  nu  erau  locuri**. 
Arhiepiscopiile  aveau  un  număr  redus  de  locuri,  preoţilor  fiindu-le  interzis  să 
urmeze  cursurile  la  frecvenţă  redusă  „cu  scopul  de  a  destabiliza  Biserica  şi  de  a 
umili  clerul  ortodox. 

Catehizaţi  a  era  interzisă,  iar  preoţii  erau  ameninţaţi  permanent  şi  opriţi  spre 
a  nu  vorbi  tinerilor  şi  copiilor. 

Cu  toate  acestea,  spre  cinstirea  lor  mulţi  preoţi  nu  au  renunţat  la  activitatea 
lor  catehetică.  Clnd  nu  puteau  să  o  facă  individual  cu  copii  o  făceau  de  la  amvon 
pentru  toţi  credincioşii. 

Prin  toate  şi  în  toate  timpurile  Biserica  Românească,  Biserica  noastră  stră¬ 
moşească,  Biserica  Ortodoxă  a  fost  prezentă  şi  şi-a  făcut  datoria.  De  aceea,  aici 

şi  acum,  în  faţa  lui  Dumnezeu  şi  a  istoriei,  în  faţa  înţeleptului  popor  român,  Bi¬ 

serica  Ortodoxă  răspunde  calmă,  senină,  tuturor:  Eu  am  fost  aici.  Eu  nu  mi-am 
trădat  niciodată  neamul.  Eu  nu  mi-am  vîndut  Legea  la  străini.  Eu  niciodată  n-am 
slujit  la  alţi  dumnezei  decît  la  Dumnezeul  părinţilor  noştri". 

Numai  cel  ce  se  întreabă  unde  a  fost  Biserica  „a  fost  absent  din  viaţa  po¬ 
porului  român  în  aceşti  ani  grei,  a  fost  străin  de  calea  pe  care  mergea  poporul 

drept  credincios.  Este  o  dovadă  că  nu  a  fost  lingă  poporul  român  în  aceşti  40  de 
ani,  în  care  acest  popor,  împreună  cu  slujitorii  Bisericii  prin  eforturi  uriaşe  a  păs¬ 
trat  credinţa,  a  cultivat  iubirea  şi  a  păzit  unitatea  spirituală  în  sînul  poporului 
român. 

Cel  ce  retoric  a  strigat,  unde  a  fost  Biserica,  dă  dovadă  că  nu  a  participat 
cu  nimic  în  acest  timp  blestemat  la  viaţa  religioasă  a  acestui  popor,  nici  cînd, 
sub  grele  ameninţări,  credincioşii  se  adunau  la  biserici  şi  mănăstiri  şi  împreună 
cu  preoţii  şi  episcopii  se  rugau  pentru  mîntuirea  poporului  român  şi  nici  cînd 
fiii  Bisericii  Ortodoxe,  în  frunte  cu  preoţii  şi  sub  îndrumarea  acestora  zideau  şi 
reînnoiau  bisericile,  împodobeau  locaşurile  lui  Dumnezeu  cu  picturi  noi,  îngri¬ 
jeau  monumentele  noastre  istorice,  bisericile  străvechi  de  piatră  sau  de  lemn, 
înzestrau  bisericile  cu  mobilier  nou,  adesea  de  mare  valoare  artistică,  construiau 
case  noi  pentru  biserică,  cu  toate  măsurile  draconice  ale  regimului  împotriva  aces¬ 
tor  lucrări.  Tipăreau  cărţi  de  slujbă,  Biblii,  reviste  şi  alte  cărţi  de  mare  valoare, 
ziditoare  de  suflet  şi  de  gînd  românesc*4. 

Tuturor  celor  care  lovesc  acum  în  ea,  Biserica  le  răspunde:  Eu  am  fost  aici. 
Şi  totodată  mărturiseşte  că  „va  rămîne  Biserica  neamului  nostru,  care  va  servi  cu 
credinţă  spirtiualitatea  românească,  cultura  românească,  unitatea  sufletească  a  po¬ 
porului  român. 

Cel  mai  sfînt  şi  străvechi  aşezămînt  românesc,  Biserica  Ortodoxă  Română, 
rămîne  şi  pentru  viitor  fidelă  misiunii  ei  de  a  sluji  lui  Dumnezeu,  precum  şi  celor 
mai  sfinte  idealuri  ale  poporului  român.** 

♦ 

Celor  care  se  întreabă  de  ce  nu  s-a  opus  Biserica  cu  orice  preţ  măsurilor 
abuzive  de  altă  dată.  li  se  răspunde  în  lumina  de  netăgăduit  a  adevărului  istoric, 
pe  care  numai  cei  de  rea  credinţă  l-ar  putea  ignora.  Acest  răspuns  este  oferit  de 
către  Pr.  Prof.  Dr.  Mircea  Păcurarul  de  la  Institutul  Teologic  Universitar  din  Si¬ 
biu.  unul  dintre  cei  mai  avizaţi  cunoscători  ai  realităţilor  din  sînul  Bisericii  noas- 
strămoşeşti. 

Intr-o  perioadă  în  care  „Biserica  a  fost  înlăturată  cu  totul  din  viaţa  sta¬ 
tului,  a  devenit  o  instituţie  marginalizată,  am  putea  spune  chiar  tolerată**,  „într-o 
vreme  cînd  un  neam  întreg  era  îngenunchiat  şi  umilit**,  preoţii  şi  ierarhia  bise¬ 
ricească  superioară  s-au  străduit  să  salveze  însăşi  viaţa  Bisericii**. 

Preoţii  „au  ştiut  să  fie  mereu  alături  de  credincioşi,  aşa  cum  iau  fost  în  tot 
decursul  istoriei,  că  Biserica  şi-a  făcut  datoria  faţă  de  neam.  Preoţii  de  parohie 
nu  şi-au  părăsit  credincioşii  căutîndu-şi  fericirea  în  alte  ţări,  ci  dimpotrivă,  au 
stat  alături  de  ei  în  necazuri,  le-au  sădit  în  suflete  credinţa  moşilor  şi  strămo¬ 
şilor  lor,  au  predicat  dragostea  şi  buna  înţelegere  între  oameni;  au  ţinut  trează 
nădejdea  că  va  veni  şi  ceasul  eliberării,  au  propovăduit,  fără  nici  o  schimbare 

Adevărurile  veşnice  ale  Evangheliei  Mîntuitorului  Iisus  Hristos  şi  învăţăturile 
Gfinţilor  Părinţi  şi  mari  dascăli  ai  Bisericii,  au  cultivat  tradiţiile  strămoşeşti  le¬ 
gate  mai  ales  de  sărbătorile  creştine,  au  contribuit  la  valorificarea  patrimoniului 
cultural  artistic-naţional.  In  felul  acesta,  putem  spune  că  Biserica  —  prin  învă¬ 
ţătura  ei  —  a  fost  singura  instituţie  care  a  opus  rezistenţă  ateismului  şi  materia¬ 
lismului.  Preoţii  tineri,  cu  entuziasmul  specific  vîrstei,  au  zidit  peste  500  de  bise¬ 
rici  pe  întreg  cuprinsul  ţării,  au  împodobit  cu  picturi  sute  de  alte  biserici,  au 
întreţinut  cu  grele  jertfe  materiale  toate  lăcaşurile  de  închinare.  Oare  cîţi  din 
contestatarii  de  azi  ştiu  cu  cîte  greutăţi  se  obţineau  autorizaţiile  în  vederea  ridi¬ 
cării  unor  noi  lăcaşuri  de  închinare  şi  cu  cîte  greutăţi  st  obţineau  materialele  de 
construcţie?  Trebuie  să  mai  spunem  că  mulţi  preoţi  nici  nu  mai  aşteptau  aceste 
autorizaţii,  ci  porneau  ,1a  ridicarea  bisericii,  pe  propria  lor  răspundere,  ajutaţi 
de  bunii  lor  credincioşi;  mulţi  din  ei  au  fost  amendaţi,  anchetaţi,  transferaţi  la 
alte  parohii.  Ierarhii  au  îndrumat  întreaga  activitate  din  eparhiile  lor,  au  restau¬ 
rat  monumentele  de  artă  bisericească,  au  tipărit  Sfînta  Scriptură,  cărţi  de  rugă¬ 
ciuni,  calendare  şi  catehisme,  lucrări  de  istorie,  este  adevărat  în  tirajele  minime 
care  erau  admise,  au  sfinţit  biserici,  au  făcut  vizite  canonice,  au  săvîrşit  slujbe, 
deşi  erau  mereu  supravegheaţi  şi  spionaţi. 

Profesorii  de  teologie  au  pregătit  generaţii  întregi  de  preoţi  —  în  două  institute 
şi  şase  seminarii  teologice  (deşi  numărul  studenţilor  şi  elevilor  era  fixat  de  alţii),  au 
întreţinut  contacte  cu  teologii  din  alte  ţări,  au  participat  la  întîlniri  peste  hotare 
—  atît  cît  li  s-a  permis  —  au  publicat  lucrări  de  specialitate,  fireşte  într-un  tiraj 
neînsemnat  şi  care  au  circulat  într-un  cerc  foarte  restrîns  de  cititori,  recrutaţi  mai 
ales  din  mediul  clerical.  Predicatorul  american  Billy  Graham,  care  ne-a  vizitat 
acum  cîţiva  ani,  s-a  exprimat  că  în  nici  o  ţară  din  lume  n-a  întîlnit  atîta  credinţă 
ca  în  România.  Oare  nu  este  meritul  clerului  că  a  menţinut  trează  această  credinţă 
într-o  ţară  cu  regim  totalitar*'?  # 

In  faţa  acestor  evidenţe,  autorul  se  întreabă  pe  drept:  „Nu  cumva  cei  care  o 
atacă  (Biserica  n.n.)  azi  sînt  indiferenţii,  contestatarii,  denigratorii,  ateii,  de  dinainte 
de  22  decembrie  1989?  Oare  cîţi  intelectuali  au  încercat  pînă  mai  ieri  să  întindă 
o  mînă  clerului,  oare  cîţi  treceau  pragul  bisericilor  să  asiste  la  slujbe?" 

„Oare  cine  n-a  colaborat,  într-un  fel  sau  altul,  cu  vechiul  regim,  cine  n-a 
aplaudat,  cine  n-a  ovaţionat,  ce  instituţie  n-a  trimis  telegrame  omagiale?  Şi  cine 
a  avut  curajul  să  se  opună?  Doar  puţinii  „disidenţi**,  iar  între  aceştia  figurau  şi 
slujitori  ai  Bisericiil  Şi  atunci  de  ce  este  vinovată  numai  Biserica  Ortodoxă?  De 
ce  nu  sînt  judecate  şi  alte  instituţii  care  au  colaborat  cu  vechiul  •  regim?  „Cred  că  e 
bine  să  ne  aducem  aminte  de  cuvintele  Mîntuitorului,  actuale  azi  mai  mult  ca 
oricînd:  „Cel  fără  de  păcat  dintre  voi  să  arunce  cel  dintîi  piatra"!  (Ioan  VIII,  7). 

Şi  iarăşi  să  ne  aducem  aminte  de  cuvintele  marelui  cărturar  Nicolae  Iorga 
care  scria  că  în  decursul  istoriei  „mitropoliţii,  episcopii,  egumenii  şi  aşa  de  adese¬ 
ori  smeriţii  călugări  ori  umilii  preoţi  de  mir  au  dat  poporului,  ei  singuri  aproape, 
toată  învăţătura,  au  înzestrat  neamul  cu  o  limbă  literară,  cu  o  literatură  sfîntă, 
cu  o  artă  în  legătură  cu  gustul  şi  nevoile  lui,  au  sprijinit  statul  fără  să  se  lase  a  fi 
înghiţiţi  de  dînsul,  au  călăuzit  neamul  pe  drumurile  pămîntului,  fără  a-şi  desface 
ochii  de  la  cer  şi  au  ridicat  mai  sus  toate  ramurile  româneşti,  dînd  istoriei  noastre 
cărturari,  caligrafi,  sculptori  în  lemn,  argintari,  oameni  de  stat,  ostaşi,  muce¬ 
nici  şi  sfinţi".  (Pr.  Prof.  Mircea  Păcurariu,  Şi-a  făcut  Biserica  datoria?  în  „Vesti¬ 
torul  Ortodoxiei  Româneşti",  anul  II,  1990,  nr.  7 — 8). 

* 

Atacurile  violente  din  articolul  „Către  Sinodul  Bisericii  Ortodoxe  Române" , 
apărut  în  ziarul  „România  liberă  din  28  ianuarie  1990,  atacuri  îndreptate  împotriva 
mai  tuturor  ierarhilor  Bisericii  Ortodoxe  Române,  le  răspunde  Pr.  Prof.  Scarlat 
Porcescu,  care  într-o  „Scrisoare  deschisă",  cu  sinceritate,  mărturiseşte  adevărul  pe 
care  trebuie  să-l  cunoască  şi  să-l  înţeleagă  toţi  cei  care,  prin  prisma  propriilor 
scăderi,  se  fac  judecătorii  Bisericii  şi  ai  slujitorilor  ei. 

Celor  care,  din  răutate  personală,  denigrează  pe  I.  P.  S.  Antonie,  mitropolit  al 
Ardealului,  autorul  le  reaminteşte  că  înaltul  ierarh  a  desfăşurat  o  bogată  activitate 
cărturărească  „înainte  de  a  ajunge  la  Sibiu  şi  în  scaunul  mitropolitan  din  acest 
oraş".  De  aceea,  autorul  le  adresează  o  firească  întrebare:  „Poate  fi  suprimat  cu 

atîta  seninătate  un  om  atît  de  valoros  pentru  nişte  greşeli  comune  aproape  tuturor 
celor  care  au  trăit  sub  dictatura  apusă?“ 

Despre  activitatea  gospodărească  desfăşurată  în  cadrul  Arhiepiscopiei  Iaşilor 
în  ultimii  40  de  ani,  afirmă:  „niciodată,  în  istoria  acestei  eparhii,  nu  s-au  înălţat 
atîtea  sfinte  lăcaşuri  ca  pe  vremea  întîistătătorilor  Iustin  şi  Teoctist;  niciodată  nu 
s-au  efectuat  atîtea  lucrări  de  restaurare  şi  nu  s-au  pictat  atîtea  biserici  ca  pe  vre¬ 
mea  celor  doi  ierarhi;  niciodată  aşezările  călugăreşti  n-au  avut  o  faţă  mai  înflori¬ 
toare  ca  acum“  (Vestitorul  Ortodoxiei  Româneşti,  anul  II,  nr.  6,  1990). 

* 

Din  comunicatele  Sfîntului  Sinod  aflăm  că: 

—  în  şedinţa  din  4  aprilie  1990  s-a  analizat,  între  altele,  problema  raportu¬ 
rilor  Bisericii  Ortodoxe  Române  cu  Biserica  Catolică  de  rit  oriental  (fosta  Biserică 
Română  unită). 

Sfîntul  Sinod  al  Bisericii  Ortodoxe  Române,  precum  şi  Ministerul  Cultelor  au 
încercat  să  stabilească  un  dialog  cu  ierarhii  Ritului  Oriental  al  Bisericii  Catolice 
din  România. 

Deşi  la  24  ianuarie  1990  s-au  stabilit  trei  faze  pentru  recunoaşterea  legală  a 
fostei  Biserici  Române  Unite  ca  un  cult  autonom,  următoarele  întîlniri  au  eşuat. 
Astfel  la  8  martie  1990  episcopii  Ritului  Oriental  Catolic  au  refuzat  să  participe 
iar  la  29  martie  1990,  cei  patru  episcopi  prezenţi  au  refuzat  dialogul  cu  ierarhii 
Bisericii  Ortodoxe  Române  pe  motivul  lipsei  celui  de-al  cincilea  ierarh  al  lor. 

împotriva  acestor  refuzuri  sistematice  şi  nejustificate,  Sfîntul  Sinod  rămîne 
totuşi  deschis  dialogului  cu  Biserica  Catolică  de  ambele  rituri  (latin  şi  oriental)  din 
ţara  noastră,  pentru  reglementarea  pe  cale  paşnică  a  tuturor  problemelor  privind 
relaţiile  dintre  cele  două  Biserici* (Vestitorul  Ortodoxiei  Româneşti,  anul  II,  1990, 
nr.  7 — 8). 

♦ 

După  revenirea  Prea  Fericitului  Părinte  Patriarh  Teoctist,  un  val  de  reacţii 
pro  şi  contra  s-au  stîrnit,  cei  din  urmă  uitind  realizările  de  seamă  înfăptuite  în 
viaţa  Bisericii  între  anii  1945 — 1989,  în  ciuda  dificultăţilor  negrăite.  Pr.  Prof.  Const. 
Galeriu,  în  articolul  „Spre  unitate România  Liberă  nr.  92/1990,  dă  două  mărturii 
pe  deplin  edificatoare.  Astfel  doamna  Simona  Odobescu  scria  de  la  Viena  doamnei 
Monica  Lovinescu  la  Paris  în  9  decembrie  1989;  că  pleacă  în  România  pentru  a 
îndeplini  dorinţele  religioase  şi  culturale  ale  fiului  său  Petre  Pănurică,  ucis,  care 
fusese  angajat  la  mănăstirea  Plumbuita,  ca  sculptor  de  altare,  după  ce  fusese 
chinuit  fizic  inimaginabil  din  1980  încoace,  calvar  după  calvar,  de  regimul  comunism 
anticreştin.  Tot  doamna  Odobescu  scrie:  „Această  mult  hulită  de  voi  Biserică  Româ¬ 
nească  din  ţară,  Patriarhia  Română,  a  adăpostit  tacit,  prin  angajare,  pe  toţi  prigo¬ 
niţii  foşti  deţinuţi  politici,  mulţi  dintre  cei  care  efectuaseră  ani  grei  de  puşcărie, 
de  la  părintele  Stâniloae  pînă  la  cel  mai  mărunt  obidit,  condiţiile  şi  formalităţile 
de  angajare  fiind  aproape  inexistente.  Biserica  noastră  şi-a  publicat  tacit  neste¬ 
matele;  toate  acestea  de-a  lungul  acestor  ani  de  regim  comunism  de  prigoană 
creştină.  Biserica  Română  din  ţară  a  fost  o  oază  şi  o  cetate  în  acelaşi  timp". 

P.  C.  Arhim.  Roman  Braga,  într-o  scrisoare  de  curînd  trimisă  din  exil,  observa 
că  „într-o  ţară  comunistă,  în  care  Biserica  era  cînd  tolerată,  cînd  persecutată, 
prin  abilităţile  politice  ale  clerului  şi  ierarhiei  a  fost  în  stare  să  menţină  credinţa 
puternică,  să  păstreze  9  seminare,  2  Facultăţi  de  Teologie,  6  tipografii  bisericeşti 
în  care  se  tipăresc  10  reviste  creştine  şi  se  tipăresc  Sfinţii  Părinţi44. 

* 

Doamna  profesoară  Zoe  Dumitrescu  Buşulenga,  în  articolul  „în  aşteptarea 
sărbătorilor 44  din  Vestitorul  Ortodoxiei  româneşti  nr.  7 — 8,  anul  1990,  p.  9,  arată 
inconsistenţa  atacurilor  împotriva  ierarhiei  ortodoxe  române  de  către  intelectuali¬ 
tatea  pînă  mai  ieri  atee.  Domnia  sa  le  aminteşte  acestora  că  Biserica  a  fost 
nedespărţită  la  bine  şi  la  rău,  de  poporul  român,  de-a  lungul  mileniilor,  „Ea  l-a 
ocrotit  cît  a  putut,  ea  i-a  fost  liman  chiar  în  condiţiile  cele  mai  grele  ale  existenţei 
(sale  în  aproape  jumătate  de  secol  de  ateism  oficial),  l-a  întărit  şi  l-a  încurajat  în 

taină.  Şi  fără  unitatea  Bisericii  naţionale  azi  nu  putem  depăşi  dificultăţile  grave  prin 
care  trecem.  De  aceea  atacurile  împotriva  Bisericii  şi  a  întîistătătorului  său  care 
din  fericire  a  acceptat  să  revină  trebuie  să  contenească  (şi  în  general  am  făcut 
trista  constatare  că  atacurile  cele  mai  vehemente  au  venit  din  partea  unor  per¬ 
soane  din  afara  Bisericii  noastre  sau  neştiutoare  de  rînduielile  tradiţionale  ale 
ortodoxiei*4.  De  aceea,  conchide  autoarea,  „trebuie  să  redevenim  fiii  lucizi  şi  respec¬ 
tuoşi  ai  unei  Biserici  care  a  fost  atît  de  lovită  şi  de  îndurerată  şi  să-i  redăm  şi  noi, 
cu  credinţa  şi  virtuţile  noastre,  transformate  şi  într-o  profundă  şi  benefică  morală 
socială,  prestigiul  şi  puterea.  Nu  lovind  în  ierarhi  şi  cerînd  capetele  lor  vom 
izbîndi  în  gîndul  şi  fapta  unităţii,  nu  privind  paiul  din  ochiul  lor  vom  îndrepta 
fiinţa  Bisericii  şi  a  neamului,  ci  luînd  aminte  la  bîrna  din  ochiul  nostru*4. 

+ 

Domnul  Prof.  dr.  ♦  Nicolae  Stoicescu  face  „Cîteva  precizări  la  o  , .pagină 
creştină în  ziarul  „Adevărul44,  nr.  105  din  29  mai  1990. 

Scriitorul  Stelian  Tănase,  care  acuză  pe  membrii  Sfîntului  Sinod  că  au  votat 
cu  docilitate  revenirea  în  scaun  a  Prea  Fericitului  Părinte  Patriarh  Teoctist,  la 
instrucţiunile  Ministerului  Cultelor  şi  la  dorinţa  ierarhiei  bisericeşti,  i  se  fac  cuve¬ 
nitele  precizări.  I  se  reaminteşte,  de  asemenea,  că  P.  F.  Părinte  Patriarh  nu  a 
„patronat**  în  ultimii  ani  ai  dictaturii  ceauşiste  demolarea  multor  biserici**,  ci  „nu  a 
reuşit  să  împiedice  acest  act  barbar**  pe  motivul  că  ori  de  cîte  ori  încerca  o  luare 
de  poziţie  în  acest  sens  nu  a  fost  primit  „nici  la  cabinetul  prezidenţial,  nici  măcar 
la  primarul  capitalei4*. 

Lui  Marcel  Petrişor,  privitor  la  relaţiile  dintre  Biserică  şi  stat  acum  şi  în 
viitor,  în  deplin  consens  cu  menirea  dintotdeauna  a  Bisericii,  i  se  răspunde  că  „sta¬ 
tul  ar  putea  avea  în  Biserică  un  aliat  de  nădejde  în  procesul  de  asanare  morală  a 
naţiunii*4,  spre  împlinirea  aceluiaşi  unic  scop:  binele  ţării  şi  al  poporului44. 

'  * 

Comunicatul  şedinţei  comune  a  reprezentanţilor  Guvernului,  Patriarhiei  Ro¬ 
mâne  şi  Bisericii  Greco-Catolice  din  9  aprilie  1990,  cu  privire  la  acordul  asupra 
necesităţii  elaborării  unui  decret  care  să  completeze  decretul  nr.  9  din  31  decem¬ 
brie  1989,  în  sensul  recunoaşterii  şi  autorizării  funcţionării  legale  a  cultului  greco- 
catolic  face  menţiunea  că  se  va  prevedea  restituirea  de  către  stat  a  bunurilor  care 
au  aparţinut  Bisericii  Române  Unite,  aflate  în  prezent  în  posesia  statului.  Comuni¬ 
catul  precizează  că  proprietăţile  parohiale  nu  vor  intra  sub  incidenţa  viitorului 
decret,  întrucît  acestea  nu  aparţin  statului. 

Totodată  se  arată  că  s-a  căzut,  în  principiu,  de  acord  asupra  constituirii  unei 
comisii  mixte  la  nivel  central,  precum  şi  a  unor  comisii  locale  ale  celor  două 
Biserici,  compuse  din  ierarhi  şi  preoţi,  avînd  ca  misiune  examinarea  modalităţilor 
de  rezolvare  practică  a  problemelor  legate  de  folosirea  sau  dobîndirea  locaşurilor  de 
cult. 

S-a  hotărît  să  se  înceteze  orice  polemică  la  toate  nivelurile. 

* 

Şi  totuşi  este  un  refuz.  La  Patriarhia  Română  s-a  primit,  prin  intermediul 
Ministerului  Cultelor,  un  răspuns  negativ  din  partea  Ministerului  învăţămîntului  la 
intervenţia  făcută,  potrivit  hotârîrii  Sfîntului  Sinod,  din  3 — 4  ianuarie  1990,  pentru 
introducerea  religiei  în  învăţâmîntul  de  stat. 

Conţinutul  acestui  răspuns,  pe  care  îl  redăm  integral  aici,  ne-a  produs  nedume¬ 
rire,  amărăciune  şi  revoltă.  In  numerele  viitoare  ale  acestui  periodic  vom  reveni 
substanţial  asupra  acestei  probleme  de  importanţă  naţională. 

„Ministerul  învăţămîntului  are  în  sarcină  învăţămîntul  de  stat  care  este  un 
învăţămint  laic.  Din  aceste  motive,  noi  nu  putem  accepta  introducerea  religiei  ca 
obiect  de  studiu. 

în  al  doilea  rînd  dar  cu  aceeaşi  importanţă,  considerăm  că  educaţia  religioasă 
trebuie  să  aibă  loc  în  familie  şi  în  cadrul  bisericii.  Pe  de  altă  parte,  date  fiind  con¬ 
diţiile  pluriconfesionale  ale  României,  noi  nu  organizăm  şcolile  noastre  pe  baza 
opţiunilor  religioase. 

Cele  de  mai  sus  nu  trebuie  citate  ca  un  refuz  sau  ca  o  respingere  a  religiei, 
mai  ales  că  întreaga  societate  românească,  după  afişarea  unui  ateism  forţat,  revine, 
în  ansamblu  către  fundamentele  spirituale  ale  existenţei.  Ministerul  nostru  are  în 
vedere  introducerea  unor  programe  şi  manuale  de  istoria  religiilor,  pentru  a  pre¬ 
zenta  elevilor  cadrul  general  în  care  homo  religiosus  a  existat  pe  pămînt.  Catehi¬ 
zarea  va  râmîne  în  sarcina  parohiilor,  comunităţilor,  iniţiativelor  private'*.  (Vesti¬ 
torul  Ortodoxiei  Româneşti,  anul  II,  1990,  nr.  6,  p.  4). 

# 

„ Pentru  introducerea  invâţâmîntului  religios  în  şcoli “  pledează,  cu  argumente 
morale,  istorice,  şi  Pr.  Prof.  Dr.  Dumitru  Stăniloae. 

Arătînd  că  „Statul  nostru  de  acum  se  afirmă  ca  un  Stat  care  vrea  să  repre¬ 
zinte  cu  adevărat  voinţa  şi  interesele  poporului**,  Pr.  Prof.  Stăniloae  scrie:  „Aştep¬ 
tăm  de  la  Statul  nostru  de  acum  ...  să  se  considere  un  Stat  creştin,  aşa  cum  este 
majoritatea  poporului,  preluînd  şi  promovînd  credinţa  creştină,  care  se  află 
structural  în  etnogeneza  poporului  român,  ca  temei  al  unor  raporturi  morale  şi 
armonioase  între  cetăţenii  săi.  Această  încurajare  a  credinţei  strămoşeşti  din  partea 
Statului  aşteptăm  să  o  practice  în  relaţiile  din  toate  instituţiile  şi  întreprinderile 
sale,  dar,  mai  ales  în  şcoli  care  formează  pe  cetăţenii  de  mîine. 

Se  cere  pentru  aceasta  să  se  introducă  în  şcoli  religia  ca  obiect  obligatoriu  aşa 
cum  era  în  Statul  român  înainte  de  1948“.  (Vestitorul  Ortodoxiei  Româneşti,  anul 
II,  1990,  nr.  7—8,  p.  10  şi  14). 


• 

Dascălul  P.  Florea,  care  de  peste  4  decenii  slujeşte  la  altarul  şcolii,  pornind  de 
la  cuvintele  Mîntuitorului  Hristos,  „ lăsaţi  copiii  să  vină  la  Mine“,  scrie:  „culti¬ 
varea  sentimentului  religios  în  rîndul  copiilor,  în  mediul  şcolar,  organizat,  mi  se 
pare  o  măsură  vindicativă  pentru  formarea  lor  de  mai  tîrziu,  pentru  un  compor¬ 
tament  cuviincios,  moral,  pentru  respectul  faţă  de  valorile  trecutului,  pentru  cu¬ 
noaşterea  activităţii  Bisericii  străbune  în  decursul  veacurilor**.  Acest  venerabil 
dascăl  al  şcolii  româneşti  vine  cu  propunerea  şi  „cu  stăruitoarea  rugăminte  de  a  se 
reveni  în  matca  învăţămîntului  românesc  tradiţional,  lăsîndu-i  şi  îndrumîndu-i  pe 
copii  să  se  hrănească  şi  să  se  modeleze  şi  din  tezaurul  de  învăţătură  al  Bisericii 
ortodoxe  strămoşeşti'*. 

Iisus  Hristos  a  rostit  pentru  toate  timpurile:  „lăsaţi  copiii  să  vină  la  Mine!*' 
De  aceea  „să  lăsăm  copiii  să  revină  la  sinul  Bisericii,  să-i  îndrumăm  prin  şcoală 
şi  spre  cele  ale  sufletului,  să-i  modelăm  pe  dinăuntru  pentru  ca  în  timp  să  putem 
constata  că  rodul  muncii  noastre  nu  a  fost  zadarnic".  (Vestitorul  Ortodoxiei 
Româneşti,  anul  II,  1990,  nr.  7 — 8,  p.  7 — 6). 


Intr-un  interviu  acordat  la  data  de  7  martie  1990,  d-1  Ministru  al  Cultelor 
Prof.  dr.  Nicolae  Stoicescu  a  făcut  următoarele  precizări  în  legătură  cu  rolul  pe 
care  îl  va  avea  Biserica  în  noua  Românie: 

„Considerăm  că  biserica  şi  credinţa  vor  juca  o  funcţie  fundamentală  în  redre¬ 
sarea  morală  a  neamului.  în  anii  dictaturii,  biserica  a  avut  un  rol  important  în 
apărarea  credinţei.  Ne-am  păstrat  fiinţa  naţională  datorită  acestei  instituţii,  care  a 
promovat  o  ideologie  opusă  celei  ateiste.  Nu  trebuie  să  se  uite  că  cu  toate  con¬ 
cesiile  făcute,  biserica  a  oferit  o  singură  alternativă  marxism-leninismului  şi  deci 
a  instituit  o  formă  de  rezistenţă  spirituală,  prin  Dumnezeu.  Dacă  în  vremurile 
de  tristă  amintire  a  fost  oprimată,  cu  atît  mai  mult,  este  chemată  astăzi  ca  prin¬ 
cipal  ajutor.  Ea  poate  să  fie  o  instituţie  importantă  care  să  colaboreze  cu  statul. 
(Dimimeaţa,  nr.  54,  7  martie  1990). 


Recent,  Pr.  Prof.  D.  Stăniloae  a  făcut  cîteva  propuneri  deosebit  de  impor¬ 
tante  „ despre  un  program  de  activitate  viitoare  pentru  Biserica  noastră “  (Vesti¬ 
torul  Ortodoxiei  Româneşti,  II  (1990),  nr.  4 — 5,  p.  1  şi  3)  pe  care  îl  redăm  în 
întregime: 

Ne  aflăm  la  sfîrşitul  epocii  de  stăpînire  ateistă  care  a  căutat  în  toate  felurile 
să  golească  sufletul  poporului  nostru  de  spiritualitatea  creştină,  reducîndu-i  viaţa 
la  preocupări  strict  materiale  —  nesatisfâcîndu-i  nici  aceste  necesităţi  —  şi  la 
anularea  identităţii  lui. 

Bisericii  noastre  i  se  cere  acuma  să  înceapă  o  activitate  care  să  vindece  gra¬ 
vele  urmări  lăsate  în  generaţiile  mai  noi  de  această  îngustă  şi  fanatică  stăpînire 
antireligioasă  şi  antinaţională.  Toţi  slujitorii  s-ar  cuveni  să  propovăduiască  cuvîntul 
despre  Hristos  cu  o  rîvnă  neîncetată  şi  o  caldă  putere  convingătoare:  Nu  numai 
Duminica  şi  în  sărbătoare  la  Sfînta  Liturghie,  ci  şi  la  fiecare  slujbă  ar  trebui  să 
vorbească  explicînd  înţelesul  lor,  rugăciunile  rostite,  conţinutul  Sfintei  Evanghelii. 

Sfînta  Liturghie  ar  deveni  astfel  un  mai  puternic  prilej  de  încălzire  a  cre¬ 
dinţei  şi  a  comuniunii  între  credincioşi  prin  obişnuirea  lor  cu  cîntarea  comună  cum 
fac  grupurile  neoprotestante. 

Preotul  ar  fi  bine  să  nu  mai  fie  în  nici  o  clipă  un  rugător  distant,  separat, 
ci  să  caute  să  atragă  şi  să  însufleţească  pe  toţi  credincioşii  la  rugăciune  prin  rugă¬ 
ciunea  lui.  Să  nu  se  vadă  la  el  nici  o  preocupare  de  răsplată  pentru  contribuţia 
lui.  Nu  va  fi  lăsat  de  popor  să  sufere  de  lipsuri  nici  el,  nici  familia  lui. 

Cu  deosebire  trebuie  introduşi  în  cunoştinţa  credinţei  creştine  copiii  şi  tinerii, 
cărora  li  s-a  băgat  în  cap  tot  felul  de  argumente  împotriva  credinţei.  Preoţii  n-ar 
trebui  să  aştepte  numai  ca  să-i  caute  credincioşii  cerîndu-le  vreo  slujbă,  ci  şi  ei 
să  caute  tot  felul  de  ocazii  de  a  se  întîlni  şi  de  a  le  vorbi  şi  a  le  dovedi  adevărul 
şi  importanţa  credinţei  creştine:  în  întîlnirea  cu  oamenii  pe  străzi,  pe  uliţe,  în 
căutarea  lor  sub  diferite  motive  în  fabrici,  în  foruri,  birouri,  intrarea  în  vorbă  cu 
ei  în  trenuri,  dar  mai  ales  în  căutarea  lor  în  spitale.  Să  cheme  după  amiezile  în 
biserici  pe  credincioşii  maturi  şi  pe  copii,  pentru  catehizare.  Hristos  şi  Apostolii 
n-au  aşteptat  să-i  caute  oamenii  să  le  facă  cunoscută  credinţa,  ci  au  umblat  tot 
timpul  printre  ei  făcînd  aceasta. 

Ar  fi  poate  bine  dacă  Biserica  noastră  şi-ar  instala  un  post  propriu  de 
radio,  cu  doi-trei  preoţi  bine  pregătiţi,  care  să  vorbească  în  fiecare  dimineaţă  şi 
seară  credincioşilor  despre  credinţa  creştină. 

La  o  .parohie  din  Atena  se  adunau  odată  pe  săptămînă  seara  sute  de  tineri, 
cărora  le  vorbeau  cunoscute  personalităţi  despre  temele  credinţei,  urmînd  un 
dialog  între  tineri  şi  vorbitori. 

Propovăduirea  lui  Hristos  şi  a  pildei  iubirii  Lui  de  oameni  s-ar  cuveni  să  fie 
unită  cu  practicarea  pilduitoare  din  partea  preoţilor  a  acestei  iubiri.  Orfanii  s-ar 
cuveni  să  găsească  prin  sau  în  preoţi  un  locţiitor  al  părinţilor;  bătrînii,  săracii, 
bolnavii  la  fel  ar  fi  să  cunoască  prin  preoţi  că  nu  sînt  singuri  pe  lume. 

La  Atena  şi  în  general  în  Grecia,  fiecare  parohie  are  un  comitet  de  doamne 
din  care  cîte  una  dimineaţa  pleacă  într-o  maşină  a  parohiei  la  bătrînii  parohiei  şi-i 
îmbracă  şi  le  duce  de  mincare,  sau  îi  aduce  să  mănînce  într-o  sufragerie  de  lîngâ 
biserică.  Alte  parohii  se  ocupă  de  orfani  şi  de  săraci  în  formele  potrivite. 

[Episcopiile  iau  cîte  un  spital  întreţinut  de  ele  sau  cîte  un  cămin  pentru 
studenţii  săraci,  condus  de  preoţi.  Ei  ar  urma  astfel  pilda  Sfîntului  Vasile  cel  Mare, 
care  a  fost  nu  numai  unul  din  cei  mai  mari  scriitori  bisericeşti,  ci  a  şi  organizat  în 
oraşul  său  de  reşedinţă,  un  grup  de  spitale,  de  orfelinate  şi  de  alte  forme  de  aju¬ 
toare  a  celor  ce  aveau  nevoie.  • 

Sînt  sigur  că  toţi  parohienii  ar  ajuta  pe  preot  şi  toate  parohiile  pe  episcop 
să  îndeplinească  această  operă.  Să  trecem  în  practică  predica  despre  comuniunea 
iubitoare  între  noi  pe  care  ne-o  cere  Hristos. 

Această  activitate  ar  fi  bine  să  fie  stimulată  şi  supravegheată  de  episcopii 
înşişi.  Ar  fi  un  mare  bine  dacă  aceştia  ar  reveni  la  modul  vieţuirii  Apostolilor  ai 
căror  urmaşi  deplini  sînt,  mod  de  viaţă  la  care  unii  au  rămas  în  toate  timpurile. 
Ar  fi  bine  să  nu  se  uite  că  la  bază  sînt  călugări,  care  au  dat  votul  smereniei  şi  al 
sărăciei.  Ar  fi  minunat  să  umble  cu  simplitate  tot  timpul  printre  credincioşi,  ca 
Apostolii,  să  se  afle  ca  fiecare,  într-o  parohie,  aşa  cum  episcopul  din  primele 
veacuri  era  parohul  principal  al  fiecărei  parohii,  parohul  fiind  numai  locţiitorul 
lui.  S-ar  da  un  conţinut  real  şi  practic  titlului  pe  care  şi  l-a  dat  pe  vremuri  Papa 
de  la  Roma  „servus  servorum  Deiu,  sluga  slugilor  (a  preoţilor  şi  credincioşilor)  lui 
Dumnezeu.  Cel  mai  mare  e  cel  ce  slujeşte  pe  alţii  cum  a  slujit  Hristos  (Matei 
20,  26—28). 

Ar  fi  bine  să  se  dea  o  importanţă  deosebită  organizării  la  centrele  eparhiale 
a  activităţii  caritative  amintite  a  parohului.  Cel  puţin  unul  dintre  consilieri  s-ar 
cuveni  să  se  ocupe  cu  supravegherea  acestei  activităţi.  Să  nu  se  mai  dea  impor¬ 
tanţă  exclusivă  unui  birocratism  sterp,  care  priveşte  de  sus  la  preoţi. 

Chiar  în  Institute  teologice  ar  trebui  ca  disciplina  teologiei  pastorale,  să  nu 
mai  fie  un  curs  teoretic,  ci  o  obişnuire  a  studenţilor  cu  practica  unei  pastoraţii 
caritative  pe  teren.  Precum  catedra  de  Cîntare  bisericească  ar  trebui  să  devină 
şi  catedra  de  Teologie  pastorală. 

Tot  în  Biserica  Greciei,  am  aflat  că  nişte  tineri  de  la  o  anumită  parohie, 
au  ajuns  căutînd  pe  bolnavii  din  diferite  cartiere  ale  unui  mare  oraş,  la  o  bătrînă 
paralizată  şi  de  atunci  se  duc  pe  rînd  în  fiecare  zi,  o  îngrijesc  şi  îi  duc  cele 
necesare.  Aceasta  ar  fi  bine  să  o  deprindă  şi  tinerii  teologi  ai  noştri,  ca  viitori 
preoţi.  Cred  că  în  felul  acesta  am  putea  creea  un  puternic  curent  de  strîngere  a 
credincioşilor  în  biserici  şi  de  vie  comuniune  între  ei. 

Acesta  este  testamentul  pe  care  doresc  să-l  las  slujitorilor  Bisericii  noastre:  Fiţi 
tot  timpul  cu  gîndul  la  Hristos  şi  căutaţi  să-I  slujiţi  Lui,  cîştigîndu-i  pe  oameni  pen¬ 
tru  credinţa  în  El  şi  pentru  mîntuirea  lor,  prin  toate  faptele  voastre.  Aşa  veţi 
putea  cîştiga  fericita  viaţă  eternă  pentru  voi  şi  pentru  cei  pentru  care  aveţi  o 
mare  răspundere. 

Aceasta  e  concluzia  la  care  am  ajuns  la  vîrsta  mea,  apropiată  de  sfîrşit. 

Eu  am  căutat  să  slujesc  pe  Hristos  prin  osteneala  scrisului,  căutînd  să  atrag 
la  credinţa  în  El  pe  cei  ispitiţi  de  scrisul  străin  de  credinţă  atît  de  răspîndit  în 
timpul  de  cînd  tiparul  a  făcut  cu  putinţă  înmulţirea  lui  mai  ales  în  ultimele  douâ- 
trei  sute  de  ani  şi  cu  totul  la  noi  în  era  comunistă. 

Dar  mă  gîndesc  uneori  că  mai  mult  folos  aş  fi  putut  aduce  dacă  aş  fi  fost 
preot  de  parohie  pentru  a  trece  în  practică  cele  ce  le-am  scris. 


D-l  Mircea  Sabău  din  Chicago,  S.U.A.,  în  articolul  „Pentru  o  Biserică  naţio¬ 
nală11  (Tribuna,  nr.  87,  6  aprilie  1990  şi  Tribuna  nr.  90,  10  aprilie  1990)  făcînd 
afirmaţii  aberante  privind  istoria  vieţii  religioase  a  poporului  român,  insistă  — 
oferind  şi  soluţii  —  pentru  constituirea  unei  Biserici  naţionale,  alcătuită  din  Bise¬ 
rica  Greco-Catolică  şi  Biserica  Ortodoxă,  „care  să  se  unească  şi  împreună,  sub 
oblăduirea  Romei,  să  contribuie  la  refacerea  şi  reconcilierea  ţârii44.  Pentru  cei  care 
doresc  să  cunoască  suferinţele  produse  poporului  român  de  „Unirea44  cu  Biserica 
Romei  la  anul  1700  recomandăm: 

—  Silviu  Dragomir,  Istoria  dezrobirii  religioase  a  românilor  din  Ardeal  în 
secolul  XVIII  (2  voi..  Sibiu,  1920—1930). 

—  Preot  Profesor  Dumitru  Stăniloae,  Uniatismul  din  Transilvania,  încercare 
de  dezmembrare  a  poporului  român,  Bucureşti,  1973. 

Aceeaşi  recomandare  i-o  facem  şi  preotului  român  unit,  Nicolae  Jidveian,  vi¬ 
oare  face  afirmaţia  că  „legea  strămoşească  e  cea  catolică  pînă  în  anul  1054. 
Şi  numai  de  la  această  dată  pînă  la  1700  a  fost  poporul  român  ortodox  şi  nu  cum 
afirmaţi  Dvs.  că  de  la  început  pînă  la  1700“.  (Dimineaţa  Blajului,  anul  I, 
nr.  1,  3  aprilie  1990,  p.  4). 


Dintr-un  „comunicat44  publicat  în  „Renaşterea44,  Revistă  a  Partidului  Naţio¬ 
nal  Ţărănesc  —  Creştin  şi  democrat  pentru  tineret,  anul  II,  nr.  6,  20  martie,  1990, 
p.  2,  aflăm  cu  surprindere  că  în  13  martie  1990  s-a  constituit  la  Bucureşti  Alianţa 
Evanghelică  din  România  din  care,  pe  lîngă  alte  culte  evanghelice,  face  parte  şi 
Oastea  Domnului.  De  aceea  ne  punem  întrebarea:  De  cine  ţine  ea?  De  Biserica 
Ortodoxă  sau  de  Bisericile  Evanghelice? 


Diac.  Pavel  Cherescu 

REACŢII  ECUMENICE  LA  REVOLUŢIA  DIN  ROMÂNIA 
ŞI  SCHIMBĂRILE  DIN  EUROPA  RĂSĂRITEANĂ 

% 

Un  prim  mesaj  de  protest  împotriva  represiunii  de  ,1a  Timişoara  a  fost  tri¬ 
mis  fostului  prim-ministru  al  R.S.R.  de  către  secretarii  generali  ai  celor  4  mari  . 
organizaţii  creştine  mondiale  cu  sediul  la  Geneva  —  Consiliul  Mondial  al  Bise¬ 
ricilor  (Emilio  Castro),  Conferinţa  Bisericilor  Europene  (Jean  Fischer),  Federa¬ 
ţia  Luterană  Mondială  (Gunnar  Staalsett)  şi  Alianţa  Mondială  Reformată  (Milan 
Opocesky)  —  încă  din  ziua  de  18  decembrie  1989:  „Profund  tulburaţi  de  inter¬ 
venţia  neliniştitoare  a  armatei44,  cei  patru  îndemnau  guvernul  „să  garanteze  secu¬ 
ritatea  populaţiei  şi  o  soluţionare  paşnică  a  problemelor4*.  La  20  decembrie  1989 , 
primind  confirmarea  masacrului  de  la  Timişoara,  cele  4  organizaţii  au  dat  publici¬ 
tăţii  o  declaraţie  de  condamnare  energică  a  răspunsului  violent  dat  de  regim 
„exprimării  de  către  populaţie  a  aspiraţiilor  şi  năzuinţelor  lor  de  dreptate44,  sub¬ 
liniind  în  acelaşi  timp  faptul  că  astfel  „autorităţile  responsabile  şi-au  revelat  ade¬ 
vărata  natură  şi  neomenie  a  guvernării  lor44.  Iar  în  ziua  de  22  decembrie  cei  patru 
secretari-generali  au  adresat  Bisericilor  şi  creştinilor  din  România  o  telegramă 
ou  următorul  cuprins: 

„ Iubiţi  fraţi  şi  surori  în  Hristos,  dorim  să  vă  transmitem  vouă  —  Bisericilor 
şi  creştinilor  din  România  —  următoarea  declaraţie: 

—  Auzind  astăzi  împreună  cu  întreaga  lume  de  curajul  vostru,  act  care 
vă  conduce  spre  libertate  din  opresiune  şi  tiranie,  celebrăm  împreună  cu  voi,  po¬ 
porul  României,  deschiderea  unei  noi  pagini  a  istoriei  voastre. 

—  Plîngem  împreună  cu  voi  moartea  tragică  a  celor  ce  şi-au  dat  vieţile  lor 
şi  vă  asigurăm  pe  voi,  şi  îndeosebi  familiile  victimelor,  de  compasiunea  noastră. 

—  Ne  exprimăm  solidaritatea  noastră  cu  lupta  voastră  ce  continuă  pentru  a 
instaura  o  societate  bazată  pe  pace  cu  dreptate ,  reconciliere  şi  unitate,  care  vor 
afiima  demnitatea  umană  şi  drepturi  umane  pentru  toţi.  Ne  rugăm  ca  să  aveţi 
forţa  de  a  construi  un  mit  or  împreună ,  ca  un  singur  popor .  Vă  asigurăm  de  spri¬ 
jinul  comunităţii  ecumenice. 

întrucât  se  deschide  o  nouă  pagină  din  istoria  României  dorim  să  ne  expri¬ 
măm  solidaritatea  noastră  cu  Bisericile  membre  ale  organizaţiilor  noastre  şi  ru¬ 
găm  pe  Dumnezeu  ca  să  li  se  dea  tăria  şi  înţelepciunea  de  a  sluji  pe  toţi  cei 
care  jelesc  pentru  vieţile  date  în  această  luptă  de  eliberare  din  opresiune. 

Uniţi  în  Trupul  lui  Hristos  vă  asigurăm  de  solidaritatea  noastră  întrucât  vă 
■angajaţi  într-o  slujire  nouă  şi  cutezătoare  cerută  de  această  situaţie.  îndemnăm 
pe  toate  Bisericile  noastre  membre  să  acţioneze  şi  să  dea  mărturie  împreună  ma¬ 
ni  festînd  astfel  în  România  unitatea  creştină. 

Celebrînd  praznicul  Naşterii  Domnului  gândurile  şi  rugăciunile  noastre  sînt 
cu  voi  şi  cu  întreg  poporul  din  România  („Ecumenical  Press  Service44  6 — 15  Jan. 
1990;  poziţia  90.01.72). 

Reprezentanţii  celor  4  organizaţii  intercreştine  mondiale  de  ,1a  Geneva  s-au 
întîlnit  zilnic  începînd  din  ziua  de  Crăciun  spre  a  urmări  situaţia  din  România. 
Neputînd  să  ia  contact  prin  telefon  cu  conducătorii  Bisericilor  din  România,  cei 
patru  secretari  au  hotărît  să  facă  o  vizită  pastorală  Bisericilor  din  România  pen¬ 
tru  a  stabili  nevoile  urgente  de  ajutor.  în  cursul  vizitei  lor  de  4  zile  în  România 
(30  decembrie  1989  —  2  ianuarie  1990)  la  Bucureşti,  Sibiu  şi  Cluj,  o  echipă  ecu¬ 
menică  formată  din:  Jean  Fischer,  secretarul  general  al  Conferinţei  Bisericilor  Eu¬ 
ropene,  Hans  Schmocker,  de  la  ajutorul  interbisericesc  al  aceleiaşi  organizaţii, 

Brian  Neldner,  director  asociat  al  programelor  pentru  slujire  ale  Federaţiei  lute¬ 
rane  Mondiale  şi  Matthews  Stevenson,  de  la  Comisia  pentru  ajutor  între  Biserici, 
refugiaţi  şi  slujire  (CICARWS)  a  Consiliului  Mondial  al  Bisericilor,  a  luat  contact 
cu  reprezentanţii  Bisericilor  Ortodoxă,  Luterană,  Presbiteriană  şi  Reformată  din 
România  şi  cu  Institutele  teologice  din  cele  trei  localităţi  vizitate.  Membrii  dele¬ 
gaţiei  au  participat  la  servicii  divine  în  diferite  biserici  şi  au  vorbit,  pentru  prima 
dată  în  România,  la  posturile  de  radio  şi  televiziune.  Au  avut  de  asemenea  un 
„deschis  schimb  de  vederi*4  cu  patriarhul  Bisericii  Ortodoxe,  Teoctist,  asupra  „res¬ 
ponsabilităţii  Bisericilor  din  România**,  în  care  s-,a  căzut  de  acord  că  vor  fi  nece¬ 
sare  multe  eforturi  pentru  a  restabili  legăturile  acestor  Biserici  cu  comunitatea 
ecumenică  „aproape  întrerupte  în  ultimii  doi  ani44. 

Pe  de  altă  parte,  situaţia  din  România  în  ultimii  ani  a  condus  la  tensiuni 
şi  in  interiorul  Consiliului  Ecumenic  mai  cu  seamă  asupra  modului  în  caro  să  se 
răspundă  planurilor  aberante  de  sistematizare  rurală  şi  politicii  faţă  de  minorităţi 
duse  de  fostul  dictator.  La  întrunirile  în  plen  ale  Comitetului  Central  al  Consi¬ 
liului  Mondial  al  Bisericilor  din  1989  (Hanovra)  şi  1989  (Moscova),  unii  membrii 
au  cerut  adoptarea  unei  declaraţii  publice  de  condamnare  de  către  Consiliu  a 
acestor  politici.  Propunerea  a  fost  respinsă  datorită  delegaţiei  Bisericilor  din 
România  care  a  declarat  că  e  vorba  de  un  amestec  în  treburile  interne  ale  sta¬ 
tului  român,  că  ele  se  bucură  de  toată  libertatea  în  misiunea  şi  mărturia  lor  şi 
ameninţînd  cu  retragerea  din  Consiliu  în  caz  contrar;  poziţia  ei  fiind  susţinută 
şi  de  secretarul  general  al  Consiliului  Mondial  al  Bisericilor,  dr.  Emilio  Oaistro, 
care  s-a  declarat  în  favoarea  unei  poziţii  moderate,  evitîmd  criticile  explicite  la 
adresa  guvernului  comunist  român,  pînâ  la  o  informare  mai  amplă  asupra  situa¬ 
ţiei  din  România,  de  dragul  salvgardării  relaţiilor  ecumenice  între  Geneva  şi 
Bisericile  din  România.  Ceea  ce  i-a  atras  nu  puţine  critici. 

Intr-un  interviu  publicat  în  „Ecumenical  Press  Service44,  16 — 31  ianuarie  1990 
(poziţia  90.01.83),  Emilio  Castro  încearcă  să  explice,  pornind  de  la  textul  Scrisorii 
de  pocăinţă  şi  recunoştinţă  adresate  la  19  ianuarie  1990  de  Sf.  Sinod  al  Bisericii 
Ortodoxe  Române  Bisericilor  şi  organizaţiilor  creştine  internaţionale,  rolul  Con¬ 
siliului  Ecumenic  al  Bisericilor  în  legătură  cu  situaţia  din  România  în  ultimii  ani 
ai  dictaturii.  Iată  textul  acestui  interviu:  „S/.  Sinod  al  Bisericii  Ortodoxe  Române 
a  publicat  o  declaraţie  de  pocăinţă  în  care  se  recunoaşte  că  în  timpirt  dictaturii 
membrii  lui  „ nu  au  avut  întotdeuna  curajul  de  martiri  de  a  vorbi  public  despre 
suferinţele  poporului  român".  Acest  mesaj  vi  s-a  adresat  atît  dumneavoastră,  în 
calitate  de  responsabil  al  Consiliului  Ecumenic  al  Bisericilor,  cît  şi  responsabililor 
altor  organizaţii  ecumenice.  Cum  reacţionaţi  la  aceasta? 

—  Cu  un  sentiment  de  recunoştinţă  pentru  faptul  că  Sinodul  Bisericii  Orto¬ 
doxe  ia  în  mod  serios  în  considerare  situaţia  prezentă.  A  acceptat  o  lecţie  de  la 
trecut  şi  priveşte  spre  viitor.  Poporul  român,  ca  naţiune,  şi  credincioşii  români  în 
legătură  cu  Biserica  de  aici  au  nevoie  acum  de  o  perioadă  de  autoanaliză,  de  o 
perioadă  de  reflexie  împreună  asupra  prezentului,  trecutului  şi  viitorului.  Ca  un 
rpzultat  al  acestei  gîndiri  si  analize  cred  că.  alături  de  această  scrisoare  de  po¬ 
căinţă,  vor  apărea  şi  expresii  cu  intenţie  misionară  pentru  viitor,  decizii  care  vor 
avea  consecinţe  la  diferite  nivele  asupra  vieţii  românilor  în  genere  şi  asupra 
vieţii  Bisericii  în  special.  Vedem,  deci,  acest  document  al  Sf.  Sinod  ca  o  primă 
reacţie,  la  două  săptămîni  după  evenimentul  principal  şi  ca  o  parte  a  autoanali¬ 
zei  şi  înnoirii  Bisericii  care  încă  are  nevoie  să  fie  dezvoltată  pe  deplin. 

—  Acum  despre  Consiliul  Mondial  al  Bisericilor  şi  modul  în  care  el  a  susţi¬ 
nut  Bisericile  din  România  în  trecut,  în  anii  lui  Ceauşescu?  Este  şi  aici  loc  pen¬ 
tru  pocăinţă? 

—  Pocăinţa  este  parte  a  credinţei  noastre  creştine.  Trebuie  să  fim  îndeajuns 
de  smeriţi  ca  să  primim  atît  judecata  cît  şi  mila  lui  Dumnezeu.  Nu  numai  în 

raport  cu  România,  dar  şi  în  raport  cu  atitudinea  noastră  faţă  de  societatea  elve¬ 
ţiană.  etc.  Dacă  -însă  prin  pocăinţă  se  vizează  ceva  mai  specific,  mu  cred  că  e 
cazul.  Noi  nu  am  lăudat  niciodată  regimul  Ceauşescu,  nu  am  afirmat  niciodată 

că  el  a  fost  un  instrument  al  planului  lui  Dumnezeu  în  Istorie  —  dimpotrivă,  am 
fost  critici  ai  acestui  regim.  In  timpul  ultimului  nostru  Comitet  Central  (Moscova, 

iulie  1989)  am  citat  documentele  care  exprimau  preocuparea  şi  critica  internaţio- 

nală  formulată  la  adresa  României  de  către  Unesco,  Comisia  pentru  drepturile 
omului  a  Naţiunilor  Unite,  etc. 

De- a  lungul  anilor  am  înceroat  să  folosim  fiecare  prilej  al  relaţiilor  noastre 
cu  Bisericile  din  România  pentru  a  le  chema  să  recunoască  teritoriul  dificil  pe  care 
călcau.  înainte  de  evenimentele  finale  din  decembrie  trecut  am  intervenit  perso¬ 
nal  pe  lingă  guvernul  de  atunci  al  României  şi  pe  lingă  Bisericii  pentru  situaţia 
pastorului  Laszlo  Tokes.  Am  protestat  atunci  cînd  nu  i  s-a  mai  premis  să  fie 
pastorul  comunităţii  sale  parohiale  şi  cînd  a  fost  forţat  să  plece.  Urmăream  eve¬ 
nimentele  şi  încercam  să  fim  cît  mai  utili  cu  putinţă  poporului  român.  Că  pu¬ 
team  să  fi  făcut  mult  mai  mult  —  desigur,  există  întotdeauna  o  posibilitate  în 
acest  .sens,  şi,  dacă  puteam  să  o  facem  mai  bine  în  trecut,  o  vom  face  şi  mai  bine 
în  viitor. 

—  înainte  de  a  face  o  declaraţie  publică  asupra  unei  situaţii  particulare, 
politica  Consiliului  este  de  a  se  consulta  cu  Bisericile  membre  ale  Consiliului  din 
acea  ţară.  Este  contestată  această  politică  in  cazul  României? 

—  Consiliul  Mondial  al  Bisericilor  este  un  consiliu  de  Biserici  —  astfel  că 
responsabilitatea  noastră  principală  este  de  a  ajuta  Bisericile  din  fiecare  situaţie 
locală  de  a  fi  fidele  vocaţiei  lor  de  a  vesti  Evanghelia  dreptăţii,  păcii  şi  recon¬ 
cilierii.  întotdeauna  noi  ne  vom  confrunta  într-o  situaţie  locală  cu  întrebarea 
turn  să  ajutăm  acea  Biserică  ca  ea  să  fie  o  următoare  fidelă  a  lui  Hristos?  Uneori 
aceasta  se  face  prin  confruntare,  printr-o  declaraţie  de  dezacord  explicită.  Alteori 
însă  suferim  împreună  cu  acele  biserici  durerea  situaţiei  lor  dificile  de  fapt.  Nu 
vom  menţiona  aici  alte  situaţii  din  lumea  de  azi,  unde  am  vrea  să  strigăm  în 
semn  de  protest  din  cauza  faptului  în  care  sînt  trataţi  creştinii.  Dar,  pentru  că 
sîntem  sensibili  la  starea  dificilă  a  celor  creştini  şi  la  pacea  interreligioasă  din 
acele  ţări,  tăcem  dar  încercăm  în  mod  constant  să  ajutăm  Bisericile  şi  poporul 
din  acele  ţări  să  depăşească  acele  situaţii  de  opresiune. 

în  legătură  cu  România  am  încercat  să  aplicăm  o  metodologie  pe  care  am 
crezut-o  că  e  potrivită  în  acel  moment.  Sper  că  poporul  român  va  fi  în  stare  să 
recunoască  că  solidaritatea  ecumenică  cu  poporul  nu  a  lipsit  în  lungii  ani  ai  dic¬ 
taturii  din  acea  naţiune.  In  fiecare  situaţie  în  parte  în  care  e  nevoie  de  acţiunea 
noastră  trebuie  să  luăm  în  considerare  ce  strategie  trebuie  aplicată  în  mod  con¬ 
cret. 

—  Aţi  putea  să  ne  daţi  dteva  exemple  de  diplomaţie  tăcută  reuşită  în  de¬ 
cursul  acestei  perioade? 

—  Vă  voi  da  unul.  N^am  condamnat  niciodată  pe  Pinochet  în  Chile.  De  ce? 
Pentru  că  trebuia  să  negociem  cu  guvernul  lui  libertatea  celor  16.000  de  refu¬ 
giaţi  latino- americani  de  la  Santiago  de  Chile,  pe  care  trebuia  să-i  ajutăm  să 
iasă  de  acolo.  Ne-a  fost  imposibil  să  lăsăm  Bisericile  să  ofere  un  refugiu  pentru 
aceste  persoane  la  Santiago  şi  în  alte  oraşe  şi,  în  acelaşi  timp,  să  ne  permitem 
luxul  de  a  condamna  dictatura  brutală  instalată  în  ţară.  Astfel  lungi  ani  de  zile 
am  fost  obligaţi  să  păstrăm  tăcerea,  ca  să  salvăm  şi  protejăm  viaţa. 

—  în  anii  lui  Ceauşescu  strategia  Consiliului  Ecumenic  a  fost  cea  a  diplo¬ 
maţiei  tăcute? 

—  Da  şi  nu.  A  fost  una  atît  de  tăcere  cît  şi  nu  de  tăcere.  La  Moscova  am 
vorbit  deschis  despre  situaţia  din  România.  Am  evitat  însă  să  ne  formulăm  şi 
obiecţiile  noastre  proprii  (ale  Consiliului)  alături  de  celelalte  denunţări  ale  situa¬ 
ţiei  citate  în  declaraţia  noastră.  Aşa  că  n-a  fost  o  diplomaţie  atît  de  tăcută.  A 
fost  o  încercare  de  a  da  Bisericilor  din  România  o  şansă  de  a  lupta  împreună 
Cu  poporul  lor  pentru  a  depăşi  situaţia  lor  din  interior.  în  discuţiile  noastre  cu 
ei  românii  ne  spuneau:  „Nu  vom  fi  în  stare  să  schimbăm  situaţia  pînă  ce  poporul 
român  nu  va  ieşi  în  stradă  pentru  că  solidaritatea  internaţională  are  limite.  Un¬ 
gurii  în  1956  şi  cehoslovacii  în  1968  au  fost  lăsaţi  în  cele  din  urmă  singuri  cînd 
a  venit  momentul  adevărului*.  Prietenii  noştrii  români  spuneau:  „vom  face  ce 
este  necesar  dar  daţi-ne  timp,  daţi-ne  timp*. 

—  Cimitetul  Central  a  discutat  situaţia  României  de  două  ori:  la  Hanovra 
[1988)  şi  la  Moscova  (1989).  Acţiunile  sau  declaraţiile ,  sau  lipsa  declaraţiilor,  re¬ 
zultate  de  la  aceste  două  întîlniri  au  fost  criticate  de  unii .  Criticii  au  sugerat  că 
acţiunile  n-au  fost  suficient  de  puternice  pentru  a  răspunde  violărilor  drepturi¬ 
lor  omului  din  România.  Cum  reacţionaţi  la  această  critică? 


80 


% 


-MITROPOLIA  ARDEALULUI 


—  Accept  această  critică.  Cred  că  e  corectă.  Cred  că  n-am  vorbit  suficient 
de  puternic,  este  clar.  Aceasta  era  preţul  pe  oare  trebuia  să-l  plătim  pentru  a 
ajuta  situaţia  drepturilor  omului  în  România. 

Am  spus  la  Moscova  că,  este  harisma  şi  şansa  unor  organizaţii  ca  Amnesty 
Internaţional  de  a  denunţa  curajos  caz  de  oaz,  cu  numele,  şi  de  a  anunţa  viola¬ 
rea  drepturilor  omului  pretutindeni,  şi  că  ele  sînt  o  binecuvântare.  Lăudăm  pe 
Dumnezeu  pentru  aceasta  şi  sprijinim  activitatea  lui  Amnesty  Internaţional  cu  ru¬ 
găciunile,  simpatia  şi  resursele  noastre.  Este  harisma  Comitetului  Internaţional 
al  Crucii  Roşii  de  «a  ajuta  victimele  conflictelor  într-un  mod  tăcut,  cu  angajamen¬ 
tul  că  ele  nu  vor  critica  niciodată  un  guvern,  o  ţară,  o  situaţie  particulară. 

Cred  că  contribuţia  particulară  «a  Consiliului  Mondial,  care  se  adaogă  la  ceea 
ce  fac  Amnesty  International ,  Crucea  Roşie,  Naţiunile  Unite  şi  multe  alte  grupări 
de  bună  voinţă,  este  aceea  de  a  întări  Bisericile  în  interiorul  acelor  situaţii  opre¬ 
sive  şi  de  a  le  da  curajul  de  a  participa  .la  transformarea  societăţilor  lor.  Am 
avut  succes  sau  nu?  Răspunsul  aparţine  opiniei  publice.  Nu  este  datoria  noastră 
să  ne  lăudăm  pe  noi  înşine.  Ne-am  concentrat  aici  asupra  României.  Dar  ce  să 
spunem  despre  Republica  Democrată  Germană?  Am  tratat  exact  în  acelaşi  mod 
şi  cu  Bisericile  din  această  ţară  şi  din  aceste  Biserici  a  ieşit  lupta  de  eliberare  a 
acestei  ţâri.  De  ce  nu  se  vorbeşte  despre  Polonia?  Desigur  critica  este  corectă  cu 
privire  ia  declaraţiile  noastre  la  Hanovra  şi  Moscova  şi  accept  aceasta.  Dar  ceea 
ce  am  făcut  trebuie  înţeles  ca  un  „ modus  operandi “  care  a  încercat  să  fie  fidel 
responsabilităţii  noastre  principale  faţă  de  soarta  poporului  implicit  în  acea  si¬ 
tuaţie. 

—  Puteţi  preciza  politica  generală  aplicată  de  Consiliul  Ecumenic  cînd  tra- 
tează  declaraţii  publice  cu  Bisericile  membre?  Care  sînt  pentru  dumneavoastră, 
consecinţele  acestui  mod  de  a  aproba  aceste  chestiuni  asupra  Consiliului  Ecu¬ 
menic? 

—  Noi  consultăm  Bisericile.  Luăm  în  considerare  ceea  ce  ele  spun,  dar  nu 
urmăm  întotdeauna  şi  în  întregime  sfaturile  lor.  Delegaţii  oficiali  ai  Bisericilor  din 
România  la  Moscova  cereau  mult  mai  mult  din  partea  noastră.  Ei  ne  cereau  tă¬ 
cerea  totală  şi  să  nu  spunem  nimic,  căci  fiecare  cuvînt  ar  putea  pune  în  pericol 
nu  numai  vieţile  lor,  ci  şi  slujirea  (ministeriul)  Bisericilor  lor.  Iar  noi  ne-am 
gîndit  să  sprijinim  cît  mai  mult  lupta  lor  pentru  a  schimba  situaţia  din  interior. 
Dar  le-am  cerut  să  înţeleagă  că,  pentru  a  cîştiga  simpatia  şi  sprijinul  rugăciunii 
Bisericilor  din  lumea  întreagă,  trebuia  făcută  o  declaraţie  care  să  înscrie  Româ¬ 
nia  pe  calendarul  preocupărilor  Bisericilor  din  lumea  întreagă.  Din  acest  motiv 
ne-am  exprimat  neliniştea  şi  am  arătat  că  numeroase  organizaţii  internaţionale 
se  preocupă  de  această  situaţie.  Uneori  o  Biserică  ne  cere  să  nu  spunem  nimic  şi 
noi  simţim,  în  sînul  comunităţii  Bisericilor,  că  trebuie  să  mergem  împotriva  vo¬ 
inţei  ei  şi  să  spunem  ce  avem  de  spus.  Am  putea  cita  exemple  istorice.  Astfel, 
retragerea  Consiliului  Bisericii  reformate  de  origine  olandeză  din  Africa  de  Sud 
pentru  că  ea  dezaproba  poziţia  noastră  faţă  de  apartheid.  Preocuparea  esenţială 
a  Consiliului  nu  e  securitatea  Bisericii  per  se,  ci  securtiatea  Bisericii  ca  instru¬ 
ment  de  înnoire  în  societăţile  respective,  pentru  a  ajuta  aceste  Biserici  să  acţio¬ 
neze  fidel  într-o  situaţie  dată.  La  un  moment  dat,  un  cuvînt  de  judecată  sau 
punerea  în  cauză  a  unei  situaţii  sînt  necesare,  chiar  împotriva  voinţei  sau  dorin¬ 
ţei  responsabililor  Bisericilor  dintr-o  anumită  ţară  la  un  moment  dat.  Cu  precau¬ 
ţie,  responsabilitate,  curaj,  frică,  şi  pocăinţă,  decidem  de  la  caz  la  caz  ceea  ce 
ascultarea  cere  de  la  noi. 

Aş  vrea  să  spun  că  Consiliul  Ecumenic  nu  pretinde  infailibilitate,  că  apre¬ 
ciem  criticile,  căci  ele  ne  păstrează  un  chip  uman  şi  că  nu  ne  plîngem  de  faptul 
că  poziţia  noastră  în  cazul  României  a  fost  criticată.  Aş  vrea  numai  să  cer  ca 
aceşti  critici  să  ia  în  considerare  înainte  de  toate  bunăstarea  poporului  oprimat  şi 
să  fie  siguri  că  ceea  ce  facem  nu  urmăreşte  cîştigarea  unui  punct  în  confruntarea 
Ideologică  sau  a  scăpa  doar  de  indignarea  noastră,  ci  de  a  ajuta  popoarele  care 
suferă  şi  luptă  pretutindeni  în  ilume. 

—  Am  o  întrebare  mai  specială  —  la  care  aţi  răspuns  în  diferite  moduri, 
\  dar  această  întrebare  revine  des  —  asupra  uşurinţei  cu  care  Consiliul  a  dat  o 
declaraţie  asupra  intervenţiei  americane  în  Panama  şi  a  refuzului  de  a  se  pro- 

nunţa  direct  împotriva  României.  Să  comparăm  Panama  şi  România.  Ce  puteţi 
spune  despre  aceasta? 

—  In  momentul  în  care  au  fost  făcute  publice  evenimentele  din  Panama  şî 
România  era  uşor  pentru  Consiliu,  şi  pentru  toţi,  să  facă  declaraţii.  Am  trimis 
practic  in  aceeaşi  zi  mesaje  de  solidaritate  şi  sprijin  mişcării  revoluţionare  din 
România  şi  mesaje  de  apel  Bisericilor  din  S.UA.  cerîndu-le  să  intervină  pe  lîngâ 
guvernul  lor  ca  să-şi  modereze  atitudinea  faţă  de  Panama.  Dar  în  spatele  între¬ 
bării  Dv.  se  ascunde  o  altă  întrebare  inevitabilă:  indignarea  noastră  este  oare 
Selectivă?  Mi  se  pare  că  problema  e  depăşită  pentru  că  nu  mai  există  nici  Est 
nici  Vest,  nu  mai  există  decît  o  casă  europeană  comună.  Dar  trebuie  să  înţelegeţi 
câ  există  diferenţe  de  abordare,  după  societăţi.  Societatea  nordamericanâ  e  o  so¬ 
cietate  deschisă  cu  o  presă  liberă,  o  opinie  publică  care  contează  şi  cetăţeni  obiş¬ 
nuiţi  să  se  acuze  şi  să  păstreze  totuşi  relaţiile.  Acest  sistem  face  parte  din  meto¬ 
dele  elaborate  de  această  cultură.  Astfel,  o  declaraţie  asupra  S.U.A.  este  de  în¬ 
dată  declanşată  la  cererea  Bisericilor  şi  creştinilor  din  Statele  Unite,  pentru  că 
acesta  este  stilul  pe  care  l-au  adoptat  şi  la  care  răspund.  Dar  a  face  o  declaraţie 
asupra  ţărilor  în  care  domneşte  o  dictatură,  în  care  toată  presa  e  controlată,  în 
care  declaraţia  nu  va  fi  cunoscută  niciodată  de  popor,  e  o  operaţiune  mai  delicată. 
Nu  dau  nume  ca  să  nu  complic  viaţa  credincioşilor  şi  necreştinilor  în  ţări  In  care 
o  ideologie  religioasă  sau  politică  nu  admite  critică.  In  aceste  cazuri,  stilul  nostru 
de  lucru  trebuie  să  se  adapteze  situaţiilor  particulare.  Aceasta  explică  diferenţa 
de  abordare  în  unele  cazuri,  dar  nu  reflectă  o  apreciere  arbitrară  datorată  vre¬ 
unui  „pati  pristt.  Cum  am  spus,  ţările  socialiste  ale  Europei  se  transformă  prin 
dezvoltarea  opiniei  publice,  a  pluralismului,  a  mass  media.  Astfel  noi  putem  acum 
colabora  cu  ele  în  acelaşi  mod  în  care  am  făcut-o  cu  ţările  occidentale.  Nu  era 
cazul  acum  cîteva  luni  numai41  (după  „Ecumenical  Press  Service,  6 — 15,  şi  16 — 31 
January  1990,  uOne  World”  nr.  153,  March  1990,  p.  10 — 19  şi  “Documentation  Cat- 
holique”  nr.  2003,  1  avril  1990,  p.  364—367). 

„O  experienţă  de  importanţă  europeană . . .“  (Cîteva  reflexii  spontane  ale 
unui  teolog  ecumenist  român). 

Urîciunea  corupţiei.  Criza  din  diferitele  ţări  socialiste  ridică  problema  ideo¬ 
logiei  comuniste  considerată  ca  o  putere  mesianică  în  istoria  umanităţii.  Oamenii 
s-au  confruntat  în  final,  abrupt  şi  violent,  cu  elementele  cele  mai  corupătoare  ale 
acestei  ideologii. 

Comunismul  a  ucis  democraţia,  dreptatea,  libertatea  şi  drepturile  omului. 

Pretinzînd  a  fi  mai  mult  decît  un  model  economic,  el  a  impus  o  ordine  de  valori 
umane  şi  făcînd  aşa  a  revelat  urîciunea  unei  comunităţi  umane  desfigurate,  vio¬ 
lenţa  corupţiei  politice. 

Comunismul  a  ucis  democraţia,  dreptatea,  libertatea  şi  drepturile  omului. 

Pretinzînd  a  fi  mai  mult  decît  un  model  economic,  el  a  impus  o  ordine  de  valori 
umane  şi  făcînd  aşa  a  revelat  urîciunea  unei  comunităţi  umane  desfigurate,  vio¬ 
lenţa  corupţiei  politice. 

Comunismul  a  ucis  democraţia,  dreptatea,  libertatea  şi  drepturile  omulud. 

Pretinzînd  a  fi  mai  mult  decît  un  model  economic,  el  a  impus  o  ordine  de  valori 
umane  şi  făcînd  asa  a  revelat  urîciunea  unei  comunităţi  umane  desfigurate,  vio¬ 
lenţa  corupţiei  politice. 

Nu  am  fost  în  stare  să  vedem  urîciunea  regimului  pentru  că  nu  am  reuşit 
să  participăm  la  acea  contra-istorie  a  cărei  putere  e  Evanghelia,  la  mişcarea  isto¬ 
riei  mîntuirii  care  domină  istoria  noastră  umană  creată. 

Există  în  această  experienţă  o  licărire  a  misterului  mîntuirii  lumii.  Ne  dăm 
seama  că  istoria  nudă,  urîtă,  este  paralelă  cu  o  istorie  sfîntă,  divină.  Şi  aici 

Duhul  Sfînt  are  libertatea  de  a  chema  pe  oameni,  întrucît  Domnul  are  nevoie  de 
ei,  să  se  angajeze  la  acţiuni  în  istorie  şi  să  recunoască  aceste  acţiuni  ca  parte  a 
istoriei  mîntuirii. 

„Şezînd  pe  idoliu.  Intrinsecă  sistemului  a  fost  idolatria  evocată  printr-un 
efort  deliberat  de  a  impune  valori.  Aceasta  a  dus  la  o  atitudine  de  nerezistenţâ 
la  idolii  puterii  şi  tiranie.  „Şedeam  pe  idoli44  (Fac.  31,  34)  cu  impresia  că  ei  erau 
stăpînii  atotputernici  ai  istoriei. 

Am  fost  tentaţi  să  exagerăm  puterea  răului,  să-l  acceptăm  ea  pe  stăpînul 
absolut  al  lumii.  Creditînd  forţele  răului  cu  puteri  supranaturale,  le-am  lăsat 
prea  mult  spaţiu  şi  am  trecut  cu  vederea  slăbiciunea  diavolului  şi  rezistenţa 
la  demoni. 

Şi  aici  nu  am  făcut  uz  pe  deplin  de  cuvîntul  lui  Dumnezeu,  cuvînt  viu  şi 
lucrător,  mai  ascuţit  decît  o  sabie  cu  două  tăişuri  (Evr.  4,  12).  Am  uitat  că  Dum¬ 
nezeu  e  puternic  şi  viu,  nimicitorul  opresorilor  şi  guvernanţilor  corupţi. 

O  sacrament alitate  compusă.  Din  punct  de  vedere  al  metodei  teologice,  expe¬ 
rienţa  României  are  o  valoare  simbolică.  Am  luat  drept  garantată  viziunea  sacra¬ 
mentală  a  realităţii  fără  a  mai  descrie  elementele  componente  ale  sacramenta- 
litâţii.  Prezentam  persoanele  umane  ca  fiinţe  sacramentale  şi  vorbeam  mult  des¬ 
pre  transfigurare.  Aceste  perspective  sacramentale  ne-au  împiedicat  de  a  vedea 
contradicţiile. 

Acum  poporul  român  a  experimentat  carnea  şi  oasele  trupului,  faţă  crudă 
dă  a  râului,  sacrificiul  sîngeros  care  face  cu  putinţă  învierea  revelînd  natura 
compusă  a  realităţii  sacramentale. 

Trebuie  să  ţinem  vie  drama  care  e  esenţa  Liturghiei.  Experienţa  României 
a  exprimat  încă  o  dată  în  vremea  noastră  adevăratul  caracter  al  Liturghiei  noas¬ 
tre:  comemorare  a  Crucii  şi  celebrare  a  învierii. 

Integritatea  vieţii  bisericeşti  interne  şi  ecumenice.  în  recenta  criză,  ortodocşii 
din  Estul  Europei  au  acumulat  o  experienţă  de  importanţă  supremă  pentru  miş¬ 
carea  ecumenică  şi  viitorul  creştinităţii. 

Ţări  aflate  în  criză  economică,  ele  caută  modele  socio-politice.  Sîntem  ten¬ 
taţi  să  imităm  aşa-numitele  ţâri  capitaliste  cu  o  economie  de  piaţă  liberă.  După 
40  de  ani  de  comunism  este  însă  aceasta  o  cale  pentru  a  construi  o  nouă  so¬ 
cietate? 

însuşirea  experienţei  trecutului  este  o  parte  integrantă  a  căutării  unei  iden¬ 
tităţi  culturale  şi  spirituale  noi.  Am  învăţat,  de  exemplu,  că  nu  există  libertate 
fără  eliberare,  că  nu  există  drepturi  umane  fără  drepturi  politice.  Această  lecţie 
este  extrem  de  utilă  atunci  cînd  căutăm  noi  modele  de  societate. 

O  problemă  acută  este  reorganizarea  vieţii  interne  a  Bisericii,  a  stilului  ei 
de  viaţă  şi  lucrare.  Multe  aspecte  ale  vieţii  bisericeşti  au  fost  restrînse  sau  inter¬ 
zise:  misiunea  publică,  mişcările  de  laici,  tipărirea  Bibliei.  Relaţia  între  popor 
şi  ierarhie  este  o  problemă  delicată,  de  unde  nevoia  unui  dialog  intern  şi  a  unei 
cu  adevărat  vieţii  soborniceşti.  O  stare  de  integritate  morală  este,  apoi,  absolut 
necesară  pentru  viitorul  Ortodoxiei. 

Există,  de  asemenea  o  nevoie  de  a  integra  ecumenismul  în  disciplina  internă 
a  Bisericii.  în  multe  cazuri,  ecumenismul  a  fost  o  chestiune  a  afacerilor  externe 
ale  Bisericii  şi  nu  parte  a  vieţii  de  zi  cu  zi  a  Bisericii. 

Revenirea  naţionalismului  este  apoi,  un  real  pericol.  Paralela  între  grupurile 
etnice  şi  corpurile  confesionale  trebuie  văzută  în  lumina  comuniunii  conciliare 
a  tuturor  Bisericilor.  Dar  există  o  contradicţie  între  o  politică  naţionalistă  şi  faptul 
de  a  ne  integra  într-o  „casă  europeană  comună44  ca  şi  între  un  ţel  confesional 
şi  faptul  de  a  fi  deschis  şi  unit  cu  întreaga  „oikoumenâ44. 

Noua  situaţie  din  Estul  Europei  va  elibera  o  mulţime  de  energii,  resurse  şi 
posibilităţi  pentru  mişcarea  ecumenică.  Ortodocşii  vor  apare  în  întîlnirLle  ecu¬ 
menice  cu  un  corp  de  delegaţii  de  vîrste,  poziţii  şi  tendinţe  diferite,  inclusiv  miş¬ 
cării  de  .laici.  Ei  vor  aduce  noi  subiecte  pe  agenda  ecumenică.  Mai  mult  decît 
atit,  ei  vor  infuza  mişcării  ecumenice  oameni  noi  şi  viziuni  noi.  Aceasta  va 
schimba  poate  imaginea  mişcării  ecumenice.  (Pr.  Prof.  Ion  Bria,  director  al  subuni¬ 
tăţii  Consiliului  Ecumenic  al  Bisericilor  „înnoire  şi  viaţă  comunitară44;  traducere 
după  „One  World44  nr.  153,  March  1990,  p.  14). 


VATICANUL  DESPRE  SCHIMBĂRILE  RECENTE  DIN  EUROPA  RASARITEANA 


In  discursul  ţinut  .la  13  ianuarie  1990  în  faţa  corpului  diplomatic  acreditat 
pe  lingă  Vatican,  Papa  Ioan  Paul  II  a  ţinut  să-şi  exprime  „satisfacţia  cu  care 

S/.  Scaun  a  primit  manie  transformări  care  au  marcat  recent  viaţa  mai  multor 
popoare,  mai  ales  in  Europa .  Setea  ireversibilă  de  libertate  care  s-a  manifestat 
a  accelerat  evoluţiile,  a  făcut  să  se  prăbuşească  zidurile  şi  să  se  deschidă  porţile: 
totul  a  luat  înfăţişarea  unei  bulversări.  Şi  aţi  notat  fără  îndoială  că  punctul 
de  plecare  sau  punctul  de  întîlnire  a  fost  adeseori  o  biserică.  Puţin  cîte  puţin 
s-au  aprins  luminări  formînd  un  adevărat  drum  de  lumină  ca  pentru  a  spune 
celor  ce  vreme  de  ani  de  zile  au  permis  să  limiteze  orizonturile  omului  la  acest 
pămînt  că  el  nu  poate  rămîne  înlănţuit  la  infinit.  Sub  ochii  noştri  pare  a  re¬ 
naşte  o  Europă  a  spiritului  în  linia  dreaptă  a  valorilor  şi  simbolurilor  care  au 
modelat-o,  tradiţiei  creştine  care  uneşte  toate  popoarele  ei44. 

„Varşovia,  Moscova,  Budapesta,  Berlin,  Praga,  Sofia  şi  Bucureşti,  pentru  a  nu 
cita  decît  capitalele,  au  devenit  etapele  unui  lung  pelerinaj  spre  libertate.  Tre¬ 
buie  să  aducem  omagiul  nostru  popoarelor  care  l-au  întreprins  cu  preţul  unor 
Imense  sacrificii  şi  responsabililor  politici  care  l-au  favorizat.  Ceea  ce  e  admi¬ 
rabil  în  evenimentele  la  care  am  fost  martori  este  că  popoare  întregi  au  luat 
cuvîntul;  femei,  tineri,  bărbaţi  au  învins  frica.  Persoana  umană  şi-a  manifestat 
resursele  inepuizabile  de  demnitate,  curaj  şi  libertate  pe  care  le  ascunde.  In  ţări 
in  care,  ani  de  zile  un  singur  partid  a  spus  adevărul  ce  trebuie  crezut  şi  sensul 
ce  trebuie  dat  istoriei,  aceşti  fraţi  au  arătat  că  nu  e  posibil  de  asfixiat  liber¬ 
tăţile  fundamentale  care  dau  sens  vieţii  omului:  libertatea  de  gîndire,  de  con¬ 
ştiinţă,  a  religiei,  de  expresie,  a  pluralismului  politic  şi  cultural. 

„Trebuie  ca  aspiraţiile  exprimate  de  aceste  popoare  să  fie  satisfăcute  de 
Statul  de  drept  în  fiecare  naţiune  europeană.  Neutralitatea  ideologică,  demnitatea 
persoanei  umane  sursă  de  drepturi,  anterioritatea  persoanei  în  raport  cu  societa¬ 
tea,  respectul  normelor  juridice  democratice  consimţite,  plualismul  în  organizarea 
societăţii  sînt  valori  de  neînlocuit  fără  de  care  nu  se  poate  construi  durabil  o 
oasâ  comună  a  Estului  şi  Vestului  accesibilă  tuturor  şi  deschisă  lumii.  Nu  poate 
exista  societate  demnă  de  om  fără  respectul  valorilor  transcendente  şi  perma¬ 
nente.  Cînd  omul  se  face  măsura  exclusivă  a  toate,  fără  referinţă  la  Cel  de  la 
Care  vine  totul  şi  la  Care  se  întoarce  totul,  repede  devine  sclavul  propriei  lui 
finitudini.  Credinciosul  ştie  din  experienţă  că  omul  nu  este  om  decît  primindu-se 
de  la  Dumnezeu  şi  acceptînd  să  colaboreze  la  planul  mmtuirii,  la  „a  aduna  lao¬ 
laltă  pe  fiii  lui  Dumnezeu  cei  împrăştiaţi44  (In.  11,  52). 

„A  venit  timpul  pentru  europenii  din  Vest,  care  au  avut  avantajul  de  a  fi 
trăit  ani  îndelungaţi  de  libertate  şi  prosperitate,  să-i  ajute  pe  fraţii  lor  din  Cen¬ 
tru  şi  din  Est  să-şi  reia  deplin  locul  ce  le  revine  în  Europa  de  azi  şi  de  mîine. 
Momentul  este  propice  pentru  a  strînge  pietrele  de  zid  risipite  şi  a  construi  îm¬ 
preună  casa  noastră  comună.  Din  nefericire,  prea  adeseori  democraţiile  occidentale 
n-au  ştiut  să  se  folosească  de  libertatea  cîştigată  cu  preţul  unor  atît  de  aspre 
sacrificii.  Nu  putem  decît  regreta  absenţa  deliberată  a  oricărei  referinţe  transcen¬ 
dente  din  gestiunea  societăţilor  zise  „dezvoltate44.  Alături  de  elanuri  generoase 
de  solidaritate,  de  o  grijă  reală  pentru  promovarea  dreptăţii  şi  o  preocupare  con¬ 
stantă  pentru  respectul  efectiv  al  drepturilor  omului,  sîntem  forţaţi  să  constatăm 
prezenţa  şi  difuziunea  de  contravalori  ca  egoismul,  hedonismul,  rasismul  şi  mate¬ 
rialismul  practic.  N-ar  trebui  ca  noii  veniţi  la  libertate  şi  democraţie  să  fie  de¬ 
cepţionaţi  de  cei  care-i  sînt  oarecum  „veteranii44.  Toţi  europenii  sînt  chemaţi  să 
regăsească  rădăcinile  spirituale  creştine  comune  care  au  făcut  Europa44. 

Pe  de  altă  parte,  a  mai  subliniat  Papa,  „constatînd  această  fericită  evolu¬ 
ţie44  din  Europa  de  Est  şi  Centru  „care  a  condus  atîtea  popoare  să-şi  regăsească 
identitatea  şi  demnitatea  lor  egală,  n-ar  trebui  să  uităm  că  niciodată  nimic  nu 
este  cîştigat  definitiv.  Sechelele  celui  de-al  doilea  război  mondial  declanşat 
acum  50  de  ani  ne  invită  la  vigilenţă.  Rivalităţi  seculare  pot  reînvia  întotdeauna, 
conflicte  între  minorităţile  etnice  se  pot  din  nou  aprinde,  naţionalismele  se  pot 
iarăşi  exacerba.  Iată  de  ce  este  necesar  ca  o  Europă  concepută  ca  o  „comunitate 
de  naţiuni44  să  se  întărească  pe  baza  principiilor  atît  de  oportun  adoptate  la  Hel¬ 
sinki  în  1975  de  Conferinţa  pentru  securitate  şi  cooperare  europeană  (...)  ca 
şi  în  Documentul  final  al  reuniunii  de  la  Viena,  adoptată  la  19  ianuarie  198944 
(„Documentation  catolique44,  nr.  2  000,  18  februarie  1990,  p.  155 — 156). 

MITROPOLIA  AJIDEALULUI 


Dezvoltînd  aceleaşi  idei  în  discursul  său  ţinut  tot  in  faţa  Corpului  diplomatic 
la  Vatican,  cardinalul  secretar  de  stat  Agostino  Casaroli ,  a  început  prin  a  subli¬ 
nia  in  primul  rînd,  „surpriza  în  faţa  imprevizibilului  şi  în  faţa  caracterului  brusc 
$i  radical  al  evenimentelor.  S-ar  putea  spune  că  Istoria  —  dacă  se  poate  recurge 
la  o  atare  personificare  —  dezgustată  dintr-o  dată  de  o  ordine  stabilită  de  mai 
multe  decenii  a  vrut  ca  printr-o  răsturnare  neaşteptată  să  doboare  un  edificiu 
construit  cu  chinuri  într-o  mare  parte  a  Europei  în  cursul  unor  evenimente  revo¬ 
luţionare  sîngeroase  sau  ruinele  războiului  celui  mai  devastator  cunoscut  vreo¬ 
dată.  De  ce  această  subtilă  nerăbdare?  De  ce  forţa  ei  gata  să  meargă  pînă  la 
violenţă?  De  ce  această  incapacitate  neaşteptată  de  a  rezista  din  partea  structu¬ 
rilor  care  păreau  totuşi  destul  de  solide  pentru  a  înăbuşi  eventualele  veleităţi  de 
răsturnări  interne,  în  vreme  ce  căutau  să  se  întărească  împotriva  unor  atacuri 
exterioare  mereu  temute.  Cine  are  credinţa  într-o  Providenţă  superioară  este 
înclinat  să  vadă  intervenţia  ei  în  aceste  circumstanţe;  şi  mai  mult  decît  o  singură 
dată  s-a  auzit  pronunţîndu-se,  ici  şi  colo,  cuvîntul  „miracol44.  Dar  chiar  cei  ce  au 
această  credinţă  şi  încredere  ştiu  că  Providenţa  divină  lucrează  în  mod  normal 
prin  acţiunea  omului  sau  situaţiile  pe  care  oamenii,  poate  inconştienţi  sau  invo¬ 
luntar,  le-au  provocat,  adeseori  chiar  în  intenţii  şi  previziuni  cu  totul  opuse. 
Toate  acestea  pentru  a  spune  că  specialiştii  au  dreptul,  iar  oamenii  de  stat  dato¬ 
ria  de  a  căuta  cauzele  oarecum  „naturale44  ale  răsturnărilor  pe  care  le-am  evocat, 
că  oamenii  —  inclusiv  oamenii  de  stat  şi  cei  ce  au  responsabilităţi  în  viaţa  pu¬ 
blică,  indiferent  care  —  vor  face  bine  să-şi  pună  în  lucrare  toate  mijloacele  pe 
care  ştiinţa,  înţelepciunea  şi  prudenţa  politică  le  pun  la  dispoziţia  lor;  dar,  în 
acelaşi  timp  ei  vor  trebui  să  o  ştie  bine  că  unitatea  va  avea  întotdeauna  nevoie 
de  un  ajutor  „de  sus44. 

„Nu  ne  putem  îndoi  că  rădăcina  profundă  a  ceea  ce  s-a  întîmplat  trebuie 
căutată  într-un  adevăr  atît  simplu  cît  şi  fundamental  şi  anume  că:  un  sistem 
social  contrar  exigenţelor  imprescriptibile  ale  naturii  omului  nu  se  poate  menţine 
multă  vreme.  Este  o  iluzie  să  crezi  că  forţa  poate  prevala  la  infinit  asupra  reac¬ 
ţiilor  inevitabile  la  ceea  ce  oprimă  atari  exigenţe.  în  acelaşi  timp  a  apărut  ca  o 
iluzie  şi  convingerea  ideologică  că  aceste  exigenţe  ar  putea  fi  modificate  prin 
simple  schimbări  de  structură  impuse  şi  ele  prin  violenţă.  Istoria  acestor  iluzii 

este  istoria  timpului  nostru;  ea  este  într-atît  de  cunoscută  că  nu  e  necesar  să 

insistăm44.  Deşi  a  conţinut  .numeroase  elemente  imprevizibile,  totuşi  „turnanta  is¬ 

torică  la  care  am  asistat  şi  Ja  care  asistăm  încă  prezenta  şi  ea  elemente  previzi- 
zile  deloc  neglijabile  legate  de  natura  însăşi  a  acestor  sisteme  şi  de  modul  în 

care  ele  au  fost  aplicate44. 

„Sistemele  sociopolitice  la  care  ne  referim  continuau  să  pară  puternice  şi 
solid  organizate  ca  nişte  arbori  luxurianţi  cu  frunziş  încă  bogat  şi  încărcat  de 
fructe,  chiar  dacă  în  interior  o  eroziune  continuă  la  vida  progresiv  de  vigoarea 
ideologică  şi  de  forţa  lor  de  convingere  şi  seducţie  îndeosebi  pentru  generaţiile 
cele  mai  tinere.  Dar  era  dificil  de  prevăzut  cu  o  anume  exactitate  în  ce  moment 
structurile  exterioare  menţinute  de  regimuri  autoritare  susţinîndu-se  unele  pe 
altele  vor  ceda  la  vidul  interior  sau  sub  presiunea  unei  forţe  nu  neapărat  mili¬ 
tare.  în  fapt  prăbuşirea  din  aceste  ultime  luni  a  luat  prin  surprindere  toată 
lumea.  Dar,  fără  îndoială,  aspectele  ei  cele  mai  importante  şi  pozitive  —  dacă  nu 
vrem  să  recurgem  la  calificativul  „providenţiale44  —  sînt  momentul  începutului 
ei  şi  modul  în  care  ea  s-a  produs:  nu  prin  jocul  forţelor  spontane,  interioare  sau 
exterioare,  singure  ci  printr-o  alegere  conştientă  şi  deliberată.  în  intenţia  de  a 
canaliza  şi  a  orienta  cursul  evenimentelor  pentru  a  evita  ca  marele  fluviu  strîns 
între  diguri  artificiale,  să  nu  le  debordeze  mai  curînd  sau  mai  tîrziu  antrenînd 
reacţii  şi  contradicţii  imposibil  de  prevăzut  sau  controlat.  Exemplul  României 
este  confirmare  unică  avînd  avantajul  de  a  fi  unic  într-un  anturaj  de  ţări  mai 
amicale  şi  comprehensive.  Trebuia  o  viziune  clară  a  realităţii,  curajul  de  a  recu¬ 
noaşte  deschis,  un  spirit  de  decizie  pentru  a  face  faţă  unei  probleme  deja  nemă¬ 
surate  în  sine  şi  complexe,  adeseori  agravată  de  alte  probleme  nu  mai  puţin  difi¬ 
cile.  ca  cea  a  naţionalităţilor.  Au  existat  elemente  ce  pot  fi  considerate  „subver¬ 
sive44  şi  tinzînd  spre  o  subversiune  aşa  zicînd  pilotată.  Au  existat  temeri  că  este 
poate  prea  devreme.  Cu  toate  acestea,  reuşita  ei  este  de  un  interes  vital  nu  numai 
pentru  fiecare  din  ţările  interesate  ci  pentru  întreaga  Europă  şi  pentru  rapor- 

turale  între  Est  şi  Vest,  adică  pentru  adevărata  destindere,  pentru  cooperarea  şi 
solidaritatea  în  lumeM  (Ibidem,  p.  165 — 166). 

în  fine  într-un  discurs  ţinut  la  12  ianuarie  1990  membrilor  Consiliului  ponti¬ 
fical  pentru  cultură  (creat  la  20  mai  1982)  prezidat  de  cardinalul  Paul  Poupard, 
şi  chemat  să  ajute  Biserica,  „ sd  disceamă  mai  bine  semnele  vremii  şi  căile  noi 
de  inculturare  a  Evangheliei  şi  evanghelizare  a  culturilor u.  Papa  Ioan  Paul  II 
a  subliniat:  „Un  sentiment  comun  pare  a  domina  azi  marea  familie  umană.  Toţi 
Se  întreabă  ce  viitor  să  construiască  în  pace  şi  solidaritate,  în  această  trecere  de 
la  o  epocă  culturală  la  alta.  Marile  ideologii  şi-au  dovedit  eşecul  lor  în  faţa  pro¬ 
bei  dure  a  evenimentelor.  Sisteme  aşa-zis  ştiinţifice  de  înnoire  socială,  de  mîn- 
tuire  a  omului  prin  el  însuşi,  mituri  ale  împlinirii  revoluţionare  a  omului  s-au 
revelat  în  ochii  lumii  întregi  drept  ceea  ce  erau:  tragice  utopii  care  au  .antrenat 
un  regres  fără  precedent  în  istoria  răvăşită  a  umanităţii.  In  mijlocul  fraţilor  lor, 
rezistenţa  eroică  a  comunităţilor  creştine  contra  totalitarismului  .inuman  a  sus¬ 
citat  admiraţia.  Lumea  actuală  redescopere  faptul  că,  departe  de  a  fi  opiul  po¬ 
poarelor,  credinţa  în  Hristos  este  cel  mai  bun  garant  şi  stimulent  *al  libertăţii  .lor. 
Ziduri  s-au  prăbuşit,  frontiere  s-au  deschis.  Dar  bariere  enorme  se  înalţă  încă 
între  speranţele  de  dreptate  şi  realizarea  lor,  între  opulenţă  şi  mizerie,  în  vreme 
ce  rivalităţile  renasc  atunci  cînd  lupta  pentru  a  avea  prevalează  asupra  respec¬ 
tului  pentru  a  fi.  Un  mesianism  pâmîntesc  s-a  prăbuşit  şi  setea  după  o  nouă 
dreptate  ţîşneşte  în  lume.  O  mare  speranţă  s-a  ridicat ,  de  libertate ,  responsabi¬ 
litate,  solidaritate ,  spiritualitate.  Toţi  cer  o  civilizaţie  pe  deplin  umană  în  acest . 
ceas  privilegiat  în  care  trăim.  Această  imensă  speranţă  a  umanităţii  nu  trebuie 
lecepţionatâ:  noi  toţi  trebuie  să  răspundem  aşteptărilor  unei  noi  culturi  umane. 
Noile  riscuri  de  iluzie  şi  dreptate  nu  lipsesc.  Etica  seculară  şi-a  simţit  limitele 
şi  se  dovedeşte  neputincioasă  în  faţa  redutabilelor  experienţe  efectuate  pe  fiinţe 
umane  considerate  ca  simple  obiecte  de  laborator.  Omul  se  simte  radical  ame¬ 
ninţat  în  faţa  politicilor  care  decid  în  mod  arbitrar  dreptul  la  viaţă  sau  momen¬ 
tul  morţii,  în  timp  ce  legile  sistemului  economic  apasă  greu  asupra  vieţii  sale 
familiale.  Ştiinţa  îşi  manifestă  neputinţa  în  faţa  marilor  întrebări  ale  sensului 
Vieţii,  iubirii,  vieţii  sociale,  morţii.  Oamenii  de  stat  ei  înşişi  par  a  ezita  asupra 
căilor  ce  trebuie  urmate  pentru  a  construi  această  lume  fraternă  şi  solidară  pe 
care  o  doresc  toţi  contemporanii  noştrii  atît  în  interiorul  naţiunilor  cît  şi  la  scara 
bontinentelor.  Oamenilor  de  cultură,  bărbaţi  şi  femei,  le  revine  sarcina  de  a  gîndi 
acest  viitor  în  lumina  credinţei  creştine  care-i  inspiră.  Societatea  de  mîine  va 
trebui  să  fie  diferită,  într-o  lume  care  nu  mai  tolerează  structurile  statale  inu¬ 
mane.  Din  Est  pînă  în  Vest,  şi  din  Nord  pînă  în  Sud,  istoria  în  mişcare  pune  in 

bauză  o  ordine  care  se  baza  pe  forţă  şi  frică.  Această  deschidere  spre  noi  echili¬ 

bre  reclamă  o  meditaţie  înţeleaptă  şi  o  previziune  îndrăzneaţă.  Europa  întreagă 
ie  întreabă  asupra  viitorului  ei  în  vreme  ce  prăbuşirea  sistemelor  totalitare,  chea¬ 
mă  o  înnoire  profundă  a  politicilor  şi  provoacă  o  reîntoarcere  viguroasă  a  aspi¬ 
raţiilor  spirituale  ale  popoarelor.  Prin  necesitate,  Europa  caută  să-şi  redefinească 
în  acest  moment  de  criză  identitatea  dincolo  de  sistemele  politice  şi  alianţele 
militare.  Şi  se  redescopere  un  continent  al  culturii,  un  pâmînt  irigat  de  credinţa 
creştină  milenară  şi,  în  acelaşi  timp,  hrănit  de  un  umanism  secular  hrănit  de 
curente  contradictorii  {*. . . ).  Ne  aflăm  la  sfîrşitul  unui  secol  care  a  cunoscut  prea 

multă  oroare  şi  teroare  şi  care  .reîncepe  să  aspire  la  o  cultură  pe  deplin  umană. 

Dacă  viitorul  e  nesigur,  o  certitudine  totuşi  sălăşluieşte  în  noi.  Acest  viitor  va 
fi  ceea  ce  oamenii  vor  face  din  el  cu  libertatea  lor  responsabilă,  susţinută  de 
harul  lui  Dumnezeu.  Pentru  noi,  creştinii,  omul  pe  care  vrem  sâ-1  ajutăm  să 
crească  în  inima  tuturor  culturilor  este  o  persoană  de  o  demnitate  incomparabilă, 
chip  şi  asemănare  a  lui  Dumnezeu,  a  acestui  Dumnezeu  Care  a  luat  chip  de 
om  în  Iisus  Hristos.  Omul  poate  părea  astăzi  ezitant,  adeseori  incomod  de  trecu¬ 
tul  lui,  neliniştit  de  viitorul  lui,  dar  este  ia  fel  de  adevărat  că  un  om  cu  o  statură 
nouă  apare  pe  scena  lumii.  Aşteptarea  lui  profundă  e  de  a  se  afirma  în  libertatea 
sa,  de  a  înainta  cu  responsabilitate,  de  a  .acţiona  în  solidaritate.  La  această  răs¬ 
cruce  a  istoriei  în  căutarea  speranţei,  Biserica  îi  aduce  seva  mereu  nouă  a  Evan¬ 
gheliei,  creatoare  de  cultură,  sursă  de  .umanitate  şi  în  acelaşi  timp  promisiune 
de  eternitate.  Secretul  ei  e  Iubirea.  Aceasta  este  nevoia  primordială  a  întregii 

culturi  umane.  Iar  numele  acestei  Iubiri  este  Iisus,  Fiul  Măriei.  Dragi  prieteni, 
purtaţi-1  ca  şi  pe  ea,  cu  încredere,  pe  toate  căile  omului,  în  inima  noilor  culturi 
pe  care  trebuie  să  le  construim  în  oameni,  cu  oamenii  şi  pentru  toţi  oamenii. 
Fiţi  convinşi  forţa  Evangheliei  e  capabilă  de  a  transforma  culturile  epocii  noas¬ 
tre  prin  fermentul  ei  de  dreptate  şi  iubire  în  adevăr  şi  solidaritate.  Această  cre¬ 
dinţă  care  devine  cultură  este  astăzi  sursă  de  speranţă**  (Ibidem,  p.  153 — 155). 

Luminările  din  România:  un  avertisment  pentru  oamenii  politici  greci. 

„Unele  ziare  de  la  noi  au  scris  despre  luminările  care  s-au  aprins  şi  au  fost 
purtate  în  marile  adunări  de  protest  din  România  şi  din  celelalte  ţări  răsăritene 
ale  aşa-numitului  „socialism  real**  (căci  orice  altă  formă  de  socialism  este  ireală, 
inexistentă . . .).  Şi  le-au  calificat  ca  simboluri  ale  biruinţei,  învierii  şi  revoluţiei 
împotriva  tiraniei  marxiste  de  decenii.  Umila  luminare  creştină,  expresie  şi  sim¬ 
bol  al  credinţei,  rugăciunii  şi  nădejdii,  a  devenit  iarăşi  semn  al  triumfului  şi  sim¬ 
bol  -al  credinţei  în  epoca  noastră  atee.  Să  ia  aminte  la  aceasta  şi  feluriţi  şi  diferiţii 
noştri  socialişti  sau,  mai  bine-zis,  hoţi-sociali  (în  greceşte  joc  de  cuvinte  între 
..socialistes**  şi  „sosia-lestes“)  şi  să  înceteze  războiul  lor  perfid  şi  cumplit  împotriva 
Bisericii  şi  Tradiţiei.  Să  venereze  cele  sfinte  şi  cuvioase  înainte  ca  să-i  măture 
şi  pe  ei  umila  luminare . . .“  (notă  din  „Orthddoxos  Typos“  nr.  896,  26  ianuarie 
1990,  p.  1). 


Redacţia 


Din  actualitatea  panortodoxă  şi  ecumenică 


MESAJUL  PATRIARHULUI  ECUMENIC  DIMITRIOS 

CU  OCAZIA  INSTITUIRII 
ZILEI  DE  1  SEPTEMBRIE  CA  ZI  A  PROTECŢIEI 
MEDIULUI  ÎNCONJURĂTOR  ÎN  ORTODOXIE 


Scaunul  ecumenic  al  Ortodoxiei,  păstrător  şi  martor  al  spiritului  secular  al 
Tradiţiei  patristice  şi  interpret  fidel  al  experienţei  euharistice  şi  liturgice  a  Bise¬ 
ricii  Ortodoxe,  urmăreşte  cu  mare  nelinişte  distrugerea  brutală  şi  nemiloasă  dusă 
în  zilele  noastre  de  om  asupra  mediului  natural,  distrugere  ou  consecinţe  foarte 
periculoase  pentru  supravieţuirea  lumii  create  de  Dumnezeu. 

Această  întrebuinţare  abuzivă  de  către  omul  contemporan  a  poziţiei  iui  pri¬ 
vilegiate  în  creaţie  şi  a  poruncii  date  iui  de  Dumnezeu  de  a  „stăpîni  pămîntul44 
(Fac.  1,  28)  a  dus  deja  lumea  pe  marginea  unei  autodistrugeri  apocaliptice,  fie 
sub  forma  poluării  naturii,  primejdioasă  pentru  toate  fiinţele  vii.  fie  ca  extermi¬ 
nare  a  unui  mare  număr  de  specii  de  plante  şi  animale,  şi  în  diferite  alte  moduri. 
Oamenii  de  ştiinţă  şi  alţi  slujitori  ai  spiritului  dau  deja  semnalul  de  alarmă  şi 
vorbesc  de  fenomene  care  ameninţă  viaţa  planetei  noastre,  ca  „efectul  de  seră*4 
a  cărui  semne  premergătoare  au  fost  deja  constatate. 

In  faţa  unei  atari  situaţii,  Biserica  lui  Hristos  mu  poate  rămîne  indiferentă. 
O  dogmă  fundamentală  a  credinţei  noastre  e  faptul  că  lumea  a  fost  creată  de 
Dumnezeu  Tatăl  mărturisit  în  „Crezul44  credinţei  noastre  ca  „Făcător  al  cerului 
şi  al  pâmmtului,  al  tuturor  celor  văzute  şi  nevăzute44.  După  mărturia  Părinţilor 
Bisericii,  omul  este  domnul  creaţiei  ca  unul  ce  se  bucură  de  privilegiul  libertăţii 
şi  participă  atît  la  lumea  materială  cît  şi  la  cea  spirituală.  Ca  atare,  el  este  creat 
cu  scopul  de  a  ridica  întreaga  creaţie  la  Creatorul  ei  ca  ea  să  poată  fi  izbăvită 
de  nimicire  şi  moarte. 

Acest  nobil  destin  al  omului  a  fost  împlinit,  după  eşecul  şi  căderea  lui 
Adam  celui  dintîi44,  de  Adam  „cel  de  pe  urmă44  (II  Cor.  15,  45),  Fiul  şi  Cuvîntul 
lui  Dumnezeu  făcut  om.  Domnul  nostru  Iisus  Hristos,  Care  a  unit  în  Persoana 
Lui  lumea  creată  şi  pe  Dumnezeu  Cel  necreat,  şi  Care  continuă  să  facă  aceasta, 
infâţişînd  Tatălui  lumea  ca  pe  o  veşnică  ofrandă  euharistică.  In  fiecare  dumneze¬ 
iască  Liturghie,  Biserica  perpetuează  această  ofrandă  sub  forma  Pîinii  şi  a  Vinu¬ 
lui,  deci  a  unor  elemente  ale  creaţiei  materiale,  şi  în  acest  mod  ea  arată  în  mod 
continuu  că  omul  nu  e  destinat  să  domine  creatul  ca  şi  cum  ar  fi  proprietarul 
lui,  ci  să  lucreze  ca  un  fel  de  preot  şi  iconom  al  creaţiei,  cultivîndu-o  în  iubire 
şi  oferindu-o  cu  recunoştinţă,  respect,  ba  chiar  „cu  frică  şi  cutremur44,  Creatorul  ei. 

Din  nefericire,  în  zilele  noastre  omul,  acţionînd  sub  influenţa  unui  raţiona¬ 
lism  extrem  şi  a  unei  urmăriri  fără  limite  a  fericirii  pămînteşti,  a  pierdut  simţul 
dimensiunii  sacre  a  creaţiei  comportîndu-se  ca  un  stăpîn  autoritar  şi  grosolan. 
In  locul  duhului  euharistie  şi  ascetic  cu  care  Biserica  Ortodoxă  şi-a  hrănit  fiii  - 
2e-a  lungul  secolelor,  se  constată  astăzi  o  adevărată  jefuire  a  naturii  cu  scopul 
de  a  satisface  nu  nevoile  elementare  ale  omului  ci  un  lanţ  nesfîrşit  şi  prelungin- 
du-se  la  infinit  de  pofte  şi  dorinţi  încurajate  de  filosofia  dominantă  a  unei  socie¬ 
tăţi  de  consum. 

Dar  creaţia  „suspină  şi  are  dureri44  (Rom.  8,  22)  şi  începe  deja  să  protesteze 
împotriva  modului  în  care  este  tratată  de  către  om  care  nu  poate  exploata  veş¬ 
nic  şi  după  bunul  plac  al  plăcerii  lui  resursele  şi  energiile  naturale.  Preţul  orgo¬ 
liului  -lui  va  f,i  autodistrugerea  lui  dacă  situaţia  actuală  se  perpetuează. 

Atenţi  la  temerile  omului  contemporan  şi  luînd  în  considerare  o  situaţie 
care  angajează  profund  datoria  şi  responsabilitatea  noastră  pămîntească,  în  unire 
cu  Sfîntul  Sinod  care  ne  înconjoară,  am  luat  hotărîrea  de  a  declara  ziua  de 
1  septembrie  a  fiecărui  an  —  ziua  în  care  prăzmuim  începutul  anului  b;sericesc 
şi  în  cursul  căreia  se  înalţă  rugăciuni  speciale  spre  Dumnezeu  Creatorul  lumii  — 
ca  zi  a  protecţiei  mediului  natural. 

Invităm,  deci,  prin  prezentul  mesaj  patriarhal  întreaga  lume  ortodoxă  şi 
creştină  să  înalţe  în  fiecare  an  în  această  zi,  în  comuniune  cu  Sfînta  lor  Biserică 
a  lui  Hristos,  rugăciuni  către  Dumnezeu,  Creatorul  lumii,  rugăciuni  de  mulţumire 
pentru  marele  dar  al  lumii  create,  rugăciuni  de  cerere  pentru  protejarea  şi  izbă¬ 
virea  lui.  In  acelaşi  timp,  încurajăm  părinteşte  pe  credincioşii  din  întreaga  lume 
că  se  îndemne  şi  sfătuiască  pe  şi  între  ei  înşişi  şi  pe  copiii  lor  să  respecte  şi 
să  salvgardeze  mediul  natural,  iar  pe  conducătorii  popoarelor  care  au  responsa¬ 
bilitatea  de  a  le  guverna  să  aplice  neîntîrziat  toate  măsurile  oare  se  impun  pentru 
protejarea  şi  salvarea  creaţiei. 

Cerînd  de  la  Domnul  tot  ceea  ce  e  mai  bun  pentru  această  lume  acordăm 
din  toată  inima  tuturor,  celor  de  aproape  şi  celor  de  departe,  binecuvîntarea 
noastră  patriarhală  şi  părintească  (traducere  după  versiunea  franceză  din 
„Episkdpsis"  nr.  425,  15  septembrie  1989,  p.  2 — 3). 


Patriarhia  Moscovei  la  400  de  ani  de  la  întemeiere  (1589 — 1989) 
Sinodul  local  al  Bisericii  Ortodoxe  Ruse  şi  Canonizarea 

a  încă  doi  Sfinţi  Ortodocşi  Ruşi 


Intre  8 — 12  octombrie  1989  Biserica  Ortodoxă  Rusă  a  sărbătorit  solemn  ani¬ 
versarea  a  400  de  ani  de  la  ridicarea  scaunului  mitropolitan  al  Moscovei  la  rang 
de  Patriarhie.  Evenimentul  petrecut  la  26  ianuarie  1589  a  fost  marcat  de  o  serie 
întreagă  de  celebrări  liturgice  şi  manifestări  culturale.  în  marginea  cărora  o  adu¬ 
nare  generală  a  episcopotului  a  făcut  analiza  evoluţiei  situaţiei  Bisericii  Orto¬ 
doxe  din  U.R.S.S.  în  intervalul  care  a  trecut  de  la  Sinodul  local  „milenar"  din 
iunie  1988  şi  a  purces  la  canonizarea  a  încă  doi  nod  sfinţi. 

Ceremoniile  oficiale  au  fost  deschise  de  o  Liturghie  solemnă  celebrată  în 
ziua  de  8  octombrie,  hramul  mînăstirii,  la  faimoasa  Lavrâ  Troiţa  —  Serghieva 
de  la  Zagorsk  în  prezenţa  a  mii  de  credincioşi  şi  pelerini.  După  aceea,  între  9  şi 
11  octombrie,  ierarhii  Bisericii  Ortodoxe  Ruse  s-au  întrunit  în  Sinod  sub  preşe¬ 
dinţia  patriarhului  Pimen  al  Moscovei  şi  al  întregii  Rusii,  la  mînăstirea  Sf.  Daniil 
din  Moscova,  centrul  administrativ  al  Patriahiei.  Prima  zi  a  fost  marcată  de  o 
Liturghie  urmată  de  canonizarea  primului  partriarh  al  Moscovei:  IOV  (1589 — 1605) 
şi  a  patriarhului  TIHON  (1917 — 1925);  primul  patriarh  de  după  restabilirea  insti¬ 
tuţiei  patriarhale  în  Biserica  Ortodoxă  Rusă  de  către  Sinodul  local  din  1917. 

In  cursul  lucrărilor  oare  au  urmat  acestui  act  solemn,  ierarhii  au  examinat, 
pe  marginea  celor  nouă  rapoarte  prescurtate,  modalităţile  de  aplicare  ale  noilor 
statute  interne  ale  Bisericii  adoptate  anul  trecut,  precum  şi  probemele  formării 
teologice  şi  pastorale  a  clerului  şi  a  raporturilor  dintre  Biserică,  stat  şi  societate. 
Au  fost  comunicate  numeroase  statistici  inedite  privitoare  la  creşterea  numărului 
parohiilor  în  ultimii  doi  ani  şi,  mai  ales,  situaţia  financiară  a  Patriarhiei. 

In  raportul  lui,  mitrop.  Vladimir  de  Rostov,  directorul  cancelariei  patriar¬ 
hale,  a  subliniat  acuitatea  problemelor  ridicate  de  modificările  intervenite  în 
viaţa  Bisericii  ruse,  în  special  la  nivelul  gestiunii  cadrelor,  edificiilor  şi  finan¬ 
ţelor.  Mitropolitul  a  indicat  faptul  că  Biserica  Ortodoxă  Rusă  numără  actual¬ 
mente  9  734  de  parohii  şi  35  de  mănăstiri,  8  000  de  clerici  (episcopi,  preoţi  şi 
diaconi),  2  443  de  cîntăreţi.  în  cele  19  aşezăminte  de  formare  teologică  se  pregătesc 
3  948  de  elevi  seminarişti  şi  studenţi.  O  sarcină  complexă  şi  dificilă  o  constituie 
redeschiderea  locaşurilor  de  cult,  care  urmează  într-un  ritm  vertiginos:  astfel,  în 
vreme  ce  în  1985  au  fost  redeschise  numai  3  biserici,  în  1986  zece,  în  1987  şaispre- 

zece,  în  1988  au  fost  redeschise  809,  iar  în  primele  nouă  luni  ale  anului  1989  — 
2  185  de  biserici,  la  care  se  adaugă  13  mînâstiri  mari  retrocedate  şi  ele  în  ulti- 
*nii  3  ani. 

Pentru  prima  dată  de  la  sfîrşitul  celui  de-al  doilea  război  mondial  episcopii 
au  putut  audia  o  prezentare  a  bugetului  patriarhiei  ruse.  Astfel,  mitrop.  Vladi- 
mir  i-a  anunţat  că  în  primele  9  luni  ale  lui  1989  încasările  Patriarhiei  s-au  ridi¬ 
cat  la  7  834  000  de  ruble:  340/0  din  vărsămîntul  dioceselor,  50O/o  din  vînzarea  lumi¬ 
nărilor  şi  obiectelor  liturgice  şi  0,6 0/0  la  sută  din  alte  surse.  Pe  ansamblul  anului 
1989  se  prevede  că  suma  totală  a  cheltuielilor  va  urca  la  14  707  000  ruble.  Aproape 
jumătate  din  cheltuielile  totale  e  alooată  serviciului  pentru  relaţii  externe  a  Pa¬ 
triarhiei;  restul  de  jumătate  fiind  vărsate  pentru  întreţinerea  şcolilor  de  teologie. 
La  1  octombrie  1989,  dif.icitul  atingea,  însă,  deja  1  090  000  de  ruble. 

în  schimbul  de  opinii  care  a  urmat,  mitrop.  Vladimir  a  asigurat  că  pe  viitor, 
Sf.  Sinod  va  comunioa  regulat  episcopilor  bilanţurile  financiare,  iar  arhiep.  Kiril 
de  Smolensk  a  cerut  ca  întreaga  politică  financiară  a  Bisericii  să  fie  decisă  direct 
de  adunarea  tuturor  episcopilor,  Sf.  Sinod,  permanent  avînd  doar  rolul  de  a 
pune  în  aplicare  deciziile  luate  de  ansamblul  episcopatului. 

O  discuţie  vie  a  suscitat  analiza  activităţii  departamentului  de  editură  al 
Patriarhiei  condus  de  mitrop.  Pitirim  de  Volokolamsk.  departament  criticat  în 
repetate  rînduri  pentru  politica  de  prestigiu  dusă  în  detrimentul  nevoilor  pasto¬ 
rale  concrete,  ca  şi  pentru  caracterul  secret  al  gestiunii  lui.  S-a  decis  crearea 
unei  comisii  însărcinate  cu  probleme  de  editură  şi  presă  cu  sarcina  de-a  defini 
obiectivele  şi  priorităţile,  ca  şi  de  a  căuta  resursele  necesare  de  hîrtie,  articol 
extrem  de  greu  procurat  pe  piaţa  sovietică,  şi  de  asemenea,  de  a  controla  acti¬ 
vitatea  şi  bilanţul  financiar  al  departamentului.  Mai  mulţi  diocezani  au  arătat  că, 
în  faţa  lipsurilor  serviciului  de  editură  patriarhal  şi  noilor  posibilităţi  oferite  de 
schimbările  politice  din  U.R.S.S.  au  fost  nevoiţi  să  organizeze  şi  să  finanţeze  ei 
înşişi  cu  resurse  locale  publicaţii  religioase  de  mare  şi  urgentă  necesitate:  calen¬ 
dare,  cărţi  de  rugăciune,  catehisme  şi  chiar  pe  alocuri  ziare  şi  ediţii  de  texte 
patristice  şi  spirituale. 

Alţi  episcopi  au  subliniat  şi  reînvierea  rapidă  a  vieţii  parohiale  în  vaste 
regiuni  defavorizate  pînă  în  prezent  (Siberia)  ca  şi  a  unor  manifestări  de  evlavie 
populară  tradiţională  imposibile  pînă  nu  demult  (pelerinaje,  etc). 

In  rezoluţia  finală,  adunarea  ierarhilor  a  lansat  un  apel  credincioşilor  să 
se  angajeze  în  sprijinul  eforturilor  de  redresare  economică,  socială  şi  ecologică 
iile  guvernului  şi  statului  sovietic,  propunînd  desemnarea,  convocarea  unei  apro¬ 
piate  reuniuni  a  şefilor  tuturor  cultelor  religioase  din  U.R.S.S.  pentru  examina¬ 
rea  în  comun  a  gravelor  chestiuni  ale  relaţiilor  interetnice  care  tulbură  ţara  de 
mai  bine  de  un  an  (Armenia,  Azerbaidjan,  ş.a.). 

Ceremoniile  comemorative  s-au  încheiat  la  13  octombrie  printr-o  Liturghie 
solemnă  în  Catedrala  Adormirii  din  Kremlin,  vechea  catedrală  patriarhală  a 
Rusiei  ţariste,  transformată  în  1918  în  muzeu  şi  redată  în  mod  excepţional  cul¬ 
tului  pentru  această  ocazie.  Celebrarea  s-a  derulat  în  prezenţa  a  numeroase  dele¬ 
gaţii  religioase  străine  ca  şi  a  unor  reprezentanţi  ai  statului.  în  aceeaşi  zi.  seara, 
a  avut  loc  un  concert  de  muzică  liturgică  dat  de  mai  multe  corale  bisericeşti, 
concert  ale  cărui  beneficii  au  fost  vărsate  asociaţiilor  caritative  de  ajutorare  a 
orfanilor,  invalizilor  şi  persoanelor  în  vîrstă. 

După  ce,  vreme  de  patru  secole  a  fost  o  mitropolie  sufragană  a  Patriarhiei 

ecumenice  din  Constantinopol,  Biserica  Ortodoxă  Rusă,  a  cărui  scaun  mitropoli¬ 
tan  fusese  definitiv  stabilit  la  Moscova  la  începutul  sec.  XIV,  a  devenit  practic 

autocefală  în  1448,  în  urma  crizei  provocate  în  relaţiile  interortodoxe  de  Conci- 
liul  pseudo-unionist  de  la  Ferrara  —  Florenţa.  Independenţa  Biserici  Rusiei  n-a 
fost  recunoscută  canonic  oficial  de  Patriarhia  Ecumenică  decît  în  1589  de  către 
Patriarhul  ecumenic  Ieremia  II  (1572 — 1595)  care  a  ridicat  în  mod  solemn  scau¬ 
nul  mitropolitan  al  Moscovei  la  rang  de  Patriarhie  şi  pe  titularul  lui,  mitropo¬ 
litul  Iov,  la  rang  de  Patriarh.  Acest  act  a  fost  confirmat  în  două  rînduri,  în  1590 
şi  1593,  de  un  Sinod  al  Patriarhiilor  răsăritene,  ţinut  tot  la  Moscova,  care  a 
conferit  Patriarhiei  Moscovei  poziţia  a  cincea  în  diptice,  după  scaunele  patriar¬ 
hale  vechi  ale  Constantinopoloi,  Alexandriei,  Antiohiei  şi  Ierusalimului.  Renumit 

prin  evlavia  şi  sfinţenia  lui,  primul  patriarh  al  Moscovei,  Iov  (1586 — 1605)  n-a 
supravieţuit  însă  dispariţiei  protectorului  lui,  ţarul  Boris  Godunov  (1589 — 1605), 
la  moartea  căruia  în  1605  a  fost  depus  şi  trimis  într-o  mînăstire  unde  -a  murit  doi 
ani  mai  tîrziu. 

Suprimată  in  1721  -de  ţarul  Petru  cel  Mare,  Patriarhia  a  fost  restabilită  abia 
in  1917  de  Sinodul  local  al  întregii  Biserici  Ortodoxe  ruse  din  acelaşi  an,  Sinod 
care  a  ales  drept  patriarh  pe  mitropolitul  Moscovei  Tihon  Bellavin  (1865 — 1925). 
Personalitate  remarcabilă,  de  mare  deschidere  şi  un  profund  simţ  pastoral,  noul 
patriarh  trebuia  să  facă  faţă  marilor  frămîntări  sociale  create  în  Rusia  ca  urmare 
a  revoluţiei  din  octombrie  şi  a  războiului  civil  care  i-a  urmat  (1917 — 1922),  ca  şi 
a  schismei  „inovatorilor44  produsă  în  Biserică  de  adepţii  aşa-numitei  ..Biserici  vii44 
create  şi  susţinute  de  autorităţile  comuniste  în  anii  ’20 — ’30.  In  1923,  patriarhul 
Tihon  a  recunoscut  public  guvernul  sovietic  şi  după  o  perioadă  de  confruntare 
dură  între  Biserică  şi  stat  proclamat  loialitatea  cetăţenească  a  credincioşilor  orto¬ 
docşi  faţă  de  noul  regim.  In  pofida  grelelor  încercări  la  care  a  trebuit  să  facă 
faţă,  (a  fost  de  două  ori  arestat  şi  cu  domiciliu  forţat  un  an  de  zile),  blîndeţea, 
smerenia  dar  şi  demnitatea  şi  curajul  în  apărarea  credinţei  şi  Bisericii,  l-au  im¬ 
pus  în  conştiinţa  poporului  ortodox  ca  imaginea  unui  adevărat  mărturisitor  al 
credinţei,  respectat  chiar  şi  cercurile  emigraţiei  care  nu  erau  de  acord  cu  opţiu¬ 
nile  lui  istorice  de  găsire  a  unui  modus  vivendi  între  Biserică  şi  statul  sovietic. 

în  cursul  lucrărilor  Sinodului,  mitropolitul  Juvenali  de  Krutiţki,  preşedin¬ 
tele  Comisiei  sinodale  pentru  canonizări,  a  anunţat  că  Biserica  Ortodoxă  Rusă 
se  pregăteşte  să  canonizeze  în  curînd  alte  cinci  personalităţi  de  seamă  care  au 
ilustrat  viaţa  ei  în  ultimele  două  secole.  Este  vorba  de: 

—  arhiep.  Innokenti  Borisov  de  Cherson  (1800 — 1957),  cunoscut  autor  de 
predici  şi  scrieri  duhovniceşti  din  sec.  XIX. 

—  celebrul  părinte  şi  „stareţ44  laic,  îoan  Serghievici  din  Kronstadt  (1829 — 
1908)  mare  liturghisitor,  făcător  de  minuni  şi  rugător  autor  al  unui  faimos  şi 
extraordinar  jurnal  duhovnicesc  „ Viaţa  mea  în  Hristos 

—  trei  episcopi  martiri  şi  mărturisitori  pentru  credinţă  în  timpul  persecu¬ 
ţiilor  anti religioase  sovietice,  ordonate  de  Lenin  şi  Stalin:  mitropoliţii  Vladimir 
de  Kiev ,  Veniamin  de  Petrograd  şi  Serafim  Cicagov  de  Leningrad. 

In  cadrul  aceleiaşi  manifestări  comemorative  a  avut  loc  între  5 — 8  sept.  1989 
la  Moscova,  sub  egida  departamentului  pentru  publicaţii  al  Patriarhiei,  un  coloc¬ 
viu  internaţional  consacrat  istoriei  Patriarhiei  Ortodoxe  Ruse.  Intre  intervenţiile 
care  au  tratat  diferite  aspecte  istorice,  canonice  şi  teologice  ale  acestei  perioade 
din  viaţa  ortodoxiei  ruse,  o  atenţie  deosebită  a  suscitat  comunicarea  păr.  Ioan 
Sviridov.  prof.  la  Academia  duhovnicească  din  Moscova,  care,  plecînd  de  la  docu- 
tnente  de  arhivă  inedite  provenind  de  la  Consiliul  de  stat  pentru  afaceri  reli¬ 
gioase,  a  retrasat  istoria  diferitelor  valuri  de  persecuţii  împotriva  Bisericii  în 
Uniunea  Sovietică  în  cursul  sec.  XX.  Pentru  prima  dată,  nu  putut  fi  consultate, 
In  scop  ştiinţific,  surse  oficiale  privind  numărul  bisericilor  închise  sau  distruse 
şi  al  preoţilor  întemniţaţi  sau  persecutaţi. 

Cu  acelaşi  prilej  al  Sinodului  local  comemorativ,  un  grup  de  şapte  preoţi 
ortodocşi  moscoviţi  —  între  care  cunoscuţii  preoţi  dizidenţi  şi  persecutaţi  sub  re¬ 
gimul  brejnevist  pentru  atitudinea  lor  curajoasă  şi  demnă:  Gleb  Iakunin,  Iuri 
Edelstein  şi  Nicolai  Gainov.  membrii  ai  asociaţiei  neoficiale  „Biserica  şi  Pe- 
restroika44,  împreună  cu  publicistul  şi  catehetul  Andrei  Besmertnîi  de  la  „Servi¬ 
ciul  pentru  apostolatul  laicilor44  —  au  adresat  întregului  episcopat  ortodox  o 
scrisoare  deschisă  relevînd  un  număr  de  exigenţe  considerate  ca  necesare  „pentru 
ca  renaşterea  bisericească44  din  epoca  perestoikăi  „să  devină  realitate44. 

După  o  lungă  introducere  istorică,  semnatarii  reamintesc  condiţiile  de  viaţă 
ale  Bisericii  Ortodoxe  ruse  în  ultimii  70  de  ani  care  au  condus  la  dispariţia  liber¬ 
tăţii  şi  conştiinţei  ei  conciliare.  Această  criză  este,  după  ei,  consecinţa  directă  a 
politicii  de  compromis  şi  capitulare  dusă  de  ierarhie  faţă  de  statul  sovietic  după 
moartea  patriarhului  Tihon  (1925),  care  a  dus  la  instaurarea  de  către  autorităţile 
civile  a  unei  „supravegheri  minuţioase  şi  a  unui  control  total  asupra  tuturor  as¬ 
pectelor  vieţii  Bisericii  şi  lucrării  sale44.  Acum,  că  aceste  condiţii  impuse  de  statul 
sovietic  s-au  schimbat,  este  necesară,  apreciază  semnatarii,  denunţarea  oficială 

a  controversatei  „declaraţii*4  de  adeziune  faţă  de  statul  sovietic  emisă  în  1927  de 
mitropolitul  Serghei  Stragoroţki,  ca  un  jurămînt  de  fidelitate  impus  de  regim,  şi 
etabiLirea  unei  reale  independenţe  între  Biserică  şi  stat  pe  baza  scrisorii  din  1926 
a  episcopilor  închişi  în  lagărul  instalat  în  celebra  mînăstire  Solovki  de  la 
Marea  Albă. 

Autorii  scrisorii  mai  cer  episcopilor  Bisericii  ruse  să  canonizeze  nu  numai 
pe  patriarhul  Tihon  ci  şi  pe  toţi  martirii  pentru  credinţă  ai  Bisericii  din  sec. 
XX,  „să  condamne  fenm  participarea  Patriarhiei  la  cultul  personalităţii  în  timpul 
perioadei  stalindste**  şi  „să  înceteze  a  se  mai  supune  consemnelor  secrete  şi  ilegale 
provenite  de  la  organele  de  stat,  care  constituie  o  imixtiune  grosolană  în  viaţa 
Bisericii44. 

Pentru  a  garanta  o  veritabilă  renaştere  religioasă  şi  o  independenţă  totală, 
„este  .indispensabilă  restaurarea  principiului  sobornicităţii  la  toate  nivelele  vieţii 
bisericeşti14,  mai  cu  seamă  restabilind  principiul  alegerii  directe  de  către  credin¬ 
cioşi  şi  preoţi  a  ierarhului  ca  şi  a  consiliilor  diocezane  şi  parohiale.  S-a  mad 
cerut  restituirea  imediată  Bisericii  a  tuturor  .locaşurilor  de  cult,  revizuirea  politicii 
editoriale  a  Patriarhiei  într-un  sens  misionar  mai  concret,  ca  şi  o  largă  dezba¬ 
tere  publică  în  jurul  diferitelor  proiecte  de  lege  -asupra  libertăţii  de  conştiinţă. 
(După,  „Service  Orthodoxe  du  Presse14  nr.  142,  novembrie  1989  şi  nr.  143,  ianua¬ 
rie  1990). 


Deschideri  de  noi  şcoli  teologice  în  Biserica  Ortodoxă  Rusă 

Serviciile  de  presă  ale  Patriarhiei  Ortodoxe  Ruse  ca  şi  mai  multe  ziare  so¬ 
vietice  au  anunţat  deschiderea  de  către  Biserica  Ortodoxă  Rusă,  aflată  într-o 
disperată  nevoie  de  personal  bisericesc  calificat,  la  începutul  lunii  octombrie  a  3 
noi  seminarii  teologice  în  Ucraina,  Siberia  şi  B-ielorusia.  Ele  se  adaugă  celor  3 
seminarii  deja  existente  la  Moscova.  Leningrad  şi  Odesa  (înainte  de  persecuţiile 
din  1958 — 1964  funcţionau  8  seminarii),  oa  şi  celor  două  Academii  teologice  din 
Moscova  şi  Leningrad  care  sînt  centre  de  formaţie  teologică  superioare.  înainte 
de  revoluţia  din  1917  existau  4  Academii  teologice  (Moscova.  Petrograd,  Kiev  şi 
Kazan)  şi  57  de  seminarii,  cu  peste  1  100  de  profesori  şi  23  000  de  studenţi  şi 
elevi.  Cei  99  000  000  de  credincioşi  grupaţi  în  67  de  eparhii  dispuneau  de  54  000 
de  biserici  (plus  de  23  000  de  paraclise)  şi  1  000  de  mînăstiri.  slujite  de  peste 
55  000  de  preoţi  şi  diaconi  şi  respectiv  90  000  de  monahi,  monahii,  fraţi  şi  surori. 

închis  în  1959,  seminarul  teologic  din  Kiev  a  fost  deschis  solemn  la  4  oct. 
1989.  EI  este  instalat  în  partea  Lavrei  Meşterilor  din  Kiev  redată  Bisericii  în  iunie 
1988.  Deşi  s-au  prezentat  120  de  candidaţi  în  primul  an  au  fost  acceptaţi  doar  40, 
conform  cotei  de  intrare  stabilite,  scrie  ziarul  „Izvestia44.  Anul  doi,  a  putut  fi 
constituit  prin  transferul  .unei  părţi  a  elevilor  de  la  Seminarul  de  la  Odessa  deja 
mult  supraîncărcat. 

Seminarul  din  Rielorusia,  închis  în  1964,  este  situat  în  mănăstirea  Jiroviţi 
e  menit  să  satisfacă  nevoile  pastorale  ale  celor  patru  dioceze  ale  acestei  republici 
cu  centru]  politic  şi  bisericesc  la  Minsk. 

In  fine,  la  iniţiativa  arhiep.  Feodosi  de  Omsk,  a  fost  redeschis  şi  Seminarul 
de  la  Tobolsk,  închis  în  1917,  din  Siberia  occidentală.  Deschiderea  lui  constituie 
un  prim  pas  în  cedarea  rezolvării  gravei  penurii  de  clerici  de  care  suferă  mai 
ales  regui-nile  siberiene. 

Pe  lîngă  aceste  3  seminarii.  Biserica  Ortodoxă  Rusă  a  deschis  începînd  din 
toamna  lui  1989  şi  3  şcoli  bisericeşti  de  cîntăreţi,  (bărbaţi  şi  femei)  de  2  ani,  la 
Smolensk ,  Cemigov  şi  Chişinăv.  Alte  asemenea  şcoli  se  vor  deschide  în  -urmă¬ 
toarele  luni  la:  Kolamma,  Minsk,  Saratov  si  Stavropol.  O  şcoală  de  iconografie 
a  fost  de  asemenea  instalată  -lîngă  Academia  teologică  de  ,1a  Zagorsk. 

Biserica  Ortodoxă  Rusă  încearcă  deoi  actualmente  reconstituirea  unei  reţele 
de  învăţămînt  teologic  pe  întreg  teritoriul  -sovietic.  Dincolo  de  impactul  repre¬ 
zentat  de  deschiderea  acestor  aşezăminte,  aceste  Iniţiative  şi  întregul  proces  se 
lovesc  de  dificultăţi  aproape  Insurmontabile  cum  -ar  fi  restaurarea  localurilor, 

lipsa  de  personal  didactic,  absenţa  cărţilor  şi  a  manualelor.  Nici  o  carte  de  teo¬ 
logie  n-a  mai  apărut  în  U.R.S.S.  de  la  Revoluţia  din  1917  încoace,  cu  excepţia 
Culegerilor  anuale  de  Studii  teologice,  apărute  începînd  din  1960  cîte  un  volum 
pe  an,  cu  un  tiraj  de  numai  2  000  de  exemplare,  supuse  unei  cenzuri  foarte 
stricte. 

Noile  seminarii  şi  şcoli  au  adresat  deja  cereri  de  recuperare  a  bibliotecilor 
vechilor  seminarii  confiscate  în  anii  1918 — 1920  de  stat,  arată  recent  înfiinţatul 
văptămînal  „ Moskovskii  Ţerkovnii  Vestnik Se  precizează  că  în  septembrie  1989 
Biblioteca  „Lenin44  a  redat  Academiei  teologice  din  Moscova  52  945  de  lucrări  reve¬ 
nite  din  vechea  colecţie  de  600  000  de  cărţi  a  Academiei.  13  000  de  volume  au  fost 
restituite  şi  bibliotecii  celebrei  sihăstrii  Optima,  redeschisă  recent,  (după  „Service 
Ortodoxe  du  Presse44,  nr.  143  decembrie  1989,  p.  6 — 7). 


Evoluţia  relaţiilor  între  Moscova  şi  Vatican  în  contextul  recunoaşterii 

oficiale  a  Bisericii  greco-catolice  din  Ucraina 

-t 

Al  Vll-lea  Colocviu  teologic  între  reprezentanţii  Consiliului  pontifical  pentru 
promovarea  unităţii  creştine  şi  reprezentanţii  Patriarhiei  Ortodoxe  Ruse  a  cărui 
reuniune  trebuia  să  aibă  loc  la  Moscova  între  19 — 26  noiembrie  1989  a  fost  amînat. 
Amînarea  se  datorează,  după  cotidianul  sovietic  „Izvestia44,  importantelor  schim¬ 
bări  survenite  in  sînul  Departamentului  pentru  relaţii  externe  al  Patriarhiei  mos¬ 
covite.  La  13  noiembrie  1989  mitropolitul  Filaret  de  Minsk  care  a  condus  acest 
departament  din  1981  şi-a  cerut  eliberarea  din  această  funcţie  oa  urmare  a  spo¬ 
ririi  responsabilităţilor  lui  pastorale  în  urma  numirii  sale  ca  exarh  patriarhal 
pentru  Bielorusia.  Noul  exarhat  cuprinde  4  dioceze:  Minsk,  Moghilev,  Pinsk  şi 
Polotsk.  dintre  care  ultimele  3  au  fost  reînfiinţate  în  iulie  1989  după  40  de  ani 
de  vacanţă. 

La  conducerea  departamentului  pentru  relaţii  externe,  mi  trop.  Filaret  a  fost 
înlocuit  de  arhiep.  Kiril  de  Smolensk,  fost  rector  al  Academiei  teologice  din  Lenin¬ 
grad,  bine  cunoscut  în  mediile  teologice  şi  ecumenice. 

Colocviul  a  fost  amînat  la  cererea  Patriarhiei  Moscovei  pentru  a  permite 
Mitropolitului  Kiril  familiarizarea  cu  problemele  lui. 

Acest  colocviu  care  trebuia  să  abordeze  aspectele  ecleziologice  ale  dialogului 
dintre  Moscova  şi  Vatican  şi  în  special  chestiunea  comunităţilor  greco-oatolice  din 
Ucraina  —  Biserică  desfiinţată  prin  decret  în  1946  din  ordinul  lui  Stalin  —  a 
fost  pregătit  prin  vizita  la  Moscova  între  2 — 4  noiembrie  1989  a  cardinalului  Jan 
Willebrands,  preşedintele  Consiliului  pontifical  pentru  unitatea  creştină.  Primită 
intr-o  atmosferă  cordială,  delegaţia  a  avut  lungi  convorbiri  cu  reprezentanţi  ai 
Patriarhiei  ortodoxe  ruse.  «afirmîndu-se  în  comunicatul  final  „voinţa  celor  două 
Biserici  de  a  promova  colaborarea  lor,  de  a  se  strădui  să  rezolve  împreună  ches¬ 
tiunile  care  se  pun  între  ele  şi  de-a  asigura  creşterea  unui  spirit  de  sinceritate 
şi  fraternitate  creştină44. 

Potrivit  agenţiei  sovietice  TASS,  convorbirile  au  permis  evooarea  „ uneia 
din  chestiunile  cele  mai  delicate “  care  se  găsesc  în  centrul  relaţiilor  dintre  cele 
două  Biserici:  problema  comunităţii  unite  şi  mai  ales  a  recentelor  cazuri  de  ocu¬ 
pare  a  unor  biserici  de  către  greco-oatolici  în  Ucraina  Occidentală.  In  comunicat 
te  subliniază  că  „spiritul  de  iubire  creştină  impune  fiecăruia  refuzul  oricărui  act 

de  violenţă44,  care  „nu  numai  nu  rezolvă  nimic  dar  împiedică  avansarea  pe  calea 

Linei  adevărate  soluţionări  -a  problemelor44  ceea  ce  nu  poate  avea  loc  decît  pe 

calea  unui  dialog  deschis  şi  sincer44.  Cei  care  în  rugăciunea  lor  zilnică  ce.r.:  „Şi  ne 
iartă  nouă  greşelile  noastre  precum  şi  noi  iertăm  greşiţilor  noştri44  trebuie  să 

abordeze  în  spiritul  dialogului  toate  chestiunile,  oricare  -ar  fi  fost  dificultăţile 
lor  în  decursul  istoriei.  Astăzi  şi  împreună  trebuie  să  încercăm  să  facem  voia  • 
Domnului  nostru  comun.  Acest  spirit  trebuie  să  inspire  şi  pe  credincioşii  celor 
două  Biserici  în  delicata  şi  complexa  evoluţie  actuală  a  situaţiei  catolicilor  de  rit 
oriental,  mai  ales  în  Ucraina  occidentală.  Delegaţiile  sînt  decise  să  continue  con- 

tactele  şi  dialogul  asupra  acestei  importante  chestiuni  ce  preocupă  pe  cele  două 
Biserici". 

In  cursul  întîlninii,  cardinalul  WLllebrands  a  remis  Patriarhului  Pimen  o 
Gcrisoare  de  răspuns  a  Papei  Ioan  Paul  a  II-lea  la  mesajul  adus  la  Roma  la 
25  august  de  o  delegaţie  a  Sf.  Sinod  al  Bisericii  Ortodoxe  Ruse;  scrisoarea  Papei 
a  fost  însoţită  de  uai  potir  oferit  în  semn  al  dorinţei  pontifului  de  a  vedea  cele 
două  Biserici  ajunse  la  comuniunea  deplină. 

Cum  este  cunoscut,  la  1  decembrie  1989,  în  cursul  vizitei  sale  oficiale  la  Roma. 
şeful  Statului  sovietic,  Mihail  Gorbaciov,  a  fost  primit  în  audienţă  privată  la 
Vatican  de  Papa  Ioan-Paul  II,  întîlnire  ^calificată  „cu  adevărat  extraordinară"  şi 
istorică,  de  conducătorul  sovietic,  care  a  evidenţiat  faptul  că  noua  legislaţie  asupra 
libertăţii  de  conştiinţă,  aflată  în  pregătire  de  2  ani,  urmează  să  fie  adoptată  în 
curind  de  Parlamenul  sovietic.  In  alocuţiunea  sa  de  răspuns,  papa  a  ţinut  să-şi 
exprime  întreaga  sa  solicitudine  în  primul  rînd  pentru  comunităţile  catolice  şi 
£reco-catolice  din  U.R.S.S.  In  acelaşi  timp  şi-a  exprimat  dorinţa  ca  instaurarea 
unui  regim  de  libertate  religioasă  complexă  să  permită  o  elaborare  mai  strînsă 
şi  cu  Biserica  Ortodoxă  Rusă  „atît  de  apropiată  de  noi",  „într-un  efort  ecumenic 
reînnoit  în  baza  moştenirii  comune  cu  scopul  de  a  vesti  Evanghelia  lui  Hristos 
noilor  generaţii,  în  aşteptarea  unităţii  pe  care  o  vrea  Hristos  pentru 
Biserica  Sa". 

Delegaţia  sovietică  cuprindea  şi  un  membru  al  Sf.  Sinod  al  Bisericii  Orto¬ 
doxe  Ruse  şi  anume  pe  mitropolitul  Iuvenali  de  Krutiţki  şi  Kolomna,  care  fusese 
brimit  în  audienţă  privată  pe  papa  cîteva  zile  mai  înainte,  la  27  noiembrie  şi 
trimise  papei  un  mesaj  din  partea  Patriarhului  Pimen,  a  cărui  conţinut  n-a  fost 
însă  revelat.  Intr-o  conferinţă  de  presă  ţinută  .la  încheierea  vizitei,  mitropolitul 
subliniind  importanţa  dialogului  teologic  în  profunzime  între  ortodocşi  şi  romano- 
oa  toi  ici,  a  denunţat  în  acelaşi  timp  ca  „un  obstacol  în  calea  dialogului"  ocuparea 
din  29  oct.  trecut  a  Bisericii  Schimbării  la  Faţă  din  Lvov  de  către  un  grup  de 
credincioşi  ce  s-au  revendicat  ca  membrii  ai  Bisericii  greco-catolice  ucrainiene. 

Toţi  observatorii  recunosc  că  încă  e  prea  devreme  pentru  a  se  trage  toate 
consecinţele  posibile  ale  întîlnirii  la  nivel  înalt  între  Gorbaciov  şi  Papa  Ioan- 
Paul  II,  calificată  pe  drept  cuvînt  ca  de  o  importanţă  „cu  adevărat  istorică"  Con¬ 
form  unor  surse  sovietice  autorizate,  în  baza  unui  decret  al  guvernului  Repu¬ 
blicii  Sovietice  Federative  Ucraina,  adoptat  la  24  decembrie,  începînd  din  2  de¬ 
cembrie  1989  comunităţile  greco-catolice  se  vor  putea  înregistra  la  autorităţile 
oficiale.  Decizia  a  fost  confirmată  de  Nicolai  Kolesnik,  preşedintele  Consiliului 
pentru  afaceri  religioase  din  Ucraina,  care  a  precizat  că  acest  act  mu  înseamnă 
încă  legalizarea  Bisericii  unite  ucrainiene,  care  ar  putea  interveni  mai  tîrziu,  şi 
că  lasă  încă  în  suspendare  problema  tribuirii  locaşurilor  de  cult  între  cele  două 
comunităţi,  ortodoxă  şi  unită  din  republică. 

în  general,  însă,  observatorii  remarcă  că  problema  „uniată"  se  înscrie  în  cel 
puţin  3  parametrii  distincţi:  nu  este  numai  cea  a  libertăţii  de  conştiinţă  ce  trebuie 
acordate,  în  virtutea  a  însăşi  drepturilor  omului,  celor  aproximativ  45  milioane  de 
catolici  de  rit  bizantin  din  Ucraina  occidentală;  ea  este,  în  acelaşi  timp,  problema, 
puţin  cunoscută  în  Occident,  a  prozelitismului  multisecular  al  Bisericii  romane, 
desfăşurat  cu  mijloacele  tactice  ale  „uniatismului"  pe  seama  Bisericii  ortodoxe,  ca 
şi  riscul  apariţiei  unui  derapaj  naţionalist  independent  faţă  de  puterea  sovietică. 

Intr-un  interviu  publicat  la  1  decembrie  1989  în  cotidianul  parizian  „Le 
Figaro",  Nikita  Struve  —  profesor  de  literatură  rusă  la  Universitatea  Paris  X  — 
Nanterre,  director  al  casei  de  editură  YMCA  —  Presse  şi  redactor  al  celui  mai 
importante  reviste  ruse  actuale  de  gîndire  religioasă  „Vestitorul  mişcării  creştine 
ruse"  —  a  răspuns  astfel  la  întrebările  reporterului: 

FIGARO  —  Cum  evaluaţi  evoluţia  atitudinii  guvernului  sovietic  faţă  de 
Biserică? 

STRUVE  —  Constat  că  e  pentru  prima  dată  după  revoluţia  din  1917  că  statul 
ateu  face  dovadă  de  toleranţă  faţă  de  religie.  Faptele  sînt  clare.  In  nouă  luni 
numai  au  fost  restituite  Bisericii  11  mănăstiri  şi  mai  mult  de  2000  de  biserici.  Din 
nefericire  toate  aceste  edificii  sînt  într-o  stare  jalnică.  Mănăstirile  sînt  inutilizabile 
şi  unele  pe  trei  sferturi  în  ruină.  Pe  de  altă  parte  restituirea  bisericilor  este  departe 

de  a  compensa  închiderile  (din  22  000  de  biserici  deschise  în  1958  în  1964  mai  erau 
numai  10  000)  şi  distrugerile  masive  ale  perioadei  Hruşciov  (1959 — 1964),  o  epocă 
de  persecuţii  înspăimântătoare. 

F.  —  Cui  atribuiţi  această  schimbare  radicală  de  curs ? 

S.  —  Eşecului  total  al  comunismului  şi  societăţii  sovietice  pe  care  a  născut-o; 
Gorbaciov  încearcă  să  salveze  mobilele.  Denunţînd  stalinismul,  Hruşciov  a  renta¬ 
bilizat  oarecum  societatea,  în  afară  de  domeniul  religios  unde  a  crezut  că  trebuie 
să  persecute  pe  creştini,  ceea  ce  a  contribuit  în  mod  sigur  la  căderea  sa.  Singura 
rezervă  pe  care  a-şi  evidenţia-o  este  rezistenţa  cadrelor  subordonate  ale  parti¬ 
dului  care  au  rămas  aceleaşi  şi  care  fac  obstrucţie,  în  timp  ce  situaţia  generală 
internă  este  mult  mai  gravă  ca  acum  30  de  ani  şi  Gorbaciov  are  nevoie  de  toate 
forţele  vii  pentru  a  salva  ceea  ce  ar  putea  fi  fiinţa  unei  societăţi  rupte  literal¬ 
mente  în  bucăţi. 

F.  —  Cum  resimt  aceasta  creştiniif  catolicii  şi  ortodocşii?  Sînt  ei  divizaţi  in 
faţa  a  ceea  ce  se  întîmplă? 

S.  —  Nu  există  nici  o  problemă  între  ei,  cu  excepţia  Ucrainei  occidentale, 
unde  subzistă  un  vechi  litigiu,  care  îşi  are  originea  în  dorinţa  papalităţii  de  a 
reuni  pe  ortodocşi  cu  Roma.  Aşi  spune  mai  exact:  în  eclesiologia  universalistă  a 
Bisericii  romane.  Drama  este  mai  cu  seamă  faptul  că  această  chestiune  a  fost 
înveninată  de  alipirea  forţată  a  uniţilor  la  Ortodoxie  din  ordinul  unui  stat  ateu  şi 
cu  sprijinul  poliţiei  lui.  Această  slăbiciune,  această  greşeală  criminală,  s-a  produs, 
e  adevărat,  în  prelungirea  unor  persecuţii  atroce,  cele  mai  teribile  poate  ale 
sec.  XX.  De  aceea,  cred  că  Biserica  unită  trebuie  leaglizată.  Biserica  Ortodoxă 
trebuie  să  se  resemneze  cu  faptul  că  multe  parohii  vor  trece  la  uniţi. 

F.  —  Se  va  vorbi  despre  aceasta  la  Roma? 

S.  —  Este  posibil  că  Gorbaciov,  care  a  devenit  la  el  acasă  foarte  impopular,  va 
face  concesii  şi  asupra  acestui  punct  ca  să  poată  obţine  brevetul  de  onorabilitate 
de  care  are  nevoie.  Poate  va  cere,  în  schimb,  papei  să  modereze  veleităţile  secesio¬ 
niste  ale  ucrainienilor  occidentali  ca  şi  ale  popoarelor  baltice.  Cum  trebuie  să  ţină 
seama  de  ortodocşi,  care  constituie  majoritatea,  nu  va  intra  fără  îndoială  în  detalii. 

Pentru  a  rezuma,  voi  spune  că  pentru  un  ortodox,  „mediu44,  recunoaşterea 
Bisericii  greco-catolice  ucrainiene  se  înscrie  In  logica  unui  stat  de  drept.  Ea  se 
înscrie  şi  în  logica  religioasă  a  respectului  faţă  de  celălalt  în  diversitatea  lui. 
Dar  trebuie,  deopotrivă,  ca  şi  Roma  să  modereze  un  anumit  universalism  al 
ecleziologiei  ei  şi  să  abandoneze  pretenţia  ei  seculară  de  a  recupera  această 
„provincie4*  orientală  care  e  Biserica  Ortodoxă.  Se  aud  deja  voci  triumf aliste  în 
Ucraina  zicînd  că  Biserica  unită  va  fi  Biserica  cea  mai  mare  ca  număr  şi  că  va 
fi  condusă  de  papă.  Asemenea  afirmaţii  vor  avea  drept  efect  faptul  de  a  da 
naştere  la  noi  confruntări  între  creştini  în  lumea  întreagă,  şi  mai  cu  seamă,  pe 
acest  pămînt  al  suferinţei  care  e  Ucraina.  Creştinii  n-au  nevoie  de  aceasta.  Trebuie, 
deci,  găsit  un  mijloc  ca  Biserica  unită  să  fie  recunoscută  cu  toate  celelalte  Biserici 
ale  Uniunii  Sovietice,  dar  într-un  spirit  de  moderaţie,  evitînd  tot  ceea  ce  poate 
semăna  cu  un  spirit  de  recucerire  şi  să  nu  se  prezinte  Biserica  unită  ca  un 
avanpost  al  universalismului  ecleziologiei  romane44. 

Comentînd  implicaţiile  acestor  evoluţii,  păr.  Boris  Bobrinskoy,  profesor  de 
dogmatică  la  Institutul  teologic  ortodox  „Saint-Serge44  din  Paris,  sublinia  la 
rindul  său  într-un  editorial  „incidenţele  enorme44  ale  întîlnirii  Gorbaciov  —  Ioan 
Paul  II. 

„Echilibrul  confesional  al  Bisericilor  creştine  din  URSS  va  fi  profund  modi¬ 
ficat.  Rămînînd  în  continuare  majoritară,  în  ansamblul  Uniunii  Sovietice,  Biserica 
Ortodoxă  va  coexista  de  acum  cu  numeroase  comunităţi  catolice  de  rit  oriental  care 
se  vor  organiza  în  dioceze  sub  ascultarea  Romei.  Pe  de  altă  parte,  se  observă  şi 
printre  ortodocşii  din  Ucraina  înşişi  o  tendinţă  de  a  forţa  o  autonomie  bisericească 
în  raport  cu  Patriarhia  Moscovei,  compromise  cu  Kremlinul,  sau  chiar  de  a  se 
alătura  bisericilor  unite,  reînălţate  cu  sprijinul  unui  papă  puternic  şi  liber. 

In  faţa  unei  situaţii  ecleziastice  mişcătoare  şi  dificile,  ne  întrebăm  ce  atitudine 
vor  adopta  Bisericile  în  cauză:  Patriarhia  Moscovei,  care  se  va  vedea  frustată  de 
numeroase  parohii  ce  doresc  să-şi  reafirme  fidelitatea  faţă  de  Roma  şi  vor  căuta  să 
recupereze  bunurile  bisericeşti  spoliate  de  Stalin  în  1946  pe  seama  Bisericii  Orto- 

doxe,  va  şti  ea  să  recunoască  suferinţele  îndurate  de  uniaţi  şi  legitimitatea  reven¬ 
dicărilor  lor,  fără  a  uita  paginile  tragice  ale  secolelor  trecute,  cînd  parohiile  orto¬ 
doxe  din  Ucraina  şi  Galiţia  au  fost  ele  însele  „reunite"  cu  Roma  sub  presiunea 
episcopilor  şi  prinţilor  catolici  ai  Poloniei  şi  Ucrainei?  Pe  de  altă  parte,  ierarhia 
romano-catolică  va  şti  ea  să  reziste  tentaţiei  triumfalismului  şi  cuceririi  unei  ţări 
tradiţional  ortodoxe  de  către  o  Biserică  catolică  mişcată  încă  şi  astăzi  de  o  eclezio- 
logie  „universală" ,  ale  cărei  roade  le  observăm,  vai,  în  anumite  medii  catolice  de 
astăzi? 

„Se  apropie  „momentul  adevărului"  pentru  dialogul  iubirii  între  Bisericile 
noastre.  Recent,  dialogul  ortodox-catolic  s-a  izbit  deja  de  obstacolul  major  al 
uniatismului.  Este  timpul  de  a-1  considera  faţă  In  faţă,  cu  luciditate  reciprocă  şi 
pocăinţă  în  ce  priveşte  trecutul,  în  iubire  în  ce  priveşte  prezentul,  în  inventitate 
spirituală  în  ce  priveşte  un  viitor  grevat  de  grele  ipoteci  istorice. 

„Este  oare  (deja)  posibil  ca  ecleziologiile  noastre  să  se  acorde  sau  sînt  desti¬ 
nate  să  rămînă  fundamental  exclusive  una  faţă  de  alta?  Primatul  roman  îşi  va  putea 
regăsi  limitele  şi  funcţia  lui  de  slujire  a  unităţii  recunoscute  unanim  pînă  la  sfîr- 
şitul  primului  mileniu,  în  profitul  puterii  depline  a  episcopatului  bisericilor  locale 
sau  regionale?  Este  posbil  ca,  cu  acest  preţ  şi  la  capătul  unui  consens  dogmatic 
probabil  asupra  conţinutului  credinţei  „ortodoxe",  Bisericile  ortodoxe  să  recunoască^ 
primatul  tradiţional  al  scaunului  Romei,  în  cadrul  unei  guvernări  „conciliare" 
şi  colegiale  a  episcopilor?  Pentru  Roma  n-ar  fi  vorba  atunci  decît  de  a  renunţa  la 
un  anumit  „stil"  al  exercitării  primatului  unui  papă  care  e,  înainte  de  toate,  epis¬ 
copul  propriului  oraş  şi  propriei  sale  dioceze. 

E  de  dorit  reluarea  gesturilor  publice  de  reconciliere  umilă  şi  de  pocăinţă 
de  care  papa  Paul  VI  a  dat  adeseori  exemplu.  Dacă  calea  pocăinţei  şi  respectului 
reciproc  vor  fi  urmate  pînă  la  capăt  de  Bisericile  noastre  va  fi  făcut  un  mare  pas 
spre  unitatea  efectivă  şi  problema  însăşi  a  uniatismului,  ca  unul  din  obstacolele 
majore  pe  calea  unităţii,  va  fi  rezolvată,  căci  el  nu  va  mai  avea  nici  o  raţiune 
de  a  fi.  (după  „Service  Ortodoxe  du  Press",  nr.  143  şi  144  nov.  1989,  iun.  1990). 


Colocviu  internaţional  cu  ocazia  aniversării  a  550  de  ani 
de  la  Conciliul  „unionist**  de  la  Ferrara  —  Florenţa  (1439 — 1989) 

Intre  23 — 29  septembrie  1989  a  avut  loc  la  Florenţa  un  simpozion  teologic 
internaţional  cu  tema:  Unitatea  creştină  .550  de  ani  de  la  Conciliul  Ferrara-F to¬ 
rent  a  (1439 — 1989).  Decepţii,  tensiuni,  perspective.  Au  luat  parte  profesori  şi  spe¬ 
cialişti  de  renume  cu  contribuţii  directe  sau  indirecte  în  cercetarea  istoriei  şi 
teologiei  acestui  conciliu.  Simpozionul  a  fost  organizat  de  prof.  G.  Alberigo  de  la 
Universitatea  din  Bologna,  în  colaborare  cu  Academia  internaţională  de  ştiinţe 
religioase  şi  cu  contribuţia  autorităţilor  municipale  din  Florenţa  şi  Ferrara  (Italia). 
Din  partea  ortodoxă  au  participat:  mitropoliţi  greci  Damaskinos  Papandreou  al 
Elveţiei,  Ioan  Zizioulas  al  Pergamului,  părinţi  profesori  John  Meyendorff  (New 
York),  Vitali  Borovoy  (Moscova),  I.  Pavlov  (Sofia),  Ştefan  Alexe  (Bucureşti),  şi 
profesorii:  Nicolas  Lossky  şi  Constantin  Andronikoff  (Paris),  Vlassios  Phidas 
(Atena)  ţî  D.  Geanakopulos  (Yalle). 

Şedinţa  inaugurală  a  avut  loc  în  marea  sală  din  „Palazzo  Vechio"  al  Floren¬ 
ţei  unde,  după  alocuţiunile  de  primire  din  partea  autorităţilor  locale  şi  a  preşe¬ 
dintelui  Academiei  internaţionale  de  ştiinţe  religioase,  prof.  G.  Alberigo  a  pre¬ 
zentat  conferinţa  inaugurală  cu  titlul:  „Unitatea  creştină  în  perspectiva  conciliului 
de  la  Ferrara-Florenţa.  Eşec  şi  decepţii ".  Şedinţele  de  lucru  s-au  desfăşurat  la 
centrul  de  congrese  de  la  Fiesole,  lîngă  Florenţa.  Comunicările  au  fost  urmate  de 
discuţii  teologice  şi  istorice-canonice  de  un  înalt  nivel  care  au  lărgit,  de  regulă, 
cadrul  comunicărilor.  în  cursul  simpozionului  s-au  celebrat  două  liturghii  separate 
—  una  ortodoxă  şi  alta  catolică  —  în  biserica  Santa  Maria  Novella  din  Florenţa. 

In  centrul  simpozionului  au  stat  patru  teme  generale  principale  asupra  cărora 
s-au  audiat  şi  discutat  cîte  2  comunicări,  una  din  perspectivă  ortodoxă,  alta  din 
perspectivă  occidentală: 

a)  „ Via  concilii “  în  teologia  Evului  Mediu  şi  dreptul  canonic  (Damaskinos 
Papandreou,  H.  J.  Sieben); 

b)  Etosul  teologic  al  Conciliului  (H.  Chadwick,  N.  Lossky); 

c)  Problema  metodologică  în  teologie ,  exegeza  şi  hermeneutica  (A.  de  Halleux. 
VI.  Phidas); 

d)  Recepţia  şi  respingerea  „ unirii  de  la  Florenţa “  (V.  Borovoy,  W.  Hryniewiez, 
A.  Houssiau). 

Pe  lingă  acestea,  s-au  mai  prezentat  un  număr  de  comunicări  pe  teme  mai 
particulare,  după  cum  urmează: 

a)  Conciliul  şi  reforma  Bisericii  catolice  intre  Constanţa  şi  Florenţa  (J. 
Hemrath); 

b)  Unitatea  Bisericii  după  Părinţii  conciliari  de  la  Basel  şi  papa  Eugeniu  IV 
(J.  W.  Stieber); 

c)  O  nouă  lectură  a  Actelor  Conciliului  (D.  Geanakopulos); 

d)  Uniformitate  şi  diversitate  (E.  Larme); 

e)  Aspecte  neteologice:  culturale ,  lingvistice  şi  politice  (C.  Vasoli); 

f)  Ecleziologie  a  instituţiei  şi  ecleziologie  a  sacramentului  şi  sfinţeniei  (Ioam 
Zizioulas); 

g)  Consecinţe  liturgice  (M.  Arranz); 

h)  Discuţiile  conciliere  în  perspectiva  Baselului,  Bizanţului  şi  Moscovei  (J. 
Meyendorff,  I.  Pavlov); 

i)  Conciliul  de  la  Ferrara,  Florenţa  în  perspectiva  uniatismului  catolic  roman 
(V.  Peri). 

Evaluarea  generală  a  Consiliului  unionist  de  la  Ferrara-Florenţa,  aşa  cum  a 
apărut  din  lucrările  simpozionului,  e  in  principiu  negativă.  Nu  numai  in  ce  priveşte 
derularea  lucrărilor  conciliului  dar  şi  în  ce  priveşte  consecinţele  contradictorii  ale 
deciziilor  lui  pentru  cele  două  Biserici:  occidentală  şi  ortodoxă.  In  esenţă,  Con¬ 
ciliul  florentin  a  fost  considerat  ca  un  eşec  tragic  din  următoarele  motive: 

1.  Conciliul  a  frînat  evoluţia  conştiinţei  conciliare  in  Occident  şi  revendicarea 
dinamica,  de  către  conciliile  reformatoare  de  la  Constanţa  şi  Basel,  a  unei  limi¬ 
tări  a  caracterului  absolut  al  autorităţii  papale  —  revendicare  necesară  pentru 
restaurarea  ordinii  canonice  şi  înnoirii  interne  a  vieţii  Bisericii  latine  occidentale. 
Convocarea  conciliului  la  Florenţa  şi  mai  cu  seamă  participarea  Bisericii  răsă¬ 
ritene  a  neutralizat  nu  numai  mişcarea  coneiliaristă  ci  şi  orice  tendinţă  reformistă 
în  Biserica  occidentală.  Deciziile  lui  „unioniste4*,  impunerea  teologiei  latine  şi 
ecleziologiei  primaţiale  Bisericii  răsăritene,  au  întărit  considerabil  autoritatea, 
foarte  slăbită  pe  atunci,  a  scaunului  Romei  şi  i-au  permis  reprimarea  tendinţelor  de 
reformare  a  Bisericii  occidentale  în  sens  conciliar,  tendinţe  care  au  reizbucnit 
insă  mai  apoi  violent  şi  cu  consecinţe  dureroase  pentru  unitatea  Bisericii  occiden¬ 
tale,  în  Reforma  protestantă  a  veacului  XVI  (Damaskinos  Papandreou,  J.  Meyen¬ 
dorff,  H.  J.  Sieben,  J.  Hemrath,  J.  W.  Stieber). 

2.  Consecinţele  Conciliului  au  fost  la  fel  de  grave  şi  pentru  Biserica  răsăriteană 
căci,  deşi  respinse  categoric  şi  energic  de  conştiinţa  eclezială  a  poporului  ortodox, 
deciziile  „unioniste44  au  suscitat  şi  un  vîrtej  de  dispute  şi  conflicte  interne  între 
adversarii  şi  susţinătorii,  „unirii44  florentine,  astfel  proclamate;  conflicte  care  au 
lărgit  mai  mult  încă  prăpastia  schismei  între  Bisericile  Răsăritului  şi  Apusului. 
Separaţia  s-a  agravat  încă  şi  mai  acut  cu  utilizarea  deciziilor  „unioniste*4  florentine 
în  politica  de  uniatism  promovată  de  Roma  în  sinul  popoarelor  ortodoxe  aflate 
în  dificultate,  politică  care  a  creat  şi  hrănit  focare  de  conflicte  şi  tensiuni  adeseori 
virulente  între  cele  două  părţi,  însoţite  de  manifestări  negative  de  fanatism, 
intoleranţă  şi  colonizare  religioasă  a  Orientului  (G.  Alberigo,  A.  Houssiau,  W. 
Hraniewicz,  V.  Borovoy,  V.  Peri). 

3.  Deşi  convocat  şi  voit  ca  o  continuare  autentică  celor  şapte  Sinoade  ecume¬ 
nice  anterioare  Schismei,  Consiliul  a  eşuat  în  intenţiile  lui  de  a  exprima  adecvat  şi 
acceptabil  tradiţia  concilară  comună  privitoare  la  constituţia  şi  funcţionarea  Si¬ 
noadelor  ecumenice  ale  Bisericii  vechi.  Devenit  stâpîn  din  nou  pe  situaţie,  prin 
exploatarea  abilă  a  contextului  evenimentului,  papa  Eugeniu  IV  s-a  servit  de 
Conciliu  atit  pe  plan  intern,  pentru  neutralizarea  influenţei  conciliului  reformist 
de  la  Basel,  cit  şi  pe  plan  extern,  ca  de  un  organ  pentru  extinderea  autorităţii 

papale  asupra  Orientului  (G.  Alberigo,  Damaskinos  Papandreou,  J.  Meyendorff, 
G.  Vasoli). 

4.  In  pofida  frecventelor  izbucniri  de  mîine,  „ Memoriile “  asupra  lucrărilor 
Conciliului  ale  demnitarului  ecleziastic  bizantin  Silvestru  Syropoulos  constituie  o 
reproducere  fidelă  a  ceea  ce  s-a  petrecut  la  Conciliu  de  la  Ferrara-Florenţa,  dove¬ 
dind  o  remarcabilă  obiectivitate  în  relatarea  evenimentelor  petrecute  atît  în  in¬ 
teriorul  cît  şi  în  marginea  Conciliului.  Punerea  la  îndoială  a  veracităţii  unor 
descrieri  ale  lui  Syropulos  nu  mai  pare  justificată,  ele  puţind  fi  interpretate  ca 
o  evaluare  personală  a  unor  evenimente  şi  situaţii  ce  relevă  strîmtorarea  generală 
resimţită  în  mediile  delegaţiei  bizantine  (D.  Geanakopulos,  H.  Chadwick). 

5.  Metoda  urmată  de  conciliu  în  discuţiile  teologice  şi  exegetice  fusese  sta¬ 
bilită  în  discuţiile  prealabile  pe  baza  următoarelor  criterii  şi  angajamente  preli¬ 
minare:  a)  respectarea  scrupuloasă  a  criteriilor  canonice  ale  tradiţiei  sinodale 
ecumenice  (convocare,  constituire,  funcţionare)  dinaintea  Schismei,  căci  numai  cu 
această  condiţie  răsăritenii  au  acceptat  să  participe  la  un  sinod  comun  cu  latini 
şi  ca  aceasta  să  poată  revendica  o  autoritate  ecumenică,  şi  b)  acceptarea  tra¬ 
diţiei  patristice  dinainte  de  Schismă  ca  şi  criteriu  absolut  al  celor  două  părţi  în 
discuţiile  teologice.  Cu  toate  acestea,  aplicarea  criteriilor  Tradiţiei  sinodale  şi 
patristice  s-a  izbit  de  dificultăţi  imprevizibile  căci:  a)  Părinţii  „conciliarişti4*  reuniţi 
la  Basel  şi  aşteptaţi  la  Conciliul  convocat  de  papă  la  Ferrara  au  refuzat  să  participe 
la  el,  ceea  ce  a  cauzat  din  start  o  serioasă  afectare  a  desfăşurărilor  lucrărilor; 
şi  b)  orientalii  au  denunţat  formal  utilizarea  de  către  latini  a  unor  texte  patris¬ 
tice  şi  sinodale  falsificate,  ceea  ce  a  deviat  lucrările  conciliului  într-o  largă  şi 
fastidioasă  procedură  de  control  şi  dovadă  a  autenticităţii  sau  falsităţii  textelor 
patristice  (VI.  Phidas). 

6.  Etosul  teologic  care  a  prevalat  în  lucrările  conciliului  reflectă  tensiunea  deja 
existentă  în  raporturile  şi  controversa  teologică  a  celor  două  Biserici.  Predispo¬ 
ziţia  apologetică  şi  tendinţa  polemică  a  reprezentanţilor  celor  două  părţi  exprimau 
orientările  lor  teologice  diferite  reliefate  de  delegaţii  cei  mai  intransigenţi  şi 
conservatori  ai  celor  două  delegaţii  (Ioan  de  Torquemada  şi  Marcu  al  Efesului). 
Tendinţa  occidentalilor  de  a  recurge  la  schemele  logice  aristotelice  ale  teologiei 
scolastice  nu  punea  probleme  serioase  răsăritenilor  care  cunoşteau  bine  filosofia  dar 
nu-i  vedeau  utilitatea  în  discuţiile  teologice  abordate  (purgatoriu,  Filioque),  prefe- 
rindu-i  un  limbaj,  pur  teologic.  Politica  maleabilă  a  unioniştilor  (Giulio  Cesarini  şi 
Bessarion  al  Niceei)  urmărind  să  rezolve  rapid  şi  prin  compromis  toate  proble¬ 
mele  teologice  importante  n-au  putut  obţine  consensul  deplin  al  delegaţiilor  lor,  mai 
ales  la  răsăriteni  unde,  în  pofida  izolării  lor,  adversarii  „unirii**  erau  recunoscuţi 
ca  autoritate  pentru  orice  acord  în  materie  teologică.  Este  cazul  mai  ales  al 
mitropolitului  Efesului,  Marcu  Eugenicul,  recunoscut  în  discuţiile  controversate  al 
Conciliului  ca  autoritatea  teologică  incontestabilă  a  delegaţiei  răsăritene,  dar  care 
a  fost  obiectul  unei  atitudini  eronate  atît  din  partea  împăratului  bizantin  cît  şi  a 
papei  care  şi-au  rezervat  toate  onorurile  numai  adepţilor  „unirii**  (H.  Chadwick). 
Etosul  ortodox  foarte  strict  şi  argumentaţia  teologică  de  înalt  nivel  al  lui  Marcu 
al  Efesului  ar  fi  putut,  în  pofida  opiniei  contrare  a  unor  cercetători,  conduce  con¬ 
ciliul  în  direcţia  cea  bună  pentru  rezolvarea  controversei  teologice  asupra  lui 
Filioque  şi  a  restabili  unirii  adevărate  (N.  Lossky;  A.  de  Halleux),  dar  circum¬ 
stanţele  au  favorizat  pe  unionişti  compromiţând,  însă,  astfel  şansele  Conciliului 
(H.  Chadwick,  N.  Lossky,  A.  de  Halleux). 

7.  Aprecierea  premizelor  ecleziologice  ale  Conciliului  a  revelat  pe  de  o  parte, 
încercarea  de  depăşire  a  unei  ecleziologii  instituţionale  şi  a  criteriului  uniformităţii 
canonice,  iar  pe  de  alta,  avansarea  unor  criterii  pluraliste  şi  a  unei  ecleziologii 
sacramentale  (E.  Lanne,  Ioan  Zizoulas). 

8.  Procesul  de  receptare  a  deciziilor  de  „unire**  ale  Conciliului  florentin  de 
către  Răsăritul  ortodox  şi  Occidentul  latin  a  relevat  atitudinea  rezervată  a  celor 
două  părţi  faţă  de  aceste  decizii  şi,  încă  o  dată,  o  reexaminare  critică  a  umanis¬ 
mului  ca  metodă  de  „unire**  a  Bisericilor,  şi  a  consecinţelor  lui  dureroase  asupra 
relaţiilor  dintre  cele  două  Biserici  în  Ucraina,  Transilvania,  Grecia  şi  Orientul 
Apropiat  (G.  Alberigo,  V.  Borovoy,  W.  Hryniewcz,  V.  Peri . . .). 

Concluziile  generale  desprinse  din  comunicările  şi  discuţiile  pe  marginea  lor 
în  cadrul  acestui  simpozion  comemorativ  ar  putea  fi  rezumate  astfel: 

a)  Eşecul  conciliului  „unionist"  de  la  Ferrara-Florenţa  este  astăzi  general 
admis  chiar  şi  în  Occident;  el  nu  poate,  deci,  servi  dialogului  teologic  actual 
drept  model  valabil  pentru  restabilirea  unităţii  ecleziale  a  lumii  creştine. 

b)  Se  admite  în  general  că  adversarii  „unirii"  din  sinul  delegaţiei  bizantine  — 
mai  ales  mitropolitul  Marcu  al  Efesului  —  au  dezvoltat  în  conciliu  o  argumen¬ 
taţie  teologică  extrem  de  importantă  care  a  evidenţiat  fără  exces  continuitatea  şi 
coerenţa  credinţei  tradiţionale  a  Bisericii  mai  ales  în  dezbaterile  asupra  purga¬ 
toriului  şi  a  adaosului  Filioque. 

c)  Metoda  uniat ismului  ca  proces  de  receptare  a  deciziilor  conciliului  este  şi  ea 
respinsă  ca  regulă  generală,  după  cum  sînt  criticate  şi  modelele  istorice  bine¬ 
cunoscute  ale  unor  asemenea  practici. 

d)  Dialogul  teologic  actual  nu  poate  trage  un  profit  pozitiv  nici  din  deciziile 
conciliului  „unionist"  florentin,  nici  din  metodele  istorice  utilizate  pentru  apli¬ 
carea  şi  impunerea  lor,  ci  mai  degrabă  o  lecţie  negativă  de  cum  nu  trebuie 
procedat  în  viitor  (după  „Episkepsis",  nr.  429,  15  noiembrie  1989,  p.  8 — 11). 


A  V-a  întrunire  a  dialogului  teologic  oficial  între  Bisericile 
Ortodoxe  şi  Federaţia  luterană  mondială 

Intre  2 — 7  septembrie  1989  s-a  desfăşurat  la  Academia  Evanghelică  a  Bise¬ 
ricii  luterane  din  Elba  de  Nord  din  Bad-Segeberg  (R.F.G.),  cea  de-a  V-a,  Sesiune 
plenară  a  Comisiei  mixte  de  dialog  între  Bisericile  Ortodoxe  şi  Federaţia  Luterană 
Mondială. 

Membrii  ortodocşi  ai  Comisiei  mixte  de  dialog  au  fost:  mitrop.  Emilianos  de 
Silivri,  arhim.  Gennadios  Limouris  şi  prof.  Theodor  Nikolaou  din  partea  Patriarhiei 
Ecumenice,  prof.  Vasilios  Anagnostopulos  din  partea  Patriarhiei  Alexandriei;  arhiep. 
Gherman  al  Berlinului  şi  Europei  Centrale  şi  prof.  Alexe  Osipov  din  partea 
Patriarhiei  Ruse;  mitrop.  Nicolae  Corneanu  al  Banatului  şi  P.  C.  pr.  prof.  Viorel 
Ioniţă  şi  diac.  asist.  Ioan  Caraza  din  partea  Patriarhiei  Române;  prof.  Totyu  Koev 
din  partea  Patriarhiei  Bulgare;  mitrop.  Chrysostomos  de  Limasol  şi  pr.  prof. 
Georghios  Metallinos  din  partea  Bisericii  Ciprului;  mitrop.  Athenagoras  de  Phokis 
şi  protop.  Ioannis  Romanidis  din  partea  Bisericii  Greciei;  mitrop.  David  de  Sulhumi 
din  partea  Bisericii  Georgiei;  episcopul  Hristofor  de  Moravia  din  partea  Bisericii 
Cehoslovaciei;  şi  păr.  Heikki  Huttunen  din  partea  Bisericii  Finlandei. 

Copreşedinţii  Comisiei  au  fost  mitropolitul  Emilianos  de  Silvri  şi  episcopul 
Karl-Heinz  Stoll,  preşedintele  Bisericii  evanghelice  unite  din  R.F.G.  Responsabilii 
întîlnirii  au  fost  dr.  Eugen  Brand  din  partea  luterană  şi  arhim.  dr.  Gennadios 
Limouris  din  partea  ortodoxă  care  a  funcţionat  şi  va  funcţiona  în  continuare  ca 
secretar  executiv  al  dialogului  din  partea  ortodoxă.  Delegaţii  ortodocşi  au  ales 
în  umanitate  în  postul  de  secretar  pe  episcopul  Irineu  Bulovici,  delegat  din  partea 
Patriarhiei  ortodoxe  Sîrbe  în  locul  arhiep.  Ioan  al  Finlandei  demisionat,  Partici¬ 
panţii  luterani  reprezentînd  Federaţia  luterană  mondială  au  venit  din  zece  din 
cele  105  Biserici  membre  ale  Federaţiei. 

Avînd  un  precedent  istoric  de  seamă  în  dialogul  teologic  dintre  teologi  luterani 
din  Tiibingen  şi  Patriarhul  Ecumenic  Ieremia  al  II-lea  din  anii  1571 — 1583,  dialogul 
oficial  actual  a  debutat,  după  trei  ani  de  discuţii  pregătitoare,  în  1981  la  Espoo 
(Finlanda). 

La  această  primă  întîlnire  în  plen,  a  cărei  temă  generală  a  fost  Participarea 
la  misterul  Bisericii ",  s-au  evaluat  rezultatele  contactelor  anterioare  şi  a  dialo¬ 
gurilor  bilaterale  desfăşurate  pînă  în  acel  moment  şi  s-a  fixat  scopul  ultim  al  dia¬ 
logului:  recunoaşterea  şi  comuniunea  deplină  între  cele  două  familii  de  Biserici, 
ortodoxă  şi  luterană.  Totodată  reuniunea  a  marcat  şi  aniversarea  a  1600  de  ani  de 
la  Sinodul  II  Ecumenic  (381)  şi  a  evidenţiat  valoarea  ecumenică  a  Sinodului  de 
credinţă  Niceo-constantinopolitan. 

Sesiunea  a  Il-a  a  Comisiei  mixte  de  la  Limassol  (Cipru),  din  1983  s-a  ocupat 
mai  ales  cu  problema  fixării  tematicii  şi  metodei  diialogului. 

Lucrările  sesiunii  a  IlI-a  a  Comisiei  mixte  ale  dialog  ortodox-luteran  de 
la  Allentown  (S.U.A.)  din  1985  s-au  încheiat  cu  formularea  şi  semnarea  unei 
prime  declaraţii  comune  asupra  temei:  Revelaţia  divină  şi  Biserică .  Ca  teme 
viitoare  de  dialog  s-au  fixat:  relaţia  Scriptură-Tradiţie  şi  respectiv  canonul  şi 
inspiraţia  Scripturii. 

Sesiunea  a  IV-a  a  Comisiei  de  la  Gonia  (Creta)  din  1987  a  luat  în  discuţie 
prima  din  aceste  teme,  elaborînd  o  declaraţie  comună  cu  tema  Scriptură  şi  Tra¬ 
diţie . 

In  fine,  cea  de-a  V-a  Sesiune  în  plen  a  Comisiei  oficiale  de  dialog  teologic 
ortodox-luteran  de  la  Bad-Segeberg  din  septembrie  1989  a  avut  drept  temă  a 
discuţiilor  Canonul  şi  inspiraţia  Scripturii.  Baza  pentru  discuţii  a  format-o  un 
document  pregătitor  pe  aceeaşi  temă  în  19  paragrafe,  redactat  în  sesiunea  sub¬ 
comisiei  mixte  ortodox-luterane  de  la  Veneţia  din  10—12  oct.  1988  şi  trimis  di¬ 
nainte  Bisericilor  membre  spre  studiu  şi  observaţii.  Documentul  pregătitor  a  fost 
prezentat  comisiei  de  către  două  referate-comentariu:  din  partea  ortodoxă  de  că¬ 
tre  pr.  prof.  G.  Metallinos  (Atena),  iar  din  partea  luterană  de  doamna  prof.  dr. 
Fairy  von  Lilienfeld  (Erlangen).  După  două  zile  de  discuţii  intense,  o  comisie 
mixtă  de  redactare  formată  din  patru  membri  —  pr.  prof.  I.  Romanidis  (Tesalo- 
nic)  şi  pr.  prof.  V.  Ion-iţă  (Bucureşti),  din  partea  ortodoxă;  şi  profesorii  G.  Kret- 
schmar  (Miinchen)  şi  G.  Krodell,  din  partea  luterană  —  a  redactat  o  nouă  ver¬ 
siune  a  documentului  adoptată,  după  discuţii  şi  alte  propuneri  de  .ameliorare  în 
plen,  oa  declaraţie  comună  şi  document  final  al  întrunirii,  de  ambele  părţi. 

Documentul  se  compune  din  19  paragrafe:  1  paragraf  introductiv,  9  referi¬ 
toare  la  canonul  şi  9  la  inspiraţia  Sf.  Scripturi.  In  ce  priveşte  canonul  Scripturii 
problema  discutată  mai  ales  se  referă  la  numărul  şi  valoarea  cărţilor  Scripturii  în 
viaţa  şi  cultul  creştin,  mai  ales  în  ce  pirveşte  Vechiul  Testament  şi  relaţia  din- 
•  tre  cărţile  lui  canonice  şi  cele  anaghinoskomena  sau  bune  de  citit  (deutero-ca- 
nonice).  In  ce  priveşte  inspiraţia  Scripturii  s-a  subliniat  rolul  decisiv  inspiraţiei 
Duhului  Sfînt  în  fixarea  în  scris  a  Revelaţiei  lui  Hristos,  Care  e  centrul  şi  cheia 
Scripturii;  ca  şi  lucrarea  de  asistenţă  a  Duhului  Sfînt,  în  interpretarea  Scripturii 
de  către  Biserică.  In  ansamblul,  s-a  apreciat  că  există  o  largă  convergenţă  între 
cele  două  Biserici  în  ce  priveşte  chestiunile  discutate  (canonul  şi  inspiraţia  bi¬ 
blică),  care  e  de  mare  importanţă  în  abordarea  în  viitor  dificilei  chestiuni  a  ro¬ 
lului,  funcţiei  şi  autorităţii  Bisericii  în  formularea  şi  explicarea  Scripturii  şi  a 
Revelaţiei. 

Autoritatea  în  Biserică  a  fost  fixată,  de  altfel,  ca  temă  a  celei  de-a  Vl-a 
întruniri  în  plen  a  Comisiei  mixte  de  dialog  ortodoxo-luteran  din  1991  care  va 
avea  loc  la  invitaţia  Bisericii  Ortodoxe  Ruse  probabil  în  U.R.S.S.;  întîlnire  prece¬ 
dată  de  o  sesiune  a  subcomisiei  mixte  în  1990  însărcinată  cu  elaborarea  unui  do¬ 
cument  pregătitor  pe  această  nouă  temă  (după  „Episkepsisu  nr.  425,  15  septembrie 
1989,  p.  3—5). 


Vizita  arhiepiscopului  de  Canterbury  ila  Vatican 
şi  declaraţiile  sale  în  favoarea  primatului  papal 

Intre  29  septembrie  —  2  octombrie  1989  papa  Ioan  Paul  II  ia  primit  la  Va¬ 
tican  vizita  arhiepiscopului  de  Canterbury  şi  primatului  Bisericii  anglican,  dr. 
Robert  Runcie,  însoţit  de  J.  A.  Adetiloye,  primatul  Bisericii  anglicane  din  Nige¬ 
ria  şi  Mark  Sauter  arhiepiscop  de  Birmingham  şi  copreşedinte  al  celui  de-a  Il-a 
Comisii  internaţionale  de  dialog  teologic  anglican-romano-catolic  (ARCIC  II).  Vi¬ 
zita  arhiep.  Runcie  a  avut  loc  la  7  ani  de  la  vizita  papei  Ioan-Paul  II  la  Canter¬ 
bury  (mai  1982)  şi  la  23  de  ani  de  la  vizita  făcută  în  mai  1966  de  arhiepiscopul 
de  Canterbury,  dr.  M.  Ramsey,  papei  VI  la  Vatican. 

La  29  septembrie  delegaţia  anglicană  a  fost  primită  de  papă  într-o  au¬ 
dienţă  care  a  durat  50  de  minute  şi  în  care  cei  doi  primaţi  au  rostit  scurte  alo¬ 
cuţiuni.  Răspunzîind  papei  oare  a  accentuat  faptul  că  cele  două  părţi  „.trebuie  să 
facă  faţă  cu  onestitate  diferenţelor**  care  le  separă  încă,  arhiepiscopul  Runcie  a 
subliniat  convingerea  sa  că  „anglicanii  şi .  catolicii  împărtăşesc  din  o  unitate  pro¬ 
fundă  subiacentă,  pe  care  un  diferend,  oricît  de  real  nu  ar  putea-o  suprima**  dar 
care  trebuie  făcută  şi  vizibilă  cît  mai  repede  cu  putinţă. 

A  doua  zi  sîmbătă,  30  septembrie,  seara,  cei  doi  primaţi  au  celebrat  împreună 
vecernia  In  biserica  Sfinţilor  Andrei  şi  Grigorie  din  Roma,  de  unde  în  'anul  596, 
papa  Grigorie  cel  Mare  l-a  trimis  pe  Sf.  Augustin,  primul  arhiepiscop  de  Can- 
terbury,  să  evanghelizeze  Britania.  Ln  sfîrşitul  celebrării,  cei  doi  au  rostit  două 
Importante  cuvîntări.  în  cuvîntul  său,  Ioan  Paul  II  a  insistat  asupra  faptului 
că,  „trimiţînd  pe  Sf.  Augustin  să  predice  anglo-saxonilor,  Sf.  Grigorie  cel  Mare 
îşi  exercita  responsabilitatea  pastorală  şi  misionară  proprie  ministeriului  epis¬ 
copului  Romei*'  sau  mai  exact,  „primatului  universal  încredinţat  episcopului  care 
Ocupă  scaunul  Romei**,  care  „trebuie  să  fie  şi  un  primat  în  iniţiativele  pentru 
unitate**.  Şi  „astăzi**,  a  subliniat  în  continuare  papa,  „diviziunile  dintre  creştini 
pretind  ca  primatul  episcopului  Romei  să  fie  un  primat  şi  în  acţiunea  şi  iniţia¬ 
tiva  şi  favoarea  unităţii  pentru  care  s-a  rugat  atît  de  insistent  Hristos4*.  Această 
imitate  nu  se  poate  baza,  decît  pe  „moştenirea  comună  a  credinţei**  apostolice  în 
Integritatea  ei  pe  care  anglicani  şi  catolici  o  împărtăşeau  înainte  de  diviziunile 
care  i-au  separat  în  secolul  XVI.  Ori  responsabilitatea  pentru  integrităţii  unităţii 
şi  continuităţii  credinţei  apostolice,  în  condiţiile  actuale  .ale  necesităţii  unei  re- 
evanghelizâri  .autentice  a  Europei  şi  a  tuturor  popoarelor  pămîntului  revine  „ma- 
gisteriului  Bisericii**,  este  o  funcţie  specifică  a  episcopilor  oare  trebuie  însă  exer¬ 
citată  în  comuniune  cu  scaunul  lui  Petru**,  singura  garanţie  a  autenticităţii  şi 
succesului  noii  evanghelizări  a  lumii  pe  care  şi-o  propun  ambele  Biserici,  a  căror 
diviziune  în  continuare  riscă  să  se  constituie  într-un  obstacol  major  în  calea  rea¬ 
lizării  eficiente  a  acestui  ţel  misionar. 

Lnsistînd  şi  el  asupra  urgenţei  refacerii  unităţii  creştine  şi  perspectiva  misio¬ 
nară  a  evanghelizării  eficiente  a  popoarelor,  culturii  şi  societăţii,  arhiepiscopul 
Runcie  a  ţinut  să  sublinieze  încă  de  la  începutul  omiliei  sale  faptul  că  vizita  sa 
la  Roma  nu  este  o  simplă  vizită  de  răspuns  aceleia  din  1982  a  papei  la  Canter- 
bury,  ci  şi  „o  recunoaştere  a  misiunii  apostolice  a  scaunului  Romei,  căreia  angli¬ 
canii  şi  toţi  creştinii  de  limbă  engleză  din  lume  îi  rămîn  îndatoraţi  pentru  tot- 
deauna**.  Vizita  sa  la  Roma  are  în  concepţia  sa  trei  scopuri:  „a  face  un  peleri¬ 
naj  Bisericii  care  a  trimis  pe  Sf.  Augustin  în  misiunea  sa  istorică**  la  anglo-sa- 
xoni;  „să  dea  mărturie  de  unitatea  de  care  ne  bucurăm  deja**;  „şi  de  a  discuta  cu 
succesorul  lui  Grigorie  cel  Mare  chestiunile  care  îndepărtează  încă  Roma  de  Can- 
terbury  şi  împiedică  prin  urmare  misiunea  noastră  apostolică  comună**, 
între  aceste  obstacole  principalul  se  referă  la  decizia  unor  provincii  anglicane 
de  a  admite  şi  femei  la  hirotonia  în  preot  şi  episcop,  practică  care  în  concepţia 
anglicană  este  o  diversitate  legitimă  a  practicii  ecleziale,  nu  lezează  ci  îmbogă¬ 
ţeşte  unitatea  de  credinţă  fundamentală.  Aceasta  a  creat  deja  dificultăţi  în  rela¬ 
ţiile  şi  dialogul  teologic  anglicano-catolic,  dar  şi  tensiuni  acute  în  interiorul  Co¬ 
muniunii  anglicane  însăşi  care  simte  tot  mai  acut,  în  opinia  arhiep.  Kuncie,  „ne¬ 
voia  unui  centru  personal  al  unităţii**,  nu  numai  pentru  Bisericile  comuniunii  an¬ 
glicane,  care  au  un  asemenea  centru  al  unităţii  în  persoana  primatului  de  onoare 
al  Comuniunii,  arhiepiscopul  de  Canterbury,  dar  şi  pentru  Biserica  universală. 
„Exemplul  papei  Grigorie  cel  Mare,  al  unui  primat  în  interesul  unităţii  şi  mi¬ 
siunii  —  pe  care-1  vedem  încarnat  şi  în  ministeriul  succesorului  lui,  Ioan  Paul 
II  —  începe  să-şi  găsească  un  loc  în  gîndirea  anglicană**.  De  aceea  arhiep.  Run¬ 
cie  reînnoieşte  întrebarea  pusă  de  el  în  discursul  de  deschidere  al  celei  de-a 
Xll-a  Conferinţe  Lambeth  (august  1988):  „N-ar  trebui  oare  ca  toţi  creştinii  să 
reconsidere  genul  de  primat  pe  care  l-a  exercitat  episcopul  Romei  în  Biserica 
primară  „o  prezidare  în  iubire**  pentru  binele  unităţii  Bisericilor  în  diversitatea 
tnisiunii  lor?  La  Assisi  (nov.  1987)  am  văzut  că  fără  compromiterea  credinţei, 
episcopul  Romei  poate  «duna  Bisericile  creştine.  Ne  putem  ruga  şi  acţiona  îm¬ 
preună  pentru  pacea  neamului  omenesc  şi  administrarea  preţiosului  nostru  pâ- 

mînt.  La  această  iniţiativă  de  rugăciune  pentru  pacea  lumii  (împreună  cu  repre¬ 
zentanţi  ai  tuturor  marilor  religii  ale  lumii,  am  simţit  că  eram  în  prezenţa  lui 
Dumnezeu  care  a  zis:  „Iată  Eu  le  fac  pe  toate  noi*.  „Şi  rugăciunea  noastră  co¬ 
mună  din  această  zi  în  acest  loc  sfînt  împreună  cu  fratele  meu,  episcopul  Ro¬ 
mei*  —  a  spus  în  încheiere  arhiep.  Ruincie,  referindu-se  la  Lc.  22,  31 — 32  —  „m-a 
întărit*.  Ea  va  întări  şi  pe  anglicanii  şi  catolicii  care  suspină  în  întreaga  lume 
după  unitate  în  interesul  Evangheliei*. 

Aceste  declaraţii  ale  arhiepiscopului  de  Canterbury  în  favoarea  unei  recu¬ 
noaşteri  a  primatului  universal  „în  iubire*  al  papei  au  suscitat  o  vie  emoţie  în 
Marea  Britanie.  Regina  Angliei  însăşi  care  este  şeful  Bisericii  anglicane  şi  e  ci¬ 
tată  ca  atare  în  canonul  missei  anglicane  în  locul  ocupat  odinioară  de  papă,  şi-a 
manifestat  neliniştea  faţă  de  aceste  declaraţii  care  pun  în  cauză  raţiunea  ultimă 
a  separaţiei  intervenite  între  Canterbury  şi  Vatican  în  1Ş34  sub  regele  Henric  al 
VlII-lea  al  Angliei. 

Mai  rezervată  şi  mai  circumspectă,  Declaraţia  comună  semnată  de  papa  şi 
de  arhiepiscopul  de  Canterbury  în  cursul  unei  noi  audienţe  în  ultima  zi  a  vizitei, 
2  octombrie  1989,  pune  în  prim  plan  divergenţele  şi  obstacolel  serioase  existente 
încă  in  calea  refacerii  unităţii  dintre  cele  două  Biserici,  divergenţe  care  nu  per- 
ftiit  încă  întrevederea  posibilităţii  reale  a  unei  soluţii  imediate  şi  concrete  de 
Unire  între  anglicani  şi  catolici.  Astfel,  după  ce  reia  perspectiva  misionară  a 
evanghelizării  universale  în  care  trebuie  privită  urgenţa  căutării  unităţii  creşti- 
hilor  şi  reafirmă  angajamentul  solemn  al  celor  două  părţi  de  a  .lucra  la  restabilrea 
unităţii  vizibile  şi  comuniunii  ecleziale  depline  între  cele  două  Biserici,  Declara¬ 
ţia  subliniază  faptul  că,  în  pofida  convergenţelor  reale  atinse  în  ce  priveşte  „Eu¬ 
haristia,  Ministerul  şi  Autoritatea  în  Biserică*  de  ARCIC  I,  „chestiunea  şi  practica 
admiterii  femeilor  la  preoţia  sacramentală  ministerială  în  anumtie  provincii  ale 
Comuniunii  anglicane  împiedică  reconcilierea  noastră  reciprocă,  chiar  acolo  unde 
intîlnim  un  progres  real  spre  un  acord  în  credinţă  asupra  semnificaţiei  Euharis¬ 
tiei  şi  ministeriului  ordinat  (Preoţie  specială).  Aceste  diferenţe  în  credinţă  sînt 
reflexul  unor  importante  diferenţe  ecleziologice,  şi,  de  -aceea,  cerem  membrilor 
ARCIC  II  să  nu  minimalizeze  aceste  diferenţe.  Dar,  în  acelaşi  .timp,  le  cerem 
şi  să  nu-şi  piardă  nădejdea  şi  să  nu  abandoneze  lucrarea  lor  în  favoarea  uni¬ 
tăţii  (...).  Chiar  dacă  nu  vedem  noi  înşine  o  soluţie  acestui  obstacol,  avem  to- 
iuşi  încredere  că  graţiei  efortului  nostru  în  această  chestiune,  dialogul  nostru  ne 
va  conduce  în  fapt  la  o  înţelegere  mai  adîncă  şi  mai  largă.  Cerem,  de  asemenea, 
clerului  şi  credincioşilor  noştri  să  nu  neglijeze  nici  să  subestimeze  faptul  că  noi 
împărtăşim  deja  o  anume  comuniune,  deşi  ea  este  încă  imperfectă.  Această  co¬ 
muniune  pe  care  o  împărtăşim  deja  este  întemeiată  pe:  credinţa  în  Dumnezeu 
Tatăl,  în  Domnul  nostru  Iisus  Hristos  şi  în  Sfîntul  Duh;  pe  Botezul  nostru  co- 
tnun  în  Hristos;  pe  părtăşia  noastră  comună  a  Scripturilor,  Crezurilor  apostolice 
şi  niceo-constantinopolitan;  pe  definiţia  de  la  Chalcedon  şi  învăţătura  Părinţilor; 
pe  moştenirea  noastră  comună  de-a  lungul  a  multe  secole.  Această  trebuie  cinstită 
cu  iubire  şi  păstrată  în  vreme  ce  căutăm  să  creştem  spre  comuniunea  deplină 
care  este  voia  lui  Dumnezeu*,  şi  care  se  referă  nu  numai  la  anglicani  şi  catolici, 
dar  şi  la  toţi  creştinii,  voinţa  de  unitate  a  .lui  Dumnezeu  nelimitmdu-se,  însă,  ex¬ 
clusiv  la  creştini,  ci  în  adevăratele  ei  dimensiuni  extinzîndu-se  la  „întreaga  uma¬ 
nitate*  şi  cuprinzînd  „întreaga  creaţie*  (după  „Documentation  catholique*  nr.  1993, 
5  nov.  1989,  p.  394 — 940). 


Vaticanul  anunţă  elaborarea  unui  „catehism  pentru  Biserica 

Universală44 

Surse  oficiale  autorizate  („Documentation  catholique*,  nr.  1996,  17  decem¬ 
brie  1989,  şi  1986,  p.  39,  696,  768;  1987,  p.  880—881;  1989,  p.  272—273)  anunţă  fap¬ 
tul  că  actualmente  la  Vatican  se  află  în  fază  de  definitivare  un  inedit  „Catehism 
pentru  Biserica  universală*  a  cărui  scop  e  acela  de  a  integra  într-o  prezentare 

nouă  a  credinţei  catolice,  învăţăturile  majore  ale  Consiliului  II  Vatican.  Este  vorba 
de  o  propunere  a  Sinodului  extraordinar  al  episcopilor  romano -catolici  ţinut  în 
dec.  1985  la  Roma  cu  ocazia  aniversării  a  20  de  ani  de  la  încheierea  Consiliului 
II  Vatican,  propunere  susţinută  de  papa  Ioan  Paul  II  care  în  iunie  1986  a  numit 
o  comisie  de  12  cardinali  ai  curiei  şi  din  episcopi  rezidenţi  pentru  a  supraveghea 
lucrul  încredinţat  unui  comitet  de  7  redactori.  Proiectul  al  cărui  titlu  nu  a  fost 
găsit  încă,  cuprinde  3  părţi:  credinţa  transmisă,  credinţa  celebrată  şi  credinţa 
trăită ,  şi  a  fost  transmis  deja,  în  noiembrie  1989  spre  discuţie  unor  facultăţi  de 
teologie  şi  conferinţelor  episcopale,  amendamentele  lor  trebuind  transmise  la 
Roma  pînă  în  luna  mai  1990.  Intr-o  formă  revizuită  el  va  fi  prezentat  în  octom¬ 
brie  1990  Sinodului  episcopilor  ce  se  va  întruni  la  Roma  pentru  a  discuta  problema 
formării  sacerdotale,  urmînd  ca  în  primăvara  anului  1991  să  fie  promulgat  şi  dat 
publicităţii.  Este  vorba  de  o  expunere  clară  şi  sistematizată,  în  formă  de  compen¬ 
diu  a  credinţei  catolice  situată  în  tradiţia  patristică  şi  a  magistrului  catolic  pe 
linia  Conciliului  II  Vatican,  şi  destinată,  în  primul  rînd,  episcopilor ,  ca  responsa¬ 
bili  pentru  transmiterea  credinţei  în  Bisericile  lor  particulare.  Expunerea  inspirată 
din  Scriptură  şi  Liturghie,  din  Tradiţia  şi  magisteriul  Bisericii,  cu  formule  funda- 
tnentale  şi  uşor  memorabile  rezumînd  simplu  şi  concis  temele  majore  ale  cre¬ 
dinţei,  în  respectul  ordinii  ierarhiei  adevărurilor  doctrinei  catolice,  urmăreşte  să 
ţină  seama  şi  de  exigenţele  pedagogice,  psihologice  şi  tehnice  ale  societăţii  şi  cul¬ 
turii  moderne;  va  trebui  să  exprime  autentic  şi  viu  memoria  Bisericii,  favori- 
izind  o  cateheză  cu  dimensiuni  universale  şi  capabilă  să  depăşească  drama  mo¬ 
dernă  a  rupturii  între  credinţă  şi  cultură.  El  va  trebui  să  stea  la  baza  redactării 
catehismelor  naţionale  şi  diocezane  care  vor  incultura  mai  exact  în  contextele 
locale  credinţa  Bisericii  într-un  limbaj  inteligibil  şi  adaptat  situaţiilor  culturale 
ale  destinatarilor. 

(continuare  din  numărul  anterior) 


IV. 

Mărturisirea  păcatelor  şi  întoarcerea  către  Dumnezeu  (Metanoia) 

41.  în  faţa  ameninţărilor  oare  apasă  asupra  viitorului  umanităţii,  vrem  să 
afirmăm  adevărul  Evangheliei.  Ascultînd  cuvin  tul  lui  Dumnezeu,  ne  simţim  şi 
responsabilitatea  noastră  şi  credem  că,  întorcîndu-ne  spre  Iisus  Hristos,  viitorul 
ui  se  deschide.  Impasul  în  care  ne  găsim  vin  din  aceea  că  am  părăsit  calea  pe 
care  Dumnezeu  ne-a  trasat-o.  Vrem  să  vestim  faptul  că  Dumnezeu  deschide  vii¬ 
torul  celor  ce  se  lasă  călăuziţi  de  El. 

42.  Dar  nu  avem  dreptul  de  a  vorbi  oa  şi  cum  am  poseda  în  mod  complet 
adevărul  definitiv.  Bisericile  şi  creştinii  au  greşit  în  numeroase  rînduri  şi  n-au 
trăit  întotdeauna  în  conformitate  cu  chemarea  lui  Dumnezeu,  uneori  chiar  ne- 
ştiiind  să  vestească  adevărul  lui  Hristos.  Sin  tem  recunoscători  pentru  mărturia 
generaţiilor  care  ne-au  precedat.  Aducem  mulţumiri  pentru  angajamentul  a  nu¬ 
meroşi  creştini  care  şi-au  consacrat  viaţa  lor  slujirii  lui  Hristos,  mergînd  chiar 
pînă  la  martiriu.  Voci  proferice  s^au  ridicat  în  Biserici  pentru  a  ne  avertiza  în 
timpuri  de  primejdii  iminente.  Dar  trebuie  să  recunoaştem,  de  asemenea,  că  măr¬ 
turia  tuturor  creştinilor  chiar  mergînd  pînă  la  martiriu,  n-a  fost  suficient  de  clară. 
Foarte  mult  timp  n^am  văzut  implicaţiile  şi  exigenţele  Evangheliei  privitoare  la 
dreptate,  la  pace  şi  integritatea  creaţiei. 

43.  Mărturisim  lipsurile  noastre  atît  colective  cît  şi  personale.  Urmînd  lui 
Hristos,  sîntem  în  mod  constant  interpelaţi  de  el  şi  trebuie  să  ne  scrutăm  ne¬ 
încetat  viaţa.  Adevărata  credinţă  în  Hristos  e  întotdeauna  personală,  dar  ea  nu  e 
niciodată  privată.  Urmînd  lui  Hristos  ne  dăm  seama  că  aici  roadele  păcatului 
omenesc  şi  ele  determină  adeseori  viitorul.  Calea  oare  ne  va  face  să  reuşim  din 
aceste  reţele  începe  prin  mărturisirea  comună  a  păcatului.  Intorcîndu-ne  îm¬ 
preună  spre  Dumnezeu,  vom  găsi  libertatea  unor  noi  începuturi.  Pentru  Biserici, 
procesul  ecumenic  pentru  dreptate,  pace  şi  integritatea  creaţiei  este  o  mişcare  de 
pocăinţă  şi  de  viaţă  nouă. 

N-am  dat  mărturie  de  iubirea  lui  Dumnezeu  pentru  toate  şi  fiecare  din 
creaturile  Lui  şi  n-am  adoptat  un  stil  de  viaţă  care  să  -arate  că  aparţinem  crea¬ 
ţiei  lui  Dumnezeu. 

—  N-am  depăşit  diviziunile  între  Biserici  şi  am  abuzat  adeseori  de  autorita¬ 
tea  şi  puterea  oare  ne-au  fost  încredinţate,  pentru  a  întări  falsele  solidarităţi 
ca:  rasismul,  sexismul  şi  naţionalismul. 

—  N-am  pus  în  chestiune  cu  suficientă  coerenţă  sistemele  politice  şi  eco¬ 
nomice  care  abuzează  de  puterea  şi  bogăţia  lor,  care  exploatează  resursele  pămîn- 
tului  în  propriul  lor  înţeles  şi  care  perpetuează  sărăcia  şi  marginalizarea. 

—  Am  păcătuit  considerînd  Europa  ca  centru  al  lumii  şi  pe  noi  înşine  ca  su¬ 
periori  celorlalţi  din  lume. 

—  N-am  ştiut  să  dăm  mărturie  în  mod  constant  pentru  demnitatea  vieţii 
şi  caracterului  ei  sacru,  pentru  respectul  datorat  deopotrivă  tuturor  persoanelor 
şi  pentru  necesitatea  de  a  oferi  tuturor  posibilitatea  de  a-şi  exercita  drepturile. 

44.  Dumnezeu  ne  oferă  o  viaţă  nouă  şi  ne  face  liberi.  Iertarea  nu  şterge  con¬ 
secinţele  greşelilor  şi  erorilor  trecutului.  Rămînem  legaţi  de  trecut  şi  trebuie  să 
acceptăm  responsabilitatea  situaţiei  pe  care  el  a  generat-o.  Dar  iertarea  ne  des¬ 
chide  din  nou  perspectiva  domniei  lui  Dumnezeu  cu  forţele  Lui  făcătoare  de 
viaţă. 

45.  A  căuta  iertarea  lui  Dumnezeu  înseamnă  a  răspunde  chemării  la  întoar¬ 
cere  (conversiune).  întoarcerea  către  Dumnezeu  implică  -mai  mult  decît  simpla  ac¬ 
ceptare  a  iertării.  Aceasta  înseamnă  schimbare  inimii,  atitudinii,  mentalităţii.  în¬ 
toarcerea  noastră  către  Dumnezeu  reclamă  faptul  ca  noi  să  ne  întoarcem  în  mod 
activ  spre  dreptatea  lud  Dumnezeu,  ca  noi  să  îmbrăţişăm  şalom-ail  lui  Dumnezeu 
şi  să  trăim  în  armonie  cu  întreaga  creaţie  a  lui  Dumnezeu. 

Astăzi,  întoarcerea  către  Dumnezeu  (metanoia)  înseamnă  a  ne  angaja  să 
depăşim: 

—  diviziunile  între  bogaţi  şi  săraci,  între  puternici  şi  lipsiţi  de  putere; 

—  structurile  care  sînt  cauza  foamei,  privaţiunilor  şi  morţii; 

—  şomajul  a  milioane  de  bărbaţi  şi  femei; 

—  violarea  drepturilor  omului,  tortura  şi  izolarea  în  lume; 

—  un  mod  de  viaţă  în  care  valorile  etice  sînt  săpate,  ba  chiar  respinse; 

—  pentru  a  intra  într-o  societate  în  care  oamenii  au  aceleaşi  drepturi  şi  tră¬ 
iesc  în  solidaritate  unii  cu  alţii. 

Astăzi,  întoarcerea  către  Dumnezeu  (metanoia)  înseamnă  a  ne  angaja  să 
depăşim: 

—  diviziunile  şi  excluderile  născute  prin  discriminarea  rasială,  etnică  şi  cul¬ 
turală, 

—  lipsa  de  considerare  faţă  de  2/3  din  lume  şi  marginalizarea  lor, 

—  moştenirea  antisemitismului  în  societăţile  şi  Bisericile  noastre  şi  consecin¬ 
ţele  lui  tragice, 

—  pentru  a  intra  într-o  Europă  a  pluralităţii  culturilor,  tradiţiilor  şi  raselor. 

Astăzi,  întoarcerea  către  Dumnezeu  (metanoia)  înseamnă  a  ne  angaja  să 

depăşim: 

—  diviziunea  între  bărbaţi  şi  femei  în  Biserică  şi  societate, 

—  deprecierea  şi  neînţelegerea  contribuţiilor  indispensabile  ale  femeilor, 

—  rolul  bărbaţilor  şi  femeilor  determinat  ideologic,  ca  şi  stereotipurile, 

—  refuzul  de  a  recunoaşte  darurile  pe  care  femeile  le-au  primit  pentru  viaţa 
şi  procesul  de  decizie  al  Bisericilor, 

—  pentru  a  intra  într-o  comunitate  nouă  de  bărbaţi  şi  de  femei  în  Biserică 
şi  societate  în  care  femeile  împart  o  responsabilitate  egală  cu  bărbaţii  la  toate 
nivelele  aducîndu-şi  în  mod  liber  talentele,  percepţiile,  valorile  şi  experienţele  lor. 

Astăzi  întoarcerea  către  Dumnezeu  (metanoia)  înseamnă  a  ne  angaja  să  de¬ 
păşim: 

—  războiul  şi  ideologiile  ce  dispreţuiesc  divinul  care  este  în  fiecare  persoană, 

—  idolatria  violenţei  şi  militarismul,  ca  şi  structurile  lor  concrete, 

—  consecinţele  distructive  ale  enormelor  cheltuieli  consacrate  actual  arma¬ 
mentelor, 

—  o  situaţie  în  care  forţa  militară  sau  ameninţarea  cu  ea  sînt  necesare  pentru 
salvgardarea  şi  menţinerea  drepturilor  omului. 

—  pentru  a  intra  într-o  societate  care  încurajează  stabilirea  păcii  şi  soluţio¬ 
narea  paşnică  a  conflictelor,  şi  într-o  comunitate  de  naţiuni  care  contribuie  reci¬ 
proc  la  bunăstarea  lor  reciprocă  în  solidaritate. 

Astăzi,  întoarcerea  către  Dumnezeu  (metanoia)  înseamnă  a  ne  angaja  să 
depăşim: 

—  diviziunile  între  umanitate  şi  creaţia  în  ansamblul  ei, 

—  dominaţia  oamenilor  asupra  naturii, 

—  stilurile  de  viaţă  şi  mijloacele  de  producţie  oare  violează  natura; 

—  un  individualism  care  violează  integritatea  creaţiei  pentru  a  satisface  in¬ 
terese  private, 

—  pentru  a  intra  într-o  comunitate  care  înglobează  toţi  oameni  şi  toate 
creaturile  şi  în  care  drepturile  şi  integritatea  tuturor  acestora  sînt  respectate , 

Astăzi,  întoarcerea  spre  Dumnezeu  (metanoia)  înseamnă  a  ne  angaja  să  de¬ 
păşim: 

—  diviziunile  care  continuă  să  existe  între  Biserici, 

—  neîncrederea  şi  ostilitatea  în  relaţiile  lor, 

—  povara  amintirilor  paralizante  ale  trecutului, 

—  intoleranţa  şi  refuzul  de  recunoaştere  a  libertăţii  religioase, 

—  pentru  a  intra  într-o  comunitate  care  recunoaşte  nevoia  constantă  de  a 
fi  iertată  şi  reînnoită  şi  care  dă  slavă  lui  Dumnezeu  pentru  iubirea  şi  darurile 
Lui. 


V.  Spre  Europa  de  mîine 

5.1.  Reflecţii  asupra  trecutului 

46.  Orice  reflecţie  asupra  viitorului  Europei  trebuie  să  înceapă  printr-o  re¬ 
flecţie  asupra  trecutului  ei.  istoria  Europei  este  o  istorie  a  marilor  realizări  culturale 
şi  ştiinţifice  şi  a  dezvoltării  valorilor  umane  fundamentale  ca  şi  a  înţelepciunii  şi 
experienţelor  spirituale.  In  acelaşi  timp,  este  o  serie  de  o  violenţă  endemică  atît 
pe  continentul  nostru  cît  şi  pretutindeni  în  lume.  Pentru  multe  popoare  din  lume, 
această  parte  relativ  mică  a  globului  numita  *Europaw  nu  e  sinonimă  cu  căutarea 
demnităţii  umane,  a  libertăţii  şi  dreptăţii  sociale,  ci  cu  expansiunea  colonială, 
sclavia,  rasismul,  discriminarea,  exploatarea  economică,  dominaţia  culturală  şi  ires¬ 
ponsabilitatea  ecologică. 

47.  In  plus,  două  războaie  mondiale  au  fost  declanşate  în  Europa  în  cursul 
acestui  secol.  Mai  cu  seamă  în  acest  an,  50  de  ani  de  la  începutul  celui  de  al 
doilea  război  mondial,  ne  aducem  aminte  de  moartea,  suferinţa,  doliul,  crimele  şi 
distrugerile  pe  oare  le-a  cauzat  acest  război. 

48.  Ca  şi  creştini,  împărţim  responsabilitatea  a  toate  acestea.  Schismele  şi 
luptele  religioase  au  marcat  puternic  istoria  Europei.  Numeroase  războaie  au  fost 
războaie  religioase.  Milioane  de  bărbaţi  şi  femei  au  fost  torturaţi  şi  ucişi  din  cauza 
credinţei  lor.  In  marile  conflicte  sociale  în  care  în  joc  era  dreptatea,  Bisericile 
au  rămas  adeseori  tăcute.  Consecinţa  acestei  istorii  şi  a  celui  de-al  doilea  război 
mondial  este  că  Europa  a  devenit  o  casă  divizată. 

52.  Provocările 

49.  înţelegerea  şi  conştientizarea  acestui  fapt  trebuie  să  ne  facă  modeşti,  dar 
ea  ne  poate  deschide  în  mod  egal  ochii  asupra  provocărilor  ce  ni  se  adresează,  în 
procesul  de  transformare  pe  care  Europa  este  în  curs  de  a-.l  trăi. 

50.  Cincizeci  de  and  de  la  începutul  celui  de-al  doilea  război  mondial,  con¬ 
statăm  că  există  o  dorinţă  crescîndă  de  depăşire  a  diviziunilor  Europei.  In  sînul 
popoarelor  noastre  şi  în  relaţiile  dintre  ele  se  fac  auzite  voci  —  inclusiv  voci 
creştine  —  care  critică  aceste  structuri  reproşîndu-le  de  a  nu  garanta  suficient 
dreptatea  şi  pacea,  şi  de  a  nu  fi  în  măsură  să  răspundă  cu  vigoare  şi  imaginaţie 
la  ameninţările  care  apasă  asupra  creaţiei. 

51.  Trei  evoluţii  importante  şi  capitale  trebuie  să  ne  reţină  îndeosebi  atenţia. 

—  ameliorarea  relaţiilor  Est-Vest  în  procesul  Conferinţei  pentru  Securitate 
şi  Cooperare  Europeană  (CSCE), 

—  reformele  democratice  din  U.R.S.S.  şi  celelalte  ţări  ale  Europei  răsăritene , 

—  procesul  de  integrare  al  Europei  occidentale ,  Actul  unic  european  urmind 
să  intre  în  vigoare  ia  începutul  lui  1993. 

In  acelaşi  timp,  însă,  vedem  şi  o  reapariţie  a  unor  conflicte  etnice  şi  regio¬ 
nale,  consecinţe  ale  nedreptăţilor  moştenite  din  trecut. 

52.  Există  în  Europa  grupuri  naţionale  mai  mult  sau  mai  puţin  mari  şi  al 
căror  drept  la  cultura  proprie,  la  religia  lor  şi  .la  sistemul  lor  politic  nu  e  recu¬ 
noscut  sau  e  recunoscut  decît  într-o  foarte  slabă  măsură.  Susţinem  eforturile 
acestor  popoare  şi  grupuri  naţionale  in  vederea  autodeterminării  şi  promovării 
fără  restricţii  a  culturii  şi  religiei  lor.  Chemăm  pe  toţi  creştinii  să  se  opună  ne¬ 
dreptăţilor  din  acest  domeniu  şi  să  ajute  acestor  popoare  şi  grupuri  naţionale  în 
acest  sens,  şi  aceasta  prin  mijloace  neviolente. 

53.  Ca  şi  creştini  trebuie  să  contribuim  la  reflecţia  asupra  a  ceea  ce  va  fi 
Europa  viitorului.  Care  sînt  speranţele  noastre?  Care  sînt  temerile  noastre? 


5.3.  Vindecarea  diviziunii  Europei 

54.  Bisericile  sînt  neîndoielnic  chemate  să  contribuie  la  depăşirea  diviziunilor 
care  continuă  să  separe  ţările  continentului  nostru.  Noi,  europenii,  vom  trebui  să 
ştim  să  ne  acomodăm  situaţiei  actuale. 

55.  Procesul  de  destindere  care  s-a  declanşat  a  dat  roade  evidente  cum  ar  fi 
Conferinţa  pentru  securitate  şi  cooperare  în  Europa  (CSCE)  de  la  Helsinki  1975 
pînă  la  Documentul  final  de  la  Viena  1989,  şi  Tratatul  asupra  armelor  nucleare 
cu  rază  medie  de  acţiune  (FNI),  din  1987.  Chestiunea  crucială  care  se  pune  e 
următoarea:  Europa  —  de  Est  şi  de  Vest  —  este  ea  gata  să  se  lanseze  într-o 
nouă  fază  a  acestui  proces?  In  cursul  anilor  care  vin,  destinderea  se  va  limita 
la  un  efort  de  reducere  a  pericolelor  suscitate  de  diviziunile  noastre  sau  vom 
ajunge,  în  fine,  la  o  veritabilă  reconciliere  în  Europa?  In  virtutea  misiunii  lor, 
Bisericile  sînt  obligate  în  mod  cu  totul  deosebit  să  contribuie  la  această  recon¬ 
ciliere. 

56.  Destinderea  şi  reconcilierea  în  Europa  nu  trebuie  să  se  facă  pe  seama 
ţărilor  din  Asia,  Africa  şi  America  centrală  şi  latină.  Nu  numai  că  trebuie  con¬ 
tinuată  preocuparea  de  nedreptatea  strigătoare  existentă  în  relaţiile  economiei  ale 
Europei  cu  naţiunile  sărace,  dar  trebuie  chiar  aprofundată  reflecţia  pe  această 
problemă.  O  Europă  care-şi  va  fi  rezolvat  propriile  ei  probleme  şi  dificultăţi, 
va  fi  cu  atît  mai  mult  gata  să-şi  asume  responsabilităţile  faţă  de  celelalte  ţări 
din  aceste  continente. 


5.4.  Dezarmare  şi  încredere 

57.  Pentru  ca  speranţa  noastră  de  vindecare  să  se  poată  realiza  trebuie  ca 
procesul  FNI  să  fie  continuat.  Enorma  acumulare  de  armamente  din  Europa,  oricare 
ar  fi  putut  fi  motivul  ei  în  trecut,  e  din  ce  în  ce  mai  mult  percepută,  actualmente, 
ca  expresia  unei  diviziuni  ce  trebuie  depăşite.  In  multe  privinţe,  „războiul  rece“ 
pare  terminat.  Dar,  în  afara  cîtorva  state  neutre,  Europa  rămîne  structurată  în 
două  blocuri  militare  antagoniste  cu  imense  arsenale  de  armament  permanente. 
Consumarea  resurselor  necesare  pentru  menţinerea  acestor  structuri  continuă 
să  sărăcească  milioane  de  oameni  în  Europa  şi  în  restul  Europei.  Ca  Biserici, 
trebuie  să  participăm  la  căutarea  de  noi  structuri  în  Europa  care  să  corespundă 
problemelor  de  astăzi  şi  de  mîine,  şi  nu  celor  de  ieri.  Ca  să  putem  trăi  împreună  în 
pace  în  Europa,  trebuie  un  sistem  comun  de  securitate.  Urmărim  cu  speranţă  ne¬ 
gocierile  care  au  început  în  acest  an  asupra  armelor  clasice  şi  măsurile  de  edifi¬ 
care  a  încrederii. 

58.  Ca  să  putem  trăi  împreună  în  pace  pe  continentul  nostru,  trebuie  o  nouă 
viziune  asupra  Europei  şi  o  politică  de  securitate  comună. 

5.5.  Dialog  şi  participare 

59.  Speranţa  noastră  de  vindecare  e  întărită  de  evoluţia  actuală  dintr-un 
număr  de  ţări  ale  Europei,  şi  care  merge  spre  crearea  unui  spaţiu  mai  mare  pentru 
dialog  în  chestiunile  externe  şi  interne,  graţie  unui  proces  de  reforme  şi  democra¬ 
tizare  a  societăţii.  In  unele,  ţări  se  vede  apărînd  ceea  ce  se  numeşte  o  „societate 
civilă":  grupuri,  organizaţii  neguvernamentale  şi  iniţiative  independente  de  stat. 
Persoanele  devin  din  ce  în  ce  mai  conştiente  de  drepturile  lori,  de  rolul  şi  puterea 
lor  în  sînul  societăţii.  Ele  vor  să  participe  activ  la  construcţia  viitorului  lor 

propriu.  Şi  aceasta  dă  o  nouă  dimensiune  destinderii.  Documentul  final  al  CSCE 
de  la  Viena  (1989)  ar  putea  şi  ea  juca  un  rol  important  în  această  mişcare  prin  afir¬ 
maţiile  lui  clare  şi  precise  asupra  libertăţii  religioase,  drepturilor  omului,  minori¬ 
tăţilor  naţionale  şi  contactelor  umane. 

60.  Aceste  măsuri  în  favoarea  dialogului  şi  comunicării,  în  interiorul  ţărilor 
şi  între  ele,  angajează  Bisericile  la  o  participare  activă  la  acest  proces  de  destin¬ 
dere.  Bisericile  ar  trebui  să  fie  locuri  de  deschidere  şi  dialog  pentru  cei  ce  se 
află  în  dezacord  dar  care  caută  adevărul.  In  timpuri  de  polarizare  şi  tensiune, 
Bisericile  au  responsabilitatea  de  a  facilita  dialogul  între  cei  cărora  altfel  le-ar 
fi  greu  să-şi  vorbească  unii  cu  alţii.  Este  vorba  mai  cu  seamă  de  adepţi  ai  unor 
credinţe  şi  concepţii  despre  lume  diferite.  Dialogul  ar  trebui,  de  asemenea,  să  se 
stabilească  pe  deasupra  liniei  de  demarcaţie  ce  separă  Europa.  In  acest  mod,  putem 
contribui  la  faptul  ca  frontierele  să-şi  piardă  puţin  cîte  puţin  caracterul  lor  de 
separaţie. 

61.  Afirmăm  cu  vigoare  că  mijloacele  non- violente  constituie  cel  mai  bun  mod 
de  realizare  a  schimbării  în  Europa.  In  ţările  noastre  şi  pe  continentul  nostru  nu 
există  nici  o  situaţie  care  să  pretindă  sau  justifice  recursul  la  violenţă. 

5.6.  O  perioadă  de  tranziţie 

62.  Această  perioadă  de  speranţă  şi  aşteptare  nu  e  lipsită  de  noi  riscuri.  Acest 
spaţiu  nou  poate  face  să  reapară  probleme  vechi.  Procesul  de  transformare,  ca 
orice  proces  de  schimbare,  comportă  în  el  însuşi  riscuri  de  conflict.  Ceea  ce  unii 
consideră  drept  un  nou  viitor  este  resimţit  de  alţii  ca  o  ameninţare.  Este  un 
proces  dureros.  Astfel,  este  esenţial  ca,  în  calitate  de  Biserici  ale  Europei,  să 
reflectăm  şi  la  riscurile  interne  acestui  proces  de  transformare.  Trebuie  să  subli¬ 
niem  aici  următorii  factori; 

—  In  procesul  de  transformare  care  are  loc  actualmente  în  Europa,  ţări,  gru¬ 
puri  şi  persoane  ar  putea  fi  tentate  să  dea  prioritate  absolută  propriilor  interese, 
drepturi  şi  puncte  de  vedere.  Dacă  se  va  produce  aceasta,  spaţiul  limitat  dispo¬ 
nibil  pentru  o  schimbare  raipidă  s-ar  epuiza  rapid.  De  aceea  cerem  cu  insistenţă 
ca  acest  proces  de  transformare  să  fie  şi  un  proces  de  reconciliere.  Aceasta 
înseamnă  nu  numai  absenţa  violenţei,  dar  şi  deschiderea  faţă  de  drepturile  şi 
revendicările  „celelaltei  părţi",  faţă  de  capacitatea  sa  de  a  efectua  schimbarea  ce 
se  aşteaptă  de  la  ea,  ca  şi  faţă  de  limitele  acestei  capacităţi. 

—  Actul  unic  european,  a  cărui  obiectiv  este  o  piaţă  fără  frontiere  în  sînul 
Comunităţii  europene  după  1992,  este  deja  un  factor  dinamic  în  integrarea  Europei 
occidentale.  Aceasta  creează  în  acelaşi  timp  speranţe  şi  temeri.  Speranţa  e  aceea 
că  calitatea  vieţii  a  numeroase  persoane  va  fi  ameliorată.  Temerea  e  că  aceasta  se 
va  face  pe  seama  şi  prin  excluderea  multor  altora.  Ca  Biserici  ale  Europei,  tre¬ 
buie  să  pledăm  împreună  pentru  ca  această  deschidere  a  frontierelor  Europei 
Occidentale  să  nu  conducă  la  un  „bastion  al  Europei  occidentale"  închis  faţă  de 
restul  lumii.  Cooperarea  economică,  inclusiv  măsurile  vizînd  să  remedieze  criza* 
datoriilor  externe,  e  indispensabilă  pentru  a  reduce  prăpastia  tehnologică  între 
Europa  de  Est  şi  cea  de  Vest,  ca  şi  între  Europa  de  Nord  şi  cea  de  Sud.  Faptul  este 
adevărat  şi  pentru  alte  probleme.  îndeosebi  politica  faţă  de  azilanţi  şi  refugianţi  va 
constitui  o  probă  a  acestei  deschideri.  In  plus,  Bisericile  ţărilor  direct  implicate 
vor  trebui  să  vegheze  în  special  asupra  efectelor  acestei  integrări  asupra  rela¬ 
ţiilor  Nord-Sud  în  interiorul  Europei,  asupra  nevoilor  săracilor  din  sînul  propriei 
lor  societăţi,  asupra  securităţii  speciale  şi  participării,  ca  şi  a  respectului  şi 
protecţiei  naturii.  Va  fi  potrivită  acordarea  unei  atenţii  particulare  structurilor 
nedreptăţii  şi  exploatării  care  însoţesc  adeseori  industria  turistică. 

5.7.  Conflicte  etnice  şi  regionale 

63.  Ca  Biserici  ale  Europei  nu  sîntem  simpli  spectatori.  împărtăşim  nu 
numai  speranţa  ci  şi  diviziunea.  Faptul  se  aplică  noilor  conflicte  etnice  şi  regio¬ 
nale  —  adeseori  cu  rădăcini  profunde  în  trecut  —  care-şi  fac  apariţia  pe  conti¬ 
nentul  nostru.  Ca  Biserici,  datoria  noastră  e  de  a  include  minorităţile  care  rezistă 

presupunerilor  în  vederea  asimilării  lor  şi  de  a  pleda  pentru  demnitatea  margi- 
nalizaţilor.  Trebuie  să  lucrăm  pentru  reconciliere  nu  numai  faţă  de  prăpăstiile 
care  separă  Nordul  şi  Sudul,  Estul  şi  Vestul,  dar  şi  faţă  de  amărăciunea,  ba  chiar 
ura  care  divizează  tot  atît  lumea  în  sînul  propriilor  noastre  societăţi. 

64.  Invităm  guvernele  europene  să  facă  tot  ce  stă  în  puterea  lor  pentru  a 
elimina  condiţiile  şi  măsurile  care-i  fac  pe  oameni  refugiaţi  şi-i  obligă  să  caute 
altundeva  un  viitor  pentru  ei  înşişi  şi  copiii  lor  părăsindu-şi  ţările  lor. 

5.8.  Duşmănia  nimicită 

1 

65.  Sperăm  în  rugăciune  că  întîlnirea  noastră  va  fi  un  semn  de  speranţă  pentru 
reunificarea  acestui  continent  divizat.  îndemnăm  parohiile  şi  comunităţile  noastre 
din  diferitele  părţi  ale  Europei  să  se  întîlnească,  să  discute  şi  să  se  roage 
împreună.  Ca  Biserici,  ştim  că  comuniunea  pe  care  o  vom  putea  celebra  o  dată 
nu  va  fi  lucrarea  noastră.  Domnul  nostru  Iisus  Hristos  a  distrus  zidurile  despăr¬ 
ţitoare.  Trupul  lui  Hristos  este,  în  sensul  lui  profund,  „duşmănie  nimicită*4,  de 
aceea  cerem  cu  insistenţă  ca  procesul  ecumenic  în  Europa  să  fie  un  proces  de 
împăcare.  In  această  speranţă,  sîntem  chemaţi  să  asigurăm  rolul  nostru  în 
propriile  noastre  societăţi  şi  în,  întreaga  Europă. 

5.9.  Casa  europeană  comună 

66.  Reflecţia  asupra  viitorului  Europei  a  fost  recent  stimulată  de  imaginea 
casei  europene  comune.  In  ce  măsură  este  această  viziune  realistă  într-un  conti¬ 
nent  divizat  de  atît  de  multă  vreme  şi  în  atîtea  feluri?  Viziunea  casei  comune  ne 
aduce  aminte  că  toate  popoarele  şi  statele  Europei  au  fundamente  comune  în  istoria, 
patrimoniul  cultural  şi  valorilor  lor.  Ea  ne  aduce  aminte,  de  asemenea,  că  termenul 
„Europa1*  nu  desemnează  numai  o  parte  a  continentului.  Intr-o  casă  comună,  există 
responsabilităţi  comune.  Nu  se  poate  accepta  faptul  ca  unele  părţi  ale  ei  să  fie 
ruinate,  în  vreme  ce  altele  sînt  somptuoase.  Intr-o  casă  comună  domneşte  un  spirit 
de  cooperare  şi  nu  de  confruntare.  Trebuie,  de  asemenea,  subliniat  că  viziunea  unei 
case  europene  comune  implică  punerea  în  chestiune  a  tuturor  compartimentă¬ 
rilor,  barierelor  şi  prăpăstiilor  care  fac  comunicarea  imposibilă. 

67.  Această  imagine  arată  că  trebuie  să  învăţăm  să  trăim  cu  un  mare  număr 
de  persoane  pe  un  continent  mic.  Spaţiul  e  limitat,  resursele  puţin  numeroase. 
Trebuie,  deci,  un  elementar  „ regulament  al  casei “  pentru  oa  viaţa  în  comun  să  fie 
posibilă.  Un  astfel  de  regulament  ar  cuprinde: 

—  principiul  egalităţii  tuturor  celor  ce  trăiesc  în  ea,  fie  puternici  fie  slabi; 

—  recunoaşterea  unor  valori  ca  libertatea,  dreptatea,  toleranţa,  solidaritatea, 
participarea; 

—  o  atitudine  pozitivă  faţă  de  adepţii  unor  religii,  culturii  şi  concepţii  despre 
lume  diferite; 

—  porţi  deschise,  ferestre  deschise,  cu  alte  cuvinte  contacte  personale,  schimb 
de  idei; 

—  dialog  în  loc  de  reglementarea  conflictelor  prin  violenţă. 

68.  Casa  europeană  va  trebui  să  fie  o  vcasâ  deschisă",  nu  loc  de  refugiu  şi  pro¬ 
tecţie,  un  liman  primitor  de  ospitalitate  în  care  oaspeţii  nu  vor  suferi  discriminare 
ci  vor  fi  trataţi  ca  şi  membrii  familiei.  în  această  casă,  nimeni  nu  va  trebui  să  se 
teamă  să  spună  adevărul.  Cei  ce  trăiesc  în  casa  europeană  vor  trebui  să  se 
ataşeze  luptei  împotriva  inegalităţii  între  bogaţi  şi  săraci  în  Europa,  împotriva 
diviziunii  între  Nord  şi  Sud  în  Europa,  împotriva  tratamentului  discriminatoriu  al 
străinilor,  împotriva  nedreptăţii  şomajului  în  masă,  împotriva  indiferenţei  faţă 
de  tineri  şi  abandonării  persoanelor  în  vîrstă.  „Pîinea  cea  de  toate  zilele:  va 
trebui  să  fie  împărţită  în  mod  echitabil  între  toţi. 

5.10.  O  orientare  mondială 

69.  Imaginea  casei  europene  comune  are  şi  limitele  ei.  Mai  întîi,  ea  nu  ia 
suficient  în  considerare  motivele  pentru  care,  în  decursul  acestui  veac,  diferitele 

părţi  ale  Europei  s-au  depărtat  în  evoluţia  lor.  O  viziune  care  e  sursă  de 
inspiraţie  nu  se  poate  substitui  nevoii  dure  de  înfruntare  a  problemelor  dificile. 
In  al  doilea  rînd,  utilizată  de  Biserici,  această  imagine  poate  fi  interpretată  ca  o 
întoarcere  la  un  trecut  revolut.  Ataşăm  o  importanţă  primordiale  valorilor  noastre 
creştine  comune,  atît  în  viaţa  personală  cît  şi  în  viaţa  socială.  Dar  nu  dorim  să 
reînviem  modelele  trecutului;  trebuie  să  dăm  mărturie  de  o  cultură  întemeiată  pe 
iubire  şi  să  căutăm  semnele  împărăţiei  lui  Dumnezeu  în  mijlocul  bogatei  plurali¬ 
tăţi  a  mediului  cultural  de  astăzi.  în  fine  imaginea  poate  părea  europocentrică. 
Dar,  ca  Biserici  ale  Europei,  facem  parte  din  Trupul  universal  al  lui  Hristos.  De 
asemenea,  orientarea  noastră  nu  trebuie  să  fie  întoarsă  în  principal  spre  viitorul 
Europei,  ci  spre  cel  al  lumii,  spre  viitorul  creaţiei  lui  Dumnezeu. 


VI.  Afirmaţii  fundamentaile,  angajamente,  recomandări 

şi  perspective  de  viitor 

6.1.  Afirmaţii  şi  angajamente 

70.  Adunarea  ecumenică  europeană  „Pace  şi  Dreptate  pentru  întreaga  Creaţie11 
este  o  etapă  într-un  proces.  Ea  nu  este  procesul  însuşi.  Vrem  să  subliniem  că  noi 
căutăm  cel  mai  înalt  nivel  de  consens  în  ceea  ce,  ca  Biserici  şi  creştini  europeni, 
putem  spune  şi  face  împreună  pentru  dreptate,  pace  şi  integritatea  creaţiei: 

71.  Ca  delegaţi  ai  Bisericilor  europene,  ne  angajăm  să  lucrăm,  în  Bisericile 
şi  societăţile  noastre,  pentru  dreptate,  pace  şi  integritatea  creaţiei.  Cerem  Bise¬ 
ricilor  Europei  să  facă  la  fel  în  ţările  lor  şi  pe  plan  internaţional.  înnoirea  per¬ 
sonală  şi  schimbarea  structurilor  sînt  cele  două  feţe  ale  aceluiaşi  angajament. 

72.  In  fidelitate  faţă  de  Evanghelie,  noi,  delegaţii  Bisericilor  europene  con¬ 
siderăm  ca  scandalos  şi  criminal  faptul  că,  în  fiecare  an,  milioane  de  oameni  mor 
de  foame  într-o  lume  care  dispune  de  suficiente  resurse  şi  produse  alimentare 
pentru  a-şi  hrăni  toţi  locuitorii  lui.  Ne  angajăm  să  impărţim  resursele  noastre 
şi  să  alegem  opţiunea  preferenţială  pentru  săraci,  oprimaţi  şi  cei  lipsiţi  de  putere. 
Vrem  să  lucrăm  pentru  o  nouă  ordine  economică  mondială. 

73.  Considerăm  ca  scandaloasă  şi  criminală  violarea  flagrantă  a  drepturilor 
omului.  Oamenii  sînt  creaţi  după  chipul  lui  Dumnezeu  şi  au  un  drept  imprescrip¬ 
tibil  la  garanţiile  fundamentale  ale  existenţei.  Ne  angajăm  să  luptăm  împotriva 
tuturor  violărilor  drepturilor  omului  şi  a  structurilor  sociale  care  favorizează  aceste 
violări:  Considerăm  că  este  urgentă  şi  vitală  protejarea  demnităţii  umane  a 
tuturor  în  timpul  întregii  lor  vieţi  şi,  mai  cu  seamă,  atunci  cînd  ea  este  cea  mai 
vulnerabilă,  adică  la  începutul  şi  sfârşitul  ei,  în  boală  şi  în  excluderea  din  comu¬ 
nitatea  umană.  Orice  discriminare  întemeiată  pe  clasă ,  rasă  sex  sau  credinţă ,  ca 
şi  separarea  forţată  de  familii  batjocoresc  profund  demnitatea  fiinţei  umane. 
Respingem  orice  utilizare  a  torturii  ca  si  a  pedepsei  cu  moartea,  oricare  ar  fi 
circumstanţele.  Vrem  să  lucrăm  pentru  aplicarea  tuturor  acordurilor  asupra  dreptu¬ 
rilor  omului. 

74.  Considerăm  că  e  scandalos  şi  criminal  faptul  ca  creaţia  să  sufere  neîn¬ 
cetat  vătămări  iremediabile.  Sîntem  conştienţi  că  trebuie  stabilită  o  nouă  relaţje 
de  parteneri  între  fiinţele  umane  şi  natură.  Nu  mai  vrem  să  rezolvăm  proble¬ 
mele  pe  seama  altor  persoane  sau  creînd  altele  noi.  Vrem  să  lucrăm  pentru  o 
ordine  internaţională  a  mediului  înconjurător. 

75.  Considerăm  că  e  vital  şi  urgent  pentru  umanitate  oa  instituţia  războiului 
să  fie  abolită  şi  să  se  renunţe  la  descurajarea  bazată  pe  armele  de  nimicire  în 
masă.  Credem  că  lumea  trebuie  debarasată,  progresiv,  de  toate  armele  de  distru¬ 
gere  în  masă.  Ne  angajăm  în  favoarea  reglementării  neviolente  a  conflictelor  din 
lumea  întreagă.  Vrem  să  lucrăm  pentru  o  ordine  internaţională  a  păcii.  Mai  cu 
seamă,  trebuie  încheiate  tratate  concrete  care  să  formeze  baza  unei  ordini  inter¬ 
naţionale  a  păcii. 

76.  Considerăm  că  e  vital  şi  urgent  să  se  înţeleagă  că  iresursele  pămîntului 
trebuie  împărţite  cu  generaţiile  viitoare  pentru  viaţa  de  mîine.  Ne  angajăm  să 
adoptăm  un  nou  stU  de  viaţă  în  Bisericile ,  societăţile ,  familiile  şi  comunităţile. 

77.  Ca  şi  creştinii,  trebuie  să  trăim  in  Legâmîntul  (Alianţă)  lui  Dumnezeu  cu 
noi  şi  întreaga  creaţie.  Sîntem  mădulare  ale  Trupului  unic  al  lui  Hristos.  După 
cum  Dumnezeu  ne  schimbă  inimile  şi  minţile,  formăm  un  legâmînt  (o  «alianţă)  şi 
unii  cu  alţii.  Către  El  merge  legâmîntul  nostru  prim.  Toate  celelalte  loialităţi  (na¬ 
ţionale,  culturale,  sociale,  etc.)  sînt  de  importanţă  secundară.  Aici  e  temeiul  an¬ 
gajamentului  nostru  in  favoarea  dreptăţii,  păcii  şi  integrităţii  creaţiei. 

6.2.  Recomandări 

78.  Ne  angajăm  din  nou  ca  să  fim  Biserica,  Trupul  lui  Hristos  şi  poporul 
lui  Dumnezeu,  şi  cerem  Bisericilor  noastre  şi  tuturor  creştinilor  Europei  să  se 
angajeze  şi  ei  să  -lucreze  pentru  dreptatea,  pacea  şi  integritatea  creaţiei,  urmînd 
recomandările  următoare. 

79.  Socotim  că  este  esenţial  ca  grija  şi  preocuparea  fundamentală  pentru 
dreptate,  pace  şi  integritatea  creaţiei  să  nu  fie  disociată  de  misiunea  Bisericii  de 
a  proclama  Evanghelia.  De  aceea  ne  angajăm  să  vestim  tuturor  că  Dumnezeu  oferă 
în  Hristos  o  viaţă  nouă. 

80.  încurajăm  crearea  de  servicii  ecumenice  „ şalom “.  Bărbaţii  şi  femeile  care 
se  angajează  într-un  astfel  de  serviciu  vor  învăţa  să  considere  Biserica  -lor  ca  pe 
un  element  al  poporului  slujitor  al  lui  Dumnezeu,  printre  toate  popoarele.  De 
aceea  ne  angajăm  să  răspîndim  acest  spirit  activ,  al  „Şalam‘Vului. 

81.  Mai  cu  seamă  vrem  să  lucrăm,  şi  cerem  şi  altora  să  facă  la  fel,  în  cadrul 
procesului  CSCE  şi  cel  ONU  la  nivel  mondial. 

82.  Abordarea  globală  a  CSCE  ce  leagă  între  ele  securitatea  militară,  coo¬ 
perarea  economică  şi  ecologică,  contactele  umane  şi  drepturile  omului,  va  trebui 
întărită  şi  lărgită  pentru  a  include  în  ea  dimensiunea  ecologică  şi  problema  drep¬ 
tăţii  în  relaţiile  Nord-Sud. 

83.  Cadrul  internaţional  al  ONU  va  trebui  făcut  mai  eficace.  ONU  a  dove¬ 
dit  că  este  capabilă  să  (reglementeze  conflictele  regionale,  să  susţină  eforturile  de 
dezvoltare  din  numeroase  ţări,  să  se  ocupe  de  problemele  mediului  înconjurător. 
De  aceea,  guvernele  lumii  trebuie  să-şi  sporească  sprijinul  acordat  Naţiunilor 
Unite  şi  să-l  traducă  în  gesturi  tangibile.  Trebuie  susţinute  şi  întărite,  de  ase¬ 
menea,  activtiăţile  organizaţiilor  ne  guvernamentale  în  domeniile  păcii,  dreptăţii,  a 
cooperării  internaţionale,  a  apărării  drepturilor  omului  ca  şi  a  protecţiei  mediului 
înconjurător. 

84.  Dreptatea 

a)  Este  urgent  să  se  stabilească  o  nouă  ordine  economică  mondială  pentru  în¬ 
treaga  umanitate,  care  să  dea  prioritatea  săracilor,  oprimaţilor  şi  celor  lipsiţi  de 
putere.  întreaga  dezvoltare  economică  va  trebui  supusă  criteriilor  viabilităţii  ei 
în  plan  social,  în  plan  internaţional,  în  planul  mediului  înconjurător  şi  al  genera¬ 
ţiilor  viitoare.  Ea  va  trebui  să  cuprindă  reglementarea  relaţiilor  comerciale  inter¬ 
naţionale,  uşurarea  datoriei  ţărilor  sărace,  cooperarea  în  dezvoltare  graţie  orga¬ 
nizaţiilor  care  permit  oamenilor  să  investească  în  favoarea  dreptăţii,  cu  Societatea 
de  cooperare  ecumenică  a  dezvoltaţii  (SCOD),  ca  şi  restructurarea  sistemului  de 
producţie  şi  consum,  care  e  din  ce  în  ce  mai  mult  determinat  de  noile  tehnolo¬ 
gii  şi  care  crează  două  tipuri  de  societate,  una  pentru  bogaţi,  alta  pentru  săraci. 

Va  trebui  de  asemenea,  să  aducem  aminte  guvernelor  noastre  că  sînt  20  de 

ani  de  cînd  membrii  ONU  au  hotărît  să  consacre  0,7%  din  produsul  lor  naţional 
brut  dezvoltării.  Programe  asemănătoare,  ca  fondurile  de  solidaritate  europene, 
merită  de  asemenea  să  fie  menţionate. 

b)  In  ce  priveşte  criza  datoriilor  recomandăm  ca  pentru  ţările  cele  mai  sărace, 
datoria  să  fie  remisă  şi  să  fie  luate  măsuri  eficiente  pentru  uşurarea  datoriei 
tuturor  ţărilor  cu  datorii,  inclusiv  cele  ale  Europei  răsăritene.  Guvernele  sînt  capa¬ 
bile  să  remită  sau  reeşaloneze  datoriile  şi  să  ajute  băncile  comerciale  şi  insti¬ 
tuţiile  internaţionale  să  facă  la  fel.  Vor  trebui  create  condiţiile  necesare  pentru 
a  împiedica  orice  nouă  îndatorire  de  amploarea  actuală  (prevenirea  fugii  capi¬ 
talurilor,  reviziunea  sistemului  monetar  internaţional,  -schimbarea  politicii  Fondului 
Monetar  Internaţional,  reviziunea  termenilor  schimbului,  etc.)  şi  pentru  a  se  asigura 
faptul  că  fondurile  astfel  eliberate  să  fie  utilizate  în  beneficiul  victimelor  sără- 

ciei.  In  plus,  cerem  insistent  să  fie  puse  în  practică  fondurile  de  dezarmare  in 
vederea  dezvoltării “  Conferinţa  ONU  1987). 

c)  Cu  scopul  de  a  depăşi  situaţiile  de  nedreptate  create  prin  discriminare, 
rasism,  sexism,  tortură,  dispariţia  şi  asasinatul  persoanelor  şi  lalte  violării  ale 
drepturilor  omului,  inclusiv  dreptul  popoarelor  şi  naţiunilor  la  autodeterminare, 
cerem  aplicarea  integrală  a  acordurilor  internaţionale  asupra  drepturilor  omului: 
civile,  politice,  economce,  sociale  şi  culturale  şi  a  instrumentelor  prevăzute  pentru 
punerea  lor  în  aplicare,  şi  mai  ales  acestea: 

v —  Declaraţia  universală  a  drepturilor  omului  (1948), 

—  Convenţia  internaţională  referitoare  la  drepturile  civile  şi  -politice  şi  proto¬ 
colul  facultativ  privitor  la  ea  (1966), 

—  Pactul  internaţional  referitor  la  drepturile  economice,  sociale  şi  cultu¬ 
rale  (1966), 

—  Convenţia  din  1951  şi  protocolul  din  1967  referitor  la  statutul  refugiaţilor, 

—  Convenţia  internaţională  asupra  eliminării  tuturor  formelor  de  discriminare 
rasială  (1965), 

—  Convenţia  asupra  eliminării  tuturor  formelor  de  discriminare  faţă  de 
femei  (1979), 

—  Convenţia  ONU  asupra  drepturilor  omului  (1959), 

—  Declaraţia  asupra  eliminării  tuturor  formelor  de  intoleranţă  şi  de  discri¬ 
minare  întemeiate  pe  religie  şi  credinţă  (1981), 

—  Convenţia  contra  torturii  şi  altor  pedepse  sau  tratamente  crude,  inumane 
sau  degradante  (1984), 

—  Convenţia  europeană  asupra  drepturilor  omului  <1950), 

—  Actul  final  al  CSCE  de  la  Helsinki  (1975)  ca  şi  documentele  Conferinţelor 
de  examinare  a  procesului  CSCE,  mai  ales  Madrid  (1983 — 85)  şi  Viena  (1986 — 1989). 

d)  Cerem  de  asemenea  să  fie  stabilite  mecanismul  de  control  necesar  în  caz  de 
neaplicare  a  'acestor  drepturi,  ca  fiecare  persoană  să  se  poată  arflresa  unei  curţi 
internaţionale  de  justiţie,  ca  în  cazul  Convenţiei  europene  a  drepturilor  omului. 

e)  Rasismul  este  o  violare  fundamentală  a  demnităţii  şi  drepturilor  omului. 
In  plus,  el  este,  după  tradiţia  creştină,  un  păcat.  Şi,  totuşi,  rasismul  şi  discrimi¬ 
narea  etnică  sînt  practicate  în  numeroase  locuri  din  lume,  inclusiv  Europa. 
Uneori  ele  chiar  instituţional izează;  e  cazul  legilor  asupra  imigrării  ale  anumitor 
ţări  europene  şi  a  altor  politici  şi  practici  din  'diferite  părţi  ale  Europei.  Uneori, 
ele  sînt  nu  numai  iinsti tu ţionalizate  dar  iau  încă  proporţii  extreme;  e  cazul 
Apartheidului  din  Africa  de  Sud.  Considerăm  că  rasismul  este  inacceptabil,  sub 
toate  formele  lui.  Apartheidul,  mai  cu  seamă,  ca  sistem,  este  ireformabil  şi  trebuie, 
deci,  abolit.  Cerem  Bisericilor,  parohiilor  şi  persoanelor  să  se  angajeze  activ  în 
favoarea  „ programului  de  acţiune  minimal *  de  măsuri  diplomatice  şi  economice 
(de  exemplu:  embargo  asupra  cărbunelui,  refuzul  de  noi  împrumuturi,  suprimarea 
comunicaţiilor  aeriene  (directe),  neîncetat  cerut  de  Consiliul  Bisericilor  Africii  de 
Sud  şi  Conferinţa  episcopală  catolică  a  Africii  australe  în  timpul  vizitei  dele¬ 
gaţiei  lor  în  Europa  în  mai  1988. 

f)  In  lumea  întreagă,  e  potrivit  să  se  acorde  o  «atenţie  susţinute  problemei 
demografice.  Cum  suprapopularea  este  înainte  de  toate  o  consecinţă  a  sărăciei,  o 
politică  demografică  adecvată  trebuie  să  fie  centrată  .în  mod  esenţial  pe  dezvol¬ 
tarea  economică  şi  socială  globală.  Ea  nu  trebuie  să  uite  niciodată  că  primul  ei 
criteriu  e  demnitatea  umană  şi  respectul  vieţii. 

g)  Cerem  insistent  ca  susţinerea  vieţii  să  fie  recunoscută  ca  şi  criteriu 
suprem  al  structurii  ordinii  sociale.  Faptul  se  aplică  mai  cu  seamă  protecţiei  vieţii 
înainte  de  naştere  şi  celei  a  copiilor. 

h)  In  această  optică,  cerem  mai  ales  o  concepţie  despre  muncă  întemeiată  pe 
participarea  bărbaţilor  şi  femeilor  la  toate  activităţile,  şi  care  să  fie  astfel  încît 
fiecare  să  aibă  partea  care-i  revine,  fără  să  fie  exploataţi  nici  muncitorii,  nici 
cei  mai  slabi  ai  societăţii,  ca  de  exemplu  tinerele  femei  cu  copii,  .persoanele  în 
vîrstă,  refugiaţii  sau  imigranţii.  O  astfel  de  concepţie  despre  muncă  va  cuprinde 
principiul  muncii  împărtăşite  şi  va  garanta  în  acelaşi  timp  un  venit  minim 
tuturor  membrilor  societăţii,  atît  celor  care  au  o  slujbă  cît  şi  celor  care  nu  o  au. 
Aceasta  include  de  asemenea  măsuri  care  să  permită  persoanelor  să  lucreze  ocu- 
pîndu-se  în  acelaşi  timp  de  familiile  lor.  Grija  de  copii,  de  persoanele  în  vîrstă  şi 

handicapate  va  trebui  să  fie  considerată  eu  o  muncă  importantă  şi  valabilă,  demnă 
de  a  fi  recunoscută  de  societate. 

i)  Trebuie  abolită  discriminarea  faţă  de  femei,  de  exemplu  în  domeniul 
remunerării  şi  şanselor  de  angajare.  Trebuie  ca  femeile  să  fie  protejate  împotriva 
violenţei;  femeile  care  se  găsesc  în  situaţii  critice,  ca  de  exemplu  mamele  celi¬ 
batare  şi  femeile  care  suferă  violenţe,  vor  trebui  să  beneficieze  de  o  protecţie 
adecvată. 

j)  Cerem  Bisericilor  să  ia  măsuri  decisive  pentru  a  facilita  o  mai  mare 
participare  a  femeilor  la  procesele  de  decizie  şi  la  viaţa  Bisericii  în  general,  să 
vegheze  ca  ele  să  fie  reprezentate  pe  plan  de  egalitate  în  organele  Bisericii  şi 
facultăţile  de  teologie,  să  înceapă  un  dialog  cu  teologia  feminină,  să  recunoască 
şi  susţină  angajamentul  ecumenic  al  femeilor. 

k)  Recunoscînd  că  există  o  idealizare  a  tinereţii  în  societăţile  noastre  credem 
că  realitatea  vieţii  este  pentru  mulţi  tineri  aceea  că  se  subestimează  posibilităţile 
şi  creativitatea  lor,  că  ei  nu  joacă  un  rol  semnificativ  în  societate  şi  că  sînt 
lipsiţi  de  orice  perspectivă  de  viitor.  Tinerii  sînt  victime  ale  şomajului,  sărăciei, 
crizei  locuinţelor,  ale  obligaţiei  de  a  face  serviciul  militar  fără  să  se  ţină  seama 
în  unele  ţări  de  obiecţile  de  conştiinţă.  Suferă,  de  asemenea,  de  alcoolism  şi  toxi¬ 
comanie.  Cerem  Bisericilor  noastre  să  recunoască  faptul  că  numeroşi  tineri  nu 
se  simt  în  măsură  să  ia  o  parte  activă  la  viaţa  şi  mărturia  Bisericilor  lor.  Unul 
din  motivele  acesta  este  că  tinerii  sînt  subreprezentaţi  în  organele  de  decizie  ale 
Bisericilor.  Credem  că  o  mai  bună  cooperare  între  Biserici  şi  organizaţiile  de 
tineret  va  constitui  o  măsură  importantă  pentru  remedierea  situaţiei. 

l)  Cerem  Bisericilor  să  recunoască  că  refugiaţii  şi  muncitorii  imigranţi  îşi 
părăsesc  ţările  de  origine  în  Europa  şi  aiurea  fie  pentru  că  situaţia  lor  economică 
este  disperată  fie  pentru  că  sînt  victime  ale  opresiunii  politice,  sociale  sau  reli¬ 
gioase.  Cerem  să  fie  abolite  toate  restricţiile  ce  le  sînt  impuse.  Cerem  tuturor 
creştinilor  Europei  să-i  primească  ca  fraţi  şi  surori  şi  să  lucreze  la  o  schimbare  a 
legislaţiei  ca  şi  a  opiniei  şi  atitudinii  publice  faţă  de  ei  pentru  a  le  ameliora 
situaţia. 

Vrem,  de  asemenea,  să  atragem  atenţia  asupra  milioanelor  de  refugiaţi  şi 
de  persoane  deplasate  din  alte  continente.  Ele  sînt  victimile  schimbărilor  eco¬ 
nomice,  politice,  sociale,  ecologice  şi  a  situaţiilor  de  violenţă.  Bisericile  şi  creş¬ 
tinii  Europei  trebuie  să  facă  tot  ce  stă  în  puterea  lor  pentru  a  elimina  cauzele 
profunde  ale  mizeriei  lor  şi  să  vină  imediat  în  ajutorul  lor. 

m)  Cerem  îndeosebi  B:isericilor,  creştinilor  şi  conducătorilor  ţârilor  Comuni¬ 
tăţii  economice  europene  să  vegheze  asupra  faptului  ca  punerea  în  aplicare  a 
Actului  unic  european  în  1992/1993  să  nu  conducă  la  o  nivelare  în  jos  a  măsu¬ 
rilor  sociale  şi  normelor  ecologice.  Le  cerem  de  «asemenea,  cu  insistenţă  să 
vegheze  ca  Comunitatea  economică  europeană  să  fie  mai  conştientă  de  faptul 
că  ea  nu  înglobează  ansamblul  Europei  şi  că  aceasta  trebuie  să  se  reflecte  în 
numele  ei.  Comunitatea  europeană  trebuie  să  continue  să  lărgească  acţiunea  ei 
dincolo  de  frontierele  ei  spre  celelalte  părţi  ale  Europei  şi  spre  lumea  întreagă. 

n)  în  plus,  1992  va  marca  aniversarea  a  500  de  ani  de  la  începutul  perioadei 
de  expansiune  europeană  în  detrimentul  altor  popoare.  Faptul  trebuie  să  ne  incite 
să  lucrăm  la  stabilirea  de  relaţii  juste  şi  paşnice  între  ţările  Europei  şi  între 
Europa  şi  celelalte  ţâri  ale  lumii,  mai  cu  seamă  cu  Orientul  Mijlociu  faţă  de 
care  Europa  are  o  .responsabilitate  istorică.  Cerem  Bisericilor  noastre  să  susţină 
lupta  popoarelor  Americii  latine,  Africii  şi  Asiei  pentru  dreptate  socială,  dem¬ 
nitate  umană  şi  salvgardarea  mediului  înconjurător. 

85.  Lansăm  un  apel  urgent  tuturor  creştinilor  Europei  ca  să  contribuie  activ 
La  rezolvarea  acestor  diferite  probleme  în  Bisericile  şi  societăţile  lor.  Stilul 
nostru  de  viaţă  va  trebui  să  ia  în  considerare  nevoile  săracilor  şi  marginaliza- 
ţilor  societăţii  noastre,  şi  a  celor  două  treimi  din  lume.  Fiecare  din  noi  are  partea 
lui  de  responsabilitate  în  cauzele  nedreptăţii.  Angajamentul  nostru  pentru  schim¬ 
barea  structurilor  nedreptăţii  nu  va  fi  credibil  decît  dacă  ne  luăm  în  serios 
responsabilitatea  noastră  personală  în  acest  domeniu. 

86.  Pacea 

a)  Dat  fiind  că  Bisericile  europene  sînt  convinse  că  războiul  este  contrar 
voii  lui  Dumnezeu,  trebuie  făcut  tot  ce  este  posibil  pentru  perfecţionarea  meca- 

nismelor  .internaţionale  de  reglementare  paşnică  a  conflictelor  dintre  naţiuni  prin 
acorduri  internaţionale,  recunoaşterea  curţilor  de  justiţie  internaţionale,  etc.  pen¬ 
tru  a  pune  capăt  războiului  ca  instituţie.  Promovarea  păcii  trebuie  să  aibă  prio¬ 
ritate  asupra  prevenirii  războiului. 

b)  Chemăm  Uniunea  Sovietică,  Statele  Unite  şi  ţările  Europene  să  onoreze 
tratatele  în  vigoare,  să  continue  negocierile  lor  în  vederea  dezarmării  să  ia  mă¬ 
suri  în  favoarea  dezarmării  clasice,  să  ajungă  la  un  acord  asupra  interzicerii 
generale  a  experienţelor  cu  arme  nucleare  şi  să  se  abţină  de  la  orice  utilizare 
militară  a  spaţiului  Antarticii.  Salutăm  acordurile  încheiate,  oa  .tratatul  asupra 
rachetelor  antibalistice  din  1972  şi  tratatul  de  neproliferare,  apelînd  la  deplina 
lor  punere  în  aplicare. 

c)  Chemăm  toate  guvernele  Europei  să-şi  unească  forţele  şi  să  colaboreze 
pentru  ca  dezvoltarea  , producţia,  dezvoltarea ,  posesiunea  şi  utilizarea  armelor  de 
distrugere  în  masă,  fie  ele  nucleare ,  biologice  sau  chimice  să  fie  condamnate  în 
dreptul  internaţional  şi  să  li  se  pună  capăt;  în  acelaşi  mod  va  trebui  abolit 
sistemul  de  descurajare  nucleară  şi  să  fie  înlocuit  prinţ r -un  alt  sistem  de  securi¬ 
tate  mai  puţin  periculos.  Susţinem  hotărît  eforturile  ONU  şi  altor  instituţii  inter¬ 
naţionale  în  favoarea  securităţii  mondiale  şi  regionale. 

d)  Astăzi,  securitatea  nu  mai  poate  fi  asigurată  numai  la  nivel  naţional,  ci 
salvgaradarea  păcii  reclamă  structuri  de  securitate  cooperative.  Toate  ţările  euro¬ 
pene  vor  trebui  să  facă  eforturi  de  colaborare  spre  dezvoltarea  şi  punerea  în 
aplicare  a  unor  structuri  de  securitate  pur  defensive.  în  acest  mod  se  va  diminua 
pericolul  abuzului  de  sentimente  naţionaliste  care  suscită  şi  încurajează  tensiu¬ 
nile  şi  conflictele  în  sînul  fiecărei  ţări  şi  în  relaţiile  ei  cu  celelalte  ţări. 

e)  Cei  ce  servesc  în  forţele  armate  cu  obiectivul  protecţiei  drepturilor  şi 
libertăţilor  popoarelor  lor  vor  trebui  să-şi  exercite  misiunea  în  serviciul  păcii 
mondiale.  în  acelaşi  timp,  dreptul  la  obiecţie  de  conştiinţă  faţă  de  serviciul  mili¬ 
tar,  element  al  libertăţii  religiei,  conştiinţei  şi  gîndirii,  trebuie  recunoscut  de 
toate  guvernele  graţie  creării  unui  serviciu  civil  de  substituţie  potrivit.  Biseri¬ 
cile  şi  parohiile  au  datoria  de  a  sfătui  pe  cei  chemaţi  la  serviciul  militar  în  de¬ 
ciziile  lor  de  conştiinţă  şi  de  a  le  oferi  o  orientare  pastorală,  respectând  în  ace¬ 
laşi  timp  decizia  fiecăruia.  • 

f)  Trebuie  pus  capăt  comerţului  internaţional  cu  arme  şi  exportului  de  arme 
şi  tehnologiei  de  înarmare  spre  zonele  de  conflict  şi  tensiune.  In  toaite  celelalte 
cazuri,  aceste  activităţi  vor  trebui  supuse  regulilor  şi  procedurilor  celor  mai 
stricte.  Vor  trebui  elaborate  orientări  politice  în  vederea  convertirii  industriei 
de  armament  la  producţia  civilă. 

g)  Salutăm  în  special  Documentul  final  al  Conferinţei  de  examinare  a  pro¬ 
cesului  C.S.C.E.,  de  la  Viena  din  ianuarie  1989  şi  subliniem  importanţa  lui  pen¬ 
tru  continuarea  şi  aprofundarea  procesului  de  destindere  în  Europa  şi  între 
U.R.S.S.  şi  S.U.A.  Importante  rezultate  au  fost  atinse  în  domeniul  drepturilor 
omului,  libertăţii  religioase  şi  contractelor  umane.  Recunoaştem,  de  asemenea, 
că  Europa  n-a  ştiut  să  respecte  dreptul  naţiunilor  şi  popoarelor,  din  sinul  sta¬ 
telor  la  autodeterminare  nici  să  promoveze  culturile  lor,  tradiţiile  şi  limbile 
proprii.  Afirmăm  că  drepturile  omului  trebuie  garantate  oa  formînd  un  întreg  indi- 
sociabil  ce  cuprinde  drepturile  politice,  civile,  sociale,  economice  şi  culturale. 
Ne  angajăm  să  facem  uz  de  aceste  drepturi  şi  să  veghem  la  aplicarea  lor  în 
ţările  noastre.  Sîntern  convinşi  de  necesitatea  contactelor  umane  între  ţările  euro¬ 
pene  la  toate  nivelele  societăţii.  A  venit  timpul  ca  frontierele  europene,  mai 
ales  cele  dintre  Est  şi  Vest,  să-şi  piardă  puţin  cîte  puţin  caracterul  'lor  de  sepa¬ 
raţie.  încurajăm  Bisericile  să  facă  uz  de  posibilităţile  existente,  creînd  în  spe¬ 
cial  relaţii  de  parteneri  între  parohii. 

h)  Dacă  considerăm  lumea  în  ansamblul  ei  trebuie  să  deplorăm  faptul  că 
se  perpetuează  situaţii  de  conflict  şi  de  tensiune.  Ne  gîndim  în  special  la  Orien¬ 
tul  Mijlociu  şi  la  Mediterana,  la  problema  palestiniană ,  la  situaţia  din  Liban 
şi  din  Cipru.  Cerem  să  fie  făcute  toate  eforturile  pentru  depăşirea  acestor  con¬ 
flicte  şi  pentru  rezolvarea  lor  în  respectul  exigenţelor  legitime  ale  tuturor.  Vor 
trebui  depuse  eforturi  pentru  ia  debloca  aceste  situaţii  ca  popoarele  să  fie  libere 
Bă-şi  facă  alegerile  politice  şi  ca  coexistenţa  paşnică  ia  bărbaţilor  şi  femeilor  de 

diferite  religii  şi  origini  să  fie  restabilită  şi  să  fie  un  semn  de  seperanţă  şi  de 
pace  pentru  toţi.  Cerem  cu  insistenţă  tuturor  creştinilor  Europei  să  ajute  Bise¬ 
ricile  şi  guvernele  lor  respective  să  reglementeze  aceste  probleme. 

i)  Trebuie  ca  la  toate  nivelele  Bisericii  şi  societăţii  să  fie  dezvoltată  şi  încu¬ 
rajată  educaţia  pentru  pace ,  centrată  pe  reglemeniarea  paşnică  a  conflictelor. 
Pentru  aceasta  trebuie  dată  prioritate  metodelor  nonviolente,  oricare  ar  fi  situaţia. 
Nonviolenţa  este  o  forţă  activă,  dinamic#  şi  constructivă,  întemeiată  pe  respec¬ 
tul  absolut  al  persoanei  umane. 

j)  Cerem  tuturor  creştinilor  Europei  să  renunţe  fia  violenţă  in  viaţa  lor 
cotidiană ,  în  familiile  lor,  la  şcoală,  dia  lucru,  şi,  mai  ales,  la  glorificarea  vio¬ 
lenţei  în  mass-media.  Ca  şi  creştini,  avem  o  responsabilitate  deosebită  în  edu¬ 
caţia  tinerilor.  Ei  pot  reflecta  viziunea  unei  lumi  drepte  şi  paşnice  în  măsu¬ 
ra  în  care  ştiu  ei  înşişi  că  sînt  iubiţi  în  mod  necondiţionat  de  adulţi.  Adulţii 
care  trăiesc  şi  lucrează  astăzi  sînt  copiii  răniţi  de  ieri,  copiii  răniţi  de  astăzi 
sînt  adulţii  de  mîine.  Copiii  sînt  viitorul  şi  speranţa  noastră. 

Drepturile  şi  dorinţele  părinţilor  privind  educaţia  copiilor  lor  vor  trebui 
respectate.  Vor  trebui  respectate  pe  deplin  convingerile  religioase  ale  copiilor. 
Ln  plus,  părinţii  vor  trebui  să  »aibă  dreptul  de  a  se  opune  educaţiei  militare 
sau  premilitate  a  copiilor  lor.  Copiii  nu  vor  trebui  să  sufere  de  reparticiparea 
lor  la  această  formaţie.  Drepturile  copiilor  trebuie  recunoscute  şi  apărate  de  toţi. 

87.  Mediul  înconjurător 

ia)  întreaga  dezvoltare  tehnologică  trebuie  evaluată  după  criteriile  viabili¬ 
tăţii  menţionate  mai  sus  (§  84  a).  Aceasta  antrenează  o  răsturnare  totală  a  con¬ 
ceptului  de  creştere  ecumenică  constantă  şi  a  principiilor  utilizării  resurselor 
naturale. 

b)  Risipa  energiei  în  ţările  industrializate  a  atins  proporţii  gigantice  astfel 
că  o  reducere  draconică  a  consumului  este  absolut  necesară.  Unele  Biserici  s-au 
angajat  deja  să  reducă  considerabil  consumul  lor  de  energie.  Chemînd  toate 
Bisericile  şi  creştinii  Europei  să  facă  în  măsura  posibilului  la  fel  şi  să  nu  înceteze 
niciodată  să  interpeleze  factorii  de  decizie  cu  vieţi  politice,  tehnologice  şi  co¬ 
merciale  ca  ei  să  instaureze  politici  mai  eficace  de  economice  a  energiei. 

c)  Ne  gîndim  mai  cu  seamă  l/a  combustibilii  fosili  a  căror  consum  ar  putea  fi 
redus  prin  tehnici  de  economii  energetice  eficace  şi  prin  dezvoltarea  de  surse  de 
energie  regenerabile  (soare,  apă,  vînt).  Mijloacele  financiare  necesare  vor  putea 
fi  obţinute  prin  impozite  adecvate.  Energia  nucleară  mu  va  trebui  să  constituie 
energia  esenţială  a  viitorului  din  pricina  riscurilor  ei  tehnice  şi  sociale,  ecolo¬ 
gice  şi  militare.  Exigenţele  securităţii  în  centralele  nucleare  vor  trebui  să  cores¬ 
pundă  criteriilor  internaţionale  celor  mai  severe. 

d)  Potrivit  raportului  Brundtland,  este  tehnic  posibilă  reducerea  cu  50%  a 
consumului  de  energie  pe  locuitor  in  ţările  industrializate  şi  sporirea  cu  30%  a 
acestuia  in  ţările  lumii  a  treia  (pe  baza  sporului  demograprevizibil).  Făcîmd  aceasta, 
consumul  total  al  energiei  în  lume  va  creşte  intr-o  măsură  neglijabilă.  Este 
singura  perspectivă  energetică  mondială  oare  conjugă  salvgardarea  creaţiei  şi  drep¬ 
tatea.  Această  abordare  va  trebui  considerată  cu  atenţie  de  creştinii  din  ţările 
industrializate  pentru  că  raportul  Brundtland,  îndeosebi,  a  sporit  în  mod  sen¬ 
sibil  conştiinţa  publicului  faţă  de  problemele  ecologice  şi  se  bucură  de  stima 
mediilor  ştiinţifice. 

e)  Trebuie  luate  de  urgenţă  măsuri  speciale  pentru  protejarea  stratului  de 
ozont  să  se  lupte  împotriva  efectului  de  seră,  să  se  salvgardeze  ce  mai  rămine 
din  pădurea  tropicală  umedă  şi  să  se  evite  progresul  deşerţi ficării. 

f)  Este  necesară  şi  urgentă  stabilirea  unui  regulament  internaţional  controlabil 
pentru  eliminarea  deşeurilor,  mai  cu  seamă  a  deşeurilor  nucleare  şi  altor  pro¬ 
duse  periculoase.  Trebuie  evitat  în  mod  absolut  faptul  ca  ţările  europene  să  elimine 
deşeurile  lor  pe  seama  altor  ţări,  în  apele  lor  teritoriale  sau  în  apele  interna¬ 
ţionale.  O  problemă  specială  care  merită  atenţia  noastră  e  cea  a  deversării  deşeu¬ 
rilor  nucleare  (de  exemplu  în  Pacific). 

g)  Una  din  priorităţile  urgente  pentru  toate  ţările  europene  e  aceea  de 
a  semna  acorduri  internaţionale  referitoare  la  emisiile  poluante  transfrontiere 

spre  a  împiedica  oa  apa,  aerul  şi  solul  să  continue  ta  fi  poluate,  şi  ra  repara  pa¬ 
gubele  deja  produse. 

h)  Este  necesară  punerea  pe  picioare  ia  unei  legislaţii  şi  «a  unui  sistem  de 
control  stricte  a  cercetării  şi  ingineriei  genetice  ca  şi  coduri  de  conduită  pro¬ 
fesională.  în  plus,  Bisericile  trebuie  să  continue  să  reflecteze  «asupra  recente¬ 
lor  dezvoltări  din  domeniul  biotehnicii  în  ©copul  elaborării  de  linii  directoare 
etice  asupra  implicaţiilor  în  aceste  chestiuni,  a  valorii  vieţii  nu  numai  umane, 
ci  a  tuturor  celorlalte  fiinţe  vii  şi  a  naturii  însăşi. 

i)  Trebuie  luate  de  urgenţă  măsuri  pentru  salvgardarea  diversităţii  spe¬ 
ciilor  şi  bogăţiei  genetice  din  sinul  acestora.  Bisericile  pot  contribui  la  facerea 
cunoscută  ia  acestei  probleme.  Cartea  mondială  O.N.U.  asupra  naturii  din  1982  e 
un  pas  în  această  direcţie.  Următoarea  etapă  iar  putea  fi  o  convenţie  internaţional ă 
asupra  speciilor  aşa  cum  a  propus-o  Uniunea  internaţională  pentru  conservarea 
naturii  şi  a  resurselor  ei.  Va  trebui  să  se  ajungă  la  lacorduri  financiare  care  să 
permită  vegherea  asupra  faptului  ca  ţările,  mai  cu  seamă  cele  sărace,  să  pri¬ 
mească  o  parte  echitabilă  diin  beneficiile  şi  câştigurile  datorate  dezvoltării  aces¬ 
tor  specii.  Pentru  noi  creştinii,  diversitatea  speciilor  manifestă  şi  numai  ea  sin¬ 
gură  generozitatea  lui  Dumnezeu  Creatorul. 

j)  Dialogul  cu  oamenii  de  ştiinţă  asupra  chestiunilor  ecologice  şi  stadiul 
unor  documente  oa  raportul  Brundtland  sînt  viu  recomandate. 

Cerem  tuturor  creştinilor  Europei  să  ajute  şi  încurajeze  Bisericile  şi  gu¬ 
vernele  lor  să  instaureze  (aceste  măsuri.  Le  cerem  să  adopte  un  stil  de  viaţă 

care  să  fie  cit  mai  puţin  nociv  posibil  pentru  mediul  înconjurător.  Acesta  în¬ 
seamnă  printre  altele  reducerea  consumului  de  energie,  utilizarea  transporturi¬ 
lor  publice  şi  limitarea  deşeurilor.  Municipalităţile  vor  putea  «introduce  o  „contabili¬ 

tate  ecologică4*.  Trebuie  să  învăţăm  că  fericirea  şi  sănătatea  noastră  nu  depind 
atît  de  bunurile  materiale  cît  de  darurile  naturii  şi  de  celelalte  creaturi,  de  «rela¬ 
ţiile  umane  şi  de  «relaţia  noastră  «cu  Dumnezeu. 

6.3.  Dialog  cu  locuitorii  celorlalte  regiuni  ale  lumii 

88.  Nenam  dat  seama  de  interdependenţa  noastră  cu  toate  celelalte  popoare,, 
şi  cu  creaţia.  Am  trăit  întâlnirea  noastră  ca  «pe  un  «dialog  «cu  putinţă  de  iubirea 
lui  Dumnezeu  pentru  nod  toţi.  Atari  experienţe  ne  dau  încrederea  necesară  pen¬ 
tru  a  merge  spre  ceilalţi,  pentru  a-i  asculta  şi  a  (învăţa  unii  de  la  alţii. 

89.  Este  evident  că,  în  «calitate  de  Biserici  şi  creştini  ai  Europei,  trebuie  să 
învăţăm  de  la  creştinii  şi  Bisericile  celorlalte  regiuni  ale  lumii  ceea  oe  au  să 
ne  spună,  ceea  ce  speră  şi  aşteaptă  de  la  Europa  şi  locuitorii  ei,  de  la  Bisericile 
Europei  şi  membrii  lor.  O  restructurare  adecvată  a  Europei  nu  e  posibilă  decit 
în  cadrul  transformării  statului  mondial.  In  acest  proces,  putem  învăţa  unii  de 
la  alţii.  împărţirea  resurselor  noastre  spirituale  şi  a  celorlalte  resurse  e  înte¬ 
meiată  pe  reciprocitate.  Recunoaştem  «sărăcia  spirituală  a  unui  număr  a  societăţii 
noastre  „bogate44.  De  aceea  trebuie  intensificat  dialogul  cu  creştinii  «oeloralalte 
regiuni  ale  lumii  şi  ai  altor  tradiţii.  Sperăm  că  acest  dialog  va  avea  loc  în  ca¬ 
drul  unui  proces  ecumenic  mondial  înainte,  în  timpul  şi  după  Adunarea  mon¬ 
dială  asupra  Dreptăţii ,  Păcii  şi  Integrităţii,  Creaţiei  care  va  avea  loc  în  mar¬ 
tie  1991  la  Seul. 

90.  Credem  necesar  de  asemenea  să  existe  un  dialog  cu  calalallte  religii, 
culturi  şi  concepţii  asupra  lumii.  Pentru  a  fi  credibil  într-o  astfel  de  întîlnire, 
avem  nevoie  de  relaţii  bune  în  sinul  Bisericilor  şi  între  ele.  Aceasta  implică, 
de  asemenea,  o  relaţie  deschisă  întemeiată  pe  dialogul  între  responsabilii  Bise¬ 
ricilor  şi  grupurilor  şi  mişcărilor  din  sinul  acestora.  Trebuie,  deopotrivă,  să  mer¬ 
gem  în  întâmpinarea  semenilor  noştri  adepţi  ai  altor  religii  sau  a  niciunei  religii, 
care  trăiesc  în  apropierea  noastră. 

91.  Simţim  nevoia  urgentă  nu  numai  a  unui  dialog  cu  adepfii  celorlalte  re¬ 
ligii  şi  diferite  viziuni  ;asupra  (lumii,  ci  încă  şi  a  unei  acţiuni  comune  în  favoa¬ 
rea  dreptăţii,  păcii  şi  integrităţii  creaţiei.  Impărţim  acest  angajament  cu  ceilalţi 
bărbaţi  şi  femei  de  bune  intenţii. 

6.4.  Continuarea  procesului  ecumenic  în  Europa 

92.  Adunarea  ecumenică  europeană,  „Dreptate  şi  Pace  pentru  întreaga  Crea¬ 
ţie**  a  fost  un  eveniment  excepţional.  Deşi  terenul  a  fost  pregătit  de  patru 
reuniuni  comune  K.E.K.  şi  C.C.E.E.  şi  reuniuni  similare  s-au  ţinut  în  numeroase 
ţâri  ale  Europei  şi  alte  regiuni,  Adunarea  a  fost,  nu  mai  puţin,  o  manifestare 
fără  precedent. 

93.  Documentul  final  'reflectă  atît  încurajarea  cît  şi  incertitudinile  a  că¬ 
ror  experienţă  am  făcut-o  în  cursul  acestei  săptâmîni  de  întîlniri  intense.  Am  atins 
un  consens  deplin  în  unele  puncte.  Am  descoperit,  de  asemenea,  domenii  de 
preocupare  comună,  am  identificat,  de  asemenea  chestiuni  deschise  privind  pro¬ 
bleme  fundamentale  de  etică  socială. 

94.  Rezultatele  muncii  noastre  comune  nu  corespund  desigur  amplorii  pro¬ 
vocării  care  ne-a  fost  lansată  şi  se  poate  ca  ele  să  nu  fie  la  înălţimea  'aşteptă¬ 
rilor  multora  de  la  Adunare.  Cu  toate  acestea,  nai  le  prezentăm  Bisericilor  noas¬ 
tre  cu  certitudinea  că  ele  reflectă  onest  mărturia  noastră  comună  asupra  drep¬ 
tăţii,  păcii,  şi  integrităţii  creaţiei  în  stadiul  la  care  am  ajuns  pînă  acum. 

95.  Mad  mult,  ca  reprezentanţi  ai  Bisericilor  europene,  ne -am  luat  un  anu¬ 
mit  număr  de  angajamente  ferme.  în  această  perspectivă  sîntem  convinşi  că 
munca  realizată  de  Adunare  trebuie  continuată.  în  fapt,  am  afirmat  •  că  Adu¬ 
narea  ecumenică  europeană  face  parte  d intr-un  proces  şi  nu  este  un  eveniment 
unic.  Ceea  ce  se  va  petrece  după  Basel  este  de  o  extremă  importanţă.  Cerem 
Bisericilor  şi  creştinilor  Europei  să  iniţieze  un  proces  de  recepţie.  Mărturia  vie 
a  Bisericilor,  comunităţilor  şi  parohiilor,  ca  şi  a  creştinilor  individuali  în  viaţa 
de  zi  cu  zi,  va  manifesta  efectele  reale  ale  Adunării  noastre.  Prezentul  docu¬ 
ment  formulat  la  nivel  european  păstrează  în  mod  inevitabil  un  caracter  destul 
de  general  şi  va  reveni  Bisericilor  locale  sarcina  de  >a  face  mai  concretă  această 
analiză  ca  şi  de  a  articula  practic  angajamentele  ia  acţiune. 

96.  Am  încercat  să  examinăm  felul  cum  se  poate  continua  acest  proces  ecu¬ 
menic  şi  dorim  să  propunem  aici  unele  sugestii.  Astfel,  la  nivel  local,  în  sânul 
Bisericilor  noastre  şi  între  ele,  mici  grupuri  ecumenice  se  vor  putea  servi  de 
acest  document  pentru  a  defini  propriile  lor  priorităţi  de  studiu  şi  acţiune.  Le¬ 
gături  de  parteneri  se  vor  putea  stabili  şi  întări  între  parohiile  sau  grupurile  ecu¬ 
menice  ale  diferitelor  părţi  ale  Europei  ca  şî  ale  ţârilor  din  emisfera  sudică,  spre 
a  se  încuraja  reciproc  în  acest  proces. 

97.  Pe  de  altă  parte,  s-a  sugerat  organizarea  unei  săptâmîni  ecumenice 
anuale  pentru  dreptate,  pace  şi  integritatea  creaţiei ,  care  va  pleca  de  la  diversele 
modele  existente  şi  le  va  integra.  Ea  va  putea  deveni  centrul  de  inspirţie  al  unui 
proces  de  continuare  pentru  grupurile  şi  reţelele  care  au  organizat  Atelierul 
„ Viitorul  Europeiu  care  a  însoţit  Adunarea.  Modelul  vizitelor  de  echipe  ecu¬ 
menice  va  putea  incita  Bisericile  şi  creştinii  să  tragă  reciproc  lecţia  experien¬ 
ţelor  făcute  unii  de  alţii  în  acest  proces. 

98.  In  fine,  ne  adresăm  către  K.E.K.  şi  C.CJE.E.,  cele  două  organizaţii  care  au 
pus  bază  acestei  Adunări.  încrezători  în  intenţia  lor  de  a  continua  angaja¬ 
mentul  lor  în  procesul  ecumenic  din  Europa,  le  cerem  să  studieze  în  mod  se¬ 
rios,  prin  canalul  comitetului  lor  comun  şi  organelor  lor  directoare,  următoarele 
propuneri: 

—  formarea  unui  grup  de  lucru  însărcinat  să  încurajeze  şi  evalueze  procesul 
de  continuare  al  Adunării  şi  să  se  angajeze  într-o  reflecţie  aprofundată  asupra 
provocărilor  de  etică  socială  care  s-au  ivit  în  cursul  discuţiilor  noastre; 

—  examinarea  posibilităţii  convocării  unei  noi  mari  reuniuni  europene  peste 
aproximativ  cinci  ani,  concepută  ca  un  obectiv  în  direcţia  căruia  procesul  s-ar  pu¬ 
tea  orienta  şi  care  va  putea  întări  sentimentul  de  responsabilitate. 

99.  Am  început  Adunarea  noastră  în  ziua  Cincizecimii,  sărbătoarea  Pogo- 
rîrii  Sfintului  Duh.  La  începutul  textului  nostru  am  spus:  „Ne-am  reunit  la 
Basel  pentru  a  asculta  ceea  ce  Duhul  spune  Bisericilor  astăzi".  La  sfîrşitul  ace¬ 
luiaşi  document,  înţelegem  să  afirmăm  că  procesul  ecumenic  în  favoarea  drep¬ 
tăţii,  păcii  şi  integrităţii  creaţiei  este  înainte  de  toate  opera  Duhului  Sfînt.  In 
unire  cu  acest  Duh  ne  vom  putea  continua  calea  noastră  şi  să  ne  angajăm 

în  continuare  cu  bucurie  şi  curaj.  Credem  că  Duhul  Sfînt  este  sursa  cea  mai 
profundă  a  vieţii,  dreptăţii,  păcii  şi  integrităţii  creaţiei. 

100.  Rugăm  pe  Dumnezeu  să  binecuvînrteze  eforturile  noastre.  Ne  rugăm 
ca  voia  Sa  să  se  facă  atît  în  cer  cât  şi  pe  pămînt  (Mt.  6,  10).  în  concluzie,  reluăm 
împreună  cuvintele  rugăciunii  pentru  pace  -al  cărei  uz  îl  recomandăm  tuturor 
Bisericilor  şi  tuturor  creştinilor  Europei: 

Doamne,  fă-ne  instrumente  ale  păcii  Tale.  Să  aducem 

iubire  acolo  unde  există  ură, 

iertare  acolo  unde  e  jignire, 

unire  acolo  unde  e  discordie, 

credinţă  acolo  unde  e  îndoială, 

speranţă  acolo  unde  e  disperare, 

lumină  acolo  unde  e  întuneric, 

bucurie,  acolo  unde  e  întristare. 

Dă-ne  nouă  să  căutăm  nu  atît  să  fim  iubiţi  cît  să  iubim  noi  înşine. 

Căci  numai  dăruind  primim, 
numai  iertînd  sîntem  iertaţi, 
numai  murind  renaştem  la  viaţa  cea  veşnică. 

Ne  rugăm,  deci,  Doamne; 

fă-ne  instrumene  ale  dreptăţii  Tale, 

fă-ne  instrumente  ale  păcii  Tale, 

fă-ne  instrumente  ale  înnoirii  creaţiei  Tale!  Amin. 

♦  • 

Traducere  şi  prezentare  de 
Pr.  Prof.  Dr.  Ioan  I.  Ică 


\ 

NICOLAE  CABASILA,  TÎLCUIREA  DUMNEZEIEŞTII  LITUR¬ 
GHII  ŞI  DESPRE  VIAŢA  ÎN  HRISTOS,  Carte  tipărită  cu  binecuvîn- 
tarea  Prea  Fericitului  Părinte  Teoctist,  Patriarhul  B.O.R.,  Traducere, 
studiu  şi  note  de  pr.  prof.  dr.  Ene  Branişte  şi  Pr.  Prof.  dr.  Teodor 
Bodogae,  Editura  Arhiepiscopiei  Bucureştilor,  1989,  p.  299.  i 

Pentru  a  înţelege  mai  bine  o  operă  se  cuvine  mai  înainte  să  se  cunoască 
cîteva  elemente  din  viaţa,  activitatea  şi  învăţătura  autorului.  Nicolae  Cabasila  este 
unul  dintre  reprezentanţii  de  seamă  ai  culturii  şi  spiritualităţii  bizantine  din  seco¬ 
lul  al  XlV-lea.  S-a  născut  în  primii  ani  ai  secolului  XIV,  în  oraşul  Tesalonic. 
După  ce  a  intrat  în  tainele  artei  şi  ale  culturii  greceşti  în  oraşul  natal,  dove¬ 
dind  o  deosebită  pasiune  pentru  studiu  şi  provenind  dintr-o  familie  nobilă  tînă- 
rul  Nicolae  a  continuat  formarea  sa  intelectuală  şi  spirituală  în  Constantino- 
pol.  In  acel  timp  capitala  Imperiului  bizantin  trăia  strălucirea  renaşterii  cultu¬ 
rale  şi  artistice  a  Paleologilor.  Aici  Nicolae  Cabasila  a  studiat:  retorica,  ştiin¬ 
ţele  şi  teologia. 

După  terminarea  unor  temeinice  studii  în  Constanţi  nopol  Cabasila  se 
întoarce  în  oraşul  natal  unde  a  deţinut  diferite  demnităţi.  Ca  personalitate  re¬ 
marcabilă  a  timpului  său  el  s-a  implicat  în  evenimentele  vremii  sale.  In  anul 
1354  Nicolae  Cabasila  figura  pe  lista  celor  trei  candidaţi  pentru  ocuparea  soau- 
nului  patriarhal  de  la  Constantinopol.  Faptul  că  Nicolae  Cabasila  —  care  era  încă 
laic  —  figura  pe  lista  pentru  alegerea  patriarhului  ecumenic,  alături  de  doi  din¬ 
tre  cei  mai  iluştri  ierarhi  ai  timpului,  dovedeşte  prestigiul  remarcabil  de  care 
el  se  bucura. 

Nicolae  Cabasila  s-a  impus  în  faţa  contemporanilor  ca  o  personalitate  de 
autentică  virtute  şi  de  impunătoare  cultură.  Datorită  veritabilei  sale  trăiri 
religioase,  ca  şi  dreptei  apărări  a  credinţei  adevărate  în  faţa  eterodocşilor,  dar 
şi  datorită  operelor  sale  teologice  Biserica  Greciei  a  trecut  —  în  anul  1982  — 
pe  Nicolae  Cabasila  în  rîndul  sfinţilor. 

Cele  mai  importante  dintre  scrierile  marelui  teolog  bizantin  sînt:  „ Tilcui - 
rea  dumnezeieştii  Liturghiei “  şi  „ Despre  viaţa  în  Hristos“.  Prima  lucrare  a  fost 
tradusă,  din  limba  greacă  în  româneşte,  de  pr.  prof.  dr.  Ene  Branişte  iar  a  doua 
de  P.  C.  pr.  prof.  dr.  Teodor  Bodogae  tipărindu-se  separat  în  anul  1946  la  Bucu¬ 
reşti  şi  Sibiu.  Apreciindu-se  deosebit  de  favorabil  aceste  două  opere  în  lucra¬ 
rea  pastoral-misionară  şi  teologică  în  Biserica  noastră  şi  epuizîndu-se  de  mult 
prima  ediţie  s^au  tipărit  ambele  opere  într-im  singur  volum,  deoarece  ele  se 
află  într-o  relaţie  de  complementaritate. 

„ Tîlcuirea  dumnezeieştii  Liturghii  este  cea  mai  profundă,  completă  şi  celebră 
dintre  toate  tîlcuirile  liturgice  clasice  ale  Ortodoxiei.  In  această  lucrare  Nicolae 
Cabasila  aduce  pe  lîngă  cultura  sa  teologică  şi  o  apreciabilă  cultură  profană, 
clasică. 

Autorul  acestei  erminii  s-a  inspirat  în  elaborarea  acestei  lucrări  din  izvoa¬ 
rele  Revelaţiei  divine:  Sf.  Scriptură  şi  Sf.  Tradiţie.  Citatele  biblice  abundă  în 
cursul  acestei  tîlcuiri  liturgice.  Se  întîlnesc  în  paginile  ei  ample  texte  din  opere 
Sfinţilor:  Ioan  Gură  de  Aur,  Chirii  al  Ierusalimului,  Ioan  Damaschin,  Grigorie 
Palama  şi  alţii,  precum  şi  profunda  cunoaştere  a  Liturghiilor  ortodoxe,  precum  şi 
a  liturghiei  romane  de  către  autor. 

Sfînta  Liturghie  are  în  săvîrşirea  ei  un  dublu  scop:  sfinţirea  darurilor  litur¬ 
gice  şi  sfinţirea  credincioşilor. 

Sfinţirea  credincioşilor,  care  participă  la  dumnezeiasca  Liturghie,  se  îm¬ 
plineşte  prin:  citirile,  cîntările,  rugăciunile,  şi  actele  liturgice.  Sfînta  Liturghie 
sfinţeşte  pe  credincioşi  în  două  moduri: 

a.  purificând  sufletele  şi  pregătindu-le  să  primească  cu  vrednicie  Sfînta  Euha¬ 
ristie,  şi 

b.  prin  simbolismul  acestei  rînduieli. 

Sfînta  Liturghie  este  interpretată  de  Nicolae  Cabasila  în  dublul  ei  aspect: 
de  mijloc  sfinţitor  şi  de  actualizare  a  icoanei  Mîntuitorului  Hristos. 

Autorul  insistă  în  această  tîlcuire  liturghică  asupra  a  trei  probleme  funda¬ 
mentale. 

—  Sfînta  Liturghie  nu  este  numai  o  jertfă  de  cerere,  ci  şi  de  mulţumire. 

—  Participarea  celor  răposaţi  la  roadele  jertfei  euharistioe. 

—  Epideza. 

Explicarea  ce  se  face  Sfintei  Liturghii,  în  cele  53  de  capitole  ale  lucrării,  este  o 
tîlcuire  profundă,  este  o  sondare  a  sensurilor  adinei,  duhovniceşti  ale  rugă¬ 
ciunilor  pe  oare  preotul  le  rosteşte  în  taină  şi  a  actelor  liturgice  săvîrşite. 

Sfînta  Liturghie  este  redată  de  Nicolae  Cabasila  ca  mijloc  şi  mediu  al  pro¬ 
gresului  vieţii  spirituale  şi  a  sfinţirii  omului,  dar  şi  ca  formă  de  reprezentare  sau 
actualizare  a  iconomiei  Mîntuitorului.  „Biserica  este  întruchipată  în  Sfintele  Taine 
nu  în  chip  simbolic,  ci  ca  mădularele  în  inimă,  ca  ramurile  în  rădăcina  plantei 
sau,  precum  spune  Mîntuitorul  ca  mlădiţele  în  viţă4*  (p.  87). 

In  cuprinsul  Sf.  Liturghii  se  realizează  o  înaintare  ascendentă  spre  împărtăşirea 
credincioşilor  cu  dumnezeieştile  Taine.  Pentru  aceasta  prima  parte  a  Liturghiei  are 
un  rol  pregătitor:  citirile  biblice  din  cadrul  Sfintei  slujbe  „ne  pregătesc  şi  ne 
curâţesc  mai  dinainte  pentru  sfinţirea  cea  mare  a  Sfintelor  Taine4*  (p.  62).  In 
această  slujire  preotul  sau  arhiereul  se  slujeşte  de  cuvinte  sfinţitoare  şi  de  aceea 
jertfa  liturgică  se  numeşte  „jertfă  cuvântătoare44  (p.  110). 

Prin  această  lucrare  Cabasila  a  oferit  cea  dintîi  şi  cea  mai  temeinică  apologie 
a  epiclezei  euharistice  (p.  20). 

„Tîlcuirea  dumnezeieştii  Liturghii44  este  o  lucrare  cu  caracter  irenic,  un  tra¬ 
tat  dogmatic  al  Liturghiei. 

Partea  a  doua  a  volumului  pe  care-1  prezentăm  cuprinde  valoroasa  lucrare 
a  spiritualităţii  răsăritene:  „ Despre  viaţa  în  Hristos 44  (p.  115 — 296).  P.C.  Pr.  prof.  dr. 
Teodor  Bodogae  prefaţează  traducerea  cu  un  condensat  studiu  introductiv. 

„Despre  viaţa  în  Hristos44  este  o  lucrare  „unică  şi  de  largă  circulaţie  spiri¬ 
tuală44  în  care  este  descris  procesul  de  naştere  şi  de  creştere  în  Hristos  cu  aju¬ 
torul  Sfintelor  Taine.  Aceasta  este  cea  mai  preţioasă  lucrare  de  mistică  liturgică 
sau  sacramentală  ortodoxă.  Autorul  ne  înfăţişează  adevărul  despre  viaţa  harică 
sau  spirituală  care  ni  se  împărtăşeşte  prin  Sfintele  Taine  şi  ne  uneşte  progresiv  cu 
Hristos.  Dumnezeu  caută  pe  om  pentru  a-şî  însuşi  roadele  jertfei  mântuitoare  a 
Domnului  Hristos,  iar  omul  —  în  mod  firesc  —  îl  caută  pe  Dumnezeu  Ziditorul, 
căci  are  chipul  Său.  Viaţa  cea  nouă  în  om  se  realizează  pe  înlăturarea  distan¬ 
ţei  dintre  noi  şi  Dumnezeu  şi  pe  crearea  capacităţii  de  a  primi  harul  dumne¬ 
zeiesc  şi  de  a  lucra  potrivit  voii  lui  Dumnezeu.  Pentru  ca  omul  să  dobîndească 
fericirea  cea  adevărată  este  chemat  să-şi  îndemne  mintea  şi  simţirea  spre  voia 
lui  Dumnezeu.  Această  lucrare  se  poate  realiza  prin  dragostea  şi  prin  faptele  noastre 
bune. 

Nicolae  Cabasila  care  a  dus  o  viaţă  de  închinător  evlavios  în  cadrul  Sfin¬ 
tei  Liturghii  şi  în  atmosfera  lucrării  harice  a  Sfintelor  Taine  era  convins  că 
„omul  prin  natură,  prin  voinţă  şi  prin  raţiune  caută  pe  Hristos,  întrucît  aşa 
o  cere  însuşi  umanitatea  lui  Hristos44  (p.  118). 

Lucrarea  este  structurată  în  şapte  cărţi  care  formează  trei  părţi: 

1.  Introducerea  rezumativă  unde  autorul  subliniază  adevărul  că  viaţa  în 
Hristos  se  dobîndeşte  prin  Sfintele  Taine.  Această  viaţă  este  în  acelaşi  timp 
dar  de  sus  şi  rezultat  al  strădaniilor  noastre:  „Nu  noi  sîntem  cei  ce  ne-am  miş¬ 
cat  sau  ne-am  ridicat  mai  aproape  de  Dumnezeu,  ci  Domnul  însuşi  este  cel  ce 
s-ia  ooborît  şi  a  venit  la  noi.  Căci  nu  noi  am  căutat  pe  Domnul,  ci  El  ne-a  cău¬ 
tat  pe  noi . . .“  (p.  137).  Sfintele  Taine,  sînt  „casa  şi  poarta  cerului “,  prin  Sfintele 
Taine  oamenii  ajung  Dumnezeu  şi  fii  ai  lui  Dumnezeu.  Atît  este  de  mare  pu¬ 
terea  Tainelor  lui  Dumnezeu,  îneît  întrece  şi  stele  de  pe  cer44  (p.  139). 

2.  Partea  a  Il-a  (cărţile  II — V)  arată  aportul  Sfintelor  Taine  la  realizarea  vieţii 
în  Hristos.  Autorul  tratează  despre  cele  trei  Sf.  Taine  ale  iniţierii:  Botez,  Miru- 
gere  şi  Sf.  Euharistie.  Aceste  Taine  sînt  expuse  în  perspectiva  lor  practic 
bisericească,  prin  acestea  înscriindu-se  în  principiul  ciclic  al  naşterii,  dezvol¬ 
tării  şi  unirii  sufletului  cu  Dumnezeu. 

Botezul  este  începutul  existenţei,  este  descoperirea  chipului  divin  sădit  în 
noi  şi  reaprinderea  dorului  după  Dumnezeu.  Roada  sa  principală  este  cunoaş¬ 
terea  directă  ce  conduce  la  reactivarea  dregostei  şi  a  dorului  după  Dumnezeu. 

Mirungerea  este  simbolul  arătării  Mîntuitorului  Hristos  în  lume,  prin  care 
creştem  şi  ne  întărim  în  virtuţi.  Sfîntul  Mir  împărtăşeşte  creştinilor  „darul  evla¬ 
viei  şi  al  rugăciunii,  al  dragostei  şi  al  înţelepciunii44  (p.  188). 

Sfînta  Euharistie  este  culmea  vieţii  în  Hristos.  Autorul  insistă  asupra  tran¬ 
sformării  care  se  operează  în  om  prin  încorporarea  lui  Hristos  în  noi  şi  a  noas¬ 
tră  în  El.  Afinitatea  care  se  stabileşte  este  cvasi-fizică,  iar  noi  devenim  mădu¬ 
lare  ale  trupului  tainic  ale  Domnului  şi  copii  iubiţi  ai  lui  Dumnezeu.  Viaţa  noas¬ 
tră  se  mişcă  după  bătăile  inimii  lui  Hristos.  Nicolae  Cabasila  scrie  despre  rea¬ 
lismul  euharistie  care  are  ca  urmări:  sfinţirea  omului  în  trup  (p.  220)  şi  repunerea 
lui  în  starea  lui  primordială. 

Partea  a  treia  (cărţile  VI — VII)  este  evocată  contribuţia  omului  în  opera 
de  mîntuire.  Dacă  prin  Sfintele  Taine  dobîndim  viaţa  în  Hristos,  prin  strădanii 
proprii  ne-o  aducem  şi  ne-o  păstrăm.  Autorul  redă  dificultăţile  şi  bucuriile 
sufleteşti  ale  luptei  duhovniceşti  şi  ale  urcuşului  spre  Dumnezeu  cu  adîncă 
fineţe  psihologică.  Cabasila  îndeamnă  la  o  permanentă  cugetare  la  legea  Dom¬ 
nului.  Căci  voinţa  omului  —  prin  gînduri  bune  —  reuşeşte  să  alunge  treptat  ade¬ 
menirile  şi  patimile  rele,  formînd  astfel  deprinderi  bune. 

Autorul  înfăţişează  o  frumoasă  şi  profundă  tîlcuire  a  celor  nouă  fericiri 
(p.  248—264). 

Lucrarea  „Despre  viaţă  în  Hristos44  se  încheie  cu  o  recapitulare  a  principa¬ 
lelor  idei  forţă  pe  care  Cabasila  le-a  tratat  în  cuprinsul  celor  165  de  pagini.  Iată 
cîteva  dintre  aceste  idei:  „viaţa  celor  drepţi  este  plină  de  fericire44.  „Din  par¬ 
tea  lui  Dumnezeu  dobîndim  în  această  viaţă  Duhul  înfierii  care  rodeşte  în  noi 
dragostea  desăvîrşită,  singura  în  stare  să  ne  dea  viaţa  cea  cu  adevărat  feri¬ 
cită44. 

Sfintele  Taine  prin  puterea  lor  sădesc  în  sufletele  luminate  dragostea  cea 
adevărată:  Harul  dumnezeiesc  sădeşte  în  noi  un  simţ  şi  un  dor  după  bunu¬ 
rile  dumnezeieşti44. 

Cel  care  caută  cu  adevărat  fericirea  trebuie  ca  prin  minte  şi  voinţă  să  se 
apropie  de  Dumnezeu  şi  să  se  împreune  cu  El.  Dragostea  este  cea  care  ne  asea¬ 
mănă  cu  Dumnezeu. 

Aceste  două  opere  ale  lui  Nicolae  Cabasila  reflectă  caracteristicile  gene¬ 
rale  ale  literaturii  bizantine  din  secolul  XIV:  întoarcerea  către  antichitatea  cla¬ 
sică  greacă,  folosirea  vechii  literaturi  patristice  şi  preocuparea  polemică  antila- 
tină  (Prof.  D.  Balanos). 

Lecturarea  atentă  şi  evlavioasă  a  acestor  două  valoroase  piese  ale  lite¬ 
raturii  post-patristice  pot  fi  lumini  călăuzitoare  şi  îndemnătoare  pentru  clerul 
şi  credincioşii  de  astăzi  spre  o  autentică  trăire  a  mesajului  evanghelic,  mergînd 
spre  calea  harismatică  a  Sfintelor  Taine  şi  prin  fapte  bune  pînă  vom  ajunge  la 
„ măsura  virstei  deplinătăţii  lui  Hristos 44  (Ef.  4,  13). 

Pr.  asist.  Nicolae  Dura 


Pr.  Prof.  D.  Stăniloae,  ORTHODOXE  DOGMATIK,  Ziirich,  1990. 

Sub  titlul  „Eveniment  editorial44  în  „Adevărul  Supliment  de  Duminică44,  nr. 
14,  18  aprilie  1990,  L.  Munteanu  ne  anunţă  că  „Zilele  acestea  a  apărut  la  Ziirich 

Traducerea  celor  două  volume  apărute  pînă  în  prezent  —  (volumul  I  a  văzut  lumina 
tiparului  în  anul  1984)  —  aparţine  lui  Hermann  Pitters. 

Spicuim  în  cele  ce  urmează  din  prefaţa  cărţii,  semnată  de  Jiirgen  Moltmann, 
o  personalitate  de  vază  a  teologiei  protestante  contemporane:  „Autorul  este  mai 
departe  necunoscut  în  vest,  dar  el  este  teologul  ortodox  cel  mai  influent  şi  mai 
creator  al  timpului  prezent . . .  Teologia  ortodoxă  română  a  fost  întotdeauna  o 
punte  spirituală  între  tradiţiile  ortodoxe  greceşti  şi  cele  ruseşti.  Părintele  pro¬ 
fesor  Dumitru  Stâni/loae  a  reuşit  să  realizeze  în  opera  sa  teologică  taoeastă  legă¬ 
tură  la  un  înalt  nivel,  fiind  numit,  pe  drept  cuvînt,  „panortodox1*  . . .  Cine  l-a 
cunoscut  personal  şi  l-a  văzut  trăind  în  cercul  teologiilor  şi  preoţilor  români  a 
fost  irrţpresionat  de  unitatea  între  teologie  şi  spiritualitate  care  dă  amprenta 
personalităţii  sale.  Preotul  StăniJoae  e  nu  mimai  un  om  înţelept,  ci  este  res¬ 
pectat  de  mulţi  şi  ca  un  autentic  părinte  duhovnicesc.  In  întâlnirile  cu  el,  oamenii 
îşi  aduc  aminte  de  personalităţi  teologice  asemănătoare  din  Vest:  de  Karl  Barth 
şi  Karl  Rahner“. 

Editată  la  noi  în  1978,  Dogmatica  —  operă  de  referinţă  a  ilustrului  autor 
român  —  urmează  a  fi  tradusă,  în  viitorul  apropiat  şi  în  limbile  engleză  (în  Ame¬ 
rica),  franceză  (la  Paris)  şi  greacă.  Varianta  nemţească  a  tratatului  a  stârnit  entu¬ 
ziasm  şi  un  imens  interes,  reprezentând  cu  cinste  ortodoxia  noastră. 1 


L.  Munteanu 


Vasile  Oltean,  ŞCOALA  ROMÂNEASCA  DIN  ŞCHEII  BRAŞO¬ 
VULUI,  Bucureşti,  1990,  198  p. 

Oraşul  Braşov  s-a  învrednicit  de  o  bogată  viaţă  spirituală.  Fără  a  ne  referi 
la  timpuri  prea  îndepărtate,  amintim  că  Braşovul  a  fost  centru  de  difuzare  al 
atîtor  cărţi  vrednice  a  fi  citite.  In  Braşov  au  apărut  cărţi  de  căpătîi.  Mă  gîndesc 
la  cele  religioase.  îmi  stăruie  în  gînd  Psaltirile  din  1570  şi  1577,  importante  pen¬ 
tru  orientarea  teologică  într-o  vreme  cînd  nu  aveam  o  tradiţie  literară.  Psaltirea 
din  1570  a  creeat  o  atmosferă  ortodoxă  şi  românească,  contribuind  la  unificarea 
cugetului  şi  a  graiului  nostru,  ea  a  devenit  un  element  de  apropiere  între  cre¬ 
dincioşi,  căci  ea  s-a  adresat  tuturor  românilor.  Psaltirea  din  1577  se  rînduie  printre 
primele  apariţii  bilingue  şi  prin  ea  se  subliniază  progresul  de  limbă  realizat. 
Cartea  Şcoala  românească  din  Şcheii  Braşovului  de  Vasale  Oltean  (Bucureşti 
1990,  p.  198),  arată  rolul  Braşovului  în  susţinerea  unei  trăiri  ortodoxe  şi  a 
unei  simţiri  patriotice,  prin  dascăli  de  cuget  şi  faptă  românească.  Iniţiată  de 
biserică  şi  susţinută  de  ostrovul  duhovnicesc  „Sfîntul  Nicolae“  din  Braşov,  ea 
şi-a  început  fiinţa  în  veacurile  XV — XVI.  Tratând  despre  acea  şcoală  autorul 
îşi  grupează  materialul  în  patru  capitole  şi  anume:  Cărţi  de  folosinţă  în  epoca 
începuturilor,  Şcoala  din  Şchei  în  epoca  tiparului  coresi/an,  Şcoala  din  Şchei  în 
epoca  umanistă  şi  a  luminilor  şi  Şcoala  din  Şchei  în  pregătirea  pentru  înfiin¬ 
ţarea  gimnaziului  românesc  din  Braşov.  Autorul  se  ocupă  apoi  de  dascălii  Şcolii  din 
cele  patru  epoci  şi  de  cărţile  cu  întrebuinţare  şcolară.  Menţionăm  dintre  das¬ 
căli  pe  cei  dintîi:  Popa  Costea  (1474 — 1477),  cărturar  din  seria  preoţilor  de  la 
„Sfîntul  Nieolae",  de  la  care  au  rămas  preţioase  manuscrise,  de  Popa  Dobre 
(1541 — 1572)  şi  apoi  pe  aşa-numiţii  Corbeşti:  Ion  Corbea,  David  Corbea  şi  Teodor 
Corbea,  de  la  care  a  rămas  o  Psaltire  în  versuri. 

O  altă  familie  de  cărturari  şi  dascăli  a  fost  a  lui  Radu  Tempea,  de  la 
care  a  rămas  o  Evanghelie  cu  tîlc.  Menţionăm  pe  Dimitrie  Eustatievici  (1730 — 
1736)  cu  a  sa  Gramatică  a  limbii  româneşti  şi  cu  o  tîlcuire  a  Evangheliilor 
duminicale.  Dintre  dascălii  din  epoca  premergătoare  înfiinţării  gimnaziului  din 
Braşov  menţionăm  pe  Ion  Barac,  poet  şi  traducător,  copist  etc.,  pe  Anton  Pann 
(1794 — 1854),  care  a  slujit  cu  devotament  şi  cu  pasiune  şcoala  prin  activitatea  la 
catedră  şi  prin  înzestrarea  ei  cu  cărţi.  Merită  să  ne  referim,  apoi,  la  Gheorghe 
Heines  şi  la  Moise  Fulea  pentru  interesul  general  acordat  şcolilor  din  Transil¬ 
vania  şi  pentru  cărţile  lor  de  interes  teologic-bisericesc. 

In  vecha  clădire  a  Şcolii  s-a  realizat  un  prestigios  muzeu,  care  conţine  ma¬ 
nuscrise,  tipărituri  coresiene,  Cazania  lui  Varlaam,  Biblia  de  la  1688,  lucrări  repre¬ 
zentative  ale  Şcolii  Ardelene  etc.  La  capitolul  bibliografie,  autorul  ne  prezintă 
titlul  celor  159  de  cărţi  apropiate  de  problemele  tratate.  Figurează  printre  autori: 
Albu  Nicolae,  Banciu  Axente,  Bariţiu  Gheorghe,  Bogdan  Ioan,  Carto jan  Nlcolae, 
Dragomir  Silviu,  Bogdan  Duică,  Ghibu  Onisifor,  Iorga  Nicolae  cu  11  lucrări,  Meteş 
Ştefan,  Stinghe  Stere,  Sulica  Nicolae  ş.a. 

Se  poate  constata  că  In  lumina  Şcolii  din  Şchei  s-a  dezvoltat  o  activitate  im¬ 
presionantă.  Scrisă  cu  competenţă  şi  pasiune  lucrarea  dovedeşte  puterea  creatoare 
a  Bisericii  Ortodoxe  şi  dovedirea  continuităţii  noastre  aici  şi  contribuţia  ei  la 
făurirea  unităţii  naţionale.  Vasile  Oltean  ne  dă  o  monografie  pe  măsura  vred¬ 
niciei  sale  dovedită  prin  atîtea  lucrări  prestigioase,  precum:  Al  treilea  popas 
a  lui  Anton  Pann  la  Braşov,  Documente  şi  scrisori  din  Şchei,  Antim  Ivireanu 
şi  românii  din  Şcheiii  Braşovului,  Cronici  şi  cronicari  din  Şchei,  Coresi  după 
400  de  ani,  lntîia  şcoală  românească,  Şcoala  de  copişti  din  Şchei,  Şcoala  româ¬ 
nească  de  lingă  biserica  „Sfîntul  Nicolae*'  din  Braşov  ş.a. 


Nicolae  Neaga 


Treceri  Ia  cele  veşnice 


t  Protopopul  stavrofor  GHEORGHE  SECAŞ 

Marţi,  27  februarie  1990  ia  fost  prohodit  (tocmai  în  ajunul  zilei  cinci  împlinea 
vîrsta  de  86  de  ani,  părintele  Ghşorghe  Secaş.  Prin  moartea  lui  Biserica  din 
Sibiu  şi  într-o  măsură  apreciabilă  putem  spune  că  însăşi  Mitropolia  Ardealului  şi 
chiar  Biserica  românească  întreagă  a  pierdut  un  vrednic  slujitor  ale  cărui  stră¬ 
danii  duhovniceşti  s-au  resimţit  pînă  departe  de  cîmpiile  însorite  de  dorul  după 
propovăduirea  cuvîntului  dumnezeiesc.  Pe  lîngă  multele  îndatoriri  cu  care  părin¬ 
tele  Gheorghe  şi-a  legat  destinul  de  slujitor  al  Bisericii,  numele  dînsului  va  rămâne 
legat  îndeosebi  de  îndrumarea  mişcării  de  trezire  religioasă  „Oastea  Domnului" 
despre  care  mitropolitul  Nicolae  Bălan  spunea  chiar  în  testamentul  său  urmă¬ 
toarele:  „vrednicului  şi  inimosului  consilier  Gheorghe  Secaş  să-i  fie  lăsată  condu¬ 
cerea  „Castei  Domnului",  căci  dacă  e  bine  îndrumată,  această  societate  misionară 
poate  să  fie  de  mare  folos,  pentru  înviorarea  vieţii  (religioase  în  poporul  nostru". 

Gheorghe  Secaş  a  văzut  lumina  zilei  în  comuna  curat  românească  Răhău, 
jud.  Alba  din  părinţii  Petru  şi  Ileana  născută  Benescu.  In  familia  lor  au  avut 
6  copii,  dintre  care  cel  mai  în  vîrstă  a  căzut  jertfă  în  primul  .război  mondial,  ose¬ 
mintele  lui  fiind  înmormântate  în  cimitirul  eroilor  din  mijlocul  satului.  Mama 
Ileana,  fiică  de  învăţător,  era  o  femeie  energică  şi  ambiţioasă,  care  în  calitate 
de  primăriţă  <a  satului,  a  ajuns  să  lase  o  frumoasă  amintire  între  contemporani, 
îndeosebi  ea  a  ştiut  să  insufle  în  inima  fiului  său  Gheorghe  dorul  după  învăţătură, 
dîndu-4  să  înţeleagă  că  prin  învăţarea  limbii  germane  ar  putea  face  faţă  oricăror 
pretenţii  pedagogice  străine.  Aşa  se  face  că  încă  de  la  vîrsta  de  7  .ani  începe  să 
deprindă  limbi  străine  în  oraşul  Sebeş  unde  a  terminat  şcoala  primară  şi  gim¬ 
naziul.  Ultimele  patru  clase  le-a  terminat  ia  .liceul  „Aurel  Vlaicu"  din  Orăştie, 
unde  îşi  ia  şi  „matura".  Intre  anii  1923 — 1927  studiază  teologia  la  „Academia  Teo¬ 
logică  Andreiană",  din  Sibiu,  unde  a  fost  remarcat  de  marele  mitropolit  Nicolae 
Bălan,  care-i  acordă  o  bursă  de  studii  vreme  de  trei  ani  în  oraşul  Strasburg 
(Franţa).  Aici,  în  afară  de  studii  teologice  la  Facultatea  de  teologie  reoatolică,  el 
a  urmat  şi  cursuri  diferite  de  filologie.  Intre  numeroşii  studenţi  români  de  acolo 
tînărul  siblan  şi-a  eîştigat  o  mare  popularitate,  dovadă  faptul  că  a  fost  ales 
preşedinte  al  asociaţiei  respective.  Cu  ocazia  împlinirii  a  10  ani  de  la  Unirea  din 
1918,  el  a  reuşit  să  publice  în  limba  franceză  un  articol  de  presă  privitoare  la  tre¬ 
cutul  istoric  al  României. 

în  anul  1930  s-a  căsătorit  cu  domnişoara  Virginia  Dordea,  nepoată  directă  a 
cunoscutului  luptător  politic  Ilie  Măcelar. 

Pentru  un  răstimp  a  mai  petrecut  2  ani  şi  in  Atena  (Grecia). 

întors  în  Patrie,  tînărul  de  atunci  s-a  avîntat  cu  mare  entuziasm  atît  ca 
profesor  suplinitor  la  Academia  Teologică  din  Sibiu,  cît  şi  în  calitate  de  catehet 
şi  profesor  de  religie  la  şcolile  secundare  din  oraş.  Cel  mai  mult  însă,  l-a  atras 
predica  atît  în  Catedrala  Mitropolitană,  cît  şi  prin  slujbele  de  preot  misionar  al 
Arhiepiscopiei  Sibiului,  unde  va  ajunge  apoi  să  conducă  asociaţiile  religioase 
„Oastea  Domnului"  şi  „Lumina  Satelor".  «Munca  a  devenit  tot  mai  complexă.  Tre¬ 
buia  să  şi  predice,  dar  să  şi  scrie,  să  sfătuiască,  dar  să  şi  cînte  imne  religioase: 
prin  toate  trebuia  să  şi  trezească  la  o  viaţă  cît  mai  înduhovnicită.  Ani  în  şir  a  fost 
nelipsit  de  la  întrunirile  religioase  .ale  „Oastei  Domnului".  Cutreiera  sate  şi  oraşe 
proiectînd  filme  cu  conţinut  religios  pe  care  apoi  le  comenta.  Scopul  tuturor  acestor 
lucrări  era  apărarea  credinţei  strămoşeşti  şi  combaterea  rătăcirilor  sectare. 

Tot  pe  linia  apărării  credinţei  şi  spiritualităţii  româneşti  merită  amintit  faptul 
că  în  martie  1959  într-o  campanie  publică  de  ateism  militant,  părintele  Gh.  Secaş 

a  avut  curajul  să  ia  cuvintul  şi  să  apere  credinţa  creştină,  iar  drept  urmare  a  fost 
retragerea  sa  forţată  din  postul  de  consilier  arhiepiscopesc. 

încă  din  anul  1931,  cînd  îşi  tipărea  una  din  scrierile  sale  d^a  dat  titlul  „Toată 
viaţa  noastră  lui  Hristos  Dumnezeu  să  o  dămu,  părintele  Gheorghe  a  fixat  cu  preg¬ 
nanţă  activitatea  sa  misionară.  Tot  aceeaşi  linie  directoare  o  exprimă  şi  alte  publi¬ 
caţii  ale  sale.  Aşa  de  pildă  „în  şcoala  suferinţei  creştine44,  „Ce  este  Biblia?44  „Taina 
mîntuirii44,  „Ce  este  Biserica?44,  „Din  viaţa  mucenicului  Gheorghe44,  „Păşune  duhov¬ 
nicească44,  „în  şcoala  dragostei  lui  Iisus44  etc.  Toate  aceste  lucrări  ilustrează  aposto¬ 
latul  creştin  din  anii  cînd  mişcarea  religioasă  „Oastea  Domnului44  îşi  cîştiga  mulţi 
aderenţi  prin  toate  judeţele  ţârii  noastre.  Va  rămîne  neuitat  avîntul  cu  care  misio¬ 
narul  de  la  Sibiu  încălzea,  prin  cîntare  şi  prin  euvînt,  inimile  credincioşilor.  Entu¬ 
ziasmul  slujirii  va  rămîne  una  din  însuşirile  dominante  ale  preoţiei  sale.  Şi  iată  că 
din  Crăciunul  -anului  1989  însuşi  Sfîntul  Sinod  al  Bisericii  Ortodoxe  Române  va 
aprecia  favorabil  roadele  duhovniceşti  ale  „Oâstei  Domnului44,  din  cîntările  căreia 
părintele  Gheorghe  căuta  aproape  totdeauna  să  cînte  împreună  cu  credincioşii  la 
încheierea  Sfintei  Liturghii. 

Amintim  că  între  anii  1942 — 1943  dînsul  a  activat  şi  în  cadrul  clerului  militar. 

între  1942 — 1969  a  îndeplinit  şi  funcţia  de  consilier  arhiepiscopesc,  iar  ultimii 
16  ani  d-a  petrecut  ca  preot  la  parohia  Sibiu-Lazaret  III,  unde  a  lăsat  o  lamintiire 
vie  în  sufletele  credincioşilor. 

După  dorinţa  sa  expresă,  prohodirea  i  s-a  făcut  în  biserica  „Sf.  Nicolae44  din 
Lazaretul  Sibiului.  L-^au  pomenit  prin  cîntare  şi  rugăciune  un  sobor  de  10  preoţi. 
Dintre  aceştia  cel.  dintîi  i-a  omagiat  memoria,  părintele  protopop  Dănilă  Luca, 
scoţind  în  evidenţă  mai  ales  zeul  pastoral  al  răposatului  şi  aducînd  mulţumire,  în 
numele  î.  P.  Sfinţitului  Antonie,  pentru  munca  depusă  în  cadrul  Bisericii.  Pregă¬ 
tit  sufleteşte  prin  rugăciune  şi  milostenie,  pr.  Gheorghe  a  avut  bucuria  să  fie 
senin  şi  conştient  pînă  în  ultimele  clipe,  care  este  unul  din  darurile  cele  mai 
mari,  pe  care  le  putem  cere  de  la  Dumnezeu.  După  dînsul  au  mai  rămas  şi  cîteva 
manuscrise,  care  n-au  putut  ajunge  la  tipar.  Aşa  e  cazul  cu  traducerea  din  1.  ger¬ 
mană  a  scrierii:  Vlăstarul  din  casa  lui  David  (peste  200  de  pagini  dactilografiate), 
un  jurnal  pastoral  cupri-nzînd  12  caiete  precum  şi  o  serie  întreagă  de  predici 
organizate  tematic.  Nu  trebuie  uitat  nici  faptul  că  ani  de-^a  rîndul  a  purtat  grijă 
prin:  „îndrumătorul  bisericesc"  de  lămuririle  tipiconale  ale  slujbelor  de  peste 
an  din  Biserica  noastră. 

In  faţa  credincioşilor,  care  au  umplut  Biserica,  semnatarul  -acestor  iinduri 
a  evocat  personalitatea  răposatului,  exprimînd  cuvinte  de  mîngîiere  familiei  sale. 

Dumnezeu  să-l  odihnească  în  pace! 


Pr.  prof.  onor.  Teodor  Bodogae 


t  Protopop  stavrofor  SIMION  MACARIE 

Printre  cei  care  au  -trecut  pragul  acestei  efemere  vieţi  pămînteşti,  la  început 
de  an.  a  fost  şi  blîndul  slujitor  al  altarului  Domnului,  preot  stavr.  Simion  Macarie 
de  la  parohia  Sibiu-Iosefin. 

Lumina  zilei  a  văzut-o  în  ziua  de  5  sept.  1910,  ca  al  11-ilea  copil  în  familia 
vrednicilor  ţărani  Nicolae  şi  Mania  Macarie  din  fruntaşa  comună  h-unedoreană. 
Vinerea. 

După  terminarea  şcolii  primare,  în  comuna  natală,  dovedindu-se  rîvnitor  la 
învăţătură  şi  avînd  o  fire  blîndă  şi  aşezată,  înzestrat  şi  cu  o  voce  plăcută,  părin¬ 
ţii  îl  dau  la  şcoală  mai  departe  să  înveţe  carte  la  vestitul  liceu  Aurel  Vlaicu  din 
Orăştie,  condus  de  neuitatul  profesor  de  limba  Tomână,  Aron  Demian,  un  ade¬ 
vărat  dascăl,  cu  suflet  de  părinte,  mai  -ales  pentru  copiii  de  ţăran. 

Urmează  apoi  cursurile  Academiei  de  teologie  din  Sibiu  sub  îndrumarea 
străluciţilor  dascăli  de  teologie  din  acele  vremuri,  terminînd  cu  deplin  succes. 
Este  licenţiat  al  Facultăţii  de  teologie  din  Cernăuţi. 

In  anul  1938  îşi  împreună  firul  vieţii  sale  pământeşti  cu  tînăra  Pairaschiva 
Ciucean  din  marea  familie  de  ciobani  din  Răşinari,  din  care  căsătorie  rezultă  o 
Singură  odraslă,  Lucian,  medic  veterinar. 

Este  sfinţit  diacon  de  marele  mitropolit  Nicolae  Bălan,  numit  profesor  şi 
director  la  şcoala  de  cîntăreţi  şi  apoi  profesor  de  religie  ia  şcoala  normală. 

Luînd  fiinţă  noua  parohie  din  cartierul  „Trei-^Stejari44  este  ales  prin  concurs, 
preot  *al  acelei  parohii,  sfinţit  fiind  de  «aoelaş  vrednic  arhiereu.  Deserveşte  parohia 
ou  „duh  de  blândeţe44  şi  înţelepciune,  fiind  mult  iubit  şi  apreciat  de  parohienii 
săi,  mai  întîi  într-o  capelă  particulară  şi  apoi  .reuşind  cu  sprijinul  şi  ajutorul 
parohi enil or  săi,  prin  mari  strădanii  şi  greutăţi  de  tot  felul,  mai  ales  din  partea 
organelor  administrative,  să  ridice  un  spaţios  locaş  de  închinare,  pe  temelia  şi 
zidurile  căruia  s-a  ridicat  actuala  biserică. 

Prea  Ven.  Cons.  Arh.  apreciind  la  justa  valoare  activitatea  pastorală  a  părin¬ 
telui  Simion  îl  distinge  cu  gradul  de  „stavrofor**  şi  la  cerere  îl  transferă  la  a 
doua  parohie  din  cartierul  Iosefin,  unde  serveşte  pînă  in  anul  1981,  pensionîndu-se 
din  motiv  de  boală. 

Din  pruncie  cunoscînd  „frica  de  Dumnezeu*4,  care  s-<a  sălăşluit  in  sufletul  său 
din  inima  caldă  a  mamei,  în  casa  ţărănească  cu  vechi  tradiţii  româneşti  şi  creşti¬ 
neşti,  părintele  Simian  este  un  distins  slujitor  al  Sf.  Altar,  dăruit  total  slujirii 
preoţeşti.  Dăruit  de  Dumnezeu  ou  darul  de  a  cînta  frumos,  foloseşte  acest  ^da^r 
spre  a  servi  cu  evlavie  şi  atracţie,  nu  teatrală,  ci  biserioeşte,  încît  ascultîndu-l  te 
înălţa  sufleteşte. 

Bun  vorbitor,  unea  cuvin  tul  cu  frumoase  exemple  şi  dubla  cuvîntul  cu  fapta 
creştinească. 

Umblînd  mai  greu  din  cauza  bolii,  pe  care  o  ducea  cu  .resemnare  creşti¬ 
nească,  era  nelipsit  de  la  Sf.  Liturghie  din  duminici  şi  sărbătoni,  unde-şi  astîmpăra 
setea  sufletului  său  prin  participarea  la  actul  „Transformării*4  elementelor  vizibile 
in  nemuritorul  „Trup  şi  Singett  al  Domnului. 

împărtăşit  cu  hrană  duhovnicească  spre  drumul  eternei  fericiri,  sufletul  său 
nobil  s-a  desprins  de  cetatea  trupului  în  oare  a  sălăşluit  aproape  80  de  ani,  în 
ziua  de  20  februarie  1990,  sub  ochii  înlăcrimaţi  ai  soţiei  şi  fiului  său. 

Slujba  prohodirii  s-a  săvârşit  în  sf.  biserică  „Buna  Vestire44  -unde  a  servit 
peste  treizeci  de  ani,  de  păr.  Brot.  Dănilă  Luca,  înconjurat  de  un  impresionant 
3obor  de  preoţi  şi  în  prezenţa  unei  numeroase  asistenţe  de  prieteni,  cunoscuţi 
şi  credincioşi,  care,  în  rugă  şi  tăcere,  au  venit  să  aducă  omagiul  lor  de  recunoş¬ 
tinţă  bunului  şi  blîndului  lor  păstor. 

Viaţa  şi  activitatea  distinsului  dispărut  a  fost  (remarcată  în  cuvîntul  întrari¬ 
pat  al  păr.  Prot.  Dănilă  Luca,  care  a  ţinut  să  menţioneze  rolul  însemnat  al  unui 
adevărat  preot,  calităţile  cerute  pentru  această  înaltă  slujire,  care  a  afirmat 
Sf.  Sa,  nu  este  o  profesie,  ci  o  înaltă  misiune  pe  oare  a  împlimit-o  cel  care  ne 
părăseşte  azi  trupeşte,  intr-un  mod  exemplar. 

Osemintele  sate  pămînteşti  au  fost  depuse  în  cripta  familiară  din  cimitirul 
din  Răşinari,  aşteptînd  obşteasca  înviere. 

Odihnească  în  pace  în  slujirea  Altarului  celui  mai  presus  de  coruri...  Fie-i 
memoria  binecuvintată  . . . 


Pr.  Ioan  Chioaru 

